
प्राकथन 


छात्रों के जीवन-निर्माण और पथ-अ्रदर्शन के देतु महापुरुषों की 
जीवनियों का भ्रध्ययन अत्यन्त उपयोगी और महत्वपूर्ण प्रमाणित 
हुआ है। 

“यददाचरति अ्रष्ठस्तत्तदेवेतरो जनः? 

महापुरुष जैसा जैसा कार्य करते हैं दूसरे लोग भो वैसा ही श्राचरण 
करते हैं। भगवान्‌ कृष्ण के कह्दे हुए उक्त सिद्धान्त के अनुसार महापुरुषों 
के जीवन का भ्रध्ययन जन-सामान्य के लिए, विशेषतः जीवन-निर्माण की 
भोर अग्रसर हो रहे विद्यार्थी-वन्द के लिए परमावश्यक है। देश-काल 
के वातावरण के भनुसार परिस्थितियाँ परिवर्तित होती रहती हैं। इस 
प्रकार की परिवर्तित परिस्थितियों में पूर्वयुग के महापुरुषों की भ्रपेत्ष 
सम-सामयिक महामानवों के जीवन का अ्रध्ययन विशेष लाभप्रद हो 
सकता है। 

सौभाग्य से बीसवों शी में भारतभूमि ने श्रनेक ऐसे नर-रत्नों को 
जन्म दिया जिनकी दिव्य आ्राभा से युग-युगान्तरों तक विश्व का कोना- 
कोना जगमगाता रहेगा । इन मनस्वियों के राष्ट्रीय और श्रन्तर्राष्ट्री 
कार्य संसार के इतिहास में सदा स्वर्णाक्तरों में अंकित रहेंगे । भारतीय 
स्वाघीनता के लिए इन वीर-पुंगवों ने अपना स्वस्थ न्योद्यावर कर 
दिया। स्वातन्त्य-संग्राम के प्रांगण में ये साहसी योद्धा परमोत्साह 

के साथ कंघे से कंधा लगाये जूमते रहे। इनके अ्रथक संघर्षों के 
फलस्वरूप ही राष्ट्र स्व॒तन्त्र हो सका है। 

इस स्वाघीनता के महान्‌ संघ में दो प्रकार की विरुद्ध प्रवृत्तियाँ 
समानान्‍्तर रूप से कार्य करती रहीं--हिंसात्मक श्रौर श्रहिंसात्मक । 
दोनों प्रकार की प्रवृत्तियों के परिचालक नेतागणों का उद्देश्य एक ही 
था। हिंसा में विश्वास रखने वाले परम साहसी सेनानियों के 
अपूर्व बलिदानों से भी स्वाधोनता-लाभ में सहयोग अवश्य प्राप्त हुआ, 
इसमें कुछ. सन्देह नहीं। फिर भी यह तो मानना ही होगा कि 
स्वतन्त्रता की यह लड़ाई मुख्य रूप से अरहिंसात्मक तत्वों के द्वारा ही 
लड़ी गईं थी । यह सर्वसम्मत तथ्य है कि भारत की पराधीनता के पाशों 
से मुक्ति सत्य और श्रहिंसा के सिवा अन्य क़िसी अ्रस्र से हो ही नहीं 
सकती थी । भारत का वर्तमान और भविष्य भी इसी सत्य, श्रहिंसा, 
समता, सद्भाव और आआराठृत्य की नीति से ही उज्ज्वल हो सकता है। 
इसी लिए इन सिद्धान्तों के प्रचार की इस समय परमावश्यकता श्रनुभव 
की जा रही है। 

इन्हीं सब बातों को ध्यान में रख कर ही इस पुस्तक में स्वातन्न्र्य- 
संग्राम के ऐसे ६ अनुपम सेनानियों की जीवन-गाथा श्रंकित करने का 
प्रयस्न किया गया है, जो आ्रारम्भ से श्रंत तक सत्य और श्रहिंसा के 
सुनहरे सिद्धान्तों के सच्चे समर्थक रहे और जिनके अ्रसम शौर्य और 
साहस के द्वारा ही राष्ट्र स्वतन्त्रता देवी के साक्षात्कार का सौभाग्य 
प्राप्त करने में समर्थ हो सका। ऐसे महामानवों में विश्ववन्ध बापू का 
स्थान सर्वोच्च है। वास्तव में गांधी जी के श्रथक प्रयत्नों का देश को 
स्वाधीनता दिलाने में स्बोपरि हाथ रहा है। इस संग्राम के सर्वोशतः 
वे ही संचालक थे। वे नौति-निर्धारम और समग्र गतिविधियों के 
प्रेरक तथा सेनानायक थे। शेष सब नेतागण मानों उनके इंगितों पर 
निर्भक भाव से श्रपने प्राणों की बाजी लगाकर ब्रिटिश साम्राज्य को 

मकमोर देने वाले वीखती सैनिक थे। जिस प्रकार अकेले, कृष्ण के 
चरित्र में महाभारत. के-सस्पूर्ण पात्रों के चरित्रों का समावेश हो जाता 
है, वैसे ही भ्रकेले बापू के पावन चरित्र में इस स्वाघीनता-संग्राम के 
सभी प्रमुख पात्रों का च्ररित्र स्व॒तः अंकित हो जाता है। इन्हीं सब बातों 
को देखते हुए प्रस्तुत पुस्तक में बापू के चरित्र को सुविस्तृत रूप में 
चित्रित किया गया है। यूं तो महात्मा जी का चरित्र इतना महान 
और गम्भीर है कि उस पर हज़ारों पष्ठ भी लिख दिये जायें तव भी 
वह पूर्ण न हो सके, फिर भी इस छोटी-सी पुस्तक में जितने श्रधिक 
विस्तार के साथ उस दिव्य चरित की मलक दिखाई जा सकती थी, 
उतनी दिखाने का पूर्ण प्रयलन किया गया है। महात्मा जी ने सत्य, 
अहिंसा, त्याग, तपस्या, अ्रदम्य उत्साह, उच्च भावना, शील और 
सदाचार की नोंव रखकर स्वतंत्रता का युद्ध आरम्भ किया और इसी 
नींव पर मंज़िल पर मंजिल बनाते चले गये और श्रन्त में पूर्ण सफलता 
प्राप्त की । स्वातंत्र्य-युद्ध को नीति का निर्धारण और संचालन उनके 
द्वाथ में था। शेष सब नेता उन्हीं की नीति का श्रनुकरण करते थे, उन्हीं 
के चरण-चिद्ठों पर चलते थे और उन्हों से सब प्रकार की शिक्ता-दीक्षा 
प्राप्त करते थे इसलिए उनका स्थान गौण रहता है। मुख्य स्थान 
महात्मा जी के सिवा किसी को भी प्राप्त नहीं हुआ और इसी दृष्टि से हमने 
इस पुस्तक में उनकी जीवनी को श्रधिक विस्तार, महत्व और प्रथम 
स्थान दिया है। उनकी जीवनी को लगभग १०० पृष्ठ देकर हमने उनके 
जीवन के लक्ष्य को बालकों के सम्मुख रखने का पूर्ण प्रयत्न किया है 
जिससे पाठक भली-भाँति उनके जीवन-रहस्य को पा सकें। महास्मा जी 
के श्रतिरिक्त इस पुस्तक में राष्ट्रपति राजेन्द्रप्साद, महामान्य 
श्री नेहरू जी प्रधान मंत्री, सरोजिनी नायडू , लाला लाजपतराय और 
लौह-पुरुष सरदार पटेल की जीवन-गाथा अंकित की गई हैं । आ्राशा है, 
ये चरित्र सुकुमार-मति छात्रों के जीवन-निर्माण में परम सहायक 

सिद्ध होंगे। 

श्री प्रो० रामलाल सावत्न एम०ए०, श्री प्रो० रामस्वरूप एम०ए०, 
श्री पं० भवानीशंकर शास्त्री, श्री शादीराम जोशी एम० ए० इन चारों 
विद्वान्‌ लेखकों का द्वार्दिक धन्यवाद करता हूँ जिनकी परम सुन्दर 
रचनाश्रों के द्वारा इस पुस्तक-स्तवक का निर्माण हो सका है। 


“सम्पादक 


महात्मा गांधी 


महात्मा गांधी का पूरा नाम श्री मोहनदास क्मचंद गांधी था। 
“गांधी” नाम से ऐसा ज्ञात होता है कि गांधी वंश का पहले कभी 
पंसारी या तेल इत्र आदि का व्यवसाय रहा होगा, पर महात्मा जी 
. के दादा ( पितामह ) श्री उत्तमचंद गांधी काठियावाड़ में पोरवंदर 
रियासत के दीवान थे। इनके पिता श्री कर्मचंद गांधी भी 
पहले पोरबंदर और वाद में राजकोट एवं वांकानेर रियासतों के 
दीवान रहे । श्री उत्तमचंद गांधी ने निर्भीक प्रकृति पाई थी और 
यही निर्भीकता उनके दीवान-पद को त्यागने का कारण भी 
हुईं । यह पद-त्याग एक राजनीतिक पड़ यन्त्र का परिणाम था। 
परन्तु इनकी राजभक्ति पर इसका कोई प्रभाव न पड़ा। पदू-लाभ 
के बाद वे पोरबंदर से जूनागढ़ चले गये थे। वहाँ एक समय 
उनका साक्षात्कार नवाव साहव से हो गया और उन्होंने वाएँ 
हाथ से नवाव साहब को अभिवादन किया । पूछे जाने पर उत्तर 
में कह्दा कि “दायाँ हाथ तो पहले से ही पोरबंदर का राजभक्त 
हो चुका हे” | इस घटना से उनके चरित्र की निर्भीकता के साथ- 
साथ अनन्य राजभक्ति ओर दृढ़ सिद्धान्तवाद का भी परिचय 
मिलता दवै। पिता के इन गुणों को कर्मचंद ने भी मानों 
सम्पत्ति के साथ ही प्रहण कर लिया था। क्मचंद जी ने स्कूल 
में शिक्षा नहीं पाई थी, उन्होंने शिक्षा केवल अनुभव से प्राप्त 
की थी। वे एक अनुभवी राज्याधिकारी थे। निर्भीक और 
राजकाज़ में प्रवीण थे। उनमें सत्य की प्रवृत्ति थी । पिता के समान 

ये भी पोरबंदर के दीवान रहे और उसके वाद्‌ कुछ समय राज- 
कोट ओर वांकानेर के भी दीवान रहे । 

वांकानेर के प्रधानमन्त्री के पद को भी इन्होंने आत्म- 
सम्मान के कारण ही त्याग दिया था। इन्होंने चार विवाह किये 
थे, चतुथे विवाह चालीस वर्ष की आयु में श्रीमती पुतलीवाई 
जी से हुआ | इन्हीं माता-पिता के घर पोरबंदर में २ अक्तूबर 
१८६६ ई० ( आश्विन कृष्ण १२ सं० १६२४ ) को मोहनदास 
का जन्म हुआ । मोहनदास अपने माता-पिता की अन्तिम 
सन्‍्तान थे । महात्मा जी के हृदय पर अपनी माता जी 
का प्रभाव विशेष पड़ा प्रतीत होता है। आत्म-कथा' में वे उनके 
बारे में इस प्रकार लिखते हैं--“मेरे मन पर ऐसे संस्कार हैं कि 
मेरी माता जी साध्वी स्त्री थीं, वह बहुत भावुक थीं । पूजा-पाठ 
किये विना कभी भोजन न करतीं, वैष्णव मंदिर रोज़ जातीं। 
मैंने जब से होश संभाला, याद नहीं पड़ता कि उन्होंने चातु- 
मासिक त्रत कभी छोड़ा हो। कठिन से कठिन ब्रत वह लेतीं 
ओर उन्हें पूरा करतीं। वीमार पड़ जाने पर भी वह लिये 
हुए ब्रतों को न छोड़तीं । ऐसा एक समय मुझे याद है, जब उन्होंने 
चांद्रायण त्रत किया था। उसमें वीमार पड़ गई, पर ब्रत न छोड़ा । 
चातुर्मास में एक समय के भोजन का ब्रत तो उनके लिए_ मामूली 
बात थी । एक चातुर्मास में उन्होंने सूयेनारायण के दशेन करने 
के बाद ही भोजन करने का नियम लिया । इस चातुर्मास में हम 
बच्चे बड़ी उत्सुकता से वादलों की ओर देखा करते थे ताकि 
सूर्य निकलने की सूचना माँ को दें और वह भोजन करे। 
चौमासे में वहुत वार सूर्य-दशन डुलंभ होते हैं। मुमे ऐसे दिन 
याद हैं, जब कि हम सूर्य को देखते और चिल्लाते, 'माँ, माँ 
सूरज निकला” और माँ जल्दी-जल्दी आतीं, तव तक सूये छिप 

. ज्ञाता। वह यह कहती हुई लौट जातीं, “कोई बात नहीं, भगवान्‌ 
की मर्ज़ी नहीं कि आज भोजन करूँ।” और जाकर अपने काम 
में लग जातीं। वह व्यवहार-कुशल भी थीं। राजदरबार की सब 
बातें जानती थीं। रनवास में बह बुद्धिमती समभी जाती थीं।” 

पिता की निर्भीकता, सत्य-प्रियता एवं न्‍्याय-परायणता और 
माता की धर्म-भीरुता और उपवास-प्रवृत्ति का अलक्ष्य प्रभाव जो 
मोहनदास के अन्तःकरण पर शिशुकाल से ही अंकित हो गया 
था, आगे चलकर 'उनके जीवन-दशेन के मूल-सिद्धान्तों के रूप में 
प्रतिफलित होगा', यह्‌ कौन जानता था। 


बालपन ओर शिक्षा-- 


पोरबंदर से जब इनके पिता राजकोट गये तो इनकी आयु 
लगभग सात वर्ष की थी। वहाँ एक देहाती पाठशाला में इनकी 
पढ़ाई मन्‍्द गति से चलती रही । पाठशाला से ऊपर के स्कूल 
और बाद में हाईस्कूल तक की शिक्षा इन्होंने राजकोट में ही प्राप्त 
की । इनकी गणना साधारण विद्यार्थियों में ही होती थी | इनका 
स्वभाव बड़ा संकोची और मेंपू था और किसी से मिलते-जुलते 
न थे। पर माता-पिता के अच्छे संस्कारों की इनमें प्रचलता थी । 
भूठ बोलने का दुगुण कभी उनमें न आया। सत्य की ओर वचपन 
से ही इनकी रुचि और प्रवृत्ति रही। सत्य के साथ ही गुरुजनों 
के प्रति आदर एवं भक्ति का भाव भी इनमें आरम्भ से ही था। 
इस विद्यार्थिजीवन की दो घटनाओं का उन्होंने उल्लेख किया है 
जिनका प्रभाव उनके भावी जीवन पर विशेष रूप से पड़ा। पहली 
घटना 'श्रवण पिठ-भक्ति नाटक” से सम्बन्ध रखती है, जिसे पढ़कर 
माता-पिता के प्रति इनके हृदय में जो भक्ति का अंकुर था वह और 
अधिक पह्लवित हो उठा। शीशे में तस्वीर दिखानेवाले से भी एक दिन 

श्रवण की माठ-पिठ-भक्ति की तस्वीरें देखीं। ये दृश्य देख उनका 
हृदय गद्गद्‌ हो उठा, आँखों में आँसू भर आये। मातृ-पिठ- 
भक्ति की भावना और भी जाग्रत और दृढ़ हो गई। इसी प्रकार 
एक वार उन्होंने पिता की आज्ञा से 'हरिश्रन्द्र' नाटक का अभिनय 
देखा । यह दूसरी घटना थी जिसका स्थायी प्रभाव उनके चित्त 
पर पड़ा। इस सम्बन्ध में वे लिखते हैं--“इस नाटक को देखते 
मैं अघाता न था। वार-बार उसे देखने को मन हुआ करता, पर 
वार-वार कौन जाने देने लगा ? जो हो। अपने मन में मैंने इस 
नाटक को सैकड़ों वार खेला होगा। हरिश्वन्द्र के सपने आते । यही 
धुन लगी रहती कि हरिश्वन्द्र की तरह सब सत्यवादी क्‍यों न हों ? 
यही धारणा होती कि हरिश्वन्द्र की तरह विपत्तियाँ भोगना ओर 
सत्य का पालन करना ही सच्चा सत्य है।” इन दोनों घटनाओं 
का जो तीत्र प्रभाव इनके हृदय पर वालपन में ही पड़ गया वह्‌ 
आगे चलकर जिस ईश्वरभक्ति और सत्य-निष्ठा में मूर्तिमान्‌ हुआ 
उसे सारे संसार ने अपनी आँखों से देखा है। 

जव ये हाई स्कूल में पढ़ ही रहे थे, इनका विवाह गोकुलदास 
मकनजी की पुत्रों कस्तूरवाई से हो गया। उस समय मोहनदास 
की अवस्था केवल १३ वर्ष की थी। विवाह के उपरान्त पढ़ाई में 
ये अधिक ध्यान देने लगे। शायद विवाहित होने के बाद 
मोहनदास कुछ जिम्मेदारी का अनुभव करने लगे थे। अब शिक्षक 
का उलहना भी उन्हें चुभता था। एक बार किसी त्रुटि के कारण 
अध्यापक ने इन्हें पीटा | इसका इन्हें बहुत दुःख हुआ | फूट-फूट 
कर रोये। उन्हें पिटने का इतना दुःख न हुआ जितना पिटने के 
योग्य समझे जाने का। इसी समय से वे अपने सभी कार्यों में 
विशेष सावधानी बरतने लग गये। 

गांधी जी ने अपने इस विद्यार्थिजीवन की एक दुःखद्‌ घटना 

का उल्लेख किया है। इस घटना को उन्होंने “अपने जीवन का 
एक दुःखद्‌ प्रकरण” कहा है। यह घटना 'शेख महताब नामक एक 
युवक से घनिष्ठता' की है। यह युवक उनके मंमल्ले भाई का 
सहपाठी था और अनेक कुसंस्कारों एवं दुर्गुणों से युक्त था। 
गांधी जी उसके दुर्गुणों से अपरिचित न थे, पर उसके कुछ एक 
गुणों पर मुग्ध भी थे। उसका शरीर इनसे अधिक गठीला और 
अधिक वलवान्‌ था। साहसी भी अधिक था। वह जितना चाहे 
दौड़ सकता था। लंबी और ऊँची कुदान में उसे कौशल प्राप्त 
था। मार सहने की शक्ति भी वैसी ही थी। इस शक्ति का प्रदशेन 
भी वह समय-समय पर करता रहता था। इस युवक के ऐसे-ऐसे 
पराक्रम के कामों से गांधी उस पर मुग्ध हो गये थे । वे स्वयं भीरु 
प्रकृति के वालक थे। चोरों, साँपों और भूत-प्रेतों का भय उनके 
मन को सदा विचलित किये रखता था। कमरे के भीतर भी विना 
रोशनी के बेनसो सकते थे। अपने अन्दर जिस शक्ति का 
अभाव होता है उसे दूसरे में देखकर आश्चयोन्वित होना 
स्वाभाविक है। यही गांधी जी के विषय में भी हुआ। “मैं भी 
इस मित्र के समान वलवान्‌ हो जाऊँ तो क्या ही अच्छा द्वो (” 
इस लालसा से गांधी जी उस युवक की ओर आकर्षित हो गये। 
उनकी यह संगति उनकी माता, पत्नी एवं बड़े भाई को भी बुरी 
लगी परन्तु गांधी जी पर ऐसी मोहनी छाई थी कि उन्होंने इनकी 
चेतावनी की उपेक्षा की और उस युवक से घनिष्ठता बढ़ाते 
गये । गांधी जी को विश्वास था कि वे उसकी बुराइयों के शिकार 

नहीं दो सकते, उलटे अपने सुसंस्कारों से उसे ही सुधार-मार्ग 
पर ले आवेंगे । आगे जाकर उन्हें अपने इस व्यवहार पर 

पश्चात्ताप ही नहीं, दुःख भी हुआ | समान गुण और शील वालों 

में दी मित्रता शोभती और निभती है । 

इस मित्र ने गांधी जी को मांसाहार की प्रेरणा देना आरंभ 
कर दिया। नित्य नई-नई दलीलों और उदाहरणों द्वारा इस प्रेरणा 
को बलवती बनाता जाता था । “मांस आदि वस्तुओं से शरीर का 
गठन होता है, उसमें चुस्ती आती है ओर दोड़ने-भागने की 
शक्ति उत्पन्न होती है।” ऐसे-ऐसे उपदेशों द्वारा उसने गांधी के 
विश्वास में शिथिलता संचरित कर दी और उनकी मानसिक 
शक्ति को निवेल बना दिया। गांधी के मंभले भाई इस व्यसन में 
पहले से द्वी फँसे हुए थे और वे खूब खेलते-कूदते दौड़ते थे। 
उनमें फुर्ती थी और निडरता भी । चूँकि गांधी जी स्वयं निरबेल 
थे, सुस्त और डरपोक थे। अतः उस मित्र की दलीलों का मनो- 
वैज्ञानिक प्रभाव पड़ना स्वाभाविक था। कुछ ही दिलों में उन्होंने 
मांसाहार की उपयोगिता स्वीकार कर ली। वह दिन भी निश्चित 
हो गया जब मांसाहार आरंभ किया जाय; परन्तु यह सब कुछ 
गुप्त रखा गया क्योंकि गांधी-परिवार वैष्णव होने के कारण कट्टर 
शाकाहारी था। मालूम होने पर माता-पिता को बहुत दुःख होगा, 
इस दृष्टि से भी सारी बातें गुप्त रखने का निश्चय हुआ | दूर 
नदी के तट पर स्थान नियत किया गया। नियत दिन आया। वे स्वयं 
लिखते हैं--“उस दिन की अपनी दशा का वर्णन करना कठिन है। 
एक तरफ़ था 'सुधार' का उत्साह और दूसरी ओर थी चोर की भाँति 
छिपकर काम करने की शर्म । में नहीं कह सकता कि इसमें किस 
की प्रधानता थी । हम लोग नदी किनारे एकान्त की खोज में 
चले । दूर जाकर ऐसा कोना तलाश किया जहाँ कोई सहसा देख 
न सके, और वहाँ मैंने पहले-पहल मांस खाया । साथ भटियारे 
के यहाँ की डवलरोटी थी । दो में से एक भी चीज़ न भाई। मांस 
चमड़े-सा लग रहा था। खाना असंभव हो गया, मुझे के आने 
लगी। खाना बीच में ही छोड़ देना पड़ा । मेरी वह रात बड़ी 

कठिनाई से कटी । नींद किसी तरह न आती थी । सपने में ऐसा 
मालूम द्वोता था मानों बकरा मेरे शरीर के भीतर ज़िन्दा है और 
मैं 'मैं* करता है। में चोंक-चोंक कर उठता, पछताता, पर फिर 
सोचता कि मांसाहार के विना तो गति ही नहीं; यों हिम्मत नहीं 
हा है। मांसाहार एक कत्तेव्य है और मुझे हिम्मत से काम 
ना है।” 

इस प्रकार 'सुधार' की दृष्टि और मित्रों के उत्साह-दान से 
यह क्रम आगे भी चला। इन्होंने समय-समय पर कोई पाँच-छः 
बार मांसाहार किया। यद्यपि वे मांस खा लेते थे पर उनके मन 
में उत्तम संस्कारों के कारण संघर्ष निरन्तर होता रहा। दबाये 
जाने पर भी ये संस्कार बार-बार उभर आते थे। इस एक दोप 
को छिपाने के लिए अनेक बहाने बनाने पड़ते थे। जिस दिन 
मांसाहार करते, घर खाना न खा सकते और माता से भूठे बहाने 
करने पड़ते। ऐसा करते समय उनके हृदय पर एक चोट पड़ती-- 
“यह भूठ और वह भी माँ के सामने | सत्य की निष्ठा और 
मात्‌भक्ति के कारण अपना व्यवहार उन्हें बहुत खलता था। 
चित्त में व्याकुलता रद्दती कि में माता-पिता को धोखा दे रहा हूँ। 
धीरे-धीरे उत्तम संस्कारों ने बल पकड़ा और उन्होंने निश्चय कर 
लिया--“यद्यपि मांस खाना आवश्यक है, उसका प्रचार हिन्दुस्तान 
में करके भोजन-सुधार करना है; पर माता-पिता से भूठ-कपट 
मांसाहार से भी बुरा है । अतः माता-पिता के जीते जी मांस न 
खाऊँगा, और तब तक के लिए मांसाहार स्थगित ।” यह निश्चय 
उन्होंने शेख महताव को सुना दिया और तब से मांसाहार छूटा- 
सो-छूटा ही । माता-पिता ने कमी न जाना कि उनके दो पुत्र 
मांसाहार कर चुके हैं। माता-पिता से कूट-कपट न करने के शुभ 
विचार से मांसाहार तो छूट गया पर मित्र की मित्रता तब भी 





प स्वातन्त्य-संग्राम [ महात्मा 


बनी रही । उस मित्र ने यहीं तक नहीं, आगे भी कदम बढ़ाया | 
मांसाहार से व्यभिचार की ओर गति हुईं। एक बार दलदल में 
गिरने पर धीरे-धीरे नीचे जाने लगा। अभी और भी कट्ु 
अनुभव होने शेष थे। इस मित्रता ने कई रंग खिलाये । एक दिन 
यह मित्र उन्हें चकले में ले गया। उसने वाई (वेश्या) से सब वारतें 
पहले ह्वी ठहरा ली थीं ओर उसे पेसे भी दे दिये थे। पर अपने 
मेंपू स्वभाव के कारण मोहनदास गड़ढे में गिरने से बच गये या 
उन्हीं के शब्दों में यह कहना अधिक अच्छा है कि “ईश्वर ने 
मुझे बचा लिया”। 

इसी प्रकार चचा इत्यादि की देखा-देखी सिगरेट पीने की 
लत १२-१३ वर्ष की आयु में पड़ गई। इस कारये के लिए वैसे न 
मिलने पर नोकरों के पेसों में काट-कपट कर चोरी करने लगे। 
पर चोरी-चोरी यह काम करने में बड़ी ग्लानि में एक दिन आत्म- 
ह॒त्या कर लेने का विचार भी हो गया | धतूरे के बीज खोज लाये 
ओर मन्दिर के एकान्त स्थान में सायंकाल को आत्म-हत्या 
करने चले पर एक दो वीज खाते ही हिम्मत छूट गई । मरना 
सरल काम नहीं । इसका फल यह्‌ हुआ कि सिगरेट की जूठन 
पीने ओर नोकरों के पेसे चुरा कर उनसे सिगरेट लाने की बुरी 
आदत छूट गई। 

आत्म-कथा में उन्होंने चोरी की एक और घटना का उल्लेख 
किया है। इनके मांसाहारी मंमले भाई ने व्यसनों में फँसकर पच्चीस 
रुपये का ऋण अपने सिर पर लिया था। इस ऋण को चुकाने का 
कोई अन्य उपाय न देख दोनों भाइयों ने निश्चय किया कि मंभले 

के हाथ में पड़े सोने के एक कड़े को काट कर उस ढुकड़े को 
वेचकर उऋण हुआ जावे । कड़ा काटा गया और ऋण पट गया। 
मोहनदास को यह चोरी वहुत खली। वे इसे सहन न कर सके । 

मन-ही-मन अपने आप को धिक्कारने लगे। आगे चोरी न करने 
का तो निश्चय कर ही लिया, परन्तु किया हुआ पाप बार-बार उन्हें 
दुखी करता रहा | पिता जी से सच-सच कह देने का विचार 
मन में उत्पन्न होता पर उनके रुष्ट हो जाने ओर स्वास्थ्य पर 
रुग्णावस्था में और भी बुरा प्रभाव पड़ने के भय से ऐसा करने 
का साहस न हुआ । अन्त में यह विचार कर कि दोप स्वीकार 
किये बिना मन की शुद्धि न हो सकेगी, उन्होंने पिताजी को एक 
पत्र लिखा जिसमें सव बातें लिख दीं और अपना दोप स्वीकार 
कर क्षमा-याचना की । साथ ही भविष्य में कभी ऐसा न करने की 
प्रतिज्ञा भी कर ली। पिता ने पत्र पढ़ा और उनकी आँखों से 
मोती की बूँदें टपकीं, पत्र भीग गया । तनिक देर के लिए उन्होंने 
आँखें मूँददीं और पत्र फाड़ डाला। यह्‌ दृश्य देख मोहनदास भी 
रो पड़े । मोहन के मन का पाप और पिता के मन का बोझ 
आँसुओं से धुल गया । पिता इनके सम्बन्ध में निःशंक हो गये । 
गांधी जी आत्म-कथा” में लिखते हैं--/इन मुक्ता-बिन्दुओं के 
प्रेम-बाण ने मुझे बींध दिया में शुद्ध हो गया । इस प्रेम को तो 
वही जान सकता है, जिसे उसका अनुभव हुआ है। 
राम-वाण वाग्याँ रे होय ते जाणे ।” 

यह घटना मानों पुत्र की पिता से अन्तिम क्षमा-याचना और 
पिता का पुत्र को अन्तिम क्षमादान और चारित्र्य-दीक्षा थी। 
उन दिनों इनके पिता भगंदर रोग से पीड़ित थे । रोग बढ़ता जाता 
था । गांधी रोगी की सेवा-शुश्रूषा में अपनी माता और चचा का 
हाथ बटाने में संलग्न रहने लगे । वे अधिक समय उनके पास 
बिताते और उनकी परिचर्या करते रहते, पर “मज़े बढ़ता गया 
जू जूँ दवा की” । सन्‌ १८८४ ई० को पिता का स्वगवास हो गया। 
ओर अब सारे परिवार की देख-रेख माता पुतलीवाई को ही 

करनी पड़ी । 

१८८७ में मोहनदास ने मेंट्रिक परीक्षा पास की और 
भावनगर के श्यामलदास कॉलेज में भरती हुए। यहाँ इन्हें 
पाझ्य-विषय कठिन मालूम हुए और अध्ययन में मन न लगा। 
वहाँ का वातावरण भी इनके मनोनुकूल नहीं था। ऐसे ही 
समय इनके परिवार के मित्र श्री मावजी दवे ने एक सुझाव रखा 
कि यदि मोहनदास को अपने पिता के स्थान पर प्रधान-मन्त्री 
बनना है तो उसे विलायत जाकर बैरिस्टरी पास करनी चाहिए। 
अनेक कठिनाइयों के होते हुए भी भाई और माता ने विलायत 
जाने की आज्ञा दे दी। माता जी के सामने इन्होंने मांस, मदिरा और 
स्त्री-संग से दूर रहने की प्रतिज्ञाएँ लीं। जातीय पंचायत ने इस 
कार्य में वाधा डालने का प्रयत्न किया और जाति-बहिष्कार की 
धमकी दी । मोहन को माता की आज्ञा मिल चुकी थी, अतः 
जातिवालों की धमकियों की उपेक्षा करके उन्होंने 9 सितम्बर 
१८८८ ई० को बम्बई से विलायत के लिए प्रस्थान कर दिया । 

समुद्र-यात्रा करते समय उन्हें जहाज़ में विशेषतः दो 
कठिनाइयों का सामना करना पड़ा--एक तो अपने मेंपू स्वभाव 
के कारण अन्य यात्रियों से वातचीत करने में भी वे संकोच करते 
थे। अपने केबिन में ही प्रायः पड़े रहते थे। दूसरी कठिनाई 
निरामिप भोजन की थी । पर मोहनदास माता से की हुई प्रतिज्ञा 
पर ह़ढ़ रहे और दुःख-सुख सहते यात्रा को पूरा किया । 

डा० प्राणजीवन मेहता ने, जो पहले से ही इंग्लेंड में थे, इनका 
स्वागत किया । उन्होंने इन्हें होटल में ठहरा दिया । डा० मेहता ने 
इन्हें बलायत के आचार-विचार और रीति-नीति से परिचित 
कराया । होटल का निवास इन्हें 'सांसत-घर'-सा लगा; क्योंकि 
एक तो घर से बाहर रहने का यह प्रथम अवसर था और फिर 

यह महँगा भी था | खान-पान की भी कठिनाई थी। विक्टोरिया 
होटल को छोड़ कुछ मित्रों के साथ ये एक कमरा किराये पर 
लेकर रहने लगे। यहाँ भी ये परेशान ही रहे । कुद्ठम्बियों ओर 
विशेषकर माता का विरहद्द इन्हें बहुत सताता था। घर वार-बार 
याद आता था । रातें रोकर विताई । नींद आती ही न थी । रहन- 
सहन और वोल-चाल का ढंग भी अच्छी तरह नहीं आता था। 
भोजन भी निरामिष होने के कारण रूखा-सूखा लगता था| फलतः 
न तो शीघ्र देश लौट ही सकते और न वहाँ दिल लगता। साँप- 
छब्यून्दर की दशा हो गई। कुछ दिनों के पश्चात्‌ डा० मेहता ने 
उस कमरे को छुड़वा कर एक कुटम्व॒ में रहने का आयोजन 
करवा दिया। अब उन्हें सभ्य बनने की धुन सवार हुई। वम्बई 
के सिले कपड़ों को त्याग कर “आर्मी और नेवी स्टोर' में दूसरे 
कपड़े वनवाये । उन्नीस शिलिंग की 'चिम' की हैट ली। इससे भी 
सन्‍्तोष न हुआ तो वांड स्ट्रीट में, जहाँ शौकीन लोगों के कपड़े 
सिलते थे, वहाँ सायंकालीन वेप-भूषा के कपड़े बनबाये जिसमें 
दस पौंड खचे हुए । घड़ी के लिए सोने की चेन का प्रवन्ध किया। 
टाई बाँधने की कला सीखने का प्रयत्न किया । मिनटों शीशे के 
सामने खड़े रहकर टाई वाँधा करते और माँग काढ़ा करते । माँग 
का तो इन्हें विशेष ध्यान रहता था, कहीं बिगड़ न जाय। परन्तु 
इतनी टीप-टाप ही बस न थी। उन्होंने सोचा अकेली सभ्य 
पोशाक से द्वी तो कोई सभ्य नहीं हो जाता। सभ्यता की अन्य 
बातों को सीखने की भी धुन सवार हुई | अतः एक तिमाही की तीन 
पौंड फ्रीस देकर नृत्य-कला की कक्षा में भरती हुए। पर सुर-तान 
का ज्ञान न होने के कारण नृत्य-कला न सीख सके। अतः तीन 
पौंड खचे करके वायलिन खरीदा गया और शिक्षिका की फ्रीस 
भी भरी । भाषण-कला भी सभ्यता का लक्षेण है अतः उसके लिए 

अन्य शिक्षक की खोज की गई। उसे भी एक गिन्नी की भेंट 
चढ़ाई। उसकी प्रेरणा से बैल की 'स्टेंडडे एलोक्यूशनिरट”' पुस्तक 
खरीदी ओर पिट के भाषण से श्रीगणेश किया । 

पर इन वेल साहव ने उनके कान में चेतावनी की वैल (घंटी) 
बजा दी और उन्हें सचेत कर दिया। आत्म-कथा में उन्होंने लिखा 
है कि “सभ्यता के इन वाह्माडम्वरों के प्रति सचेत हो मैंने एक 
पत्र अपने भाषण-शिक्षक तथा अन्य शिक्षकों को लिखकर इनसे 
पीछा छुड़ाया ।” इसके वाद उन्होंने वायलिन भी बेच दी । सभ्य 
बनने की इस सनक से तो तीन मास में ही पीछा छूट गया 
परन्तु कपड़ों की तड़क-भड़क वरसों चलती रही । सारांश यह्‌ कि 
अब वे विद्यार्थी बन गये। सभ्य वनने की इस दोड़ में उन्हें एक 
लाभ अवश्य हुआ कि उन्हें फ्रेंच और लेटिन भाषाओं का ज्ञान 
हो गया । 

अभी तक उनके भोजन की समस्या का ठीक-ठीक सुझाव 
नहीं हो पाया था । उस समय लंदन में निरामिष भोजनालय दो 
चार ही थे। चँकि उन्हें अपनी प्रतिज्ञा का पूरा ध्यान वना रहता 
था, इसलिए ऐसे भोजनालय की खोज में रहते थे। उस कुटुम्ब- 
गृह में उन्हें पेट भर भोजन नहीं मिलता था, हर भोजन-वेला पर 
दो-तीन ढुकढ़े रोटी के मिला करते थे जिस कारण वास्तव में वे भूखे 
ही रहा करते थे। उन्होंने एक दिन समीप ही फ़ेरिंगडन स्ट्रीट में 
एक निरामिप भोजनालय खोज़ लिया ओर लन्दन में पहली वार 
उन्होंने पेट भर कर भोजन किया। पर पेट भर भोजन करने के लिए 
धन भी उतना ही व्यय करना पड़ता था । अतः कभी-कभी वे हाथ 
से भी भोजन बना लिया करते थे । यहीं अन्नाहार और फलाहार 
का अच्छा विवेचन करने वाली पुस्तकें भी उनके हाथ लगीं 
जिनमें एक देनरी साल्ट की '॥ .]९४ [07 ५४ ९हलत्ाधांशा। 

शीषेक पुस्तक थी। इसे पढ़कर अन्नाहार की उपयोगिता पर इनका 
विश्वास वढ़ गया। तभी से भोजन संबंधी प्रयोगों की धुन इन 
पर सवार हुई जो उनके जीवन-चयां का एक अंग रही। पर 
गांधी जी के संबंध में पहले काये आरंभ हुआ और पीछे विश्वास | 
यही उनके सारे जीवन की विशेषता रही है। काये पहले होता 
ओर उसके समथन में युक्तियाँ पीछे सोची जाती थीं। महान्‌ से 
महान्‌ कार्यों में भी उनकी यही प्रवृत्ति रही । 

सभ्य बनने की इस दौड़ में भी गांधी जी अपने व्यय की 
बटौती प्रतिदिन लिखा करते थे। भोजन, वस्र, किराया-भाड़ा, 
समाचार-पत्र, पुस्तकों तथा पत्रादि के व्यय का ठीक-ठीक द्िसाव 
लिखकर रात्रि को अपनी पूँली को कूतना उनका दैनिक स्वभाव 
था। भोजन-प्रयोगों के अनुभव के वाद उन्होंने एक ऐसा निवास- 
स्थान भी खोज लिया जो उनके स्कूल के समीप ही था। इस 
प्रकार किराये-भाढ़े की बचत भी की और पैदल स्कूल जाने लगे। 
उन्हें दिन में आठ-दस मील पैदल घूमना पड़ जाता था जिससे 
कुछ शारीरिक व्यायाम भी हो जाता था । 

भाई के धन के इस प्रकार अपव्यय को अनुचित समझ कर 
उन्हें व्यय में कमी करने की प्रेरणा हुईं । सादा जीवन विताने की 
ओर उनका ध्यान गया। उन्होंने तड़क-भड़क वाली वेश-भूषा 
को तिलाझ्नलि दे दी और एक कमरे में गुज़र करने की ठान ली। 
प्रात:कालीन नाश्ता वे स्वयं बनाने लग गये और मध्याह-भोजन 
के लिए निरामिप भोजनालय में चले जाया करते। सायंकालीन 
भोजन भी घर पर ही बना लिया करते। भोजन पर वहुत कम 
व्यय होने लग गया। स्वदेश से जो मिठाइयाँ इत्यादि उन्हें अब 
तक आया करती थीं, उन्हें भी बंद करवा दिया। अपव्यय को 
यथासंभव उन्होंने वंद करने की ठान ली । विना मसाले की उबली 

हुई सव्ज़ियों में ही वे रस लेने लगे | उन्होंने स्वयं कहा है कि 
इस प्रकार के अनेक प्रयोगों से उन्हें यह अनुभव हो गया कि 
“मुस्वाद का वास्तविक स्थान मन है, जिह्ा नहीं | मन के सन्तोष 
से जिह्ा की भी ठ॒प्ति हो जाती है । अतः उन्होंने मनःपरिवतेन 
की प्रवृत्ति पर बल दिया जो उनके जीवन का एक लक्ष्य ही बन 
गया। मन पर संयम कर लेने में सत्र प्रकार के आनन्द प्राप्त हो 
जाते हैं । 
उनके विलायत-निवास की एक घटना विशेष उल्लेखनीय दे । 
उन्होंने वहाँ भिन्न-भिन्न धर्मों का परिचय प्राप्त करने का प्रयत्न 
किया । इसी बीच में दो थियोसोफिस्ट मित्रों से साक्षात्कार हो 
गया जिनके आग्रह से उन्हें एडविन आनंल्ड-कृत गीता का 
अनुवाद पढ़ने की प्रेरणा मिली । मूलपाठ पढ़ने की भी उन्हीं से 
प्रेरणा मिली । इंग्लेंड में ही पहली बार इन्हें अनुभव हुआ कि 
भगवद्वीता एक अमूल्य-प्रन्थ है ।' उन्होंने स्वयं लिखा दे कि “यह 
धारणा दिन-दिन अधिक बढ़ती गई--और अब तो तत्व-ज्ञान के 
लिए में उसे सर्वोत्तिम प्रन्थ मानता हूँ। निराशा के समय इस 
ग्रन्थ ने मेरी अपार सहायता की है।”” 
इन्हीं दिनों धियोसोफी ( ब्रह्मवमाद ) की भी दो-एक पुस्तकें 
पढ़ डालीं | आनेल्ड-कृत 'बुद्धचरित' ( [#28॥[ 0| 2४8 ) भी 
पढ़ा । वाइबल भी यहीं पढ़ी | उसका 'समेन ऑन दि माउण्ट! 
( गिरि-प्रवचन ) नामक अध्याय पढ़ने पर इन्हें अत्यन्त आनन्द 
मिला । इसमें अपकार का वदला उपकार से और हिंसा का प्रेम 
से देने का उपदेश दिया गया है। ये भावनाएँ उनके द्दय में 
पैठ गई । इन ग्रन्थों के अनुशीलन से इनके हृदय में ईश्वर के 
प्रति श्रद्धा का संचार हुआ और यह वात दिल में ज़म गई कि 
त्याग में ही धर्म है । इस प्रकार सत्य, अहिंसा और त्याग के 

भाव इनके हृदय पर अंकित हो गये। 

हाँ, तो लन्दन पहुँच कर ये ६ नवम्बर १८८८ को इन्नर 
टेम्पल में भरती हुए और जून १८६० को मैट्रिक पास की । फ्रेंच, 
लेटिन, कॉमन लॉ और रोमन लॉ का श्रध्ययन किया। अंग्रेजी 
भाषा में दक्षता प्राप्त की । अन्तिम परीक्षा पास करने में कोई 
कठिनाई नहीं हुईं। १० जून १८६१ को ये वैरिस्टर हो गये और 
११ जून १८६९ को इंग्लैंड के हाई कोट में नाम रजिस्टर करवा 
कर भारत के लिए चल दिये। वहाँ एक भी दिन रहने की इनकी 
इच्छा न हुई । 

देखा जाय तो मोहनदास गांधी ने जिस आयु में दो साल 
ओर आठ महीनों का समय इंग्लेंड में व्यतीत किया वह मनुष्य 
के चरित्र-संघटन एवं व्यक्तित्व-निर्माण का सर्वोत्तम समय होता रू 
है परन्तु गांधी पर वहाँ कोई विशेष प्रभाव नहीं पड़ा। इसका 
कारण यह था कि गांधी सामान्य छात्र का प्रतिरूप न थे, अतः 
सामान्य विद्यार्थियों के समान केवल अध्ययन ही उनके लिए -) 
ज्ञान-प्राप्ति का साधन न था। वे कमेण्य थे और उनकी प्रकृति 
क्रियात्मक् थी। उनका विकास कर्मण्यता द्वारा हुआ और 
कर्मण्यता द्वी उनके ज्ञान का साधन रही। वे वोद्धिक ज्ञानी न 
होकर एक सच्चे कमेठ ज्ञानी थे। पर उनके सम्पूर विद्यार्थि 
काल में कहीं इस वात का संकेत तक नहीं मिलता कि यही मोहन- 
दास गांधी एक दिन ऐतिहासिक गांधी हो जायँगे। गांधी को 
जगत्मसिद्ध ऐतिहासिक गांधी अथवा युग-पुरुष बनाने का श्रेय 
वास्तव में जितना श्रीमद्भगबद्गीता को है उतना और किसी वस्तु 
को नहीं। यही शास््र उनके जीवन का सम्वल रहा, यही उनका 
गुरु और यही विपत्सखा। 

भारत लोटे-- 

बम्बई में जहाज़ से उतरने पर इनके ज्येष्ठ श्राता ने इन्हें 
सूचना दी कि उनकी माता का देहान्त हो चुका है। चूँकि 
मोहनदास का माता के प्रति अगाध प्रेम था, अतः विदेश में उन्हें 
यह शोक-संबाद नहीं भेजा गया था। इन्हें इससे अत्यधिक शोक 
हुआ पर वे अपनी भावनाओं पर काबू पाने में समर्थ हो गये। 
ये राजकोट चले गये। इनके ज्येष्ठ भ्राता श्री लक्ष्मणुदास गांधी को, 
जो राजकोट में वकालत करते थे और जिन्होंने इनका विलायत 
का भारी व्यय सहन किया था, अपने नये त्रेरिस्टर भाई से अनेक 
आशाएँ थीं, पर उन्हें घोर निराशा हुईं। गांधी जी वकालत करने 
में नितान्‍्त असफल रहे । पहले राजकोट और वाद में वम्बई दोनों 
जगह इन्हें अपने भेंपू स्वभाव के कारण वकालत में श्रसफलता 
का मुँह देखना पड़ा। वम्बई से पुनः राजकोट चले आये ओर वहाँ 
अजियाँ ( प्राथना-पत्र ) लिखने के काम से इन्हें लगभग तीन 
सो रुपया मासिक की आय होने लग गई। भाई इनके लिए 
किसी नोकरी की खोज़ में थे | इसी समय इनके भाई के पास 
पोरंदर की एक मेसन दुकान का सन्देश आया--“दक्षिण 
अफ्रीका में हमारा व्यापार है। हमारी दुकान बड़ी है। वहाँ 
हमारा एक बड़ा मुकदमा चल रहा है। चालीस हज़ार पोंड का 
दावा हे । हमारी तरफ़ बड़े-बड़े और अच्छे बेरिस्टर हैं। यदि 
अपने भाई को वहाँ भेज दें तो हमें भी सहायता मिलेगी और 
उनकी भी कुछ मदद हो जायगी | वह हमारा मामला हमारे 
वकीलों को अच्छी तरह सममका सकेंगे। काम भी कोई परिश्रम 
का नहीं । आने-जाने का पहले दर्जे का किराया मिलेगा और 
खान-पान के अतिरिक्त १०५ पौंड पारिश्रमिक |” काम एक साल 
का था। मोहनदास ने स्वीकार कर लिया और पहले दर्जे का 

टिकट ले अप्रैल १८६३ में जहाज़ से दक्षिण के लिए चल दिये। 
इस समय तक उनके दो पुत्र हो चुके थे। हीरालाल का जन्म 
इंग्लैंड जाने से पहले और मणिलाल का र८ अक्तूबर १८६२ को 
इंग्लैंड से लौटने के एक साल वाद । इस प्रकार वे कस्तूरवा और 
दोनों पुत्रों को यहीं छोड़ कर शीघ्र लौट आने का आश्वासन 
दे पुनः विदेश को प्रस्थान कर गये। 
अफ्रीका में-- 

मई १८६३ को गांधी जी नेटाल के डरबन बंदर पर उतरे। 
अब्दुल्ला सेठ ने उनका स्वागत किया और बंगले पर ले गये। 
अपने कमरे के पास ही सेठ जी ने इन्हें एक कमरे में ठह- 
राया । दक्षिण अफ्रीका में रंग-भेद, जाति-भेद एवं धर्म-भेद का 
बोलवाला था । गोरे ( झमग्रेज़ ) भारतीयों को कुली या सामी नाम 
से पुकारते थे और इस प्रकार व्यवसाय-भेद के अनुसार उन्हें 
“कुली अध्यापक', 'कुली वैरिस्टर', 'कुली व्यापारी” आदि नामों से 
अभिद्दित किया करते थे । अँग्रेज़ यह जान बुझ कर कहते थे। 
“कुली” से अभिप्राय समाज में निराहत मज़दूर पेशा से था | इस 
निन्दात्मक अभिधान से वचने के लिए भारतीय पारसी अपने 
आपको 'फारसदेशीय' और मुसलमान “अरबदेशीय” कहते थे । 
पगड़ी अरबियों का शिरस्त्राण समझा जाता था न कि हिन्दु- 
स्तानियों या भारतीयों का। ऐसे देश में गांधी जी अपने भाग्य को 
परीक्षा करने गये थे। वहाँ पहुँचने के कुछ दिन वाद अब्दुल्ला 
सेठ गांधी जी को सरकारी अदालत दिखाने ले गये और उनका 
कई वकीलों से परिचय करवाया । अदालत में वे अपने वकील के 
पास ले गये । गांधी जी उस समय पगड़ी पहने हुए थे । मजिस्ट्रेट 
ने इन्हें कुतूहल के साथ देखा और पगड़ी उतार देने की आज्ञा 
दी। गांधी जी को यह बुरा लगा और वे अदालत से उठकर चले 

गये। गांधी वहाँ धनोपाजेन के लिए गये थे। उन्होंने पगड़ी की 
जगह आऑँग्रेज़ी टोपी ( हैट ) पहनने की सोची, पर अब्दुल्ला सेठ 
इससे सहमत न हुए । उसने कहा--“यदि आप इस समय ऐसा 
करेंगे तो उलटा अर्थ होगा। जो लोग देशी पगड़ी पहने रखना 
चाहते होंगे, उनकी स्थिति विषम हो जायगी। फिर आपके 
सिर पर अपने ही देश की पगड़ी शोभा देती है। यदि आप 
अँग्रेज़ी टोपी लगाबेंगे तो लोग 'बेटर' सममेंगे ।” अब्दुल्ला के 
शब्दों में व्यावह्ारिकता थी, देशाभिमान था। गांधी जी को 
उनकी वात जँच गई। गांधी जी ने इस घटना पर समाचार-पत्रों 
में लिखा और अपने पक्ष का समर्थन किया। पत्रों में खूब चर्चा 
हुई--छुछ पश्च में, कुछ विपक्ष में। तीन-चार दिन में द्वी इस 
देश में गांधी जी की प्रसिद्धि दो गई। 

इधर ट्रॉसवाल की राजधानी प्रिटोरिया में मुकद्दमे के संबंध 
में गांधी जी को जाना पड़ा | रात भर की यात्रा थी। अब्दुल्ला सेठ 
ने उन्हें प्रथम श्रेणी का टिकट ले दिया और वे डरबिन से गाड़ी 
में सवार हो गये । नेटाल की राजधानी मरित्सवगे में एक ऑमग्रेज़ 
यात्री उसी डिब्बे में आ गया । वहाँ एक भारतीय (गांधी जी) को 
देख कर तुरन्त लौट गया और थोड़ी देर में रेल के दो अफ़सरों के 
साथ डिब्बे में प्रविष्ट हुआ, जिन्होंने गांधी जी को ठृतीय श्रेणी के 
डिब्बे में चले जाने को कहा। प्रथम श्रेणी का टिकट रखने के 
कारण गांधी जी ने ठृतीय श्रेणी में यात्रा करना अरवीकार कर दिया। 
जिस पर उन्होंने पुलिस को बुलाकर उन्हें वलात्‌ वाहर धकेल दिया 
और उनके सामान को भी प्लेटफार्म पर फेंकवा दिया। गांधी के 
आत्माभिमान को बहुत आघात पहुँचा । वे सीधे स्टेशन के वेटिंग 
रूम में चले गये और सामान को भी वहीं रेलवेवालों की देख- 
रेख में छोड़ गये । जाड़े की ऋतु थी । वह स्थान ऊँचाई पर था। 

अतः रात्रि को शीत अधिक था। उनका सामान और ओवरकोट 
भी रेलवेबालों के पास था। कहीं पुनः अपमान न हो जाय, 
इन्हें कोट माँगने तक का साहस न हुआ। रात्रि भर शीत से 
ठिठुरते रहे और मन-दी-मन इस अपमानजनक घटना पर 
विचारते रहे । दूसरे दिन उस नगर के कई व्यापारी अब्दुल्ला सेठ 
की सूचना पर इनसे मिले। उन्होंने ऐसे अनेकानेक अनुभवों का 
वखान किया। उन लोगों ने परिस्थिति के अनुसार काये साध 
लेने की वात उनसे कद्दी। विरोध करना तो दीवार से माथा पीटने 
के समान है। परन्तु गांधी जी ने अपनी परीक्षा की ठान ली। 
उनके पिता एवं पितामह ने भी अधिकारि-बर्ग से टक्कर ली थी। 
वे भी अधिकारियों के अनुचित व्यवहार के सामने नहीं भुके 
थे। मरित्सब्गे की इस दुघेटना के कट अनुभव ने उनमें इस 
सामाजिक अन्याय का विरोध करने का बीज वपन कर दिया। 
उन्होंने मन-ही-मन विरोध का निश्चय कर लिया और दूसरी 
गाड़ी में शयन के लिए एक और टिकट लेकर वहाँ से चल दिये। 
चाल्से-टाउन से घोड़ागाड़ी में यात्रा करनी थी। इस यात्रा में उन्हें 
कष्ट ही नहीं अपितु ओर भी अपमान का अनुभव करना पड़ा। 
गाड़ी के मालिक से व्यथे कंगड़ा न करके ये उसके कहने के 
अनुसार कोचवान के साथ एक स्थान पर बैठ गये। आगे जाकर 
मालिक को सिगरेट पीने की इच्छा हुई । उसने कोचवान के पाँवों 
में एक मेला कपड़ा विद्धा कर इन्हें वहाँ बैठने की आज्ञा दी और 
उसकी सीट पर स्वयं वैठना चाहा, यह इन्हें सहन न हुआ । वे 
अपने स्थान पर डटे रहे । “यदि भीतर के रिक्त स्थान पर मुमे 
बैठने दिया जाय तो मैं इस स्थान को छोड़ सकता हूँ गांधी जी 
के इन शब्दों को सुनकर मालिक आग-बगोला हो इन्हें गाली- 
वकने लगा और घसीट कर इन्हें नीचे फेंकने का प्रयत्न 

करने लगा । शरीर के दुबेल होते हुए भी इन्होंने सीखचों को 
पकड़े रखा और स्थान न छोड़ा। इन्द्र होता रहा। भीतर बेंठे 
अन्य यात्रियों ने उस मालिक से अन्त में कहा, “वकवाद मत 
करो। इन्हें पीटो मत। सचाई इनके पक्त में है।” उनके इस 
अनुरोध से वह हट गया और गांधी जी गाड़ी में बैठे रहे । दूसरे 
दिन गांधी जी ने 'घोड़ा-गाड़ी-कम्पनी' से शिकायत की। उत्तर में 
केवल इतना आश्वासन दिलाया गया कि भविष्य में उनका 
ऐसा अपमान नहीं होगा। इस प्रकार वे जोहेन्सबगे पहुँच गये, 
जहाँ से फिर रेल-यात्रा करके प्रिटोरिया पहुँचना था। इस दूसरी 
घटना ने जले पर नमक भुरकने का काम किया । जोहेन्सवग में 
ये एक होटल में गये, पर भारतीय समझ कर मैनेजर ने यह कह 
कर इन्हें टाल दिया--“खेद दै, सब कमरे भरे हुए हैं।” वहाँ से 
ये सेठ कमरुद्दीन की दुकान पर पहुँचे । होटल की बात ऋहने पर 
बे लोग हँस पड़े और इन्हें वताया कि “गोरे लोग अपने होटलों 
में हमें स्थान नहीं देते । यहाँ वरणे-द्वेष अत्यधिक है। आप कल 
प्रिटोरिया जायेंगे, पर हम लोगों को प्रथम व॒ द्वितीय श्रेणी के 
टिकट ही नहीं दिये जाते। आपको ढतीय श्रेणी में यात्रा करनी 
होगी । ट्रॉसवाल में तो नेटाल से भी बुरी स्थिति दै ।” पर रेल के 
नियमों में ऐसा कोई निषेध न देख गांधी जी ने प्रथम श्रेणी में 
ही यात्रा करने का निश्चय किया। सभ्य वेशभूषा में इन्हें देख 
स्टेशन-मास्टर ने इन्हें इस शर्ते पर प्रथम श्रेणी का टिकट दे 
दिया कि मार्ग में यदि गार्ड इन्हें उस डिब्बे में से उतार दे तो वे 
कम्पनी पर दावा नहीं करेंगे । और मार्ग में ऐसा हुआ भी, पर 
सद-यात्री एक अंग्रेज़ ने गोंडे को फटकार दिया और इन्हें आराम 
के साथ बेठे रहने को कहा। गा यह भुनभुनाता हुआ चला 
गया--“ तुम्हें कुली के साथ बैठना हो तो बेठो । मेरा क्या” १ 

गांधी जी अपमान के कड़वे घूंट पीकर रह गये । राम-राम करके 
रात को आठ बजे प्रिटोरिया पहुँचे । वहाँ ये एक अमेरिकन होटल 
में पहुँचे, जहाँ इन्हें इस शते पर स्थान मिला कि वे अपने कमरे 
में नीचे ही भोजन कर लेवें; क्योंकि अन्य सभी यात्री गोरे थे 
ओर उनके साथ ये भोजनालय में भोजन करने की माँग न करें। 
होटल का खर्चा अधिक था, अतः दूसरे दिन अब्दुल्ला सेठ के 
वकील श्री बेकर ने एक बाई के घर पर ३५ शिलिंग प्रति सप्ताह 
पर इनके रहने का प्रवंध कर दिया। प्रिटोरिया में गांधी जी ने 
वहाँ के एक प्रतिष्ठित भारतीय व्यापारी सेठ वैयव हाजी ख़ान 
मुहम्मद से परिचय कर लिया और भारतीयों की स्थिति समभने 
में उनकी सहायता माँगी। उनकी तथा कुछ अन्य नव-परिचित 
भारतीयों की सहायता से गांधी जी ने भारतीयों की एक सभा 
बुला कर उनसे चार कामों की अपील की--“विदेश में आप 
लोगों को देखकर ही भारतीय सभ्यता का अनुमान लगाया जाता 
है, इसलिए आपका उत्तरदायित्व बहुत है। आप लोग व्यापार में 
भी सत्य को न छोड़ें। गन्दगी दूर करें, और जाति-पाँति तथा 
साम्प्रदायिक भेद-भाव को यहाँ भूल जाबे, सव भारतीय एक हो 
कर रहें तथा सभी अंग्रेज़ी भाषा सीखें। एक भारतीय मंडल की 
स्थापना करके अधिकारियों से मिलकर अथवा प्रार्थना-पत्रादि 
देकर अपने भाइयों के कष्ट-निवारण के उपायों पर विचार 
करें ।” इसके पश्चात्‌ नियमित रूप से भारतीयों की सभा होने 
लगी और गांधी जी प्रिटोरिया के प्रत्येक भारतीय से शीघ्र परि- 
चित हो गये। गांधी जी ब्रिटिश एजेंट से मिले । रेलवे अधिकारियों 
से पत्र-व्यवद्दार करके यह वचन ले लिया कि साफ़-सुधरे और 
अच्छे कपड़े पहननेवाले भारतीयों को प्रथम व द्वितीय श्रेणी के 
टिकट दिये जाया करेंगे। इससे समस्या हल तो न हुई, पर कुछ 

सुविधा अवश्य हो गई। 

वास्तविकता यह थी कि दक्षिण अफ्रीका में भारतीयों की 
स्थिति बहुत हीन थी। 'आरेज़ी फ्री स्टेट! में से उन्हें निकाल 
बाहर कर दिया गया था। वहाँ ये केवल 'बेटर” वनकर ही रह 
सकते थे। १८८४ में ट्रॉसवाल में भी उनके विरुद्ध कड़ा कानून 
वनाया गया, जिसके अनुसार ग्रवेश-फ़ीस के रूप में प्रत्येक भारतीय 
को तीन पौंड देने पड़ते थे । मताधिकार किसी को भी नहीं था। 
उन्हें 'फुटपाथ! (पगडंडी) पर भी चलने का अधिकार न था, रात 
को नौ वजे के पश्चात्‌ विना परवाने के वाहर निकलने की उन्हें 
आज्ञा न थी। उस समय भारतीयों की ऐसी हीन दशा थी। 
गांधी जी इस दयनीय दशा को सुधारने के लिए व्यग्र रहते थे। 

इधर जिस मुकदमे में वे अफ्रीका गये थे, उससे संबंधित 
पत्रादि को अच्छी तरह से देखा। मुकदमे का खर्चा अतिशय बढ़ता 
जा रहा था। दोनों पक्षों पर भारी वोमा था। दोनों पक्षों के उज़ड़ 
जाने की आशंका थी। अतः यद्यपि इनके अपने मुवकिल का 
पक्त अधिक सवल था तो भी गांधी जी ने दोनों पक्षों पर समभौते 
के लिए प्रभाव डाला। इनके परिश्रम से मामला पंचायत में गया 
और पंचायत के निर्णय को दोनों पत्तों ने प्रसन्नतापूर्वक स्वीकार 
कर लिया | इससे गांधी जी को अत्यधिक प्रसन्नता हुई | तत्पश्चात्‌ 
गांधी जी डरबिन चले गये और वहाँ से भारत लौटने की तेयारी 
होने लगी । अब्दुल्ला सेठ की ओर से जब इन्हें विदाई-भोज दिया 
जा रहा था, उसी समय पास रखे समाचार-पत्र के एक समाचार पर 
गांधी जी की दृष्टि गई। समाचार हिन्दुस्तानी मताधिकार के 
संबंध में था। उस समय नेटाल की धारा-सभा में यह मसविदा पेश 
था कि धारा-सभा के सदस्यों को चुनने के अधिकार भारतीयों से 
छीन लिये जाबें। गांधी जी को यद्द बात बहुत अखरी । इससे तो 

नेटाल में भी भारतीयों का अस्तित्व मिटा दिया जायगा। भोज 
में आमन्त्रित भारतीयों का ध्यान गांधी जी ने विल से होने वाले 
अनिष्ट की ओर दिलाया। उन लोगों ने अनुरोध किया कि यदि 
गांधी जी एकाध मास वहाँ ठहरने का वचन दें तो वे लोग, जैसे 
गांधी जी चाहेंगे, विल का विरोध करने को तैयार हैं। गांधी जी ने 
ठहरने का निश्चय कर लिया और वह विदाई-सभा विचार-समिति 
के रूप में बदल गई। इससे अफ्रीका का वह संघर्ष नियमित रूप से 
आरंभ हो गया। गांधी जी ने वकील का जीवन छोड़ एक सेवक 
का जीवन अंगीकार कर लिया। देश-सेवा से उनके लिए नेद्त्व 
के द्वार खुल गये। जगठ्सिद्ध ऐतिहासिक गांधी का आविभांव 
होने लगा। 
गांधी जी ने तत्काल एक सभा बुलाई, जिसमें सभी जातियों 
और धर्मों के भारतीय सम्मिलित हुए और उसमें फ्रूँ चाइज़-बिल 
( मताधिकार-संबंधी कानून ) के विरुद्ध एक प्रस्ताव: स्वीकृत 
हुआ । इस सभा में इसाई नव-युवक एवं प्रतिष्ठित व्यापारी भी 
सम्मिलित हुए थे। विरोध में आवेदन-पत्र लिखा गया और उस 
पर अधिक-से-अधिक संख्या में भारतीयों के हस्ताक्तर लेकर 
उसे धारा-सभा के अध्यक्ष, प्रधान मन्त्री आदि को बिल के 
स्थगित करने के लिए तार द्वारा भेजा गया । पत्रों में तदनुकूल खूब 
चचाएँ हुई धारा-सभा में भी खूब विचार-बिनिमय हुए। बिल 
तो पास होना ही था, पर इसका एक शुभ फल यह हुआ कि 
भारतीयों में नये जीवन का संचार हो गया। भेद-भाव मिट गये । 
सब ने समझा कि हम सवका एक समाज है; हम सब भारतीय 
हैं और राष्ट्रीय अधिकारों के लिए मिल-जुल कर लड़ना हमारा 
कत्तेव्य है। आन्दोलन के आरंभ में ही ऐसी चेतना का उद्धव 
शुभ परिणामों का थोतक था | इससे गांधी जी का उत्साह बढ़ा । 

उन्होंने एक विस्दृत प्रार्थना-पत्र लिख कर दस हज़ार हस्ताक्षरों 
के साथ उपनिवेश मन्त्री के पास भेजा और उसकी एक हज़ार 
प्रतियाँ छुपवाकर भारत में नेताओं एवं समाचार-पत्रों के लिए 
भेज दीं। इंग्लैंड में सव दलों के नेताओं के पास ये प्रतियाँ 
भिजवाई गई। इस प्रकार विल के विरोध में बिस्कृत प्रचार 
किया गया । गांधी जी का नेटाल में ठहरना आवश्यक हो गया । 
वे वहाँ की अदालत के वकील रजिस्टर कर लिये गये और स्व॒तन्त्र 
आजीविका का साधन हो गया। आजीविका का स्व॒तन्त्र साधन 
बन जाने पर गांधी जी ने भारतीयों की सेवा और संगठन के 
अपने वास्तविक उद्देश्य की पूर्ति के लिए मई १८६४ ई० को 
'नेटाल इसण्डियन काँग्रेस' की स्थापना की, जिसमें समय-समय पर 
लोग इकट्ठ होकर भारतीय समस्याओं पर चर्चा एवं विचार- 
विनिमय करते। गांधी जी ने भारतीय पक्ष के समथ्थन में दो 
पुस्तकें भी लिखीं । इस प्रकार के प्रचार से कई ऑग्रेज़ों ने भी इस 
कार्य में सहानुभूति प्रदर्शित की । इसी समय गांधी जी ने उप- 
निवेश-जात भारतीयों की एक शिक्षा-समिति की भी स्थापना की, 
जिसमें युवक समय-समय पर मिलकर भाषण दिया करते और 
निबंध पढ़ा करते । 

इन आयोजनों से व्यापारी, क्लक और शिक्षित युवक तो 
गांधी के सम्पक में आगये और उनमें देशाभिमान की चेतना का 
प्रादुभाव हो गया, परन्तु अभी तक निम्न श्रम-वर्ग से उनका 
सम्पक न द्वो सका था । इस वग में दो प्रकार के श्रमिक थे, एक 
वे जो स्वतन्त्ररूप से अपनी इच्छा से आजीविका के लिए दक्षिण 
अफ्रीका में आये थे ओर दूसरे वे जो पाँच वध का एप्रीमेंट 
( इकरारनामा ) करके गन्ना, चाय और कहवा की कृषि के 
लिए यहाँ लाये गये थे। ये श्रमिक 'गिरमिटिया” नाम से प्रसिद्ध 

थे । इन गिरमिटिया श्रमिकों की स्थिति अत्यन्त शोचनीय थी। 
ये क्रीत सेवकों के समान समझे जाते थे | इसी समय सन्‌ १८६४ 
ई० में इन गिरमिटिया भारतीयों पर नेटाल सरकार ने पहले २५ 
पोंड प्रतिवर्ष कर लगाया जिसे भारत के वाइसराय ने ३ पोंड 
करवा दिया । ३ पौंड भी इन श्रमिकों के लिए भारी कर था। 
नेटाल काँग्रेस ने इसके विरोध में आन्दोलन खड़ा कर दिया । 
इसी वर्ष नेटाल धारा-सभा ने सभी एशिया-वासियों को मताधि- 
कार से बंचित कर दिया। भारतीयों पर यह दूसरी चोट थी। 
इस प्रकार अग्रेज़ जाति प्रवासी भारतीयों को अधिकार-बंचित 
करने पर तुली हुई थी । गांधो जी उम्रवादी तो नहीं थे; वे अल्प- 
संख्यक ऑम्रेज़ों की स्थिति को समभते थे ओर यह भी अनुभव 
करते थे कि बहुसंस्यक भारतीयों के व्यापारादि में बढ़ते हुए 
प्रभाव से आतंकित होकर ही अँग्रेज़ अपनी सुरक्षा के लिए इस 
प्रकार के अनुचित व्यवहार पर उतारू हो रहे थे और इस प्रकार 
भारतीयों से पत्तपातपूर्ण दुव्यंबह्दार कर रहे थे, परन्तु गांधी 
जी इस पक्षपात को वैधानिक रूप देने के विरुद्ध थे। कानून द्वारा 
सामाजिक अन्यायों का ओऔचित्य सिद्ध करना उनकी दृष्टि में 
अन्यायपूरों था। 

हर गांधी जी का उद्देश्य इस सिद्धान्त को स्थापित करना था कि 
ऑँग्रजी साम्राज्य के नागरिक होने के नाते भारतीय साम्राज्य में 
समानता के अधिकारी हैं। यदि एक वार भारतीयों ने अपनी 
हीनता को स्वीकार कर लिया तो वे सम्मान खो वेठेंगे और कहीं 
के न रहेंगे। यही दशा अ्रग्रेज़ों की भी होगी यदि उन्होंने बलात्‌ 
भारतीयों पर हीनता लाद दी | फलतः गांधी जी का इस संघर्ष का 
उद्देश्य न केवल भारतीयों वल्कि अँम्रेज़ों के भी सम्मान की सुरत्षा 
करता था। 

अफ्रीका के संघर्ष के इन तीन वर्षों में गांधी जी ने अन्याय 
का विरोध करने की अभूतपूर्व शक्ति का परिचय देते हुए यद्द भी 
प्रदर्शित कर दिया कि उनमें किसी संस्था को चलाने एवं नेतृत्व 
करने के गुण विद्यमान हैं। दक्षिण अफ्रीका की जटिल समस्याओं 
के लिए गांधी जी का वहाँ कई वर्षों तक रहना अनिवाय हो गया 
था और उनकी वकालत भी अब जड़ पकड़ चुकी थी। अतः 
उन्होंने अपने कुठ्म्ब को भी वहीं ले आने का निश्चय कर लिया। 
उधर तीन पोंड वाले कर के विरुद्ध भारत में पुकार करना भी 
आवश्यक था । इन सब कारणों से वे सन्‌ १८६६ के मध्य में 
वेंगोला जह्माज़ से कलकत्ता की ओर चल दिये । 
पुनः भारत में-- 

भारत में आकर सब बड़े २ नगरों में प्रवासियों की यात- 
नाओं और अपमानों की चर्चा करते हुए प्रचार करने लगे। 
उन्होंने कई सभाओं में भाषण भी दिये, समाचार-पत्रों में लेख 
लिखे और 'हरी पुस्तक” नाम से प्रसिद्ध एक पुस्तिका लिखकर 
उसे छपवाया तथा स्थान-स्थान पर बैंटवाया । कई समाचार-पत्रों 
ने इनके काये में सहयोग दिया। इस प्रकार प्रवासी भारतीयों 
के साथ होने वाले अन्यायों के विरुद्ध उन्होंने एक भारतव्यापी 
आन्दोलन खड़ा कर दिया । इधर जब ये इस कार्य में संलग्न थे, 
श्रफ्रीका से तार द्वारा इन्हें बुलावा आ गया जिसमें लिखा 
था--“पार्लियामेंट की बेठक जनवरी में होगी, जल्दी आइये।” 
इस प्रकार छः मास भारत में बिता कर दिसम्बर १८६६ को आप 
'कुरलेंड' जद्दाज़ से अपनी धर्मपत्नी, दो पुत्रों और स्वर्गीय 
बहनोई के एकमात्र पुत्र को साथ लेकर पुनः दक्षिण-अफ्रीका को 
चल दिये | इसी जहाज़ के साथ 'नादरी' नामक दूसरा जहाज़ 
भी था जिसमें लगभग ८०० यात्री थे । 


[] 

उधर भारत में किये गये गांधी के प्रचार से अफ्रीका के गोरे इन 
पर अत्यधिक रोष कर रहे थे। इनका पुनः अफ्रीका आना उन्हें बहुत 
खलने लगा । डाक्टरी जाँच के बहाने से दोनों जह्याज़ों को डरविन 
बंदर पर रोक दिया गया और १३ जनवरी १८६७ को इन्हें तथा अन्य 
यात्रियों को जहाज से उतरने की अनुज्ञा मिली। गोरे अत्यन्त 
बिगड़ उठे थे। गांधी जी के प्राणों का संकट था। गांधी जी 
ने वच्चों और कस्तूरवा जी को तो गाड़ी में रुस्तम सेठ के घर 
भिजवा दिया और स्वयं श्री लाटन के साथ पैदल चल पड़े । 
गोरे छोकरों ने गांधीजी को मागे में पकड़ लिया ओर भीड़ ने 
उन पर सड़े अंडों ओर कंकरों की बौछार करना आरंभ कर 
दिया। लातों और थप्पड़ों से भी पीटा। इस घटना में इन्हें 
बहुत चोटें आई और ये भूमि पर गिर पड़े । इसी समय सुपर्रि- 
टेंडेंट पुलिस की धर्मपत्नी की सहायता से इनकी रक्षा हो गई, 
और वाद में पुलिस की एक टुकड़ी की रक्ा में इन्हें रुस्तमजी 
के घर पहुँचाया गया । पर उत्तेजित गोरों ने यहाँ भी पीछा किया 
और घर को घेर लिया। पुलिस सुपरिटेंडेंट के सूचना देने पर, 
कि उस घर में रहने पर उनका और उनके मित्र का जानो-माल 
सब संकट में हैं, आपको वेश वदल कर पुलिसथाने में शरण 
लेनी पड़ी । नेटाल सरकार को उन गोरों पर मुकहमा चलाने का 
आदेश हुआ, पर गांधी जी इससे सहमत न हुए। श्रपराधी के 
लिए पश्चात्ताप द्वी सबसे वड़ा दण्ड है। 

“यह मेरे लिए एक धार्मिक प्रश्न दैऔर में इसमें आत्म-संयम 
से काम लूँगा” । अपराधी के विरुद्ध मुकदमा चलाने की अपेक्षा 
उन्होंने अपने देश-वासियों में जागृति पेदा करने में समय लगाना 
अच्छा सममा । 

एक स्वर्णावसर से लाभ उठाने के लिए भारतीयों ने इस समय 

गांधी जी को भारत से दक्षिण अफ्रीका बुलाया था। एक ओर 
भारत की ऑग्रेजी सरकार के और दूसरी ओर आम्रेज़ी साम्राज्य के 
उपनिवेश-मन्त्री श्री चेम्बरलेन के दवाव के कारण नेटाल की 
थारा-सभा में एक कानून पर वाद-विवाद होने जा रहा था, जिसके 
अनुसार जाति-भेद अथवा वणो-भेद का निराकरण किया जावे 
और उसके स्थान में धारा-सभा की सदस्यता के लिए शिक्षा-संवंधी 
योग्यता को आधार बनाया जावे। यही गांधी जी का ध्येय था । 
नेटाल एक्ट नाम से एक कानून पास किया गया जिसके अनुसार 
ब्रिटिश प्रजा को, जिसमें कि भारतीय भी सम्मिलित समझे गए, 
समान-मताधिकार मिल गए । यही गांधी जी क्री माँग थी | इससे 
उन सब प्रयत्नों का अन्त हो गया जिनसे भारतीयों को मताधिकार 
से वंचित किया जा रहा था। इससे गांधी जी को कुछ सान्त्वना 
मिली । उत्तेजना और परस्पर तनातनी भी शिथिल पड़ गई । 
इधर १८६६ में दक्षिण अफ्रीका में डचों और अँग्रेज़ों के वीच 
वोअर-युद्ध' छिड़ गया। गांधी जी की निजी सद्दानुभूति बोअरों 
(डचों) के साथ थी, तो भी ब्रिटिश-शासन की न्यायशीलता में 
इन्हें विश्वास था। अतः इन्होंने त्रिटिश घायलों की सेवा-शुश्रपा 
के लिए एक सेवा-दल का संगठन किया, जिसमें स्वयंसेवकों को 
ब्रायलों की आवश्यक सेवा करने की शिक्षा भी दी गई। इस दल 
में लगभग ११८० भारतीय थे | इस दल ने वहुत काम किया और 
इसके सेवा-कार्य की प्रभूत प्रशंसा हुई । इससे भारतीयों की 
प्रतिप्ता भी बहुत बढ़ गई और गोरों के व्यवहार में भी कुछ 
अन्तर पड़ा। गांधी जी को आशा थी कि समय पाकर इन दोनों 
जातियों के पारस्परिक व्यवहार में सुधार दो जायगा और वे एक 
दूसरी के निकट आती जायँगी। इस समय गांधी जी के पास ओर 
कोई विशेष योजना भी नथी। अतः उन्होंने भारत जाने की 

इच्छा प्रकट की । जनता ने इस आश्वासन पर इन्हें छुट्टी दे दी 
कि “यदि एक वर्ष के अन्दर फिर आवश्यकता पड़ी तो उन्हें 
. आना पड़ेगा”। कृतज्ञता-प्रद्शन के रूप में भारतीय प्रवासियों ने 
इन्हें हीरा, जवाहर, सोना और चाँदी की अमूल्य वस्तुएँ उपहार- 
स्वरूप मेंट कीं । श्रीमती कस्तूरवा के लिए एक वहुमूल्य स्वण- 
माला भी थी । 

गांधी जी की १८६६ की बिदाई के समय भी उन्हें कुछ 
उपहार दिये गये थे जिन्हें इन्होंने सह स्वीकार कर लिया था, 
क्योंकि ये वस्तुएँ व्यक्तिगत प्रीति-चिन्हों के रूप में उन्हें दी गई 
थीं। परन्तु आज की प्रभूत सम्पत्ति को देखकर इनकी अन्तरात्मा 
चंचल हो उठी। मन में यह प्रश्न उठा कि ये वस्तुएँ उन्हें सावे- 
जनिक सेवा के बदले में मिली हैं, उन पर इनका क्‍या अधिकार 
है? रात्रि भर इसे स्वीकार करने या न करने के बारे में इनके 
मन में संघर्ष चलता रहा। सेवा-कार्य करते-करते अब उनके 
विचार उन्नत हो चुके थे | धन-सम्पत्ति-संग्रह संबंधी विचार वदल 
रहे थे। धन-परिप्रह में उन्हें अब अहित दिखाई देने लगा था। 
वे लोगों को धन-संचय के मोह से बचने का उपदेश दिया करते 
थे। इन सब विचारों का संघ रात भर होता रहा। अन्त में 
सत्य का प्रकाश हुआ और इन्होंने इन बहुमूल्य उपहारों को 
स्वीकार न करने का निश्चय कर लिया । सावजनिक धन साबे- 
जनिक सेवा में व्यय होना चाहिए, अतः उन्होंने एक ट्रस्ट वनाकर 
इस धन को सावेजनिक कार्यों के लिए निर्धारित कर देने का 
निर्णय किया। कस्तूरवा के विरोध करने पर भी वे अपने निर्णय 
पर डटे रहे। यही उनकी दृष्टि में सत्य का मार्ग था। उनका यह 
दृढ़ मत हो गया था कि जन-सेबक को जो भेंट मिलती है उसे 
निजी सम्पत्ति के रूप में प्रहण करने का उसे अधिकार नहीं दे । 








रे० स्वातन्त्य-संग्राम [ महात्मा 








इस भ्रकार गांधी जी ने सावेजनिक फ्रंड का मार्ग भी खोल दिया। 
भारत में-- 


१६०१ ई० में गांधी जी भारत लौट आये। यहाँ पहुँच कर 
कुछ दिन घूमने-घामने में विता दिये। इस साल भारतीय कॉम्रेस 
का अधिवेशन कलकत्ता में होने वाला था। ये दो-तीन दिन 
पहले ही कलकत्ता पहुँच गये ओर चुपके-से काँग्रेस के कार्यालय 
में एक क्लर्क का काम करते रहे। यहाँ काँग्रेस-तन्त्र का इन्हें 
पयाप्त अनुभव हुआ। काँग्रेस की अव्यवस्था और त्याग-चृत्ति के 
अभाव पर इन्हें दुःख भी हुआ। इनके प्रयत्नों से दक्षिण- 
अफ्रीका के प्रवासी भारतीयों के संबंध में काँग्रेस में एक प्रस्ताव 
भी सर्वसम्मति से स्त्रीकार हो गया | ये अधिवेशन के बाद भी 
कुछ समय कलकत्ता ही रहे | यहाँ गोखले जी से इनकी घनिष्ठता 
दो गई। दोनों एक दूसरे की सेवा-बृत्ति एवं त्याग-भावना से 
प्रभावित हुए। इस प्रकार कलकत्ता में रहने से इन्हें बंगाल के 
जीवन का अच्छा परिचय हो गया। कलकत्ता से ये काशी को 
चले | भारतीय जीवन से अधिकाधिक सम्पके में आने की इच्छा 
से इन्होंने रेल के तीसरे दर्जे में यात्रा करने का निश्चय कर 
लिया, जिस निश्चय पर ये आजीवन आरूद रहे। वहाँ से 
राजकोट और राजकोट से वम्वई पहुँचे, जहाँ इनका गोखले जी 
से और भी अधिक सम्पक्क हो गया। ये हाईकोर्ट के वकील के 
रूप में वम्बरई वस जाना चाहते थे किन्तु दक्षिण-अफ्रीका से एकाएक 
पुनः तार आ गया--“चेम्बरलेन आ रहे हैं। आपको शीघ्र यहाँ 
आरा जाना चाहिए” । गाँधी जी ने वहाँ से आते समय उन्हें वचन 
दिया ही था, अतः वाल-बच्चों को वम्बई छोड़ ये डरविन को चल 
दिये। १ जनवरी १६०३ को ये प्रिटोरिया पहुँच गये। 

पुन; दक्षिण-अफ्रीका में-- 

गांधी जी का अनुमान था कि श्री चेम्वरलेन दक्षिण-अफ्रीका 
से ३४० लाख पोंड का उपहार लेने तथा वोअरों और अँम्रेज़ों के 
संबंधों को पक्का करने की दृष्टि से वहाँ आ रहे थे। वास्तव में उपनिवेश- 
मन्‍्त्री का मन्‍्तव्य केवल बोअरों से विरोध कम करने का ही न 
था; बल्कि उन्हें रियायतें देकर अपने पक्ष में करना था। ब्रिटेन 
बोअरों के घावों को भरना चाहता था और इसी कारण भारतीयों 
की शिकायतों को दूर करके बोअरों का रोप मोल लेना नहीं 
चाहता था । गांधी जी वहाँ पहुँचते द्वी चेम्बरलेन से मिलने वाले 
भारतीय प्रतिनिधि-संडल के लिए आवेदन-पत्र का लेख तेयार 
करने ओर तत्संवंधी अन्य कार्यों में व्यस्त हो गये। गांधी जी के 
नेतृत्व में गये हुए प्रतिनिधि-संडल से नेटाल में तो चेम्बरलेन 
मिल लिया ओर गांधी जी की दलीलों को सुन लिया, पर 
मीठी-मीठी बातें करके वास्तविक प्रश्न को टाल गया। ट्रॉसबाल 
में अधिकारियों ने गांधी जी को प्रतिनिधि-मंडल में सम्मिलित 
न होने दिया, क्‍योंकि वहाँ बोअरों का ज़ोर था। फलत: श्री 
गॉडफ़ के नेतृत्व में प्रतिनिधि-मंडल उपनिवेश-मन्त्री से मिला। 
पर ऐसे आवेदनों से क्या होना था ? इधर भारतीयों के कष्ट 
दिन-प्रतिदिन बढ़ते जा रहे थे, इसलिए लोगों के अनुरोध से 
गांधी जी वहीं ठहर गये और ट्रांसवाल के सुप्रीम कोट के वकीलों 
में भरती द्वो गये। वहाँ इन्होंने कुछ मित्रों के सहयोग से 'ट्रॉस- 
वाल त्रिटिश इण्डियन एसोसिएशन' की स्थापना की । उत्तेजना 
बढ़ती बा रद्दी थी ओर ऐसा प्रतीत होता था कि भारतीय प्रवा- 
सियों को वहा देने वाली ज्वालामुखी फूटने ही वाली है। 
भारतीयों के लिए ट्रॉसवाल सरकार ने एक एशियाई कार्यालय 
की स्थापना की। १६०४, १६०५ और १६०६ में इस एशियाई 

कार्यालय का मुख्य काम भारतीयविरोधी विधि-विधानों को 
कार्यान्वित करना तथा ऐसे ही नये-नये नियमों को खोज निकालना 
था। जनरल वोथा और स्मट्स की धमकियाँ अब कार्यान्वित 
की जा रही थीं। गोरों और भारतीयों में तनातनी बढ़ती जा रही 
थी । गांधी जी अब भारतीयों के सम्मानित नेता माने जाते थे । अब 
उन्होंने जन-सेवा का पूरा ब्रत ले लिया । गांधी जी ने भारतीयों 
के दृष्टिकोण को प्रचारित करने के लिए 'इस्डियन ओपीनियन! 
समाचार-पत्र भी चलाया। जुलू:विद्रोह में सेवादल से पीड़ित 
जुलुओं का सेवा-काये करवाया । प्लेग में सब प्रकार के सेवा-काये 
की योजनाएँ कार्यान्वित कीं । इस प्रकार उन्होंने अपने आपको 
पूर्णरूपेण जन-सेवा के लिए अर्पित कर दिया और ब्रह्मचये-ब्रत 
ले लिया । 

१६०६ ई० में ट्रॉसवाल-सरकार ने ड्राफ्ट एशियाटिक लॉ 
अमेंडमेंट त्रिल' थारा-सभा में रख दिया। यह बिल पहले के 
सभी कानूनों से अधिक भयंकर था। इससे तो ट्रॉसवाल से 
भारतीयों का अस्तित्व ही मिट जाने का भय था। संसार के 
किसी भी भूभाग में शायद ही सम्य मनुष्यों के लिए इससे 
भयंकर कानून कभी वना हो। भारतीयों में खलवली मचना 
अनिवार्य ही था। गांधी जी ने बिचारा कि इसमें सम्पूरो 
भारत देश का अपमान है। अतः उन्होंने ११ सितम्बर १६०६ 
को जोहेन्सबर्ग के इम्पीरियल थियेटर में भारतीय प्रतिनिधियों 
की एक विराट सभा बुलाई । गांधी जी ने उन्हें वतलाया कि यदि 
यह बिल पास हो गया तो दक्षिण अफ्रीका के भारतीयों का 
सर्वनाश हो जायगा | ऐसे अन्याय के सामने भुकने से तो मर 
जाना अच्छा है। सभा में यह निश्चय किया गया कि “इस बिल का 
विरोध करने के लिए सभी उपायों का अवलंबन किया जाय। 

यदि इतने पर भी पास हो जाय तो हमें इसके आगे सिर न 
* भुकाना चाहिए; और इस अवज्ञा के फलस्वरूप जो दुःख सहने 
पढ़ें, सहन करने चाहिएँ ।” सब ने खड़े होकर, ईश्वर को साक्षी 
रख कर, प्रतिज्ञा की कि “चाहे जितने दुःख-कष्ट पड़ें, वे इस 
कानून को न मानेंगे ।” बिल कुछ परिवर्तन के साथ स्वीकार कर 
लिया गया । गांधी जी के अवज्ञा करने से पूबे सभी बैध उपायों 
का उपयोग कर लेने की दृष्टि से एक प्रतिनिधि-मंडल को इंग्लैंड 
भेजने का विचार रखा। गांधी जी और हाजी वज़ीर अली 
प्रतिनिधि वनकर इंग्लैंड गये। आवेदन-पत्र यात्रा में ही तेयार 
किया गया । लन्दन पहुँच कर दादा भाई नौरोजी की सम्मति से 
सर लेपेल प्रिफिन को नेता बनाकर इनका प्रतिनिधि-मंडल पहले 
पार्लियामेण्ट के कुछ सदस्यों से मिला और वाद में उपनिवेश 
सचिव लॉर्ड एलगिन से मिला, जिनसे सहायता का वचन 
मिल गया | यह्‌ मंडल लॉड मार्ले से भी मिला | पार्लियामेण्ट के 
सदस्यों की एक सभा में गांधी जी ने तत्संबंधी भाषण दिया। 
अनेक पर-दुःख-कातर ऑप्रेज़ों से भी सहायता मिली | इस संबंध 
में आन्दोलन करते रहने की एक समिति वना कर ये दक्षिण- 
अफ्रीका लौट आये | विल १६०७ ई० तक के लिए स्थगित कर 
दिया गया। जनवरी १६०७ को ट्रॉसवाल को उत्तरदायित्व- 
पूर्ण शासन दिया जाने वाला था । सम्राट्‌ की यह आज्ला हुई कि 
यदि स्वतन्त्र होने पर वहाँ की पार्लियामेर्ट इस बिल को पास 
कर देगी तो साम्राज्य-सरकार इसे अस्वीकार न करेगी। १६०७ 
में भारतीय विरोध होने पर भी नई सभा ने इस बिल को पास 
कर दिया और १ अगस्त १६०७ का दिन नये परवाने लेने के 
लिए निश्चित कर दिया गया । भारतीयों की एक न चली। इन्होंने 
इसके विरोध के लिए "निष्क्रिय-प्रतिरोध-मण्डल” नामक संस्था 

बना कर लोगों से प्रतिज्ञा-पत्र भरवा कर स्वयंसेवक भरती कर 
लिये । परवाने देने के प्रत्येक दफ़्तर पर १ अगस्त को पिकेटिंग 
करने के लिए स्वयंसेवक नियत कर दिये गये कि परवाना लेने 
के लिए आये हुए लोगों को शान्तिपूबेक सचेत करें और यदि 
पुलिस गाली-गलौज अथवा मार-पीट करे तो उसे सहन करें 
और यदि पकड़े तो गिरफ़्तार हो जाये । 

यह्‌ योजना सफल हो गई और ४५०० से अधिक व्यक्तियों ने 
परवाने न लिये । सरकार को विफलता का मुंह देखना पड़ा। खीम 
कर सरकार ने पं० रामसुन्दर नामक एक सज्जन को गिरफ़्तार कर 
लिया। अदालत में उनका आदर किया गया और एक मास का साधा- 
रण दंड दिया । जेल में भी उनके साथ अच्छा व्यवहार किया गया। 
आन्दोलन चलता रहा । 'इस्डियन ओपीनियन” ने इस कार में 
विशेष सहायता दी । दिसम्बर में गांधी जी तथा कुछ अन्य कार्ये- 
कर््ताओं को दो-दो मास की सादा कैद हुई। यह गांधी जी की 
प्रथम जेल-यात्रा थी । फिर क्या था। आन्दोलन ने वल पकड़ 
लिया । क्ुण्ड-के-मुण्ड लोग स्वेच्छापूवेक कानून भंग कर जेल 
जाने लगे । ज्यों-ज्यों आन्दोलन बढ़ा, सरकार का रोष भी बढ़ने 
लगा । सादा दण्ड की जगह कड़ा दण्ड दिया जाने लगा, पर इस- 
से भी लोगों के उत्साद्द में कमी न हुई। सरकार कुछ ढीली 
पड़ी । समभोते की वातचीत चली । जनरल स्मट्स की ओर से 
अलवबटे काटे राइट गांधी जी से जेल में मिले | दोनों में यह्‌ निणेय 
हुआ कि भारतीय स्वेच्छापूबेक परवाने बदलवा लें; उन्हें 
कानून से बाध्य न किया जाय । नवीन परवाना सरकार भारती 
की सम्मति से बनाये और भारतीय यदि उसे स्वेच्छापूवक 
ले लें तो कानून रद्द कर दिया जाय। दो-तीन दिन वाद जनरल 
स्मटस के पास गांधी जी को ले जाया गया, उपर्युक्त मसविदा 

स्वीकृत हुआ। गांधी जी छोड़ दिये गये । उन्होंने रात को सभा 
बुलाई, समभौता स्वीकार किया गया और दूसरे दिन शेष सब 
स्वयंसेवकों को जेल से छोड़ दिया गया । कुछ लोगों में शंकाएँ 
फैल गई । कुछ पढठानों ने गांधी जी पर प्रहार कर दिया, उन्हें 
चोटें आई, पर उन्होंने उन पठानों को छुड़वा दिया। और भी 
विरोध हुआ परन्तु अधिकांश भारतीयों ने परवाने भर दिये । 
परन्तु जनरल स्मटस ने समभौते में विश्वासघात किया और 
कानून रद्द करने का जो वचन दिया था उसे भंग कर दिया। 
भारतीयों में फिर उत्तेजना फेल गई। स्थान-स्थान पर सभाएँ 
हुईं। सत्याप्रह का निश्चय हुआ और सरकार -को अन्तिम चेता- 
वनी भेज दी गईं। उधर सरकार ने इसी समय 'इमिप्रेर्ट्स 
रिस्ट्रिक्शन एक्ट” पास किया, जिसके अनुसार नये भारतीयों का 
अफ्रीका आना बंद कर दिया गया | इससे सत्याग्रह-आन्दोलन 
में और वल आया । सत्याग्रह पुनः आरम्भ हो गया । गांधी जी 
का दफ़्तर सत्याग्रह के दफ़्तर में बदल गया। कई प्रतिष्ठित 
व्यक्ति भी जेल गये । गांधी जी भी पकड़े गये। छूटने पर वे 
एक बार फिर इंग्लैंड गये पर विफल ही लौट आये। अब 
सत्याप्रदद को जोरों से चलाने का निग्वय हुआ। कई क्रेद हुए। अनेक 
स्वयंसेवकों के कुठुम्बों का पालन-पोषण का भार भी इन्हीं पर 
पड़ा। गांधी जी ने इस हेतु टाल्स्टॉय-फ़राम! की स्थापना की । 
लोगों ने स्वयं इस पर मकान खड़े कर दिये। उधर उनका 
फ़िनिक्स-आफ़िस भी आश्रम में व्दल चुका था। इन दोनों 
स्थानों में गांधी जी ने रस्किन और टॉल्स्टाय द्वारा अनुमोदित 
सादा जीवन विताने और शारीरिक परिश्रम करने के सिद्धान्त को 
सक्रिय रूप देना आरम्भ किया । इन दोनों आश्रमों में जो प्रयोग 
किये गये उन्हीं का विकसित रूप भारत में सावरमती सत्याप्रह- 

आश्रम में दिखाई दिया। 

इन्ही दिनों श्रीयुत्‌ गोखले दक्षिण-अफ्रीका पधारे। जनता ने 
उनका खूब स्वागत किया। सातम्राज्य-सरकार के आदेशानुसार 
यूनियन-सरकार ने भी उनका स्वागत किया। गोखले जी ने घृम- 
फिर कर भारतीयों की दशा अपनी आँखों से देखी | अधिकारियों 
ने शीघ्र ही काला कानून रह कर देने और प्रवेश-कानून में से 
वर्ण-भेद वाला भाग निकाल देने का वचन उन्हें दे दिया | गांधी 
जी को सरकार के वचन पर विश्वास न हुआ। अन्त में हुआ भी 
यही । दूसरी वार के इस वचन-मभंग से भारत में भी तीत्र उत्तेजना 
पैदा हो गई । भारतीय वाइसराय ने भी प्रवासी भारतीयों के प्रति 
सहानुभूति प्रदर्शित की | युनियन-सरकार अपने आग्रह पर अड़ी 
रद्दी। इधर उसने एक और अपमानपूरण आघात किया। अफ्रीका 
में बसे हुए भारतीय प्रवासियों के उन सब विवाहों को, जो इन्होंने 
अपनी धार्मिक प्रथाओं के अनुसार भारत में किये थे, एक अदालत 
ने अनियमित ठहरा दिया। सरकार ने भी इस निणेय को स्वीकार 
कर लिया। उस निर्णय के अनुसार दक्षिण-अफ्रीका में केवल 
ईसाई-धर्मानुसार किये गये विवाह ही विधि-विद्वित ठहराये गये। 
इसका तत्काल दुष्परिणाम यह निकला कि समस्त भारतीय हिन्दू- 
मुस्लिम महिलाओं की कोई स्थिति ही न रही | विवाहित होते 
हुए भी उनकी स्थिति रखेलियों की-सी द्वो गई। यह एक घोर 
अपमान था| माठ्-जाति के इस अपमान से अफ्रीका ही नहीं, 
भारत में भी खलबली मच गई । २८ सितम्बर १६१३ को गांधी जी , 
ने यूनियन-सरकार को चुनौती का पत्र ( ए]#7्र&पा ) भेज 
दिया। ख्रियों ने भी अपना अपमान देख सत्याग्रह में भाग लेने 
का निश्चय कर लिया। वे भी क्षेत्र में आ डटीं। सत्याग्रह- 
आन्दोलन ट्रॉसवाल की सीमा लाँघ कर नेटाल में भी फेल गया। 

स्त्रियों की अपील पर खान-मज़दूरों ने भी हड़ताल कर दी और 
सहस्ों की संख्या में जेल जाने को तैयार दो गये। गांधी जी ने 
मज़दूरों की एक सेना ( जिसमें २०२७ पुरुष, १२७ स्त्रियाँ और 
५७ बच्चे थे ) लेकर कानून-भंग करने के उद्देश्य से ट्रॉसवाल की 
ओर प्रस्थान कर दिया। ६ नवम्बर १६१३ को यह्‌ यात्रा आरंभ 
हुई। गांधी जी को मागे में द्वी पकड़ लिया गया, पर अदालत से 
छोड़ दिये गये । वे पुनः यात्रा करती हुई इस मज़दूर-सेना से आ 
मिले। दो दिन बाद सारी सेना को जेल में धकेल दिया गया। 
इस संघषे में ऑँग्रेज़ एवं कुछ योरुपीय सज्जनों ने भी सद्दायता 
को । इस बार जेल में कठोर व्यवहार किया गया; स्त्रियों तक को 
भी कोई सुविधा न दी गईं। इस समय का सत्याग्रह, अत्यन्त 
शान्तिपूणे एवं व्यवस्थित था। श्री गोखले के प्रोत्साहन से श्री 
एण्ड्यूज़ और पियसेन भारत से दक्षिण अफ्रीका आ गये। 
भारत से प्रभूत धन-सद्दायता भी पहुँच रद्दी थी। सत्याप्रह का 
संचालन ऐसी कुशलता से हुआ कि सब चकित हो गये। अनेक 
अप्रेज़ों ने भी सत्याप्रद्ियों के साथ सक्रिय सहानुभूति दिखाई। 
सफलता के सभी लक्षण दिखाई दे रहे थे । ट्रॉसवाल-सरकार को 
परिस्थिति के गुरुत्व को समभने के लिए बाध्य होना पड़ा । उसने 
आत्माभिमान की रक्षा के लिए एक कमीशन की नियुक्ति की, 
जिसने गांधी जी, श्री पोलक एवं कैलेनबक को छुड़वा दिया। 
श्री एण्ड्यूज़ ने दोनों दलों में सममौते का बड़ा प्रयत्न किया। 
गांधी जी और जनरल स्मट्स के बीच इस संबंध में पत्र-व्यवद्दार 
होने लगा। गांधी जी ने पाँच शर्तें उपस्थित कीं । कैदियों को तो 
उसी दिन मुक्त कर दिया गया और शेष शर्तों के वारे में कमीशन 
की रिपोर्ट पर विचार करने का वचन दिया गया। इस आश्वासन 
पर सत्याप्रह स्थगित कर दिया गया। कमीशन की रिपोर्ट निकली 

ओर फलस्वरूप सरकार ने कानून बनाकर १-तीन पौंड कर 
वाला कानून रद्द कर दिया और २-भारतीय कानून के अनुसार 
नियमित ठहराये गये विवाहों को नियमित मान लिया। कुछ 
अन्य वातों का भी लिखित विश्वास दिलाया गया। इसके फलस्वरूप 
जो संघर्ष १६०६ में आरंभ हुआ था, आठ वर्ष वाद ३० जून 
१६१४ को सफलतापूबेक समाप्त हो गया । 
गांधी जी भारत में-- 

अफ्रीका में अपना काये समाप्त कर गांधी जी ने भारत लौटने 
का निश्चय किया, पर श्री गोखले की वीमारी का समाचार पाकर 
इन्होंने पत्नी सहित लन्दन को भ्रस्थान करने की तैयारी की। 
दक्षिण अफ्रीका के भारतीयों ने आँसू-भरी आँखों से इन्हें विदाई 
दी । ये ६ अगस्त १६१४ को इंग्लैंड पहुँचे । ७ अगस्त को योरुपीय 
महायुद्ध की घोषणा हो चुकी थी। इन्हें इंग्लैंड में ही रुकना 
पड़ा । यह निश्चय करके कि भारतीयों का यह कत्तेव्य है कि 
विपत्ति के समय साम्राज्य-सरकार की सहायता करें, इन्होंने युद्ध- 
सेवा के लिए वहाँ ८० विद्यार्थियों का एक स्वयंसेवक दल वना 
लिया, जिन्हें नियमित रूप से शिक्षा दी गई । इतने में गांधी जी 
पसली के ददे से वीमार रहने लगे। वहाँ ठीक न द्वो सके | अतः 
ये भारत लौट आये। भारत में करमवीर गांधी के रूप में इनकी 
पर्याप्त प्रसिद्धि हो चुकी थी । वम्बई उतरने पर इनका भारी स्वागत 
हुआ । ये जहाँ भी गये, इनका आदरपूर्णी स्वागत हुआ । राजकोट 
जाते समय बीरमगाँव की ज़कात की जाँच द्वोने वाले क्टों के 
बारे में इन्होंने सुना। इस संबंध में पहले गवर्नर वम्बई और 
बाद में वाइसराय चेम्सफोड से आप मिले। थोड़े द्वी दिनों में 
ज़कात रह कर दी गई। इन्हीं दिनों श्री गोखले के देहावसान से 
इन्हें बहुत दुःख हुआ | 

इधर दक्षिण-अफ्रीका के इनके सत्याप्रह-आश्रम के कई साथी 
भी भारत आ गये थे। गांधी जी का विचार इन साथियों को 
लेकर एक आश्रम स्थापित करने और उसमें सरल सात्विक जीवन 
बिताने का था। अहमदाबाद ज़िले के कोचख नामक स्थान पर एक 
मकान लेकर इन्होंने २५ मई १६१४ को आश्रम की स्थापना कर 
दी। चूँकि सत्य की पूजा और सत्य की शोध ह्वी इनका ध्येय वन 
गया था, अतः आश्रम का नाम 'सत्याप्रह-आश्रम' ही रखा गया । 
इस आश्रम में कई लोग भरती हो गये। जाति-भेद न होने के 
कारण उसमें अछूतों को भी समान अधिकार थे। सव आश्रम- 
वासी एक ही कुटुम्ब के समान रहते और एक ही भोजन-गृह में 
भोजन करते थे। इस कारण इन्हें बहिष्कार इत्यादि अनेकों 
मंमटों और कष्टों को मेलना पढ़ा, किन्तु अपने धम में गांधी जी 
तथा अन्य आश्रमवासी अचल रहे। यहीं से गांधी जी के 
अछूतोद्धार की नींव पड़ी जो आगे जाकर उनके जीवन-लक्यों में 
एक प्रधान लक्ष्य वन गया। इधर श्री मदनमोहन मालवोय जी के 
सहयोग से गांधी जी ने सरकार से गिरमिट-प्रथा तोड़ने की माँग 
की, जो इनकी सत्याप्रह की चुनौती की अन्तिम तिथि ३९ जुलाई 
१६१६ से पहले द्वी सरकार ने रदद कर दी। भविष्य के लिए कुली- 
प्रथा का अन्त हो गया। 

१६१६ के दिसम्बर मास में होने वाले काँप्रेस-अधिवेशन में 
गांधी जी के अनुरोध से कॉँम्रेस के दोनों दर्लों--गरम, नरम--में 
सममभोता भी हो गया। 
चम्पारन की समस्या-- 

भारत के विह्ार-प्रान्त में नील की खेती करने वाले गोरों का 
अत्याचार बढ़ता जा रद्दा था। 'तीन कठिया' की प्रथा से किसानों 
को बहुत कष्ट था। इसके अनुसार चम्पारन के कृषक अपनी ही 

भूमि के ३ भाग में नील की खेती करने के लिए वाध्य किये 
जाते थे, जिसकी आय भूमि के वास्तविक मालिक को जाती थी। 
यह्‌ वहाँ का कानून था। लोगों के अनुरोध से गांधी जी वहाँ 
गये । पटना में राजेन्द्र वावा और त्रजकिशोर बावू से सलाह करके 
ये १५ अग्रैल १६१७ को मुजफ़्करपुर पधारे। १६ अग्रैल को. 
चम्पारन के मोतीद्वारी नगर में पहुँचने पर चोबीस घंटे के भीतर 
ज़िला छोड़ देने के लिए इन्हें मजिस्ट्रेट का नोटिस मिला। गांधी 
जी ने अवज्ञा की, मुकदमा चल पड़ा | पर इसी बीच में वाइसराय 
की आज्ञा से इन्हें सब स्थानों में यात्रा करने और जाँच करने की 
स्व॒तन्त्रता मिल गई । गाँव-गाँव घूमकर इन्होंने वहाँ की स्थिति का 
अध्ययन किया और लगभग ७००० किसानों के बयान लिये। 
गांधी जी ने कई गाँवों में पाठशालाएं खोल दीं। कुछ नवयुवकों 
ओर युवतियों के सहयोग से इन पाठशालाओं द्वारा किसानों के 
बच्चों को शिक्षा दी जाती, गाँवों की सफ़ाई आदि का प्रचार किया 
जाने लगा और इस प्रकार सेवा, सफ़ाई एवं शिक्षा द्वारा प्राम- 
सुधार का आन्दोलन आरंभ हो गया। निलहे गोरे उत्तेजित हुए, 
पर यह काम चलता रहा। गांधी जी ने गवर्नर की सहायता से 
एक जाँच-समिति भी नियुक्त करवा ली, जिसके एक सदस्य वे 
स्वयं भी थे। समिति ने किसानों की शिकायतों को सच्चा बताया 
ओर स्वसम्मति से यह आवेदन दिया कि निलहे गोरे अनुचित 
रीति से प्राप्त आय का कुछ भाग लौटा दें और भविष्य के लिए 
'तीन कठिया' का कानून रद्द किया जाय। जाँच-समिति के 
आवेदनानुसार कानून वना और “तीन-कठिया! रद्द हो गई । इस 
प्रकार गांधी जी के प्रयत्न से निलह्दे गोरों के राज्य का अन्त द्दो 
गया। वहाँ गांधी जी अत्यन्त लोकप्रिय हो गये । जब गांधी जी 
विहार से चले तो तीस-तीस हज़ार आदमी स्टेशनों पर उनके 

दर्शनों को आये थे। इस प्रकार धीरे-धीरे गांधी जी भारत के 
प्रथम श्रेणी के नेताओं में स्थान पाने की ओर बढ़ने लगे। 
मज़दूर-हड़ताल-- 

'सज़दूर-संघ” के सम्बन्ध में गांधी जी विहार से सीधे अहमदा- 
वाद पहुँचे। जाँच करने पर मजदूरों का पक्ष गांधी जी को पुष्ट दिखाई 
दिया। मिल-मालिकों के अपनी वात पर अड़े रहने के अनुरोध 
पर गांधी जी ने मजदूरों को हड़ताल कर देने की सम्मति दी। 
इड्तालें हुई, जलूस निकले। कुद् समय बाद मजदूरों में धीरे-धीरे 
शिथिलता आने लगी । काम पर जाने वालों के साथ भगड़े होने 
लगे । शान्ति-भंग से गांधी जी दु:खित हुए और इन्होंने उपवास 
आरंभ कर दिया | किसी सामाजिक समस्या को लेकर किया गया 
यह गांधी जी का प्रथम उपवास था। उस दिन हड़ताल का १८ बाँ 
दिन था। २१ वें दिन दोनों पत्तों ने पंच-निर्णेय स्वीकार कर 
लिया। हड़ताल समाप्त हुई और समभौता दो गया | इधर कोचख 
में प्लेग फैल जाने पर आश्रम को वहाँ से हटाकर सावरमती जेल 
के पास खेमों में ले जाया गया। बाद में यद्दी स्थायी रूप से आश्रम 
बना, जो धीरे-धी रे विस्तृत रूप धारण करता गया। 

खेड़ा-सत्याग्र ह-- 

अहमदाबाद के मज़दूर-सत्याप्रह के समाप्त होते द्वी खेड़ा- 
सत्याप्रह का कार्य-भार इन पर आ पड़ा । गुजरात प्रान्त के खेड़ा 
जिले में फ़सल के पूरंतया नष्ट दो जाने पर वहाँ के किसानों की 
दशा शोचनीय हो गई थी। वे भूमि-कर देने में नितान्‍्त 
असम थे, पर अधिकारी कर देने के लिए जनता को बाध्य कर 
रहे थे। जनता की माँग स्पष्ट थी । इस संबंध में सब श्रकार के 
वैधानिक प्रतिरोध असफल हो गये। उल्टे गांधी जी को शासन 
की ओर से अपमान सहने पढ़े और धमकियाँ भी। वैधानिक 

प्रयत्नों के विफल सिद्ध होने पर गांधी जी ने लोगों को सत्याग्रह 
की अनुमति दे दी । फिर क्‍या था ? सत्याग्रह की प्रतिज्ञाएँ की 
गई । गाँव-गाँव में सत्याग्रह के स्वरूप और उसकी 'अबोध-शक्ति 
का प्रचार होने लगा। आन्दोलन ने उम्र रूप धारण कर लिया; 
सरकार भी दमन पर तुल गई। किसान पीड़ित किये जाने लगे; 
उनके पशु-धन को वेचा जाने लगा। उनके घरों में से जो कुछ 
मिला, पुलिस उठा ले गई। किसी-किसी गाँव में तो समूची 
फ़सल ज़ब्त कर ली गई | पुलिस पकड़-धकड़ करने लगी। दमन 
से आन्दोलन ने और भी बल पकड़ा। अन्त में सरकार को 
भुकना पड़ा और इस वात पर समभौता हो गया कि निधन 
किसानों को कर से मुक्त कर दिया जायगा, पर धनी किसानों को 
कर देना दोगा। सत्याग्रह समाप्त हुआ। भारत में सरकार के 
विरुद्ध किया गया यह प्रथम सत्याग्रह था । किसानों को अपनी 
वास्तविक स्थिति ओर शक्ति का अनुभव हुआ । 

उधर योरुपीय युद्ध उम्र रूप धारण करता जा रहा था। 
लोकमान्य तिलक के अनुयायी इस अवसर से लाभ उठाने के 
पक्ष में थे। वंग-विभाजन से लेकर इस काल-पर्यन्त भारतीय 
नेताओं के प्रचार से भारत में विदेशी शासन के प्रति लोगों में 
वैमनस्य की भावनाएँ वढ़ती जा रही थीं । लोकमान्य तिलक का 
निर्वासन देशभक्ति के प्रचार का ही परिणाम था। तिलक मह्दा- 
राज उम्रवादी नेता थे। गांधी जी और तिलक की विचार-घाराओं 
में भेद था । 

लोकमान्य भारत के ख्यातिश्राप्त उप्रदलीय नेता थे और 
देश-भक्ति के आरोप पर निर्वासन का दण्ड भी भोग चुके 
थे । परन्तु गांधी जी शान्तिपूर्ण सत्याप्रह्ी थे। यद्यपि प्रवासी 
भारतीयों के माने हुए नेता थे, परन्तु उनकी शान्तिपूे आन्दोलन- 

पद्धति में पीड़ित जनता का अभी पूरा विश्वास नहीं हो पाया 
था। परन्‍्तु गांधी जी को अपने सिद्धान्तों पर अचल विश्वास 
था और वे ऑम्रेज़ों के सहयोग से ही भारत के भाग्य का 
निपटारा चाहते थे । उनका विश्वास हृदय-परिवतेन द्वारा शत्रु 
पर विजय पाने में था। इसीलिए इस युद्ध-जैसी घोर आपत्ति के 
समय वे साम्राज्य-सरकार की सहायता के पक्ष में थे। फलत 
उन्होंने सेना के रंगरूटों की भरती में सरकार से सहयोग की 
नीति को अपनाया और गाँव-गाँव घूम कर भरती के लिए प्रचार 
किया । इस प्रचार में इन्हें बहुत शारीरिक कष्ट भी भेलना पढ़ा | 
यद्यपि लोकमान्य राज्य-भक्ति की प्रतिज्ञा करके नि्वासन-दण्ड 
से मुक्त होकर १६१४ में देश लौटे थे, परन्तु उन-जेसी उम्र 
भावनाओं का व्यक्ति केसे चुप रह सकता था। 'स्वराज्य हमारा 
जन्म-सिद्ध अधिकार है! की घोषणा कर १६१६ में उन्होंने होम- 
रूल ( स्वराज्य ) के पक्ष में ऑग्रेज-विरोधी एक उप्र आन्दोलन 
आरंभ कर दिया। इसमें श्रीमती एनी बेसेंट, सी० पी० रामा: 
स्वामी ऐयर और मुदम्मद्अली जिन्ना जैसों का सुपुष्ट सहयोग 
तिलक मद्दाराज को मिल गया। भारत-भूमि ज्वालामुखी जेसे 
भयंकर कोलाइल से उद्देलित हो उठी । न केवल राजनीतिज्ञों में 
दही, वरन्‌ किसानों एवं सैनिकों में भी यह तीत्र भावना थी कि 
सरकार को युद्ध में वहाये जाने वाले भारतीयों के रुधिर का 
मूल्य चुकाने का बचन देना चाहिए । इस श्रकार तिलक तथा 
गांधी जी में भरती संबंधी काय में उम्र मतभेद था। 

गांधी जी ने भरती में सरकार को सहयोग दिया । लोकमान्य 
को अगस्त १६१८ को क़रेद कर लिया गया । न केवल यही बल्कि 
शौकतअली, मुदम्मदअली जो उस समय मुसलमानों के प्रभाव- 
शाली नेता थे, श्रीमती बेसैंट तथा अगणित अन्य कार्ये-करत्ताओं 

को सरकार ने जेल में बंद कर दिया। देश में उम्र भावनाओं 
का प्रसार था। पर १६१८ के नवंबर सास में युद्ध समाप्त 
हो गया। जनता को आशा थी कि 'युद्ध-विजय के उपलक्ष्य में 
सरकार जनता कों कुछ शासन-संबंधी अधिकार दे देगी? पर 
भावी चेन्न तदन्यथा / भारतीयों को सेवाओं के पुरस्कार में 
रौलेट एक्ट मिला । जब यह कानून कोंसिल में रखा गया, इसका 
भारतव्यापी विरोध हुआ | काँग्रेस ने यथाशक्ति इस बिल की 
निन्‍दा की । पर इस सब विरोध के होते हुए भी यह कानून 
पास हो गया और भारत की आशाओं पर घोर वज्ञपात हुआ। 
उसे पुरस्कार के बदले दण्ड मिला। इस बिल से गांधी जी को 
गहन दुःख हुआ। गांधी जी ने अनुभव किया कि यह कानून 
सर्वथा अन्यायपूर्ण है, स्वतन्त्रता के सिद्धान्तों के विपरीत है और 
व्यक्ति के सामान्य अधिकारों पर कुठाराघात है। इन्होंने वाइसराय 
से पत्र द्वारा इस कानून को अस्वीकार करने का व्यर्थ अनुरोध 
भी किया। अन्त में विवश होकर दक्षिण-अफ्रीका के सफल 
प्रयोगों के आधार पर सत्याग्रह करने का निश्चय किया और 
उसकी योजना में लग गये । यद्यपि वे रोग से इतने दुबेल हो गये 
थे कि इनके भाषण भी दूसरों द्वारा पढ़े जाते थे, इन्होंने असीम 
उत्साह और गहन लगन के साथ यात्रा आरंभ कर दी और देश- 
व्यापी बृहत्‌ सत्याप्रह आन्दोलन करके सरकार को इस दमनकारी 
कानून को वापस लेने के लिए वाध्य करने का दृढ़ निश्चय कर 
लिया । वम्बई में गांधी जी की अध्यक्षता में केन्द्रीय सत्याग्रह- 
समिति स्थापित हुईं। २८ फ़रवरी १६१६ को इस कानून कोन 
मानने की प्रसिद्ध घोषणा कर दी गई। गांधी जी ने सत्याग्रह 
का रहस्य सममाते हुए देशब्यायी यात्रा की | देश भर में 
सभाओं की धूम मच गई। जनता में अभूत-पूर्व उत्साह दृष्टि- 

गोचर होने लगा । पहले २० मार्च और बाद में ६ अप्रैल का दिन 
इस सत्याग्रह के लिए निश्चित हुआ | देश भर में स्थान-स्थान 
पर हड़तालें करने, उपवास और मप्रार्थनाएँ करने तथा सभाओं 
में कानून के प्रति विरोध प्रदर्शित करने का कार्ये-क्रम रखा गया। 
देशब्यापी हड़ताल हुई। गांधी जी ने “सत्याप्रही” नामक एक 
पत्र विना डिक्लेरेशन के निकाला | जगह-जगह जब्त पुस्तकें 
खुले में बेची गई | खूब बिक्री भी हुईं। दिल्‍ली की ओर जाते 
हुए रेल में दी कोसी के स्टेशन पर दिल्ली तथा पंजाव में प्रवेश 
न करने के लिए प्रवेश-निषेवक आज्ञा-पत्र गांधी जी को दे दिया 
गया । आज्ञा की अवज्ञा करने पर उन्हें गिरफ़्तार करके वम्बई 
पहुँचा कर छोड़ दिया गया। 

बम्बई में इन्हें यह आदेश दिया गया कि वम्बइन्तेत्र में ही वे 
अपना कारये कर सकते हैं। यह हड़ताल भारतीय सरकार के विरोध 
में किया गया गांधी जी का सर्बेप्रथम सरकार-विरोधी राजनीतिक 
कार्य था, जिसे इन्होंने जान-बूक कर किया था। वास्तव में यह्‌ 
हड़ताल सरकार के विरुद्ध किये गये उस बिराट्‌ संघषे का श्रीगणेश 
था जिसे गांधी जी ने अद्वाईस वर्षों के सुदीधे काल तक संचालित 
किया। इस संघर्ष के अन्त के साथ ही भारत में ऑग्रेज़ी-श।सन 
का भी अन्त द्वो गया। 

इधर गांधी जी की गिरफ़्तारी से देश भर में उम्र उत्तेजना 
फैल गई । पहले पंजाब और दिल्ली में दी दंगे हुए थे । अब वम्बई 
और अहमदाबाद में भी दंगे हुए। वम्बई तथा अन्य स्थानों में 
अपने भाषणों में गांधी जी ने इन कार्यों की तीत्र निन्दा की, और 
ऑँग्रेज़ों को पीटना, आहत कर देना, मकानों को आग लगा देना, 
गाड़ियों को रोकना, तारों को काटना इत्यादि कार्यों को 'सत्याग्रद्द 
के लिए अनुचित है?--घोषितकिया । सावरमती पहुँच कर गांधी जी 

ने तीन दिन का उपवास भी किया; परन्तु हिंसात्मक काये बढ़ते 
ही गये। वे हिसा-कार्यों के घोर विरोधी थे। जब इन्होंने देखा 
कि सत्याग्रह की आड़ में हिंसा का व्यवहार किया जाने लगा है 
तो उन्हें असह्य हो उठा। १८ अप्रैल को उन्होंने आन्दोलन स्थगित 
कर दिया। विपक्षवालों ने इनकी हँसी उड़ाई, व्यंग्य कसे, पर 
गांधी जी ने चिन्ता न की । 

उधर पंज्ञात्र में जो दंगे हुए थे, उनके कारण वहाँ की 
सरकार ने वहाँ फ़ोजी कानून ()श08] ॥,8७ ) लागू 
कर दिया। जनरल डायर ने अमृतसर के “जलियाँवाला बाग! 
में हो रही एक शान्त सभा पर मशीनगनों से गोली वरसा कर 
सैंकड़ों निरीह, निर्दोष व्यक्तियों को काल के ग्रास बना दिया। 
वह भूमि निरपराधों के रक्त से लाल हो गई । स्त्रियों पर अत्याचार 
किये गये। लोगों को सड़कों पर पेट के बल चलाया गया और 
अनेक प्रकार की यातनाएँ दी गई। ऐसा दिखाई पड़ता था--मानों 
मध्य-युग का शासन पंजाब में चल रहा है, बबेरता नंगी नाच 
रही है, सभ्यता मानों ढुम दवा कर भाग गई है। सभ्यता के इस 
युग में जनरल डायर की ये काली करतूतें ब्रिटिश जाति के गोरे 
मुँह पर स्याही की भाँति पुत गई और सदा के लिए ही पुती 
रहेंगी । भारत ही नहीं, देश-विदेशों में इन कुकृत्यों के कारण 
हाहाकार मच गया, व्यापक विरोध हुआ। जाँच के लिए हण्टर- 
कमेटी की नियुक्ति हुई। राष्ट्रीय काँग्रेस ने इस कमेटी का 
बहिष्कार किया। कॉँप्रेस द्वारा नियुक्त एक कमेटी की जाँच से 
अनेक ऐसे रोमाश्कारी कुकृत्यों का पता लगा जो मानव जाति के 
इतिहास की अत्यन्त घृणित घटनाओं में गिने जायँगे। फ़्रौजी 
कानून ने सैंकड़ों पंजाबियों को जेल के सीखचों के पीछे बंद कर 
दिया। सरकार ने विरोध का जोरों से दमन किया, पर कुछ 

समय पश्चात्‌ अनेक कैदी छोड़ दिये गये। कुछ नये सुधारों की 
घोषणा की गई। गांधी जी को सुधारों में अब भी विश्वास था, 
पर यह्‌ सब निराशाजनक हुआ | उधर लन्दन में जनरल डायर 
के स्मारक बनाये जा रहे थे, उसे थैलियाँ भेंट हो रही थीं। अन्त 
में गांधी जी को आँप्रेज़ी पॉलिसी का ज्ञान हो गया। १६२० में 
गांधी जी होम-रूल-लीग के प्रधान चुने गये । ३० जून को गांधीजी 
के नेतृत्व में खिलाफ़त-आन्दोलन ने असहयोग की नीति को 
अपना लिया | गांधी जी ने घोषणा की कि ३१ जुलाई को उपवास 
ओर प्रारथना-सभाएँ करके १ अगस्त से असहयोग-आन्दोलन कर 
दिया जायगा । इसी दिन लोकमान्य तिलक का स्वगंवास हो 
गया । छाब देशवासियों का एकमात्र आशा-स्तम्भ गांधी जी ही 
रह गये। कलकत्ता के विशेषाधिवेशन में काँग्रेस ने असहयोग 
का समर्थेन किया और दिसम्बर १६२० के काँग्रेस-अधिवेशन ने 
इस पर स्वीकृति की छाप लगा दी । गांधी जी ने उसमें एक प्रस्ताव 
रखा कि त्रिटिश-साम्राज्य के भीतर अथवा बाहर जैसे भी हो 
स्वराज्य-प्राप्ति काँ प्रेस का ध्येय है। जिन्ना आदि साम्राज्य के भीतर 
स्वराज्य-प्राप्ति के पक्त में थे । गांधी जी का प्रस्ताव स्वीकृत हुआ, 
जिज्ना का मत ठुकरा दिया गया। जिन्ना की रुचि काँग्रेस से हटने 
लगी। गांधी जी द्वी काँग्रेस में सर्वेसवां हो गये । उन्हीं की नीति 
काँग्रेस-नीति वन गई । गांधी जी ने काँग्रेस का नया विधान वनाया । 
इस विधान के अनुसार काँग्रेस एक प्रजातान्त्रिक संस्था हो गई, 
जिसमें प्राम-काँग्रेस से लेकर प्रान्तीय काँग्रेस तक सभी संस्थाएँ वन 
गई। ३४० सदस्यों की एक अखिल भारतीय कॉग्रेस कमेटी को 
स्थान मिला जो नीति का निर्धारण करेगी और १५ सदस्यों की 
कार्येकारिणी उस नीति को कार्यान्वित करेगी। यह विधान 
स्वीकार हुआ। इसी अधिवेशन में अछूतोद्धार का प्रस्ताव पास 

हुआ, हाथ की कताई और बुनाई के काम के पुनरुद्धार के लिए 
तिलक-फ्रंड में एक करोड़ रुपये एकत्र करने के प्रस्ताव भी 
स्त्रीकार किये गये। मध्यवगे का इस अधिवेशन में अधिक 
प्रतिनिधित्व हुआ | गांधी जी ने इस अधिवेशन में यह घोषणा 
की कि जनता इस अहिंसात्मक असहयोग में शान्तिमय उपायों 
से यदि सफल हो गई तो वारह मास में ही स्वराज्य मिल जाग्रगा। 
उन्होंने अपना यह सन्देश भारत के कोने-कोने में पहुँचा दिया। 
लोगों के दिलों में यह विठा दिया कि जो व्यक्ति असहयोग-आन्दोलन 
में भाग न लेगा वह स्वराज्य मिलने में विलम्ब लाने का उत्तरदायी 
होगा । भारत में एक अभूतपूबे जाग्रति की लहर प्रवाहित हुई। वकीलों 
ने वकालत छोड़ दी, विद्यार्थियों ने स्कूल-कोंलेज एबं कौंसिलों 
और अदालतों का वहिष्कार किया गया। अनेक लोगों ने अपनी 
उपाधियाँ लौटा दीं। प्रिंस-ऑफ़-वेल्ज के भारत-आगमन के समय 
सम्पूरो भारत में हड़ताल की गई। सहस्ौ्रों व्यक्ति जेल गये । 
१६२१ के अहमदाबाद काँग्रेस-अधिवेशन में गांधी जी सत्याप्रह- 
आन्दोलन के सर्वेसवां ( डिक्टेटर ) बनाये गये। जनवरी १६२२ 
को बारदोली में सत्याग्रह-संप्राम आरंभ कर देने की घोषणा करते 
हुए गांधी जी ने सरकार को चुनौती भेज दी । इतने में ही चौरी- 
चौरा के हत्याकाण्ड के फलस्वरूप उत्तेजित जनता ने पुलिस की 
कार्येबाद्दी से आतंकित हो थाने में आग लगा दी। पुलिस के बाईस 
आदमी मारे गये। हिंसात्मक मनोवृत्ति में गांधी जी को घृणा 
थी। दुःखी हो कार्यसमिति की अनुमति से प्रस्तावित सत्याग्रह 
को उन्होंने स्थगित कर दिया। चौरीचौरा के हृत्या-पाप के प्राय- 
थ्रित्तस्वरूप महात्मा जी ने आत्म-शोधन हेतु पाँच दिन का 
उपवास किया | 

४० माचे १६२२ को गांधी जी गिरफ्तार कर लिये गये 

ओर साथ ही श्री शंकरलाल बैंकर को | यंग इंडिया” में छपे 
उनके तीन लेखों के आधार पर उन पर राजद्रोह का अभियोग 
लगाया गया था। गांधी जी को इसकी पहले ही आशा थी। 
“यंग इंडिया! में उन्होंने 'यदि में पकड़ा गया शीषक में ६ मार्च 
को ही लिख दिया कि “यदि सरकार रक्त की नदियाँ भी वहा दे 
तो भी मुमे भय नहीं, परंतु मुझे घोर पीड़ा होगी यदि मेरे लिए या 
मेरे नाम पर लोगों ने सरकार को बुरा-भला भी कहा। मेरे 
पकड़े जाने पर यदि लोग सन्तुलन खो बैठे तो मेरे लिए अपमान- 
जनक होगा ।” मुकदमा अहमदाबाद के गवनेमेंट सर्कट-हाउस में 
सेशन जज सी० एन० त्रूमफ़ील्ड की अदालत में २२ मार्च १६२२ 
को आरंभ हुआ। यह मुकदमा अपने महत्व में बहुत बड़ा समझा 
गया। आसपास चारों ओर फ्रौज़ का पहरा था। श्रवेश पास 
द्वारा ही हुआ तो भी भीड़ की सीमा नथी। अभियोग सुना 
देने पर जज ने इन से पूछा। अपना अभियोग स्वयं स्वीकार 
करते हुए जो लिखा वयान उन्होंने पढ़ा उसमें श्रेप्रेज़ी-राज्य के 
१४० वर्ष का कच्चा चिट्ठा था। “अन्याय के प्रति असहयोग 
उतना ही धमम है जितना न्याय के साथ सहयोग! । अन्त में गांधी 
जी ने कठोर-से-कठोर दंड देने की अपील भी की। अभियोग 
और अभियुक्त दोनों की महत्ता का अनुभव करते हुए जज ने 
दण्ड सुनाने से पूषे गांधी जी को नमस्कार किया और उन्हें 
महान्‌ नेता, महापुरुष एवं सत्युरुष आदि शब्दों में श्रद्धाज्जलि 
श्रर्पित करते हुए छः वर्ष के कारावास का दस्ड सुना दिया। 
गांधी जी ने मुस्कराते हुए इस दण्ड को 'सरल! कहा | अदालत 
के उठ जाने पर दशेक-समूह गांधी जी के चरणों से लिपट 
गया; अनेक रोने लग गये-महात्मा जी ने मुस्करा कर उनका 
धन्यवाद किया और कह्दा कि “हमें जेलों को भर देना है। 

स्वतन्त्रता का निवास जेलों में है, फाँसी के तख्तों पर है; वह 
कौंसिलों, न्यायालयों और विद्यालयों में नहीं मिल सकती हमें 
सह्ष जेलों में जाना चाहिए।” 
गांधी जी को २० माचे १६२२ को यरवदा जेल में बंद कर 
दिया गया | जेल में उनका स्वास्थ्य गिरने लगा। उन्हें दर्द-गुर्दा 
का रोग हो गया। अन्त में उन्हें यरवदा जेल से पूना के सेसून 
हस्पताल में ले जाया गया, जहाँ उनका ऑपरेशन द्वोना था। 
सरकार ने ऑपरेशन का उत्तरदायित्व न लिया। महात्मा जी ने 
यह उत्तरदायित्व अपने ऊपर ले लिया। ऑपरेशन के मध्य में 
ही विजली जाती रही, टार्चों ने भी काम न दिया। हरीकेन के 
प्रकाश में ही काये-संपादन किया गया। डाक्टर के भाग्य में यश 
लिखा था, वह उसे मिला। स्वास्थ्य में सुधार वहुत धीरे-धीरे दो 
रहा था, अतः सरकार ने उन्हें जेल से मुक्त कर देने में ही बुद्धिमत्ता 
समभी । वे स्वास्थ्य-लाभ के लिए जुह्ू समुद्र-तट पर चले गये। 
गांधी जी के कारावास के बाईंस मास में देश की अवस्था में 
महान्‌ परिवतेन हो गया था। इस दुरवस्था पर विचार-विनिमय 
करने के लिए श्रीयुत सी० आर० दास और मोतीलाल नेहरू इनकी 
सेवा में उपस्थित हुए। दो विषय विशेष विचारणीय थे--(१) 
हिन्दू-मुस्लिम-एकता ओर (२) असहयोग आन्दोलन । हिन्दू- 
मुस्लिम-एकता की दृढ़ चट्टान, जिस पर गांधी जी ने भारतीय 
स्वतन्त्रता-प्रासाद का उन्नत भवन बनाने की आशाएँ बना रखी 
थीं, इन दो वर्षों में ही दोनों जातियों के तीत्र द्वेष-विद्वेष की वल- 
वती लहरों में गहरी डूब चुकी थी। खिलाफ़त-आन्दोलन 
की कन्र खुद चुकी थी ओर दोनों जातियाँ सहनशीलता को 
तिलाञजलि देकर श्राठृत्व के स्थान पर शत्रुत्व को अपनाती जा 
रददी थीं। छोटी-छोटी वातों पर पारस्परिक दंगे-फ़रिसाद कर रही 

थीं। उधर असहयोग-आन्दोलन भी प्राणहीन हो चुका था। 
अनेकों वकील आजीविका के लिए पुनः न्यायालयों के द्वार खट- 
खटा रहे थे, विद्यार्थी विद्यालयों में फिर पहुँच चुके थे और 
जनता में भय और आशंका छा गई थी। खेद की वात तो यह्‌ 
थी कि अत्यधिक लोग असहयोग की कायेवाहदी पर खुले में 
पश्चात्ताप कर रहे थे। इन कारणों से काँग्रेस-संस्था में पुनः दो 
दल खड़े हो गये थे--एक का गांधी-नीति में विश्वास था और 
दूसरे का नहीं । स्वयं सी० आर० दास और मोतोलाल गांधी-नीति 
में विश्वास छोड़ स्वराज्य-दल का निर्माण कर चुके थे और 
म्युनिसिपैलिटी, प्रान्तीय तथा केन्द्रीय कौंसिलों में पुनः जाकर 
वद्दीं अँग्रेज़ो-शासन का भण्डाफोड़ करने के पक्त में हो गये थे । 
स्वराज्य-दल के प्रोग्राम में इस समय आकर्षण था, गांधी जी के 
असहयोग में त्याग और वलिदान की भावना। यह सब देख 
गांधी जी ने राजनीति-क्षेत्र से अवकाश ग्रहण करने का दृढ़ 
निश्चय कर लिया और अपनी सारी शक्ति हिन्दू-मुस्लिम-ऐक्य 
की भावनाओं को प्रचारित करने में ही लगा देने की प्रतिज्ञा 
कर ली । २६ मई १६२४ के “यंग इंडिया” के सम्पूर्ण अंक में 
“हिन्दू-मुस्लिम-संघणे, उसके कारण और निराकरण” शीषक 
६००० शब्दों का विस्तृत लेख लिख कर हिन्दू-मुस्लिम-ऐक्य की 
आवश्यकता पर प्रकाश डाला। इस समस्या पर उन्होंने गहन 
विचार किया। स्वतन्त्रता का एकमात्र साधन एकता को ही 
अनुभव किया तथा उसके लिए अधिक-से-अधिक बलिदान को 
भी तुच्छ समझा । उनकी अन्तरात्मा से उन्हें उपवास की प्रेरणा 
मिली और उन्होंने १८ सितम्बर १६२४ के दिन इक्कीस दिन 
का उपवास करने का निश्चय कर लिया तथा मौलाना मुहस्मद्‌- 
अली के निवास-स्थान पर इसे आरंभ कर दिया । ब्रत पूर्ण हो 

गया, परन्तु जनता अथवा कोॉग्रेस-संस्था पर इसका कोई उल्लेख- 
नीय प्रभाव न पड़ा। अमृतसर-दु्घटना-प्रसृूत भावनाएँ शिथिल 
पड़ चुकी थीं; सरकार से संघ करने की सचेत भावनाएँ, श्रद्धा 
एवं आत्मविश्वास के स्थान में जनता के अंदर संदेह, अविश्वास 
ओर निराशा ने स्थान पा लिया था। लोगों को निठल्लेपन की 
रूखी-सूखी में दी सुख मिलने लगा था । महात्मा जी के २१ दिन 
के उपवास का अनेकों पर प्रभाव भी पड़ा, उनकी मनोवृत्ति में 
कुछ परिवतेन भी हुआ, परन्तु हिन्दू-मुस्लिम-तनातनी में विशेष 
सुधार न हुआ। अतः महात्मा जी ने ऐसे समय सरकार से 
संघर्ष करना उचित न समझ अपने घर को सुधारना ही उचित 
समभा । अतः आने वाले राजनीतिक अवसरों के लिए जनता को 
नेतिक रूप से विकसित करना, विशेषतः हिन्दू-मुस्लिम-एकता और 
अछूतोद्धार के प्रयत्न एवं चर्त्रा के कार्यक्रम को अग्रसर करना 
ही उन्होंने अपना भावी प्रोग्राम निर्धारित किया। अब सरकार 
की आलोचना के स्थान में अधिकतर भारतवासियों की ही टीका- 
टिप्पणी करने लगे । जनता को अधिकार-प्राप्ति के प्रयत्न करने 
की अपेक्षा अधिकारों के दुरुपयोग करने के विरोध के लिए 
तैयार करने के कार्य में लग गये। चरित्र-निर्माण, नैतिक वल- 
संचार एवं आवेश पर संयम करने आदि के लिए वे जनता में 
प्रचार करने लगे। इस प्रकार राजनीति के स्थान में नीति के क्षेत्र 
को उन्होंने अपनाया; क्योंकि वे राजनीति से नैतिकता को सदा 
से श्रेछ्त समममते आये थे और नेतिकता के अभाव में राजनीति 
में सफलता उनकी दृष्टि में वास्तविक और स्थायी सफलता थी ही 
नहीं । फलत: गांधी जी के व्यक्तिगत प्रभाव में कोई कमी न 
आई । वे जहाँ जाते, लोग उन्हें घेर लेते । उन्हें दिन में एकान्त का 
अवकाश मिलना द्वी कठिन हो गया। लोग उनके दर्शनों के भूखे 

प्रतीत होते थे। राजनीतिक नेता के रूप में उन्हें इतना मान और 
प्रेम न मिला था जितना इस समय । सच तो यह है कि वे जनता 
के उपास्थदेव दो गये। पर उन्हें यह सब इष्ट नहीं था--में 
महात्मा नहीं । मेरा मद्दात्मापन व्यथ है।” यह प्रायः वे जनता 
से कह्दा करते। परन्तु जनता कब मानने वाली थी, कोई उन्हें 
बुद्ध का और कोई कृष्ण का अवतार कहता। उनका चर्त्रा तो 
कृष्ण के सुदर्शन-चक्र से भी अधिक प्रिय हो गया और उसकी 
शक्ति अनन्त मानी जाने लगी । इस प्रकार महात्मा जी १६२४ 
से १६२७ तक भारतवर्ष के कोने-कोने में घूमे | जहाँ जाते उन्हें 
यैलियाँ भेंट दोतीं। उन पर धन, आभूषण एवं जवाहरात तक 
चढ़ाये जाते । इस प्रकार उन्होंने असंख्य धन भी एकत्र कर लिया 
और उससे अनेक सावेजनिक फंड खोल दिये। खादी का भी खूब 
प्रचार हुआ। केवल अशिक्षित जन-समूह ही नहीं, बड़े-बड़े 
शिक्षित और बुद्धि-परायण व्यक्ति भी उनके प्रभाव से प्रभावित 
हुए । महात्मा जी मस्तिष्क और हृदय को मिलाने, नगर और 
प्राम एवं धनवान्‌ और नि्धेन को संगठित करने के प्रयत्न में लगे 
थे। अरु-बम से प्रभावित सभ्यता तथा जातियों में विभक्त देश 
के लिए इससे बढ़कर और जन-सेवा क्‍या दो सकती थी? 
पिछड़े हुओं की सद्दायता के लिए उन्हें समझने के लिए उनकी 
जीवन-बृत्ति अपनाना आवश्यक दै, अतः निम्न-से-निम्न कार्य 
करने से जी चुराना ठीक नहीं। समय-समय पर मेहतर का काम 
भी कर लेने की प्रेरणा वे दिया करते; वल्कि स्वयं उन्होंने वह 
काम महीनों किया भी । इस प्रकार गांधी जी ने अपनी 
शक्ति राष्ट्र के विधायक कामों में लगा दी और उनके श्रयत्नों से 
खादी के कार्य में विशेषोन्नति हुई। गांधी जी के प्रयत्न से माला- 
वार का दरिजन-सत्याप्रह भी शान्त हो गया । १६२४ में वे काँमेस 

के अध्यक्ष रहे और १६२५ दिसम्बर को इस पद को श्रीमती 
सरोजिनी नायडू को संभलवा कर उन्होंने वर्ष भर का राजनैतिक 
मौन-ब्रत ले लिया। ७ जनवरी १६२६ के “यंग इंडिया” में इस 
प्रकार घोषणा निकली--“कम-से-कम आगामी २० दिसम्बर तक 
मैं आश्रम से वाहर नहीं जाऊँगा, नदी से पार अहमदाबाद से 
तो बिल्कुल नहीं जाऊँगा | शरीर और आत्मा दोनों को विश्राम 
चाहिए ।” 

स्वराज्य-दल, जिसने कॉंसिल में अपने प्रतिनिधि सरकार के 
मार्ग में बाधा डालने को भेजे थे, धीरे-धीरे सरकार से सहयोग 
करने की ओरे प्रवृत्त द्योता जा रहा था। श्री जयकर और केलकर 
मुसलमानों से सहयोग करने की अपेक्षा सरकार से सहयोग बढ़ाने 
के पक्ष में हो गये। उन्होंने खराज्य-दल को त्याग कर रेस्पोन्सि- 
विस्ट-दल बना लिया जो हिन्दू महा-सभा की ओर अधिक भुका 
था । मुस्लिम लीग ने भी १६२५ में धार्मिक राजनीति को अपना 
लिया। भारत की राजनीतिक अवस्था में अव्यवस्था और पतन आ 
रहा था। फलतः गांधी जी के लिए मौन का ही उपयुक्त समय था। 
'मौन ही सांसारिक उपासना की उचित भाषा है” यह उनका 
कथन है। 

अब उनका विश्वास सरकार पर से उठ गया। “जब तक 
यह सरकार-रूपी ठृतीय दल यहाँ विद्यमान है, हिन्दू-मुस्लिम- 
एकता असंभव दै!-यह उन्हें अनुभव द्वो गया | अतः 
खतन्‍्त्रता से पूषे और पश्चात्‌ वे धार्मिक शान्ति का होना 
आवश्यक सममने लग गये थे । तथाकथित मौन-व्ष में गांधीजी ने 
मनुष्य के धम, कम, नेतिकता, त्रह्मचये एवं अछूतोद्धार, विधवा, 
बालविवाह तथा अन्यान्य नैतिक विषयों पर खूब लिखा और 
इस प्रकार भारतीयों को ज़ीवन-यापन करने की अनेक शिक्षाएँ 

दीं। कमेश्य गांधी कमश्य सफलता का पक्षपाती रहा। उन्होंने 
नीति का आधार तके पर बनाया, कल्पना के अन्धविश्वास पर 
नहीं । इस प्रकार उन्होंने सभी धर्मों की एकता का प्रचार किया 
और मनुष्य को सबसे पहले मानव वनाने की शिक्षा दी । 

मौन-बर्ष के पश्चात्‌ भी गांधी जी की नीति में कोई परिवर्तन 
न आया, वही हिन्दू-मुस्लिम-एकता, वही अस्पृश्यता-निवारण 
और वही खादी-प्रचार उनकी नीति के प्रमुख काये थे । 

१६२६ की गोहाटी कॉम्रेस में स्वतन्त्रता तथा ऑँग्रेज़ों से सब 
प्रकार के सम्वन्ध-विच्छेद का प्रस्ताव रखा गया। गांधी जी ने 
यह कहते हुए प्रस्ताव का विरोध किया कि “ये प्रस्तावक सज्जन 
मानव-अ्रकृति में श्रद्धा के अभाव को प्रकट कर रहे हैं, फलतः 
अपने आप में भी श्रद्धा का अभाव दिखा रहे हैं। ये ऐसा विचार 
क्यों करते हैं. कि साम्राज्य-सरकार के कर्त्ता-धत्ताओं का हृदय- 
परिवतेन कभी हो ही नहीं सकता ? यदि भारत उन्नत और वलिछ 
होगा तो इंग्लैंड भी बदल जायगा।” 

गांधी जी ने देश के मनोबल को सशक्त वनाने के अपने 
प्रयत्न जारी रखे । उन्होंने फिर भारत का दौरा आरंभ कर 
दिया । वे खयं अबूर्तों में वेठ जाते और इसलिए बड़े बड़े ब्राह्मणों 
तक को उनके साथ बैठना पड़ता। ऐसे कमठ देश-सेवक की 
आज्ञा का उल्लंघन कौन करता 

उनके प्रचार के फलखरूप और सव कुछ हुआ परन्तु हिन्दू 
मुसलमान एक न हो सके । एक सभा में उन्होंने यह मान भो 
लिया, “में असहाय हूँ । मैंने इस आशा से द्वाथ थो लिये हैं। अब 
भगवान्‌ द्वी इन्हें मिलायेगा' और वह अवश्य एकता पेदा 
करेगा '***” इस प्रकार वे अपने आपको सन्तोष दे लेते थे। 
पर उन्होंने यात्रा बंद न की, यद्यपि स्वास्थ्य दिन-प्रति-दिन गिरता 

जा रहा था। वीच-बीच में ये बीमार भी हुए, पर ठीक होते ही 
वे अपने काम में लग जाते । इस वर्ष उन्होंने सारे भारत का फिर 
भ्रमण किया। उधर १६२७ में मोतीलाल नेहरू की अध्यक्षता में 
वनी एक उपसमिति ने एक रिपोर्ट तैयार की, जिसमें औपनिवेशिक 
स्वराज्य की माँग की गई थी। जब इस रिपोर्ट को कलकत्ता काँग्रेस- 
अधिवेशन में रखा गया जिसके अध्यक्ष खयं श्री मोतीलाल ही 
थे, तब जवाहरलाल, सुभाष वाबू आदि नवयुवक इस प्रकार 
प्राथना, याचना करने के पक्ष में नहीं थे। उस समय गांधी जी के 
प्रयत्त से यह सम्रकोता हो गया कि यदि दिसम्बर १६२६-एक 
वर्ष के भीतर सरकार राष्ट्र की इस निम्नतम माँग को स्वीकार न 
करे तो काँग्रेस का ध्येय पूर्ण-स्वतन्त्रता कर दिया जाय। यह्‌ सब 
हुआ, पर गांधी जी ने अपनी भ्रचार-यात्रा निरन्तर बनाये रखी । 
उनके भ्रमण के कार्यक्रम में कोई परिवतेन नहीं हुआ | इसके वाद 
ही भारतीय सुधार की समस्याओं की जाँच करने के लिए साइमन- 
कमीशन की नियुक्ति की गई, जिसमें एक भी भारतीय सदस्य को 
स्थान न दिया गया। गांधी जी को इससे असनन्‍्तोष और रोप हुआ 
कि “वह कमीशन भारत के भाग्य का क्‍या निणेय करेगा जिसमें 
एक भी भारतीय सदस्य नहीं।” तुरन्त ही एक देशव्यापी आन्दोलन 
खड़ा हो गया कि कमीशन का वहिष्कार किया जाय और उसे न 
तो भारतीय समस्याओं के अध्ययन में किसी प्रकार की सहायता 
दी जाय और न ही कोई योजना उसके समक्ष रखी जाय । सर 
सप्रू के अनुरोध से उदार-दल ने, मालवीय जी के नेठ्त्व में हिन्दू 
महासभा ने भी कांग्रेस के इस बहिष्कार में सहयोग देने का 
निश्चय कर लिया यहाँ तक कि मुस्लिम लीग के नेता जिन्ना भी 
इसी ओर भ्रुक गये और वाइसराय के प्रलोभनों से भी उनके 
पक्त में न हुए। ३ फ़रवरी १६२८ को जब कमीशन बम्वई उतरा 

तो काले मण्डों और 'साइमन, वापस जाओ? के नारों से उसका 
स्वागत हुआ । यह बहिष्कार राजनीतिक ही नहीं, सामाजिक भी 
था। कुछ अबछू्तों एवं साधारण नेताओं के अतिरिक्त कोई मान्य 
भारतीय प्रतिनिधि उससे न मिला। कमीशन का पूणो वहिप्कार 
हुआ। गांधी ने अपने दोनों समाचार-पत्रों में तो कमीशन का 
संकेत तक न किया, जैसे कि ऐसी कोई वस्तु थी ही नहीं । पर 
सारे देश भर में इसके विरोध में प्रदर्शन किये गये, जिनमें सरकार 
की ओर से ज़नता पर कठोर प्रद्दार किये गये। पंजाब में “शेरे- 
पंजाव” लाला लाजपतराय पर लाठी-वर्षा हुई, और उन्हीं चोटों ने 
तो उनके प्राण ही ले लिये । उन्हीं दिनों लखनऊ की विरोध-सभा 
में परिडत जवाहरलाल नेहरू पर लाठी-वर्षा की गई। इस प्रकार 
सरकार ने घोर यातनाएँ दीं, पर कमीशन को किसी भारतीय 
नेता के दशनों का सौभाग्य न मिल सका | कमीशन आया और 
चला गया। जाकर उसने अपनी रिपोर्ट पार्लियामेंट के समक्ष 
रख दी । 

बारदोली में १२ फ़रवरी १६२८ को सरदार पटेल के नेतृत्व 
में किसान-सत्याप्रह हुआ जो गांधी जी की शिक्षा-दीक्षा में ह्दी 
किया गया। बह ऐतिहासिक सत्याग्रह था, जिसमें सरकार को 
सिर-तोड़ प्रयत्न करने पर भी मुँह की खानी पड़ी थी। गांधी जी 
को अपने इस शम्र पर और भी दृढ़ विश्वास दो गया था । 

भारत के मज़दूर-संघ की बढ़ती हुई गति-विधि के विरुद्ध भी 
सरकार ने १६२८ में ही कार्यवाही आरंभ कर दी थी, जिसके 
अनुसार ट्रेंड यूनियन नेताओं, समाजवादियों एवं साम्यवादियों 
की सामूहिक धर-पकड़ की गई । ऐसी स्थिति में काँग्रेस का १६२८ 
वाला अधिवेशन कलकत्ता में हुआ, जिसमें उपरोक्त ओपनिवेशिक 
ख्वाज्य की माँग की गई थी। १६२६ का वर्ष गांधी जी ने फिर 

भारत के दौरे में ही विताया। इधर हिसावादी दल ने अपनी 
कार्यवाही आरंभ कर दी थी। लाहौर में साण्डसे की हत्या दो 
चुकी थी, गांधी जी ने इसकी भत्संना की । पर उन्हें भय था कि 
यदि सरकार ने देश की माँग को स्वीकार न किया तो खून-खन्चर 
हो जायगा। ह॒त्याकाण्ड, अग्निदाह, लूट-मार आदि के काल्पनिक 
दृश्य उन्हें पीड़ित कर रहे थे। मई १६२६ के “यंग इंडिया! में 
उन्होंने लिखा कि “यदि भारत हिंसात्मक साधनों से तथाकथित 
स्वराज्य को प्राप्त करेगा तो वह मेरे गौरव का देश न होगा।” 
स्वतन्त्रता तो अहिंसा से ही आनी ठीक द्वोगी, यह उनकी हार्दिक 
इच्छा थी। इंग्लैंड में सत्ता मज़दूर-दल के हाथ में आगई थी। 
वाइसराय इरविन भारत संबंधी बातचीत के लिए इंग्लैंड चले 
गये । मद्दात्मा जी को अब भी आशा थी कि सरकार यदि राष्ट्रीय- 
माँग को समय पर और सम्मानपूर्वक स्वीकार कर लेगी तो 
हिसात्मक भंभावात बंद हो सकेगा, परन्तु अभी ऐसी आशा 
का समय नहीं आया था । पुलिस पड़ -यन्त्रकारी साहित्य की खोज 
में सम्पादकों के दफ़्तरों और घरों की तलाशी लेने में व्यस्त थी । 
गांधी जी ने उसकी इस कार्यवाही की घोर निंदा की और जनता 
को बताया कि इस तरह आतंक पैदा करके एक लाख विदेशी 
करोड़ों देशवासियों पर शासन कर रहे हैं। सम्मान, अलु- 
शासन और संयम से भारत अपना आत्मगोरव वनाये रख सकता 
है और स्वराज्य प्राप्त कर सकता है--वे यह प्रचार करते रहे। 

वाइसराय कई मास उपरान्त भारत लौटे । आकर ३१ 
अक्तूबर १६२६ को वाइसराय ने यह्‌ उत्तेजनापूरं घोषणा कर 
दी कि 'भारत में त्रिटिश-नीति का उद्देश्य भारत को ओपनिवेशिक 
धरातल तक पहुँचाना है; इस हेतु एक गोल-मेज़-कॉफ्रेंस बुलाई 
जायगो जिसमें भारत तथा भारतीय रियासतों के प्रतिनिधि ब्रिटिश 

प्रतिनिधियों के साथ बैठ कर उस विषय पर बातचीत करेंगे ।” 
काँग्रेस के उच्चाधिकारियों ने इस वक्तव्य के साथ सहानुभूति 
दर्शाते हुए यह अपील की कि प्रस्तावित कॉँफ़ेस में काँप्रेस का 
प्रतिनिधित्व सव से अधिक हो। पर प॑० जवाहरलाल और 
सुभाष वोस आदि नवयुवक नेताओं को समभौते का यह प्रस्ताव 
स्वीकार न था, उनकी ओर से विरोध की तीत्र आँधी प्रवाहित 
हुई। परन्तु बड़े-बूढ़े अपने कार्यक्रम में लगे रहे और वाइसराय 
से मिलने के लिए २३ दिसम्बर १६२६ का दिन नियत किया 
गया। उसी दिन प्रातःकाल वाइसराय की ट्रेन के नीचे बंब फटा, 
पर वे सकुशल रहे। नेतागण वाइसराय से नियत समय पर मिले 
ओर प्रस्तावित कॉफ्स संबंधी वात्तालाप हुआ । उधर इंग्लैंड की 
पार्लियामेंट में इसी प्रश्न पर घोर वाद-विवाद हो रहा था, अतः 
बाइसराय ने नेताओं के सामने कॉफ़ूं स के संबंध में कोई निश्चित 
वक्तव्य देने में असमर्थता प्रकट की। ऐसे ही समय दिसम्बर में 
काप्रेस का प्रसिद्ध अधिवेशन लाहौर में रावी के तट पर हुआ। 
काँग्रेस ने ३१ दिसम्बर की रात के १२ बजे के. पश्चात्‌ अथांत्‌ 
नवबपे के आरंभिक घंटों में पूरे स्वतन्त्रता और सरकार से 
विच्छेद का प्रस्ताव स्वीकार कर पूर स्वतन्त्रता की पताका फहरा 
दी। कॉप्रेस के सदस्यों और मित्रों को कॉंसिलों के बहिष्कार का 
आदेश देते हुए शान्तिपूणे अवज्ञा-आन्दोलन पर स्वीकृति की 
छाप लगा दी गई। काँग्रेस ने मद्दात्मा गांधी को इस आन्दोलन 
का पूर्ण उत्तरदायित्व सौंपकर 'डिक्टेटर' घोषित कर दिया। गांधी 
जी यह भली भाँति जानते थे कि इस कार्य के लिए देश को 
शिक्षित करना दिनों का काम नहीं, उसके लिए समय चाहिए। 
यदि वे ही सर्वेसबां होते तो इस पूर्ण स्वतन्त्रता का श्रस्ताव 
रखते ही नहीं, परन्तु अब क्या था ? पाँसा फेंका जा चुका था। 

काँग्रेस ने पूरी स्वराज्य का आदेश दे दिया था, अतः उन्होंने 
एक आज्ञाकारी सेवक के समान सारा भार अपने सिर ले लिया । 
देश की स्थिति से वे आतंकित थे ही; वातावरण में हिसा-बृत्ति 
का प्रभाव भरा पड़ा था; कुछ नवयुवक स्वतन्त्रता के लिए हिसा 
पर तुले हुए थे । उधर जनता व्यावसायिक मन्दी के कारण तंग 
थी । अतः ऐसी परिस्थिति में अवज्ञा-आन्दोलन छोड़ देने में 
“निश्चय अहित' उन्हें दिखाई दे रहा था। वे अन्तरात्मा के आदेश 
की प्रतीक्षा में थे । छः सप्ताह बीत गये। अन्तरात्मा का आदेश 
मिलता प्रतीत हुआ। “यंग इंडिया' के २७ फ़रवरी के अंक में उनका 
लेख 'जब में गिरफ़्तार कर लिया जाऊँगा” शीषेक से छुपा और 
दूसरे अंक में नमक-कानून की कुछ धाराएँ छापी गई । २ मार्च को 
गांवीजी ने वाइसराय को पत्र भेज कर नो दिन के भीतर सत्याग्रह 
आरंभ करने की चेतावनी दे दी | यह एक आश्चर्यकारक 
पत्र था। पत्रवाहक भी एक ऑपग्रेज़ सज्जन रेजिनल रेनॉल्ड्स 
थे। इरविन ने कोई उत्तर न दिया, केवल उनके सेक्रेटरी ने 
उनकी ओर से खेद प्रकट करते हुए लिखा कि “आपका भ्रस्तावित 
कार्यक्रम सावेजनिक शान्ति के लिए भयजनक और कानून का 
उल्लंघन होगा ।” इस पर गांधी जी ने कहा--“मैंने घुटने कुका 
कर रोटी की भिक्षा माँगी थी । उत्तर में पत्थर का ढुकड़ा मिला । 
अँग्रेज़ जाति केवल बल के आगे ही भुकना जानती है ॥7 
११ माच को भारत चकित हो गांधी जी के आश्रम पर दृष्टि गड़ाये 
था। वीसियों ही स्वदेशी व विदेशी पत्रकार आश्रम में गांधी जी 
की गति-विधि को देख रहे थे कि वे अब क्या करेंगे। दूर-दूर 
देश-विदेशों में चिन्ता की लहर फैली हुई थी । गांधी जी को 
यह्‌ समय 'जीवन भर का उपयुक्त अवसर' अनुभव हुआ। 
गांधी जी ने अपने सहयोगियों के रूप में सावरमती आश्रम के 

केवल उन्हीं व्यक्तियों को चुना जो प्रत्येक दशा में अहिसात्मक 
रह सकते थे । गांधी जी ने प्रतिज्ञा की कि 'स्वराज्य लिये विना इस 
आश्रम में पैर न धरूँगा' । १२ माचे को प्रार्थना हुई । गांधी जी ने 
एक पतली लठिया हाथ में लिये हुये अठदहृत्तर आश्रमवासियों के 
साथ ऐतिहासिक डॉडीन्यात्रा आरंभ कर दी। वह अद्भुत दृश्य 
था। दो सौ मील की दीघे यात्रा थी। एक पतला दुबला वृद्ध अठ- 
दत्तर निःशत््र साथियों को लेकर एक साम्राज्य-सत्ता के साथ युद्ध 
करने जा रहा था । मागे में जहाँ-जहाँ यह दल पहुँचा, वहाँ-वहाँ सभाएँ 
होतीं; गांधी जी लोगों को सत्याप्रह का ममे समभाते। बे कहते, 
“हम भगवान्‌ के नाम पर यात्रा कर रहे हैं ।” चौबीस दिन में यह 
दल डॉडी पहुँचा । देश भर उत्साह से उद्देलित हो उठा। काँग्रेस 
ने देश को आदेश दिया कि ६ अग्रैल को अथवा जिस दिन गांधी 
जी को पकड़ा जाय उसी दिन सत्याप्रह आरंभ कर दिया जाय । 
गांधी/जी ने ६ अप्रैल को अपने दल के साथ नमक-कानून भंग 
किया । समस्त भारत में सत्याग्रह हुआ । नमक बनाया जाने 
लगा। सरकार गिरफ़्तारियाँ करने लगी। पुलिस ने कई स्थानों 
पर जलते हुए नमक-जल को सत्याग्रहियों पर उँड़ेल कर उन्हें 
जलाने की घृणित कार्यवाही भी की, पर स्वयंसेवकों ने ऐसे-ऐसे 
सभी अत्याचारों को वोरतापूवेक सहन किया। वम्बई में सत्या- 
प्रह्दियों ने समुद्री क्यारियों में से सेकड़ों मन नमक उठा-उठा 
कर वाज़ारों में खुलेआम वेचा। पुलिस की मार से या उनके 
घोड़ों के खुरों से सैंकड़ों स्वयंसेवक को चोटें आई। एक दो 
जगह गोलियाँ भी चलाई गईं। जनता ने अनेकों अनुचित 
कानूनों को भंग किया। कहीं जंगल-सत्याग्रह, कह्दीं नमक-सत्याग्रह, 
कहीं जब्त पुस्तकों की विक्री, कहीं मादक-द्रव्यों और ्रँप्रेज़ी 
माल की ढुकानों पर पिकेटिंग करके लोग धडाधड़ जेल ज्ञा रहे 

थे। सरकार भी दमन पर तुल गई थी। विशेष कानून जारी 
किये गये, राष्ट्रीय-संस्थाओं को अनियमित ठहराया गया। पर 
दमन आन्दोलन को न रोक सका। भारत का यह सत्याग्रह 
जिस उत्साह, वीरता और लग्न के साथ हुआ, वह्‌ सदा के लिए 
उसके इतिहास में गौरवपूर्ण स्थान पायेगा। वर्षों का काम दिनों 
में हो रहा था | स्त्रियों ने तो असंभव को भी संभव बना दिया। 
शराव की दुकानों पर ताले लग गये। विदेशी कपड़े की गाँठें 
काँग्रेस की मुहर लग कर गोदामों में डाल दी गईं। इन दिलों 
ऐसा मालूम होता था मानों काँग्रेस का ही राज्य है। एक लाख के 
लगभग लोग जेलों में बंद हो गये। सरकार ने अनेक आर्टिनेंस 
निकाले, पर वे सब प्रयत्न व्यर्थ सिद्ध हुए। अन्त में सरकार को 
वाध्य हो कार्यक्रारिणी के सदस्यों को मुक्त करना पड़ा। गाँधी- 
इरबिन-वारत्तालाप आरंभ हुआ | कई दिनों के वाद समभोता हो 
गया। सत्याग्रद्दी जेल से छूट गये । कराची में काँग्रेस का अधि- 
वेशन धूम-धाम से हुआ ओर काँग्रेस के एकमात्र प्रतिनिधि के 
रूप में गांधी जी द्वितीय गोलमेज़-काँफ़स में सम्मिलित हुए। 
चर्चिल को तो यह्‌ देखकर ही अत्यधिक दुःख हुआ था कि एक 
भारतीय सनन्‍्त--आधा नंगा, आधा ढका, सम्राट के प्रतिनिधि 
वाइसराय के प्रासाद में प्रवेश करके समान प्रतिनिधि के अधि- 
कारों के साथ बातचीत कर रहा है; पर वह क्‍या कर सकता था। 
अब बह्दी सन्त देश का प्रतिनिधि हो गोलमेज़-कॉफ़ूस में उन 
सब के साथ समान आसन पर अधिप्ठित हो अधिकार सहित 
बातचीत करने आ रहा था। फलतः २६ अगस्त को यह सन्त 
वम्बई से जहाज़ में वैठ गया । जहाज़ में प्रवेश करते समय उस 
भविष्य-द्रष्टा के मुँह से यह निकला--मुके रीते द्वाथ लौटने के 
लक्षण दीख रहे हैं।' महात्मा के वचन अन्त में सत्य ही निकले । 











हि ६३ 
ये १२ सितम्बर को लंदन पहुँचे और ५ दिसम्बर तक रहे। वहाँ 
इनका भारी स्वागत हुआ | 

इंग्लैंड में उनका खूब स्वागत हुआ। उनको मिलने वाले 
श्रमिकों, पत्रकारों, मनीषियों एवं जनता की भीड़ लगी रहती । 
इन्होंने वहाँ अनेक भाषण भी दिये। विद्वानों, कलाकारों एवं 
नेताओं से भी भेंट हुई। गांधी जी वहाँ इतने व्यस्त रहने लगे कि 
कई बार तो दो घंटे भी सोना न मिल सकता था। महात्मा जी 
को वहाँ लोगों ने इतना भी अवकाश न दिया कि वे कॉँफ़स के 
लिए अपना भाषण भी तैयार कर लेते । इतने पर भी कॉँफ्रस में 
दिया गया उनका भाषण सर्वेश्रष्ठ वक्‍ठ॒ता थी, जिसमें विषय एवं 
परिस्थिति के स्पष्टीकरण की तीत्र उत्कण्ठा प्रकट होती थी। 
प्रयत्न-प्रसूत न होते भी इनका भाषण अत्यन्त प्रभावशाली 
था। उन्हें कॉँफ़रेंस की गति-विधि और रंग-ढंग से निराशा 
हुई | उनकी इस यात्रा की सर्वेश्रेष्ठ विशेषता यह थी कि जिस 
अर्धनग्न भारतीय सन्‍्त को वाइसराय भवन में वाइसराय से 
मिलते समय चर्चिल का मन व्यथित हुआ था, उसे उसी वेश में 
सम्मान और समानता के साथ ब्रिटेन के सम्राट्‌ से भी भेंट करते 
चर्चिल ने खुली आँखों से देखा | भगवान्‌ जाने, उस समय उसके 
दिल पर कितने साँप लोट रहे होंगे और उन्हें कितनी व्यथा सहन 
करनी पड़ी दोगी। अस्तु, गांधी जी खाली ह्वाथ भारत लौटे, परन्तु 
अपना तथा भारत का मस्तक ऊँचा रखा । आकर उन्होंने युक्तप्रान्त 
में किसानों का सत्याग्रह होता पाया । इधर गांधी जी वम्वई पहुँचे उधर 
पं० जवाहरलाल को सरकार ने इलाहाबाद की सीमा से वाहर न 
जाने का नोटिस दे दिया और तसहक शेरवानी जी को गिरफ़्तार 
कर लिया, जिससे जनता में उत्तेजना फैल गई। स्पष्ट था कि 
सरकार दमन पर उतारू है । युक्तप्रान्त, वंगाल और उत्तर-पश्चिमी 

सीमाग्रान्त में कर न देने का आन्दोलन जारी था। वाइसराय ने 
महात्मा जी से मिलने से इन्कार करा दिया। वाध्य होकर काँग्रेस 
को पुनः सत्याग्रह कर देना पड़ा। इस समय सरकार की द्मन- 
नीति में पहले से भी अधिक कड़ाई आ गई। काँम्रेस ही नहीं, 
अन्य सभी संस्थाएँ, जिनसे किसी प्रकार की प्रत्यक्ष व अप्रत्यक्ष 
सहायता काँग्रेस को मिलती थी, अनियमित ठहरा दी गईं। 
अनेक संस्थाओं पर सरकार ने कव्ज़ा भी कर लिया। जिन लोगों 
के मकानों में सत्याग्रही किरायेदार होकर रह रहे थे, उन्हें भी 
जेल भेज दिया गया । हड़ताल करने पर कितने ही दुकानदारों पर 
जुमाने किये गये और समाचार-प्रों में सत्याग्रह के समाचार 
तक छापना जुम वना दिया गया। सुव्यवस्था के शासन की जगह 
भय और आतंक का शासन हो रहा था। यह कॉग्रेस के संगठन 
ओर जनता पर उसके अधिकार का द्योतक था कि ऐसे घोर दमन 

युग में भी आन्दोलन उसी गति से चलता रहा। यह दशा 
डेढ़ बपे रही और लगभग साठ हज़ार भारतीय जेलों में बंद कर 
दिये गये। सभी नेता जेलों में बंद थे। उधर अन्तर्राष््रीय आर्थिक 
अवस्था के विकृत हो जाने पर भारतीय व्यापार की दशा गिर 
रही थी, किसानों की अवस्था दुबल हो रही थी और उत्तेजना 
में शिथिलता आ रही थी, जिसका फल यद्द हुआ कि आन्दोलन 
भी ढीला पढ़ने लगा। ठीक भी था इतने लंबे युद्ध में निरन्तर 
समान उत्साह की आशा द्वो भी कैसे सकती थी ? समाचार-दमन 
के कारण ठीक-ठीक ख़बरें भी लोगों को न मिल सकती थीं, 
नेतृत्व का भी अभाव-सा था, जनता एक प्रकार से अंधकार 
में थी। यद्यपि काँग्रेस का आन्दोलन बंद नहीं हुआ,तो भी 
उसका रूप बड़ा विकृत एवं गुप्त हो गया। इधर जेल में यह 
सूचना पाकर क्कि सरकार शीघ्र द्वी जाति-गत प्रतिनिधित्व के बारे 

में निशय करने वाली है, गांधीजी ने ११ माचे को भारत-सचिव 
सर सेम्युअल होर को एक पत्र लिखा जिसमें अस्प्ृश्यों के वारे 
में विशेष चिन्ता प्रकट करते हुए उन्होंने यह सूचना दी कि यदि 
सरकार अपने निर्णय में इन “अस्पृश्य” जातियों के लिए प्रथक्‌ 
प्रतिनिधित्व की व्यवस्था करेगी तो मैं अपनी प्रतिज्ञा के अनुसार 
आमरशण उपवास आरंभ करूँगा | १७ अगस्त १६३२ को प्रधान- 
मनन्‍त्री रेम्ज़े मेक्डानल्ड ने प्रथक्‌ प्रतिनिधित्व की घोषणा कर दी । 
गांधी जी ने उन्हें भी पत्र द्वारा सूचित कर दिया कि वे आजीवन 
उपवास द्वारा उनकी इस घोषणा का विरोध करेंगे और यह 
उपवास २० सितम्बर को मध्याह से आरंभ होगा। प्रधान-मन्त्री 
ने गोलमोल उत्तर दिया और निर्णय के पक्ष का समर्थन किया । 
फलतः २० सितम्बर को दिन के १२ बजे यह दुःखद उपवास 
आरंभ हो गया। देश में चिन्ता की लद्दर फैल गई । जेलों में 
नेता लोग व्याकुल हो उठे । देश में सबेत्र हलचल मच गई। 
अनेक प्रतिनिधि-मंडलों ने गांधी जी से जेल में मिलने की अनुज्ञा 
माँगी। सरकार ने उन्हें मिलने की सव वाधाओं को दूर कर . 
दिया। जो चाहे गांधी जी से मिल सकता था। मित्र और 
शुभचिन्तकों ने उपवास को स्थगित करने के अनुरोध किये पर 
गांधी जी ऐसी प्रेरणाओं को भगवस्मेरणा समभते थे, यह उनकी 
अन्तरात्मा का सन्देश था, ईश्वर का आदेश था। जब तक हिन्दू 
जाति में यह कुप्रथा विद्यमान दै--उसका उद्धार असंभव दे। 
नेताओं को इस उपवास में से गांधी जी के सुरक्षित निकल आने 
. की संभावना ल रही । हिन्दू नेता पूना में इस समस्या को सुल- 
माने के लिए एकत्र हुए। अस्प्रश्यों के प्रतिनिधियों के रूप में 
डा० अम्बेदकर और डा० सोलंकी भी वहीं आ गये थे। अम्बेद- 
कर का हृदय हिन्दुओं के लिए असीम घृणा से भरा पड़ा था। 

उपवास भंग कराने का केवल एक उपाय था कि हिन्दू और 
हरिजन-नेताओं में परस्पर सममौता हो जाय; क्योंकि सरकारी 
घोषणा में ऐसे समभौते के हो जाने पर अस्पृश्य-प्रतिनिधित्व 
स्वतः समाप्त हो जाता था। अतएव सभी के प्रयत्नों का एकमात्र 
केन्द्र-बिन्दु यह समझौता हो गया। नेताओं को बहुत दौड़-धूप 
करनी पड़ी । अन्त में प्रयत्त सफल हुए और हिन्दुओं और 
अछाूतों के नेताओं में समझौता हो गया । इसके अनुसार प्रान्तीय 
व्यवस्थापिका सभाओं में सारे भारत से कुल १४८ सदस्यों के 
चुनाव का अधिकार अस्पृश्य जातियों को दिया गया और संयुक्त 
निर्वाचन की शर्ते रखी गई। इस समभोौते की अन्तभावना 
गांधी ज़ी की माँग के अनुकूल होने पर उनसे यह्‌ स्वीकार करा 
लिया गया और २६ सितम्बर को सरकार ने भी इसे स्वीकार 
कर लिया। यह समभौता 'यरवदा-पैक्ट” के नाम से प्रसिद्ध है। 
इसकी सूचना गांधी जी को ४ बजे पहुँची।इस समय गुरुदेव 
महाकवि रवीन्द्र भी वहीं पहुँच गये थे । उनके तथा अन्य मित्रों 
के समक्ष २६ जनवरी को सवा पाँच बजे गांधी जी ने उपवास 
खोला । इस प्रकार उस भयानक ऐतिहासिक उपवास की इतिश्री 
हुई। इधर सरकार से गांधी जी को जेल से ही अस्पृश्यता- 
निवारण-आन्दोलन करने की यह छूट मिल गई कि वे जेल में रहते 
हुए तत्संबंधी काम कर सकते हैं। फलतः कुछ ही दिनों में श्र 
घनश्यामदास विड़ला की अध्यक्षता में अस्प्ृश्यता-निवारण-संघ की 
स्थापना हुई, जिसका प्रधान-कार्यालय दिल्ली में रखा गया । सभी 
प्रान्तों में प्रान्तीय एवं ज़िला-संघ खोले गये | गांधी जी जेल के 
भीतर से इसका नेढृत्व करने लगे । परिणामस्वरूप सैकड़ों 
मन्दिर और कुएँ हरिजनों के लिए खुल गये। उनकी गंदी 
बस्तियों के लिए सुधार-योजनाएँ बनाई गई, पाठशालाएँ खोली 

गई और अनेक असुविधाएँ दूर कर दी गई । जो काम युगों 
में न हो सका, वह कुछ मास में दी हो गया। 

परन्तु गांधी जी ऊपरी सजधज से सन्तोष पाने वाले व्यक्ति 
न थे। वे 'करनी और कथनी' में अभेद के पक्षपाती थे। उन्होंने 
अनुभव किया कि इस अस्पृश्यता-संघ के कुछ कारये-कत्ता अन्तमेन 
और शुद्ध मनोवृत्ति से अस्पृश्यता में विश्वास नहीं कर पाये और 
यह काये करते हुए भी उनकी भावताएँ परिपक्व नहीं हैं। यह्‌ 
च्रुटि उन्हें अपनी त्रुटि अनुभव हुईं। अतः उन्होंने पुनः ८ मई 
१६३३ को २९ दिन का बिना शत्ते के “आत्म-विकास” के लिए 
उपवास आरंभ कर दिया । उनका ख्वास्थ्य पहले द्वी बिगड़ 
चुका था। अतः वे २१ दिन का उपवास पूरा कर लेंगे, इसकी 
संभावना सरकार को बिलकुल न थी। इस विचार से कि कहीं 
जेल में ही उनका अवसान न हो जाय, सरकार ने उन्हें मुक्त 
कर दिया । छूट कर भी पूना में उपवास जारी रखा और 
भगवान्‌ की दया से वे इस तपस्या की अग्नि में से चमकते 
हुए खणे के समान बाहर निकले | उन्हें छोड़ देने के उपलक्ष्य 
में मैत्री-भाव प्रदर्शित करने की दृष्टि से गांधी जी ने उपवास 
के दिनों में छः सप्ताह के लिए सत्याग्रह स्थगित करवा दिया 
ओर सरकार से भी सम्मानपूर्ण समझौते के लिए अनुरोध किया। 
सरकार तो न मानी, पर सत्याग्रह गांधी जी की आज्ञानुसार पहले 
छः सप्ताह और पुनः और छः सप्ताह के लिए स्थगित रहा । फिर 
१४ जुलाई की एक गुप्त बैठक में हुए निर्णय के अनुसार कॉमेस के 
स्थानापन्न अध्यक्ष श्री अणे ने एक वक्तव्य द्वारा सत्याम्रह स्थगित 
कर दिया। सब काँम्रेस-संस्थाएँ भंग कर दीं और अपने-अपने 
उत्तरदायित्व पर व्यक्तिगत सत्याप्रह जारी रखने का आदेश 
दे दिया। 

तदनुसार गांधी जी ने भी अपने प्राण-प्रिय सत्याग्रह आश्रम 
को भंग करने की घोषणा कर दी और सरकार को सूचित करते 
हुए यह भी लिखा कि वे और उनके ३४ आश्रमवासी १ अगस्त 
को किसानों की स्थिति का निरीक्षण करने और उन्हें आवश्यकता- 
नुसार सम्मति देने की दृष्टि से गुजरात के 'रास' गाँव को प्रस्थान 
कर देंगे। ३१ जुलाई की रात को ये सब गिरफ़्तार किये गये और 
जेल भेजे जाकर पुनः ४ अगस्त को छोड़ दिये गये । उन्हें पूना-नगर 
की सीमा में ही रहने और वाहर न जाने का भी आदेश दिया गया। 
वे पुनः आज्ञा की अवज्ञा करने पर आधा घंटा बाद पकड़ लिये गये 
और एक वर्ष के लिए फिर यरवदा-जेल में भेज दिये गये। इस 
बार उन्हें हरिजन-आन्दोलन करने की सुविधाएँ नहीं दी गई अतः 
उन्होंने १६ अगस्त से पुनः आमरण उपवास आरंभ कर दिया। 
स्वास्थ्य बिंगड़ने लगा और २० अगस्त को बुरी दशा में उन्हें 
हस्पताल लेजाया गया तथा २३ अगस्त को विना शते के ही जेल 
से मुक्त कर दिया गया। वे अपने आपको एक वर्ष के लिए केदी 
ही समभते रहे अतः उन्होंने ३ अगस्त १६३४ तक कानून-अवज्ञा- 
आन्दोलन न करने की घोषणा की। वास्तव में इस समय से लेकर 
१६३६ तक महात्मा जी पूर्ण॑रूपेण शिक्षा तथा जनहितकारी संस्थाओं 
एवं अस्प्रश्यता-निवारण-संघ के कार्यों में ही लगे रहे । ७ नवम्बर 
१६३३ को गांधी जी ने हरिजन-उद्धार के हित दस मास के लिए 
भारत-भ्रमण के हेतु प्रस्थान कर दिया | बिना विश्राम व अवकाश 
लिये वे भारत के प्रत्येक प्रान्त में घूमे ओर खूब प्रचार किया। १४ 
जनवरी १६३४ को विह्वार-प्रान्त में विनाशकारी भूचाल की दुघेटना 
हो गई। वे हरिजन-कार्य छोड़ कर विहार के पीड़ितों की सेवा के 
लिए मार्च मास में वहाँ पहुँच गये और नंगे पाँव गाँव-गाँव 
दुखियों को सान्त्वना देते हुए भ्रमण करने लगे। इस प्रकार उन्हें 

शिक्षा और उपदेश देकर ढाद्स बँधाते रहे । 

इस प्रकार गांधी जी ने साबेजनिक हित को इन दिनों अपना 
लक्ष्य वनाकर भ्रमण जारी रखा। इस काये के अतिरिक्त १६३३ 
के बाद किसी अन्य ओर ध्यान नहीं दिया। उन्होंने एक प्रकार 
से तपस्ियों जैसी लग्न से काम करना आरंभ कर दिया ऋर जनता 
के नैतिक, सामाजिक एवं आर्थिक उद्धार के लिए पूर्णतया अपने 
आपको अर्पित कर दिया | इस प्रकार भ्रमण करते हुए और प्रचार 
करते हुए उन्होंने कई साबेजनिक काये किये और संस्थाएँ खोलीं | 
२६ अक्तूवर १६३४ को 'अखिलभारतीय ग्रामोद्योग संघ' की स्थापना 
की जिसके वे संरक्तक बनाये गये और उनके कई लखपति स्नेही और 
मित्र इस संस्था के सद्दायक हुए। यह्‌ संस्था अब तक भी जीवित 
है। इस प्रकार उन्होंने किसानों, मजदूरों और प्रामनिवासियों को 
अपने पाँओं पर खड़े होने के योग्य बनने की प्रेरणा दी 
तथा अनेक विधियों से वे जनता को स्वतन्त्रता का अर्थ 
सममाने लगे। अनुशासन, सदाचरण, सत्य-भाष, नियमित 
आचार, सादा जीवन, अहिंसा-बृत्ति, स्पृश्य-अस्प्रश्य-भेद-निवारण, 
प्रीतिभाव, स्वावलम्बन, दिन्दू-मुस्लिम-एकता, कर्तव्य-पालन, 
सुगृहस्थ-जीवन इत्यादि जीवन-संबंधी असंख्य विषयों पर जनता 
को शिक्षित करने का वे प्रयत्न करते रहे; यहाँ तक कि आर्थिक 
ओर व्यावसायिक समस्याओं पर भी सारगर्भित भाषण देकर 
समुचित प्रकाश डालते रहते थे । दोनों पत्रों में ऐसी ही 
जीवन-संबंधी असंख्य समस्याओं पर सारपूरो लेख लिखना उनका 
नियमित कारये-क्रम था । 

सन्‌ १६३३ से १६३६ तक के छः वर्ष विशेष रूप से उनके 
तपस्या और प्रचार के वर्ष थे। वैसे तो उनका समस्त जीवन ही 
जनता की सेवा और तपस्या में वीता था | 

सन्‌ १६३३ के वाद यद्यपि गांधी जी ने काँग्रेस से मोक्ष प्राप्त कर 
लिया था, तदपि काँग्रेस के वे सदा प्राण रहे ओर उनके महत्व 
को कोई भी न छीन सका। जनता पर और काँम्रेस के अनेक ' 
नेताओं पर उनका डिक्टेटर के समान प्रभाव वना रहा; 
काँग्रेस का कोई कार्य-क्रम ठीक नहीं माना जाता था, जब 
तक उस पर महात्मा जी की स्वीकृति की मुहर न लग जाय। 
काँग्रेस के लिए महात्मा जी का आशीवाद सदा अपेक्षित रहा। 
१६३४ के एक्ट ऑफ इंडिया के अधीन १६३७ के चुनावों में 
महात्मा जी की स्वीकृति से ही काँग्रेस ने चुनाव लड़े। भारत के 
ग्यारह प्रान्तों में से छः भ्रान्तों में तो काँग्रेस का स्पष्ट बहुमत था, 
आसाम, बंगाल और उत्तर-पश्चिमी प्रान्त में उसका दल ओरों 
से वड़ा रहा और सिन्ध तथा पंजाब में अल्प-संख्यक मर्तों से वह 
हारी। चुनावों से काँग्रेस का महत्व स्पष्ट हो गया। काँग्रेस ने 
सत्ता प्रहण करना भी स्वीकार कर लिया और ६ भ्रान्तों में काँग्रेस 
सरकार बना दी गई । गांधी जी काँग्रेस से प्रथक्‌ थे ही पर फिर भी 
उन्होंने काँग्रेस को शासन-सत्ता एवं पद-अहण के मद में आकर 
भ्रष्ट होने से बचने के लिए चेतावनी दी । 
द्वितीय महायुद्ध की भयंकर घटाएँ योरुप के आकाश पर छा 
रही थीं। हर हिटलर भौतिक और वैज्ञानिक शक्ति का आश्रये- 
जनक संग्रह करता जा रहा था। उसका आतंक दिन-अ्रति-दिन 
बढ़ता ही जा रहा था। अपने देश में वह सवे-अ्रभुत्व-सम्पन्न हो 
चुका था और उसने यहूदियों को जमेनी से सामूहिक रूप में 
निर्वासित कर दिया था। मानना तो किसने था, पर अपनी 
ओर से गांधी जी ने यहूदियों को भी शान्तिपूणे सत्याप्रह 
करने की ही सम्मति दी थी। उधर उन्होंने नात्सी-कार्य-पद्धति 
की भी निर्भीक रूप से भर्त्स्ना की। उधर २४ अगस्त को स्टालिन- 

हिटलर-सममौता भी परिपक्व हो गया। गाँधी जी के पास विदेशों 
से वार आये--'संसार आपके नेठ्त्व की प्रतीक्षा में है। कृपया हस्त- 
क्षेप कीजिए' इत्यादि। परन्तु पयाप्त विलंब हो चुका था। 
१ सितम्बर १६३६ को नात्सी-सेना ने पोलेंड पर आक्रमण कर 
दिया । दो दिन पश्चात्‌ दी त्रिटिश सरकार ने जमैनी के विरुद्ध युद्ध 
की घोषणा कर दी। उसी दिन फ्राँस ने भी इंग्लैंड का अनुसरण 
किग्रा । संसार अपनी सम्पूरे भौतिक शक्ति से विनाश की ओर 
अप्रसर हो गया। मानव दानव बन गया, पर गांधी जी विचलित 
न हुए। वे भारत एवं संसार को मानवता अपनाने का अनुरोध 
करते रहे । आऑग्रेज़ी सरकार ने भारतीय नेताओं और जनता की 
सम्मति लिये बिना द्वी भारत को युद्ध में घसीट लिया, भारत की 
ओर से भी युद्ध-घोषणा कर दी गई। भारत को यह बुरा लगा, 
सत्र रोष प्रदर्शित किया जाने लगा। घोषणा के दूसरे दिन 
वाइसराय ने गांधी जी को शिमला बुलाया। गांधी जी रेल में सवार 
हुए। जनता ने 'हम कोई समभौता नहीं चाहते' के नारे लगाये । 
महात्मा जी मौन-दिवस के कारण केवल मुस्करा दिये। वाइसराय 
ने गांधी जी के साथ तत्कालीन परिस्थिति पर परामश किया | 
गांधी जी ने लोगों को बतलाया कि वे त्रिटि श-सरकार के मार्ग में वाधा 
नहीं ढालना चाहते। वे इंग्लैंड और मित्र-देशों को नैतिक सद्दायता 
भी देंगे।" * “इससे आगे उनकी गति नहीं; बे युद्ध-संबंधी कार्यक्रम 
में कोई भाग लेने को तैयार नहीं थे। परन्‍्ठु उपर काँग्रेस ने कुछ 
श्तें उपस्थित कीं, जिनके स्वीकृत होने पर इस शर्त पर युद्ध-सहायता 
में सक्रिय भाग लेने को तैयार थी। गांधी जी किसी भी शते के पक्ष 
में न थे। पहली वार गांधी जी और काँग्रेस में जम कर संघ हुआ 
और उन्हें अपनी वात मनवाने में विफलता मिली | उनकी इच्छा के 
विरुद्ध काँग्रेस ने वक्तव्य निकाल दिया, जिसमें नात्सी-आक्रमण की 

तो निनदा की गई थी, परन्तु साथ ही ग्रजातन्त्र-सरकारों को भी 
साम्राज्यवाद से मुक्त घोषित नहीं किया गया था। “खतन्त्र 
' प्रजातन्त्र-सत्ता-सम्पन्न भारत अन्य स्व॒तन्त्र-सरकारों के साथ सहर्ष 
सहयोग देगा'' “**” घोषित किया गया । गांधी जी ने विरोध तो 
किया, पर शान्ति के साथ अन्त में सहमत भी हो गये । ब्रिटिश- 
सरकार के प्रधान-मन्त्री चर्चिल थे। वे इस वात को कब स्वीकार 
करने वाले थे | सरकार ने कानून द्वारा युद्ध-कार्यों के विरुद्ध प्रचार 
करना जुर्म ठहरा दिया । काँग्रेस सत्ता छोड़ गांधी जी की शरण में 
पुनः आ गई। युद्ध-कार्यों में वाधा न पड़ने देने के विचार से 
गांधी जी ने सामूहिक सत्याग्रह के स्थान में अपने चुने हुए व्यक्तियों 
से व्यक्तिगत सत्याग्रह करने का मागे अपनाया । प्रचार बंद करने 
वाले कानून के विरुद्ध उपयेक्त-पद्धति से सत्याग्रह आरंभ हो गया। 
सबै-प्रथम विनोवा भावे ने युद्ध-विरोधी प्रचार का श्रीगणेश किया 
और पकड़े गये । इसके बाद गांधी जी ने पं० जवाहरलाल को 
आदेश दिया। वे भी गिरफ़्तार हुए। तदनन्तर सरदार पटेल की 
बारी आई। इतने में प्रान्तीय काँग्रे स-संस्थाओं से क्मठ सत्याग्रहियों 
की सूचियाँ आने लगीं। वे सब वारी बारी जेल गये। इस प्रकार 
२३२२३ व्यक्ति जेलों में पहुँच गये। व्यक्तिगत सत्याग्रह चलता 
रहा। उधर युद्ध का रूप भी भयंकर होता जा रहा था। इधर 
ज्ञापान, उधर जमनी और इटली विजय-पर-विजय पाते जा रहे थे। 
दिसम्बर १६४१ को सरकार ने काँप्रेस की कार्यकारिणी के 
सदस्यों को जेल से छोड़ दिया । काँग्रेस फिर भी सौदा करने की 
मनोवृत्ति पर अड़ी थी। युद्ध भारत के द्वार पर आ चुका था। 
गांधी जी इस मनोवृत्ति से असन्तुष्ट थे, अतः पुनः काँग्रेस से 
प्रथक्‌ हो गये । उधर अमरीका ने भारत का पक्त लिया, पर चर्चिल 
टस से मस न हुए । उसने सर क्रिप्स को एक प्रस्ताव देकर भारत 

भेजा। क्रिप्स समाजवादी लेखक थे और मजदूर-दलीय पार्लियामेंट 
के सदस्य। २२ माचे, १६४२ को ये नई-दिल्ली पहुँचे । आते ही 
सरकारी अधिकारियों से वातचीत करके उन्होंने भारतीय 
प्रतिनिधियों से मेंट करना आरंभ कर दिया। महात्मा जी को 
निमन्त्रण गया। वे जाना तो नहीं चाहते थे पर शायद कुछ 
अच्छा फल निकल आवे, इस संभावना से वे २७ माचे को 
दिल्ली में २-१४ वजे सर क्रिप्स से मिले और ४-२५ तक उनके 
पास ठहरे । क्रिप्स ने अपनी सरकार की अमुद्वित योजना महात्मा 
जी को दिखलाई। उसे थोड़ी देर देखकर महात्मा जीने उन्हें 
कहा कि यदि तुम्हारी सम्पूणे योजना यह है तो आपने यहाँ 
पंधारने का कष्ट क्‍यों उठाया । मैं आपको सम्मति दूँगा कि दूसरे 
हवाई जह्ाज़ से ही इंग्लैंड चले जावें। क्रिप्स ने “विचार करूँगा! 
कहा, पर गया नहीं । महात्मा जी अपने सेवा-प्राम लौट गये । 
इसके पश्चात उन्होंने क्रिप्स से कोई सम्पक न रखा। भारत की 
किसी भी संस्था ने उस योजना को स्वीकार न किया । क्रिप्स 
असफल हो १२ अग्रैल को लौट गये । क्रिप्स-योजना के अनुसार 
भारत के हिन्दू-भारत, मुस्लिम-भारत, सिक्‍्ख-भारत ओर 
रियासती भारत आदि अनेक ढुकड़े द्वो जाते, पर गांधी जी भारत- 
विभाजन को पाप समभते थे। उनका लक्ष्य “अखंड-भारत' था | 
परन्तु काँम्रेस के निर्णय में गांधी जी का हाथ विल्कुल न था। 
उधर जापान वर्मा पर विजय पाकर भारत के द्वार पर आ लप्का 
था। भारत में तनातनी व रही थी। विपत्ति सामने खड़ी थी। 
परन्तु भारत न कुछ कह सकता था आर न कर सकता था। 
गांधी जी ने जनता को परामश दिया कि यदि जापानी भारत में 
आगये तो उनके साथ पूर्ण संबंध-विच्छेद और शान्तिपूरण 
असहयोग से प्रतिरोध किया जाय। 'हम जापानियों के आगे 

नत-मस्तक होने की अपेक्षा मृत्यु को अच्छा सममेंगे। उधर 
भारत के सभी नेताओं ने सरकार पर उनकी योजना को स्वीकार 
कराने के लिए ज़ोर डाला। नेहरू जी तथा अन्य नेताओं को 
प्रेसिडेए्ट रूजबेल्ट से हस्तक्षेप की आशा थी, परन्तु सव व्यय 
सिद्ध हुई तत्कालीन परिस्थितियों का एक ही हल था कि भारत को 
स्वतन्त्र कर दिया जाय, और यदि सरकार न माने तो पुनः 
असहयोग-आन्दोलन चलाया जाय ! 'क्या जनता इसके लिए तैयार 
है ९” कुछ नेताओं को इसमें सन्देह्द था और कुछ को भय था कि 
जनता अहिंसा पर उतर आयगी। गांधी जी को जनता में 
विश्वास था। राष्ट्र को विना-सोचे-समभे ही अपनी आत्म-निर्भरता 
का प्रदर्शन करना चाहिए'--गांधी जी की ऐसी इच्छा थी। अन्त में 
१४ जुलाई को कॉग्रेस की कार्यकारिणी-समिति ने वर्धा में प्रस्ताव 
स्वीकार किया कि भारत में अंग्रेज़ी-शासन तुरन्त समाप्त हो; 
विदेशी प्रभुता उत्तमोत्तम होते हुए भी बुराई है और उत्तरोत्तर 
हानिकारक | समिति का निश्चय है कि आक्रमण का भ्रतिरोध किया 
जाना आवश्यक है ** । ब्रिटिश के विरुद्ध फैलती हुई वत्तेमान 
दुर्भावना को काँग्रेस सद्भावना में वदल देगी और भारत को 
संयुक्त कार्यवाही में ( अंग्रेज़ों के साथ ) समान भागीदार वना 
देगी । “यह तभी संभव है जब भारत स्वतन्त्रता के प्रकाश 
को अनुभव करे । काँग्रेस मित्र-शक्तियों को परेशानी में 
डालना नहीं चाहती और भारत में विदेशी-सेनाओं को रखने के 
पक्त का समर्थन करती है।” प्रस्ताव के अन्त में कहा गया था 
कि यदि यह योजना सरकार को अमान्य रहेगी तो कॉम्रेस 
असहयोग-आन्दोलन आरंभ कर देने को वाध्य होगी, जो कि 
मद्दात्मा गांधी के अधिकारपूर्ण नेठ॒त्व में ही होगी। प्रस्ताव 
की स्वीकृति के लिए अगस्त मास में अखिलभारतीय काँप्रेस की 

बैठक करने का निश्चय किया गया। अखिलभारतीय कॉमेस 
कमेटी के अधिवेशन में ७ और ८ श्रगस्त के विचार-विमशे के 
वाद वर्धा-पस्ताव कुछ परिवर्तन के साथ स्वीकार कर लिया गया। 
आधी रात तक गांधी जी ने काँग्रेस में भाषण दिया ओर तदनन्तर 
सव अपने-अपने स्थानों पर सो गये। यह्‌ प्रस्ताव (20ां। [708-- 
'भास छोड़ो” के नाम से प्रसिद्ध है। अभी प्रतिनिधिगण सोये 
ही थे कि त्रह्म-मुहूर्त में पुलिस ने उन्हें जगाया और गांधी 
जी, नेहरू जी आदि वीसियों नेताओं को गिरफ़्तार कर 
जेल भेज दिया गया। महदात्मा जी को यरवदा में आग्राखान 
महल में बंद कर दिया गया। दूसरे दिन माता कस्तूरवा को भी 
वहीं भेज दिया गया। ऑग्रेज़ी-सरकार ने वातचीत करने की अपेक्षा 
दमन करने की नीति को ग्रहण किया । गांधी जी के जेल में बंद 
होते ही भारत में द्विंसात्मक कार्यवाही आरंभ हो गई। सरकारी 
भवन तथा पुलिसधाने जलाये जाने लगे, तार काटे जाने लगे, 
रेल की पटरियाँ तोड़ी जाने लगीं, ऑग्रेज-अधिकारी पीटे और 
मारे भी जाने लगे। विनाशकारी दल उच्छूखल द्वो दौड़-धूप में 
लग गये । समाजवादी दल ने जबरदस्त गुप्त आंदोलन आरंभ 
कर दिया | श्री जयप्रकाश नारायण, श्रीमती अरुणा आसक़अली 
और अनेक अन्य नेता आन्दोलन में उत्तेजना पैदा करने के लिए 
गुप्त रूप से मैदान में उतर आये। लोगों ने उनका साथ दिया 
और छिपने के लिए स्थान। क्रान्ति का बोलवाला था, अंग्रेजी 
राज्य की धूल उड़ने लगी । अनेक गाँवों, नगरों एवं जिलों में 
समानान्तर सरकारें बन गई । महाराष्ट्र में तो १६४४ तक ऑँग्रेज़ी- 
शासन का नाम न था । मह्दात्मा जी के प्रार्थना करने पर भी उन्हें 
पठनार्थ समाचार-पत्र मिलने बंद कर दिये गये। सरकार ने सारा 
दोष गांधी जी एवं काँग्रेस के मत्थे मढ़ना चाहा, जिसके 

फलस्वरूप जेल से ही महात्मा जी और वाइसराय लिनलिथगो 
में परस्पर पत्र-व्यवह्दार हुआ और महात्मा जी ने इस दोषपारोपण 
का उपयुक्त उत्तर उन्हें दिया--“वाइसराय की सरकार ने 
इस दोषारोपण से निर्दोष लोगों के साथ उन्हें बंद करके 
अन्याय किया है। मैंने शरीर का वलिदान करने के लिए 
उपवास का निरणेय कर लिया है। यदि सरकार मुझे मेरी ग़लती 
का विश्वास दिला दे तो मैं पर्याप्त सुधार कर लूँगा।”” उपवासारंभ के 
दो दिन पूबे सरकार ने उपवास की अवधि के लिए गांधी जी को 
छोड़ देना चाहा पर गांधी जी ने अस्वीकार कर दिया । इस पर 
सरकार ने इसके परिणाम का उन्हें ही उत्तरदायी ठहराया। 
उपवास १० फ़रवरी १६४२ को आरंभ हुआ । गांधी जी की दशा 
बिगड़ती गई। उधर सातवें दिन ऐग्जिक्यूटिव कोंसिल के तीन 
भारतीय सदस्यों ने विरोध प्रकट करते हुए त्याग-पत्र दे दिये। 

सेम्बली में उपवास पर खब चचा हुई, भारतीय सदस्यों ने 
गांधी जी को छोड़ देने का आग्रह किया, पर वाइसराय न माने | 
तेरहवें दिन उनकी नाड़ी वंद हो गई और शरीर ठंडा पड़ गया । 
उन्हें मोसुम्मी का रस मिला कर फलों का रस दिया गया। वे अच्छे 
होते गये । २ माचे को उन्होंने फलों के रस का एक गिलास २० 
मिनटों में धीरे-धीरे पिया। उनका स्वास्थ्य अच्छा होने लगा। 
वाइसराय लिनलिथगो ने उनके साथ कठोर व्यवहार किया। 
किसी को भी उनसे मिलने की अनुज्ञा न दी, यहाँ तक कि 
प्रेजिडिंट रूज़बैल्ट के निजी संदेशवाहक विलियम फ़िलिप्स की 
भी प्रार्थना अस्वीकार कर दी | जब लाडे लिनलिथगो २७ 
सितम्बर १६४३ को वापस इंग्लैंड जा रहे थे, महात्मा जी 
न विदाई के पत्र में लिखा कि जितनी व्यथा मुझे आपसे मिली, 
उतनी किसी भी अन्य उद्चाधिकारी से नहीं मिली थी ''** 

मैं आशा करता हूँ कि भगवान्‌ एक दिन तुम्हारे हृदय में यह 
अनुभूति पैदा करेगा कि एक राष्ट्र के प्रतिनिधि होते हुए भी 
तुमने इतनी भारी भूल की है।'“* श 

लॉडे वेवल ने भारत आकर १४ जून को नई योजना की 
घोषणा कर दी। इस योजना पर विचार-विमशे के लिए भारत 
के सभी राजनीतिक दलों के प्रमुख नेताओं को वाइसराय ने 
निमन्त्रित किया और तत्कारण कॉग्रेस के अध्यक्ष मौलाना 
आज़ाद, पं० जवाहरलाल तथा अन्य काँग्रेस-नेताओं को जेल से 
मुक्त भी कर दिया। कॉग्रेस-नेताओं ने अपने दीघे कारावास से 
जनित कटुता को न दिखलाते हुए इस निमन्त्रण को स्वीकार कर 
लिया। मुस्लिम-लीग से मुहम्मद अली लिन्ना और लियाक़त अली, 
सिकखों. में से मास्टर तारासिंह और हरिजनों में से श्री शिवराज 
प्रतिनिधि के रूप में निमन्त्रित किये गये । गांधी जी किसी दल के. 
प्रतिनिधि न होते हुए भी सम्मिलित किये गये। यद्यपि काँग्रेस ६? 
भारत की सर्वतोमुखी असाम्प्रदायिक संस्था थी जिसका सारा, 
इतिहास स्वतन्त्रता-युद्ध का इतिहास रद्दा, तो भी उसने योजना 
की उस धारा को भी स्वीकार कर लिया जिसके अनुसार मुस्लिम-' 
सदस्यों और हिन्दू-सदस्यों को कौंसिल में समान स्थान दिया 
गया था। परन्तु जिन्ना के सिवा अन्य सब नेता योजना को 
स्वीकार करने के लिए सहमत हो गये। कॉफ़स विफल द्वो गई । 
विफलता का सारा दोष वाइसराय ने श्री जिन्ना पर थोपा। जिन्ना 
चाहते थे कि समस्त मुस्लिम सदस्यों की नामावली बनाने 
का एकमात्र अधिकार उसे ही हो; क्योंकि वह अखिल भारतीय 
मुस्लिम-लीग का प्रधान है। काँग्रेस आरंभ से असाम्प्रदायिक 
संस्था रही थी, अतः उसके हिन्दू-संस्था के रूप में प्रतिनिधित्व 
पाने का अर्थ तो उसके समस्त इतिहास के उज्ज्वल स्वरूप को 

विक्ृत करने के समान था | फलतः काँफ्रस असफल हो गई। 

इन्हीं दिनों विश्-युद्ध की समाप्ति हो गई और इंग्लैंड में 
मज़दूर-दल ने अनुदार दल को पराजित कर तुरन्त घोषणा 
कर दी कि वे भारत को शीघ्रातिशीघ्र स्वराज्य दे देना चाहते 
हैं तथा इस हेतु लॉडे बेवल को इंग्लैंड बुलाया गया । १६ सितम्बर 
(६४५ को दिल्‍ली और लन्‍्दन से एक साथ उनके निणेयों की 
घोषणा को गई, जिसके अनुसार भारत की केन्द्रीय और प्रान्तीय 
व्यवस्थापिका सभाओं के लिए तुरन्त चुनाव करना स्वतन्त्रता की 
पहली सीढ़ी” निश्चित हुई। सभी दलों ने चुनाव लड़ना स्वीकार कर 
लिया । अमुस्लिम स्थानों में से काँग्रेस ने और मुस्लिम-स्थानों में 
से मुस्लिम लीग ने विशिष्ट बहुमत प्राप्त किया। संघपे वना 
ही रहा । 

दिसम्बर १६४५ को लॉ० वेवल ने भारतीयों से संव्ष न 
करने की अपील की । उधर महात्मा जी भी उन दिनों कलकत्ता 
में ही थे। लॉडे वेवल से उनकी एक घंटा बातचीत हुई। उसी 
दिन बम्वई से श्री जिन्ना ने वक्तव्य निकाला कि हम भारत की 
समस्या का हल दस मिनट में कर सकते हैं, यदि गांधी जी 
पाकिस्तान मानने को तैयार हो जायँ और सिन्ध, बलोचिस्तान, 
बंगाल, आसाम, पंजाब और उत्तर-पश्चिमी प्रान्त के क्षेत्रों को 
पाकिस्तान-राज्य स्वीकार कर लें। परन्तु गांधी जीन तो कुछ 
कहद्द सकने की स्थिति में थे और न ही उन्होंने कुछ कद्दा | उनके 
मतानुसार भारत-विभाजन एक पाप था। 

उधर भारत को दुर्भिक्ष की विपत्ति ने आ घेरा | खाद्य पदार्थों 
और कपड़े का विशेष अभाव द्वो गया। बंगाल, आसाम और 
मद्रास इसके विशेष शिकार हुए। गांधी जी ने धनवानों को 
“अनाज और कपड़े को गोदामों में बंद न करने ओर सद्ठा न 

खेलने” का अनुरोध किया और 'अधिक अनाज उत्पन्न करो! 
आन्दोलन आरंभ कर दिया। परन्तु दुःखी और भूखी जनता 
ने दुकानें लूटना तथा दिसात्मक कार्यवाही करना आरंभ कर 
दिया। बम्बई तथा अन्य स्थानों में दंगे हुए। बढ़े-बड़े नगरों 
में गंडा-गर्दी और अन्य श्रकार के बिप्लव आदि द्वोने लगे, आगें 
लगाई जाने लगीं। उसी समय ब्रिटिश नौसेना के भारतीय 
सैनिकों ने बम्बई बंदर में क्रान्ति कर दी। बड़ी कठिनाई से 
काँग्रेस नेताओं ने उन्हें रोका | गांधी जी ने १० फ़रवरी १६४६ को 
लिखा कि इस समय जब कि हम अपने पाँओं पर खड़े होने 
जा रहे हैं, अनुशासन-द्वीनता और गुण्डा-गर्दी बंद हो जानी 
चाहिए और इनके स्थान पर घैये, अनुशासन, सहयोग और 
सद्भावना को हमें अपनाना चाहिये ।''''' मुझे आशा है 
कि ज़ब भारत को वास्तविक उत्तरदायित्व मिल जायगा और 
विदेशी सेना का भारी बोझ उसके कन्धों से उतर जायगा 
ते लोग अपनी श्रकृति में आ जायँगे, आत्म-सम्मान ओर 
आत्म-संयम को धारण कर लेंगे। इन्हीं दिनों प्रधान-मन्त्री 
एटली ने वक्तव्य निकाला कि भारतीय खतन्त्रता की शर्तों का 
निणेय करने के लिए लाई पैथिक लॉ रेंस, सर क्रिप्स और वी० 
अलवर्ट का सरकारी नियोग भारत आ रहा दै। यह नियोग 
२३ मार्च को नई दिल्ली पहुँचा और भारतीय नेताओं से परामशे 
करने में तुरन्त संलग्न हो गया । गांधी जी भी दिल्ली आ गये और 
अबूतों की बस्ती में ठहरे, जहाँ उक्त सरकारी प्रतिनिधि नियम- 
पूबैक उनसे भेंट करते रहे। कई सप्ताह के विचार-विमशे के पश्चात्‌ 
मिशन ने काँप्रेस और मुस्लिम-लीग को अपने चार-चार प्रतिनिधि 
शिमला में होने वाली काँफ़रस के लिए भेजने को कहा। गांधी जी 
किसी के प्रतिनिधि न होते हुए भी कॉफ्रे स में निमनन्त्रित किये गये 

जब दोनों दलों में कोई समझौता न हो सका तो गांधी जी ने 
नियोग से कोई विशिष्ट योजना उनके सामने रखने की प्रार्थना 
की । १६ मई १६४६ को नियोग ने भारत में ऑग्रेजी-सत्ता 
की समाप्ति की योजना की घोषणा कर दी । गांधी जी ने नियोग 
की प्रशंसा की । २६ मई के हरिजन-अंक में गांधी जी ने लिखा-- 
“काँप्रेस और मुस्लिम-लीग में समझौता नहीं हो सकता और न 
हुआ है। इस समय यदि हम मूखेता से यह कहें कि यह भेद त्रिटिश- 
कृत है तो हमारी महान्‌ भूल होगी। ब्रिटिश सरकार का एकमात्र 
3 शक शासन को भारत में शीघ्रातिशीघ्र समाप्त कर 
देना है।” 

सुदीर्ध सोच-विचार के पश्चात्‌ नियोग ने लम्बे आवेदन में 
यह कहा कि हम त्रिटिश सरकार को यह सुमाने में असमर्थ 
हैं कि जो सत्ता इस समय ब्रिटिश सरकार के ह्वाथों में है उसे दो 
नितान्त प्रथक्‌ प्रभुत्व-सम्पन्न राष्ट्रों को दे दिया जाय। अन्त में 
उन्होंने प्रान्तीय व्यवस्थापिका सभाओं के चुनाव का सुझाव दिया, 
जो राष्ट्री-विधान-सभा का चुनाव करें और यह सभा भारतीय 
विधान निर्माण करे। फलतः १६ मई १६४६ को क्रिप्स, पैथिक 
लारेंस तथा बेवल ने रेडियो द्वारा भारत को सन्देश दिये। २१ 
मई को जिन्ना ने पाकिस्तान-निर्माण का आग्रह करते हुए नियोग 
की आलाचना की । अन्त में मुस्लिम-लीग ने ४ जून को नियोग की 
योजना को स्वीकार कर लिया। मसू्‌री में काँप्रेस-कार्यकारिणी 
समिति इस पर विमर्श करने में संलग्न हुई। कोई निश्चय न हो सका। 
१६ जून को वाइसराय ने घोषणा कर दी कि चूँकि काँग्रेस और 
मुस्लिम-लीग में समझौता नहीं हो सका, अतः वे चौदह भारतीयों 
को अपनी सरकार में नियुक्त कर रहें हैं। अब सम्मिलित होने 
या न होने का प्रश्न काँग्रेस के समक्ष था । कॉग्रेस-नेता रात-दिन 

परामर्श में व्यस्त थे। अन्त में कायेकारिणी ने सरकार की विधान- 
परिषद्‌ संबंधी योजना को तो स्वीकार कर लिया परन्तु अन्तरिम 
सरकार वाली वाइसराय की योजना को न माना। जिन्ना काँग्रेस 
में से एक भी मुस्लिम सदस्य को अन्तरिम सरकार में सम्मिलित 
करने के प्रश्न पर सहमत न हुए। काँग्रेस जिन्ना के प्रस्ताव से इस 
कारण सहमत न हो सकती थी कि उन्हें भय था कि यह भविष्य 
के लिए एक उदाहरण हो जायगा। अन्त में वेवल महोदय ने 
दोनों दलों से प्रतिनिधियों की सूची माँगी और यह कह दिया कि 
कोई दल दूसरे दल के प्रतिनिधि की श्रस्तावित नामावली में वाधक 
नहीं होगा। यह जिन्ना को स्वीकार न था। वाइसराय ने पं० नेहरू 
को सरकार बनाने की आज्ञा दे दी और मुस्लिम-लीग को पाँच 
प्रतिनिधि भेजने का आदेश दिया। मुस्लिम-लीग ने असहमत 
दोकर १६ अगस्त का दिन सीधी कार्यवाही” के लिए नियत 
कर दिया । फलस्वरूप कलकत्ता में पाशविक दंगे चार दिन तक 
दोते रहे, जिनमें हजारों व्यक्ति मौत के घाट उतरे, हज़ारों आहत 
हुए । नेहरू की अन्तरिम सरकार के एक मुस्लिम सदस्य 
डा० शफ़रात अहमदखान पर २४ अगस्त को सात वार छुरे मारने 
की दुघेटना शिमला में हुईं। २ सितम्बर को १० जवाहरलाल 
भारत के प्रधान मन्त्री बना दिये गये। 

उस दिन गांधी जी दिल्ली की अब्ूत-बस्ती में थे । उसी दिन 
उन्होंने जवाहरलाल जी को उनके और उनकी सरकार के कत्तैव्यों 
के संबंध में एक पत्र भेजा और सायंकाल की प्रा्थ ना-सभा में 
प्रवचन देते हुए कह्दा कि यदि आपके बेताज वादशाह प्रधान 
मन्‍्त्री पं० नेहरू तथा उनके सहयोगियों ने अपना कत्तेव्य- 
पालन किया तो शीघ्र द्वी सम्पूर्ण सत्ता आप लोगों के द्वाथ में 
आ जायगी। आज का दिन भारत के इतिद्दास में एक ऐतिहासिक 

दिन है। परन्तु जिन्ना ने २ सितम्बर के दिन को शोक-दिवस 
: घोषित कर काले भण्डों से वह दिन मनाने का आदेश दिया। 
उधर फ़िरोज़ख्रां नून ने मुसलमानों को रूस की ओर देखने का 
सुझाव दिया। यह सव देख ६ सितम्बर को गांधी जी ने कद्दा, 
“हम राजनैतिक गृह-युद्ध के समीप जाते हुए प्रतीत हो रहे हैं।” 
उधर मुसलमानों ने वम्बई में मार-धाड़ शुरू कर दी। बंगाल 
और बिहार द्विंसात्मक कार्यवाहियों से द्विल उठे। पंजाब में भी 
दंगे आरंभ हो गये। वेवल साहब घबरा कर मुस्लिम लीग के 
सहयोग के लिए प्रयत्न करने लगे। जिन्ना ने इस आग्रह के कारण 
चार मुसलमानों और एक गांधी-विरोधी हरिजन को अन्तरिम 
सरकार में भेज दिया। यद्द सरकार एक सम्मिलित सरकार न 
होकर दो विरोधी तत्त्वों की सरकार थी, जिसमें उत्तरदायित्व 
भी विभाजित ही रहा । उधर हिन्दू-मुस्लिम कलह की आग बढ़ती 
जा रही थी । महात्मा जी प्रातः सायं इस संबंध में प्रवचन दिया 
करते, लोगों को समभाते पर कोई न सुनता | आग दिन-प्रति-दिन 
बढ़ती ही गई। ये दंगे गाँवों में भी पहुँच गये। गांधी जी को 
अब अधिक चिन्ता हुई, क्योंकि यदि ग्राम इस रोग से पीड़ित 
हो गये तो विनाश समीप था । गांधी जी ने किसी ऐसे स्थान में 
जाने का निश्चय किया जहाँ ये दंगे अधिक हो रहे थे। बंगाल में 
नोआखली ओर त्रिपुरा ज़िलों में मुसलमानों ने प्रलय मचा 
दी थी । गांधी जी ने वहीं जाने की ठानी और स्पेशल ट्रं न द्वारा 
वे कलकत्ता के लिए चल दिये। 

२६ अक्तूबर को जैसे-तैसे वे कलकत्ता पहुँचे और तुरन्त 
गवनेर तथा मुख्य-मन्त्री (बंगाल) के साथ बातचीत में जुट गये। 
मुख्य-मन्त्री सुहरावर्दी ओर गांधी जी ने कलकत्ता में घूमते हुए 
मृत व्यक्तियों के ढेर ओर अग्निसात्‌ होते भवनों को देखा । गांधी 

ली इस सामूहिक पाशविक संद्यार को देख कर सन्न रद गये, तो भी 
उन्हें सुधार की आशा थी। उन्होंने नोआखली में हिन्दू-ख्रियों 
पर किये गये अत्याचारों की घोर निन्दा की और कहा कि 
मैं नोआखली से उस समय तक न लोदूँगा जब तक यह आग 
शान्त नहीं हो जायगी । यदि आवश्यक हुआ तो मेरे प्राण यहीं 
जायँंगे। इन दृश्यों से महात्मा जी का वात्सल्यपूरो हृदय व्यथित 
और विदीर्ण होता जा रहा था। उन्होंने कह्ा--/इन दृश्यों को 
देखने से तो अच्छा यही है कि उनके नेत्र सदा के लिए मुँद जाये।” 
नोआखली में न केवल ह॒त्याकाए्ड ही दो रहे थे वरन्‌ हिन्दुओं 
को धर्म-परिवर्तन के लिए बलात्‌ बाध्य किया जा रहा था। 
हिन्दू-महिलाओं पर वलात्कार, बाल-बच्चों का संहार एवं निवास- 
स्थानों और देवस्थानों को अग्निसात्‌ किया जा रहा था। महात्मा 
जी ने एक प्रारथना-प्रवचन में कहा कि यह वलात्कार-प्रपीड़ित 
हिन्दू-महिलाओं का चीत्कार दी दै, जिसने नोआखली में मेरा आना 
अनिवार्य कर दिया । जब तक इस आपत्ति के अन्तिम चिह्न यहाँ 
विद्यमान रहेंगे, में वंगाल छोड़कर अन्यत्र नहीं जाऊँगा। वास्तव 
में इन अभूतपूवे सामूहिक श्रत्याचारों से महात्मा जी का हृदय 
विहल हो रद्दा था, उनकी अन्तरात्मा विचलित हो गई थी और 
उन्होंने इससे जनता की रक्षा के लिए अपनी आहति देने का प्रण 
कर लिया था । उधर बंगाल की श्रतिक्रिया के फलस्वरूप वहुसंख्यक 
हिन्दुओं ने विहार प्रान्त में 'नोआखली दिवस” घोषित कर २५ 
अक्तूबर को उत्तेजनात्मक भाषण दे देकर खून का वदला खून से 
हेने के लिए जनता को उत्तेजित किया। फलतः दूसरे सप्ताह में 
हिन्दुओं ने वही पाशविक कृत्य विद्वार में दोहराये जो वंगाल में 
हो रहे थे। गोहाटी में यह सूचना पाकर गांधी जी ने बिहारियों के 
नाम एक लंबा वक्तव्य निकाल कर अल्पाति-अल्प भोजन लेते 

हुए आमरण ब्रत धारण करने की प्रतिज्ञा ली। नेहरू, पटेल, 
लियाक़तअली और निश्तर साहव दिल्ली से कलकत्ता भागे | वेवल 
साहब भी साथ थे। ईद के दिन जिस घोर प्रलय का मुसलमानों की 
ओर से भय था, उसके लिए जनता को शान्त रहने की सरकारी 
अपील निकली। नगर और उसके आस पास पुलिस तथा फ़ोज 
चक्कर लगाने लगी। नेहरू जी और सरदार पटेल ने गांधी जी को 
आमरण-उपवास से विरत करने का प्रयत्न किया क्योंकि राष्ट्र को 
उनके नेठत्व की आवश्यकता थी। कलकत्ता से चारों मन्त्री विहार 
पहुँचे। परिडित जी ने विहार पर दृवाई बमवारी करने की धमकी दी 
ओर उन्हें हृत्याकाण्ड बंद करने की आज्ञा दी; परन्तु गांधी जी ने प्रेम 
से समभाया कि यह प्रक्रिया तो अँग्रेज़ी राज्य की प्रक्रिया है। फ़ोज के 
बल पर दंगों का दमन करने से भारत की स्वतन्त्रता का दमन होगा। 
अन्त में नेहरू जी ने बिहार प्रान्त में उस समय तक जब तक दंगे 
बंद नहीं हो जाते, ठहरने का निश्चय किया । कलकत्ता तथा अन्य 
स्थानों में ईद शान्तिपूवेक हो गई। बिहार में अब शान्ति थी। 
परन्तु नोआखली से आतंकित हिन्दू-जाति भाग रही थी । महात्मा 
जी ने वहीं ठहदररना अपना कत्तेव्य समझा। वे हिन्दुओं को 
वीरता सिखाना चाहते थे परन्तु साथ ही वे मुसलमानों को भी 
उतना ही वीर बनाना चाहते थे। सच्चा वीर हिसात्मक वृत्ति का 
अनुगामी नहीं दो सकता। वदला न लेने, भ्राठृत्व का व्यवहार करने 
एवं हिंसात्मक कर्म न करने की उदारता में द्दी सच्ची वीरता है। 
६ नवम्बर को वे नोआखली में थे। वहाँ कैम्प लगाकर वे पैदल 
यात्रा करने लगे । मद्दीनों उन्होंने गाँव-गाँव की यात्रा की । 
बंगाल सरकार के कुछ मन्त्री भी उनके साथ थे। महात्मा जी 
ने अपने शिष्यों को गाँव-गाँव में भेज दिया । प्रत्येक गाँव में उनके 
एक-न-एक विश्वस्त शिष्य का डेरा था। महात्मा जी ने अपने आपको 

तथा अपने साथियों को घोर यातनाओं एवं कठोर अनुशासन में 
रखा। यह्‌ उनके लिए तीथ्थ-यात्रा थी । एक-एक करके वे ४६ गाँवों 
में ठहरे । बे नंगे पाँव घूम रहे थे। अनेक स्थानों पर विरोधियों 
ने इनके मार्ग में शीशों के बारीक टुकड़े, काँटे और मैला तक भी 
विछाया। पर वाह रे मद्दात्मा ! इसमें उनका दोष न माना । 
और यही कहया--“वे तो पथ-भ्रष्ट किये गये हैं” । 

धीरे-धीरे उनकी स्वाभाविक आकर्पण-शक्ति ने लोगों को उनकी 
ओर खींच लिया । उन्होंने धीरे-धीरे अपने उद्दे श्य में कुछ सफलता 
के चिह् देखे। ६ माचे १६४७ तक वे वहीं रहे ओर यद्यपि अभी 
तक वे पूर्ण श्राठृत्व स्थापित न कर पाये थे तो भी पर्याप्त सीमा तक 
उन्हें सफलता मिल गई थी | उनकी यह धारणा हो गई कि यदि 
बाहर से उत्तेज्ञित न किया गया तो ये लोग शान्ति से रह सकेंगे | 
उनकी नोआखली-यात्रा उनके जीवन की कठोरतम, यातनामय एवं 
असुविधापूर्ण यात्रा थी, जिसमें उन्हें शारीरिक, मानसिक एवं 
आत्मिक--सभी प्रकार की तपस्या करनी पड़ी। उन्होंने अपना हृदय 
खोल कर लोगों के सामने रख दिया | दीन और धर्म के तथ्यों को 
सममाना, समाज में रहने के साथ-साथ आवश्यक तत्वों को 
सरलातिसरल रूप में उपस्थित करना और उन्हें जीवन में कार्यान्बित 
करने के उपायों को बतलाना ही उनका तथा उनके साथियों का 
उद्देश्य था । दिव्य गांधी इस समय आसुरी इत्तियों से खुले संघर्ष 
में जुटे थे। यद्यपि पूरे विजय उन्हें न मिल सकी तो भी अस्थायी 
शान्ति स्थापित करने में उन्हें सफलता अवश्य मिल गई । 

गांधी जी व्यक्तिगत रूप से सरकारी योजना को स्वीकार 
करने के पक्ष में नहीं थे और उन्होंने सदा इसका विरोध किया, 
परन्तु स्वतन्त्रता के लिए उत्सुक काँम्रेस-संस्था ने उनकी चेतावनी 
से आँख-कान बंद करके ६ जनवरी १६५४७ को प्रस्तावित विधान- 

परिषद्-योजना को स्वीकार कर लिया। मौ० श्राज़ाद, पं० नेहरू 
तथा अन्य काँग्रस-नेताओं ने जो परिणय मुस्लिम-लीग के साथ 
किया, उसका फल उन्होंने खूब चखा। मुस्लिम लीग के साथ 
मिलकर सरकार बनाने का जो फल काँग्रेस को मिला, उस पर उन्हें 
सदा के लिए कठोर पश्चात्ताप करना पड़ा । उन्हें यह प्रयोग इतना 
महँगा पड़ा कि आँकना कठिन है। इसके पश्चात्‌ २० फ़रवरी १६४७ 
को इंग्लेंड के प्रधान मन्त्री एटली ने कामन्स-सभा में यह वक्तव्य 
दिया कि जून १६४८ से पूवे इंग्लैंड भारत को छोड़ देगा। इसी समय 
लाड मॉडँटबेटन को भारत का अन्तिम वाइसराय वनाकर भेजा 
गया। “इंग्लैंड यह सत्ता किसे अपण करेगा १” यह उलमन- 
भरी समस्या थी, जिसे उस समय कोई भी स्पष्ट करने में असमर्थ 
था। स्वयं प्रधान मन्त्री एटली तथा उनकी सरकार भी उलभन 
में थी। उधर पंजाब प्रान्त प्रलय-क्षेत्र बना हुआ था। सम्पूरो 
प्रान्त में अभूतपूबे रुधिर-प्रवाह हो रहा था; उसकी पाँचों पवित्र 
नदियाँ निरीह तटवासी ख््री-पुरुष एवं बालवगे के रुधिर से 
आरंजित हो प्रवहमान हो रही थीं। पर अभी रंग गहरा न हो 
पाया था, गहरा करने का प्रयास किया ही जाने वाला था। 'सत्ता 
को हस्तगत” करने की चरम उत्सुकता में काँग्रेस ने गांधी जी की 
चेतावनी की ओर उचित ध्यान न दिया । एटली के वक्तव्य का 
स्वागत कर तुरन्त मुस्लिम-लीग को समझौते के लिए आममन्त्रित 
कर लिया | इन दिनों महात्मा जी विहार में शान्ति-स्थापना के 
प्रयत्नों में संलग्न थे। वंगाल और पंजाब के मुसलमानों के समान 
विहारी क्रोध और मोह में फसे मनुष्यता खो बैठे थे। वहाँ 
सामान्य-स्थिति का कोई व्यक्ति उन्हें विश्वास न दिला सकता था। 
गांधी जी वहाँ की हिन्दू जनता को पश्चात्ताप करने ओर पूवावस्था 
को पुनः स्थापित करने का अनुरोध कर रहे थे। “अपहृत महिलाओं 

को लौटा देना चाहिए; लूटी हुई एवं नष्ट कर दी गई सम्पत्ति का 
हरजाना दे दो; और मुसलमानों को भाई समभो” इत्यादिक 
अनुरोध गांधी जी कर रहे थे, परन्तु उस समय की उत्तेजनापूर्ण 
परिस्थिति में वे अपने भक्त हिन्दुओं को भी प्रभावित न कर 
सके। गांधी जी अनन्त थैये के व्यक्ति थे; धीरे-धीरे उन्होंने 
जनता को सुमति की ओर भ्रेरित कर लिया और निर्वासित 
मुसलमानों के लिए अगशित धन इकट्ठा कर लिया। गांधी जी 
एक मास विद्वार प्रान्त में घूमे और अन्त में उन्होंने विहारियों 
से यह अनुरोध किया कि यदि आपको फिर उत्तेजना के 
वशीभूत होना पड़े, तो पहले मेरी हत्या करनी होगी। इधर 
२२ मार्च १६४७ को लाई मॉर्ेटबेटन भारत पहुँचे । उनके आने 
के २४ घंटे वाद जिन्ना ने वक्तव्य दिया कि भारत-विभाजन ही 
एकमात्र उपाय है; अन्यथा भयंकर विनाश होगा । चार दिन 
के भीतर वाइसराय ने गांधी जी और जिन्ना को बुलाया। महात्मा जी 
विहार से दिल्ली आये। २१ मार्च को सवा दो घंटे वाइसराय से 
विचार-विमर्श हुआ। वाइसराय ने ३१ मार्च और १२ अप्रैल के 
बीच छः वार गांधी जी से वातचीत की | वाइसराय को १६४७ के 
अन्त तक भारतीय समस्या का सुलमाव त्रिटिश सरकार को देना था। 
वाइसराय ने दोनों के दृष्टिकोण से परिचय भ्राप्त कर लिया। गांधी जी 
भारत-विभाजन से कदापि सहमत न हो सके ओर न अन्तिम 
दिन तक सहमत हुए ही। जिन्ना तथा काँग्रेस-नेताओं से वाइसराय 
का विचार-विमश चलता रहा। गांधी जी इन दिनों अछूत बस्ती 
में रहते थे। वहाँ प्रतिदिन सायंकालीन सावैजनिक प्रार्थना-सभा 
होती थी। उन्होंने प्रथम दिन उपस्थित लोगों से कुरान में से 
प्राथेना करने की सम्मति माँगी; अनेकों ने आपत्ति को; सभा 
विसर्जित की गई। दूसरे और तीसरे दिन भी ऐसा ही हुआ। 

चौथे दिन विरोधी कोई न था, अतः कुरान में से भी प्राथेना की 
गई। उधर गांधी जी को कई विरोधियों के पत्र आने लगे जिनमें 
उन्हें कभी भ्रष्ट हिन्दू, कभी हिन्दुओं में मुसलमान भेदिया और 
कभी कुछ तथा कभी कुछ कहकर धमकियां दी जातीं। १३ अप्रैल 
को गांधी जी विहार लौट गये। जिन्ना के विभाजन को रह 
करवाने का एकमात्र उपाय यही था कि हिन्दू और मुसलमानों 
में शान्ति स्थापित की जाय और यह व्यवहार में करके दिखाया 
जाय । मॉर्ेंवेटन भाषणों से नहीं वरन्‌ वास्तविक जीवन- 
व्यापार में हिन्दू-मुसलमानों को एक दूसरे के निकट देखने से 
ही विश्वास कर सकते थे, अतः गांधी जी का अहिंसा का आग्रह 
ओर घृणा की निन्‍दा उस समय एकमात्र अर्थपूणे राजनीतिक 
कार्य हो गया। कॉँग्रेस-नेताओं का संयुक्त-भारत में विश्वास 
नहीं रहा था; वे एक प्रकार से विभाजन स्वीकार कर चुके थे | 
द्विविधा को दूर करने का एकमात्र साधन उस समय विहार, 
बंगाल और पंजाब में अद्विसा-आन्दोलन की सफलता दिखलाना 
था। अब निणेय मतों पर न होकर लोगों के व्यवहार पर 
आधारित था । गांधी जी इस प्रयत्न में आरंभ से ही संलग्न रहे थे 
ओर इस समय भी । जिन्ना की शक्ति गृह-युद्ध की धमकी सें थी। 
अतः भारत की एकता बनाये रखने की एकमात्र आशा इसी में 
थी कि जनता को शान्त किया जाय और जिन्ना की धमकी को 
निरथंक सिद्ध किया जाय। प्रश्न यह था--क्या भारत एक राष्ट्र 
है ?! गांधी जी ने अपनी सम्पूर्ण शक्ति इसी में लगा दी । 

अप्रैल का महीना, उस पर बिहार की तेज़ गर्मी और हिन्दुओं 
से पश्चात्ताप करवाने और भागे हुए मुसलमानों को वापस लौटाने 
के कार्यक्रम में बृद्ध गांधी का गाँव-गाँव घूमना, महान्‌ तपस्या थी। 
गांधी जी ने लोगों को बहुत समझाया संभव था यदि उन्हें कुछ 

और समय मिलता तो वे अकेले ही भारत के दुर्भाग्य को वचा सकते 
किन्तु काल किस की प्रतीक्षा करता है नोआखली में पुनः कुछ 
हलचल हुई । विह्वार के हिन्दुओं में कुछ सुमाति आने लगी थी ओर 
मुसलमान अपने गाँवों को लौटने लगे थे। शआादत्व की भलक 
दृष्टिगोचर हो रही थी। पहली मई को काँग्रेस कार्यकारिणी 
ऐतिहासिक निणेय के लिए दिल्ली में वैठक कर रही थी। पं० 
जवाहरलाल ने महात्मा जी को तार द्वारा बुलाया। बे शीघ्र ग्रीष्म 
ऋतु में दीघे यात्रा कर दिल्ली पहुँचे । उन्हें यह निश्चय हो गया 
कि पाकिस्तान अवश्यंभावी है। फलतः उन्होंने काँस्रेस के समक्ष 
सीधा प्रश्न रखा--' क्या वे भारत-विभाजन को स्वीकार करते हैं ?” 
गांधी जी इसके नितान्त विरुद्ध थे। सरदार पटेल कुछ अधमने-से 
थे; उनके दिल में जिन्ना की धमकी की परीक्षा करने का विचार 
हो रहा था, पर अन्त में वे भी सहमत हो गये | जवाहरलाल जी 
पहले ही इसे मान चुके थे। फलतः कार्यकारिणी ने भारत-विभाजन 
स्वीकार कर दुर्भाग्य की छाप लगा दी । भारत ने पाकिस्तान देकर 
स्वतन्त्रता मोल ली ! 

गांधी जी तिलमिलाये और ७ मई के प्रा्थना-प्रवचन में 
उन्होंने साफ़ कद्द दिया कि काँग्रेस मे पाकिस्तान स्वीकार किया हे, 
और पंजाब तथा बंगाल के विभाजन की माँग की दै। में भारत के 
विभाजन के विरुद्ध था जैसे कि सदा रद्द हूँ, किन्तु मैं क्या कर 
सकता हूँ ? मैं तो केवल इतना ही कर सकता हूँ कि ऐसी योजना 
से अपने आपको प्रथक्‌ कर लूँ । ईश्वर के सिवा और कोई मुझे 
इसे स्वीकार करने को वाध्य नहीं कर सकता | 

गांधी जी के लिए भारत-विभाजन उतना दी आपत्तिपूर्ण था 
जितना कि १६४० में ब्रिटेन का दिटलर के सामने घुटने टेक देना। 
गांधी जी विभाजन के आगे नत-मस्तक होने की अपेक्षा भारी-से- 

भारी क्षति को सह लेना अच्छा समभते थे। काँग्रेस को भी इन 
दिनों उन्होंने शासन न ग्रहण करने की सलाह दी, पर उस समय 
उनकी कौन सुनता था ? वेषफेर कलकत्ता चले गये । वहाँ जाकर 
उन्होंने वंगालियों से अनुरोध किया कि वे बंगाल का विभाजन न 
होने दें । बंगाल की एक संस्कृति और एक भाषा है। इसे संयुक्त 
ही रहने दें ! कजेन के विभाजन कर देने के वाद उन्होंने बंगाल 
को एक किया है। क्या वे लोग जिन्ना को इसे पुनः विभाजित करने 
से नहीं रोक सकते ? इस प्रकार छः दिन कलकत्ता में ठहर कर 
वे विहार चले गये । तीत्र गर्मी में भी वे गाँव-गाँव घूम कर यद्दी रट 
लगाते रहे कि यदि विहार के हिन्दू भ्रातृत्व-भावना प्रदर्शित करें 
तो यह विहार ही नहीं, भारत और विश्व-भर के लिए हितकर होगा। 

नेहरू जी के निमन्त्रण पर २४ मई को वे फिर दिल्ली आये। 
वाइसराय लन्दन चले गये थे। गांधी जी ने कहा कि मुर्मोंअब 
भी आशा है कि ऑँग्रेज़ी सरकार १६ मई १६४६ की सरकारी नियोग 
( (४७9९६ )(890॥ ) के वक्तव्य की भावना और शब्दों 
से एक वाल भी इधर उधर न होगी। पर डा० सुशीला नायर 
ने कहा कि गांधी जी वत्ती के दोनों सिरों को जला रहे हैं। 
गांधी जी विभाजन की ओरे प्रवाहित लहरों को अब भी लौटाने 
के प्रयत्न में संलग्न थे। भावुकता से लड़खड़ाते हुए स्वर में उन्होंने 
कहा, “मेरे लिए इस नूतन भारत में कोई स्थान नहीं । मेंने १२५ 
वर्ष जीवित रहने की आशा छोड़ दी है। अब में एक दो वर्ष 
जीता रह सकूँगा।'““' मुझे जीने की लेशमात्र भी इच्छा नहीं 
यदि भारत को उस प्रलय-प्रवाह में निमन्त्रित होना है, जिसकी 
ओर वह बढ़ रहा है | तो उधर वाइसराय लन्दन में भारत-विभाजन- 
योजना के लिए सक्रिय थे। उनकी योजना ब्रिटिश-सरकार द्वारा 
स्वीकृत हुई। भारत के साथ बंगाल और पंजाब का भी विभाजन 

किया गया । वाइसराय सफल हो भारत लौटे। २ जून १६४७ को 
लन्दन में प्रधान मन्त्री एटली ने कामन्स-सभा में और वाइसराय 
ने दिल्ली में नव-्योजना की घोषणा कर दी | अखिल भारतीय 
कॉम्रेस-सभा ने १४ जून को दिल्ली में बहुमत से योजना की स्वीकृति 
दे दी। काँग्रेस ने गांधी जी को अकेला छोड़ दिया। वे यह्‌ 
पहले से ही जानते थे। उन्होंने कहा, “यदि केवल अमुस्लिम 
भारत भी मेरे साथ हो सकता तो भी में प्रस्तावित विभाजन से 
लोहा लेने का मार्ग दशा सकता था।'' '” 

गांधी जी ने इस विभाजन को एक “आध्यात्मिक दु्ेटना' कद्दा 
है, “मेरे घनिष्ठ मित्रों ने जो कुछ किया अथवा कर रहे हैं, उनसे 
मैं नितान्त असहमत हूँ। ३२ वर्षों के काम का यह हु: 
परिणाम !''''''यह एक दुःखान्त विजय है, जिसमें सेना 
ने अपने दही सेनानायक को पराजित किया है।' “मैं १४ 
अगस्त के समारोह में सम्मिलित नहीं हो सकता !” १५ अगस्त 
को गांधी जी कलकत्ता में दंगों से संघ कर रहे थे | उस दिन 
दिन भर उपवास किया और भगवान्‌ से प्रार्थना की। इन स्वतन्त्रता 
समारोहों में गांधी जी की अन्तरात्मा अशान्त थी, वे खिन्न थे। 
भारत स्वराज्य पा रहा था; गांधी व्याकुल और अशान्त थे । में 
संतुलन की अवस्था से बहुत दूर हूँ” बे कहने लगे । मनुष्य में 
उनका विश्वास स्थिर रहा, ईश्वर में श्रद्धा अटल रही; अतएव 
आत्मविश्वास भी अविचलित रहा। गांधी जी अपने प्रयत्न में 
संलग्न रहे, वैरागी वन कन्दरा में न भागे। श्राठृत्व उनका लक्ष्य 
था, खतन्‍त्रता को श्राठृत्व पर बलिदान करने को वे उद्यत थे। 

ऑँग्रेज़ी-राज्य का भारत में अन्त हो गया। ला? मॉ्ँटवेटन 
को भारतीयों ने अपना प्रथम गवर्नर-जनरल बनाये रखा। 


० 


वाकिस्तान ने जिन्ना को प्रथम गवनेर-जनरल चुना। संयुक्त भारत 

का सव कुछ विभाजित दो गया, सेना और खज़ाना वट रहा 
था, भूमि वट रही थी और वट रही थी उसकी प्रिय सन्‍्तान !!! 
“यदभावि न तद्‌ भावि भावि चेन्न तदन्यथा?--दोनों ही नूतन राज्यों 
में एक जाति शासक और दूसरी शासित वनी । संघर्ष अवश्यंभावी 
हुआ ! शासकों की संख्या अधिक; शासित का आतंकित होना 
स्वाभाविक ! पाकिस्तान में हिन्दुओं और हिन्दुस्तान में मुसलमानों 
को भय और चिन्ता हुई। परिणामस्वरूप दोनों ओर स्वराज्य- 
समारोहों की दीपावली ने असंख्य घरों की होली कर दी । जिधर 
देखो उधर अल्प-संख्यक जाति की हत्या, संहार, अत्याचार और 
पूरी तरह अग्नि-दाह दिखाई देने लगा | जब सिंध और पंजाव में 
प्रलय-दृश्य घटित हो रहे थे, कलकत्ता में गांधी जी ने आमरणा-ब्रत 
करके कुछ शान्ति बनाये रखी, दोनों बंगालों ने त्रत के समय 
गांधी जी को दिये हुए वचन निभाये । गांधी जी पंजाब पहुँचने 
के उद्देश्य से ७ अगस्त को दिल्ली चल दिये । रेलवे स्टेशन पर 
विपादपूर्ण मुख-मुद्राओं से सरदार पटेल आदि नेताओं ने गांधी जी 
का अभिनन्दन किया । नूतन भारत की राजधानी में स्वतन्त्रता- 
महारानी का निरीह प्राणियों के रुधिर से अभिषेक हो रहा था; 
चारों ओर हाहाकार था; स्वतन्त्रता के अंग-रक्षक स्तब्ध-चक्रित 
नेत्रों से नई महारानी का अद्भुत अभिषेक निहार रहे थे; कुछ 
आवेशयुक्त, कुछ लज्ञाभिभूत ! पंजाब की प्रलयाप्ि में से आधे- 
जले, आधे भुने, आधे नंगे, आधे ढके, असहाय, निराश्रय प्राणों को 
वचाकर पलायन कर आये हुए हिन्दू और सिक्‍खों के असंख्य 

नर-नारी दिल्ली नगर में सड़कों ओर वाज़ारों की पटरियों पर, 

बाग्-वर्गीचों के खुले मैदानों में डेरे डाले इस प्रकार पड़े थे मानों 

किसी वन में अप्नि-प्रकोप से जान बचा कर पशु-समुदाय कहीं 

अप्नि-रहित स्थान में आकर अनेक अुरडों में बिखरा पड़ा हो; 

आश्रय-हीन, गृह-हीन ! वत्तेमान अंधकारमय और भविष्य 
तिमिराच्छन्न ! हृदय और शरीर दोनों ही शोक-दग्ध ! निरपराध 
सताये हुए और निर्दोष-निवांसित ! आहत भेड़ियों के समान 
प्रतिकार-भावना से अभिभूत हो वे शिकारी-समूह पर तो नहीं, 
उनके समान-जाति भाई-बंघुओं पर टूट पड़े ! कौन सोचे और 
विचारे ! स्वतन्त्रता के जिस मधुर फल का आस्वादन हिन्दुओं 
ने पाकिस्तानियों के हाथों किया, वही हिन्दुस्तान में मुसलमानों 
को करना पढ़ा ! दिल्ली में अग्रिकाए्ड और नर-हत्याएँ आरंभ 
हो गईं। मुसलमानों का बलिदान किया जाने लगा! मानव 
मानवता को भूल गया, वावला हो गया, उन्मत्त हो गया । गांधी जी 
ने सारे शहर में उसी दिन भ्रमण किया; जामिया मिलिया पहुँचे, 
धीरज वँधाया और घिरे हुए मुस्लिम विद्यार्थियों और शिक्षकों 
की रक्षा की | शरणार्थियों के डेरों में पहुँचे विना रक्षकों के, विना 
पुलिस के। दिन-भर नगर के एक कोने से दूसरे कोने तक पहुँचते, 
मुसलमानों को तसल्ली देते, शरणार्थियों को धीरज बँधाते । 
उत्तेजित और उन्मूलित सहस[ी्रों व्यक्तियों में भाषण करते; सब 
के साथ सहानुभूति और सद्भावना दिखाते, सान्‍्त्वना देते और 
सहनशीलता सिखाते । इस प्रकार कितने ही दिन वे दिल्ली नगर में 
भाषणों पर भाषण देते रहे । एक भाषण में उन्होंने कहा-- 
“आज जब वर्षा द्वो रही है, पूर्वी पंजाब, पश्चिमी पंजाव तथा दिल्ली 
के गरीब असहाय शरणार्थियों के बारे में में सोचता हूँ । मुझे 
सूचना मिली है कि पश्चिमी पंजाब से सत्तावन मील लम्बा हिन्दू: 
सिक्‍्खों का एक काफ़ला भारत-भूमि में प्रवेश कर रहा है। 
इसका विचार आते ही मेरा मस्तिष्क घूमने लगता है, यह कैसे 
संभव हुआ | ऐसो दुघेटना संसार के इतिद्वास में अभूतपूबे है। 
यह देख मेरा मस्तक आप सबके साथ लज़्ा से भुका जा रहा है। 

ऐसी ही दशा भारतीय मुसलमानों के साथ भी हो रह्दी थी। इस 
प्रकार गांधी जी प्रतिदिन लोगों की सभाओं में भाषण करते और 
हिन्दू एवं सिक्‍खों को ह॒त्याकाण्डों से विरत होने का उपदेश 
देते । “अहिंसा और शान्ति द्वी सव धर्मों का सार है; मानवता 
का स्थान साम्प्रदायिकता से कहीं ऊँचा है; बदले की भावना 
मानव को नीचे गिराती है और इस भावना से की गई हत्या तो 
नितान्त अनुचित और अमानवीय है ।” इत्यादिक नैतिक उद्गारों 
द्वारा वे नवभारत की जनता को नेतिक उत्थान की ओर अग्रसर 
करते थे। महात्मा जी के अनुरोधों के फलस्वरूप हिन्दू जनता ने 
दिल्ली में एक प्रकार से शान्ति स्थापित कर दी । 
इधर वे सरकार की भर्त्स्ना करते और उनके सामने रचनात्मक 
सुझाव रखते रहे । सरकार को सचेत किये रखना भी उनके कारये- 
क्रम का एक अंग था; क्योंकि वे मनुष्य की प्रकृति से पूरोतया 
अभिज्ञ थे। अतः मनोवेज्ञानिक त्रटियों के स्वाभाविक परिणामों से 
परिचित थे। महात्मा जी सरकार पर जनता का अंकुश रखने के 
पक्त में थे, अन्यथा उसके भ्रष्ट हो जाने की सवंथा संभावना थी। 
महात्मा जी ने अपना नया मार्ग 'समाज-सुधार' अपनाया और 
उस क्षेत्र में कार्य करना ही अपना ध्येय वनाया, जिसमें हिन्दू- 
मुस्लिम-एकता, अछूतोद्धार, चर्खा-संघ आदि ही उनके लक्ष्य हो 
गये । यद्यपि दिल्ली में नाम-मात्र की शान्ति थी, परन्तु लोगों के 
अन्तर्मनों में एक दूसरे के लिए सच्चा प्रेम एवं सद्भावना का अभाव 
स्पष्ट दिखाई देता था। मुसलमान अब भी निर्भेय हो स्वेच्छा से 
विचरण न कर सकते थे | अतः गांधी जी को आन्तरिक व्यथा 
हुई। उनमें लोगों के अन्तर तक पहुँचने की तीत्र शक्ति थी। इन 
दिनों गांधी जी अध्यात्म के अत्युच्च शिखर पर विराजमान थे, वे 
चचे महात्मा के प्रतीक हो गये थे । घृणा, ढ्वेष, संकीणेता यहाँ 

तक फैल चुकी थी कि लौकिकता को वे तिलाझ्जलि देने में सक्षम थे। 
फलत: उन्होंने हिंसा और प्रतिकार एवं श्राठ॒त्वहीनता को जड़ से 
उखाड़ फेंकने के लिए फिर प्राणों की वाज़ी लगा दी और किसी को 
सूचित किये बिना ही मन-ही-मन अहिंसा और भ्राट॒त्व के लिए आम- 
रण ब्रत का कठोर निश्चय कर लिया। उन्होंने उपवास के पहले दिन 
यह्‌ वक्तव्य दिया--'यह उपवास भारतीय हिन्दुओं ओर मुसल- 
मानों तथा पाकिस्तानी मुसलमानों-सव की आत्माओं एवं ज़मीरों 
के प्रति आदेश है। यदि सव अथवा उनमें से एक वर्ग भी इस 
उपवास की चेतना के अनुकूल उत्तर देगा तो में जानता हूँ कि 
चमत्कार ( 7780]6 ) हो जायगा।” 

१३ जनवरी १६४८ को यह्‌ उपवास आरंभ किया गया । उसी 
दिन से दिल्‍ली की अगशित जातियों, संस्थाओं एवं शरणार्थियों 
के दलों के प्रतिनिधि डा० राजेन्द्रप्रसाद के भवन पर बैठकें होने 
लगीं। इस समय केवल हस्ताक्षरों से काम नहीं बनने का 
था; उससे गांधी जी को सन्तोष नहीं हो सकता था। विचार-विमशे 
होता रहा। उपवास का छठा दिन था। गांधी जी की दशा 
उत्तरोत्तर बिगड़ रही थी। वे प्रार्थना-प्रवचनों को भी लिखकर 
भेजते थे। 

डा० राजेन्द्रप्रसाद ने प्रतिज्ञा-पत्र के संबंध में महात्मा जी से 
वात आरंभ की और कहा--“यह एक प्रण है तथा उसे 
क्रियान्वित करने का कार्यक्रम दै। धारणाएँ निश्चित हैं।” पत्र 
यह था--"हम प्रतिज्ञा करते हैं कि हम मुसलमानों के धर्म, प्राण 
एवं सम्पत्ति की रक्षा करेंगे और जो घटनाएँ दिल्ली में हो चुकी 
हैं उन्हें फिर न होने देंगे। हम गांधी जी को विश्वास दिलाना 
चाहते हैं कि ख्वाजा साहव का उसे इस साल भी पहले की तरह 
मनाया जायगा। अथच सब्ज़ीमंडी, करोलवाग, पहाड़गंज तथा 

अन्य मुस्लिम मुहल्लों में मुसलमान वैसे ह्वी स्वतन्त्रतापूर्वक घूम- 
फिर सकेंगे जैसे कि पहले घूमा-फिरा करते थे। जो मस्जिदें हिन्दू और 
सिक्‍खों के अधिकार में इस समय हैं, वे मुसलमानों को लौटा दी 
जायँगी। जो मुसलमान दिल्ली से वाहर चले गये हैं, वे लौट सकते 
हैं और अपना काम कर सकते हैं। ये सब कार्य हम लोग बिना 
पुलिस अथवा सेना की सहायता के स्वयं करेंगे ।” तदनन्तर डा० 
राजेंद्रप्रसाद ने महात्मा जी से उपवास भंग कर देने की अभ्यर्थना 
की। सब उपस्थित प्रतिनिधियों एवं नेताओं ने विहल-हृदय से 
उनसे विनय की। अन्त में महात्मा जी ने उपवास समाप्त 
कर देने की स्वीकृति दे दी । तदनन्तर मौलाना आज़ाद के हाथ 
से महात्माजी ने नारंगी के रस का एक गिलास पिया । “यदि यह 
प्रतिज्ञा-पत्र क्रियान्वित होता रद्दा तो शायद मैं १२४५ वर्ष तक जीता 
रह सकू”--प्रसन्न हो महात्मा जी ने कहा। 
वलिदान-- 

महात्मा जी के चमत्कार से तथाकथित शान्ति हो गई। उपवास- 
उपारण के प्रथम दिवस गांधी जी को सायं कुर्सी में बिठलाकर 
प्राथना-सभा में लाया गया। वे अत्यन्त दुबेल और क्षीण हो 
चुके थे। दूसरे दिन भी उन्हें प्राथना-सभा में सहारा देकर लाया 
गया। उसमें उन्होंने शीघ्र स्वास्थ्य-लाभ की आशा प्रकट करते 
हुए कहा कि ठीक होकर वे इसी उद्देश्य के लिए पाकिस्तान जायँगे। 
इतने में समीपवर्ती वाग़ की दीवार से गांधी जी पर एक वम 
( हथगोला ) फेंका गया। एक अशिक्षित सत्री ने हाथापाई करते 
हुए बम फेंकने वाले को तब तक पकड़े रखा जब तक कि पुलिस 
न आ गई ओर उसने उसे गिरफ़्तार नहीं कर लिया। गांधी जी 
शान्त रहे और लेशमात्र भी विचलित न हुए। उन्होंने पुलिस के 
उच्चाधिकारी को आदेश दिया कि उस नवयुवक के साथ दुन्‍्येवहार 

न किया जाय, वल्कि उन्हें उसे सदू-विचार और सत्कार्य की 
ओर प्रेरित करना चाहिए। सबको उस पर दया करनो चाहिए। 
यह युवक मदनलाल एक पंजाबी शरणार्थी था, जिसे पुलिस ने 
गांधी जी की इच्छा के अनुरोध से मस्जिद में रहने से बंचित कर 
दिया था। उत्तेजित होकर मदनलाल एक ऐसे समूह में सम्मिलित 
हो गया था जो गांधी जी की ह॒त्या का पड़यन्त्र रच रहा था। जब 
बम विफल रहा और मदनलाल पकड़ा गया तो उसका पड़यन्त्रकारी 
साथी नाथूराम विनायक गॉडसे पूना से दिल्ली पहुँचा । यह युवक 
पूना के एक हिन्दू-महासभा के साप्ताहिक पत्र का सम्पादक और 
प्रकाशक था और महाराष्ट्रीय ब्राह्मण था । 

गॉडसे तथा उसके पथश्रष्ट साथी गांधी जी के उपवास से 
उत्तेजित हो उठे थे। शरणार्थियों को मस्जिदों से निकाल देने के 
गांधी जी के आग्रह से वे रोष में आ गये थे, विशेषतया इस कारण 
कि महात्मा जी ने मुसलमानों से कोई माँग नहीं की थी । 

गॉडसे एक खाकी जाकेट पहने विड़ला-भवन का चक्कर काटता 
रहा । उसकी जेव में पिस्तील रखा था। २५ जनवरी की प्रार्थना- 
सभा में विशेष भीड़ थी । गांधी जो प्रसन्न थे। महात्मा जी ने 
कहा कि वे यह सुनकर अति प्रसन्न हुए जब हिन्दू और मुसलमान 
मित्रों ने उनसे यह कहा कि दिल्ली अब हृदयों के पुनर्मिलन का 
अनुभव कर रही है। हरेक हिन्दू और सिक्‍ख प्राथेना में 
आते समय अपने साथ कम-से-कम कया एक मुसलमान को 
नहीं ला सकता ? यह अआराठृत्व का पक्का प्रमाण होगा। 
गॉडसे का दल इन बातों को पसंद नहीं कर सकता था। उन्होंने 
सोचा कि मुसलमानों के इस सद्दायक को ही दूर कर दिया जाय 
निससे मुसलमान असहाय हो जाये, पर उन्हें कया पता था कि 
उनके ऐस। करने से उलटा मुसलमानों की स्थिति दृढ़ हो जायगी। 

३० जनवरी १६४८ को सायंकालीन प्रार्थना के लिए कारणवश 
महात्मा जी को कुछ विलम्व हो गया। सभा में लगभग पाँच सौ 
व्यक्ति उपस्थित थे । पहुँचते ही महात्मा जी ने विलम्ब हो 
जाने के लिए खेद प्रकट किया। वे दस मिनट विलंब से पहुँचे 
थे | अभी वे सभा-मंच से दूर ही थे कि उपस्थित जनता सम्मान 
में खड़ी हो गई। कुछ आगे को सरके, कुछ ने उन्हें मार्ग दिया 
ओर जो अत्यन्त समीप थे महात्मा जी के चरणों पर नतमस्तक 
हुए । आभा और मनु के कन्धों पर से वाजू उठा कर 
महात्मा जी ने हाथ जोड़ जनता के अभिवादन का उत्तर दिया। 
इतने में एक युवक, जो सब से आगे की पंक्ति में पहले से 
बैठा था, भीड़ को हटाता हुआ गांधी जी के समीप आने 
का प्रयत्न करने लगा। पहले द्वी विलम्ब द्वो चुका था, अतः मनु 
ने उसे रोका और उसने उन्हें धक्का दे अलग कर दिया। गांधी 
जी से दो कदम दूरी पर खड़ा हो कुछ भुका और तुरन्त दोनों 
हाथों को पास-पास लाया मानों नमस्कार करने के लिए जोड़ना 
चाहता हो। महात्मा जी हाथ जोड़ मुस्कराते हुए सभा को 
आशीरवांद दे रहे थे । उस युवक ने सीधे खड़े हो तत्क्षण 
पिस्तौल से एक एक करके तीन गोलियां महात्मा जी पर दाग़ 
दीं। पहली गोली उनके उठे हुए एक चरण पर पड़ी, दूसरी 
हृदय पर जिससे उनके स्वच्छ श्वेत वस्त रक्तरंजित होते दिखाई 
पड़े । जनता के अभिवादन में बँधे दोनों हाथ मटके से अलग 
दो गये और 'हे राम' की पावन ध्वनि पवित्र होठों में से 
निकली ही थी कि तीसरी गोली भी आ लगी | शरीर लड़खड़ाता 
हुआ मंच पर जा गिरा, नेत्रों पर से चश्मा और चरणों में से 
चप्पल भूमि पर गिर पड़े। सभा में कोलाहल मचा। सब स्तव्ध-से 
मंच की ओर देखने लगे। आभा और मनु मह्दात्मा जी के पवित्र 

शरीर को उठा कर भीतर ले गई। मस्तक पर वही तेज और चेहरे 
पर स्वाभाविक मुस्कान अब भी विद्यमान थी, पर प्राण-पत्ती प्रयाण 
कर चुके थे। चारों ओर हाह्यकार मच गया--भारत के “बापू! को 

मिल गया । पं० जवाहरलाल तुरन्त बिड़ला-भवन पहुँचे, 
पर अब क्या था, 'वापू? सदा के लिए प्रस्थान कर चुके थे, भारत 
की ज्योति बुक चुकी थी, सब ओर घोर गहन अंधकार छा 
गया | परिडत जी ने आजानु नत हो प्रणाम किया और उनके 
रक्तरंजित वस्नों में मुंह देकर बालक के समान रोने-चिल्लाने 
लगे । देवदास जी पहुँचे, पिता के चरणों पर नतमस्तक हो प्रणाम 
किया और पास बैठ गये--शोक से अवसन्न-हृदय ! शोकसंवाद 
नगर भर में तुरन्त फैल गया। मन्त्रि-गण तथा अन्य नेतागण 
तुरन्त वहाँ पहुँच गये। रोने-घोने के सिवा और करना द्वी क्‍या 
था! विदेशी राजदूत भी पहुँच गये, अनेकों ने आँसू वहाये। 
भवन के बाहर अगणित जन-समूह एकत्र दो गया, सब ने “बापू” 
के अन्तिम दशनों के लिए अनुरोध किया। सचे-लाइट के प्रकाश में 
विड़ला-भवन की छत पर मत शरीर रखा गया जहाँ सहस्ौरों व्यक्तियों 
ने रोते और हाथ मलते हुए अन्तिम दशन किये और अन्तिम 
प्रणाम अपण किया | आधी रात तक इस प्रकार दशेनार्थ आई हुई 
जनता का ताँता बँधा रहा। उसके बाद मत शरीर नीचे कमरे में 
लाया गया--विलाप-ध्वनि में रात्रि भर गीता-आदि धर्मन्थों 
का पाठ द्ोता रहा । शोक-समाचार मिलने के कुछ समय पश्चात्‌ 
परिदत नेहरू ने रेडियो-स्टेशन पर पहुँच कर निरन्तर प्रवहमान 
अश्र-धारा के वीच रुँधे गले और दुःख-दग्ध हृदय से राष्ट्र के नाम 
शोक-समाचार प्रसारित करते हुए कद्दा कि हमारे जीवन. में से 
ज्योति जाती रही है और सवेत्र अंधकार द्वी अंधकार है। में 
समम नहीं सकता कि मैं आपसे क्या और कैसे कहूँ ! हमारा 

प्रिय-नेता, राष्ट्रपिता, जिसे हम 'वापू! कहते हैं आज नहीं रहा। 
शायद यह्‌ कहना ग्रलत है तो भी हम उसे उस रूप में अव-न 
देख सकेंगे जिसमें वर्षों से देखते आये हैं। अव हम सम्मति 
लेने और सान्त्वना पाने के लिए भाग कर उनके चरणों में न जा 
सकेंगे । यह दुःखपूरों आघात न केवल मेरे ही लिए है 
वल्कि करोड़ों देशवासियों के लिए हे। आपके दुःख को हल्का 
करने के लिए न तो मैं और न कोई अन्य आपको सान्त्वना देने 
में समर्थ हो सकता है। मैंने कहा कि ज्योति जाती रही है, तो भी 
मैं ग़लती पर हूँ; क्योंकि जो ज्योति इस देश में चमकी वह कोई 
साधारण ज्योति नहीं थी । जिस ज्योति ने इस देश को इतने वर्षों तक 
प्रकाशमान्‌ रखा, उसका प्रकाश सहसोीरों वर्षों तक इस देश में विद्यमान 
रहेगा और हमें सुदी्धे भविष्य तक प्रकाश दिखाता रहेगा। संसार 
उसे देखेगा और यह असंख्य हृदयों को सन्तोष प्रदान करेगा; क्योंकि 
वह ज्योति जीवित सत्य का प्रतिरूप थी। वह नित्य पुरुष अपने 
इस पुरातन देश को स्वतन्त्रता की ओर ले जाता हुआ, हमारी 
भूलों से हमें दूर करता हुआ और सच्चे मागे की याद दिलाता 
हुआ अपने नित्य-सत्य के साथ हमारे मध्य सदा रहेगा। यह सब 
कुछ तो हो चुका | अभी वहुत कुछ करना शेष है । बहुत कुछ करना 
उनके लिए भी शेप था। हम यह कभी भी सोच नहीं सकते थे 
कि उनकी अब हमें आवश्यकता नहीं रही अथवा उनका काम 
पूरा हो चुका लेकिन इस समय जब कि हमें विशेषकर इतना 
अधिक कठिनाइयों का सामना करना पड़ रहा है उनका हमारे 
बीच न रहना एक ऐसा आधात है जिसे सहन करना अत्यन्त 
कठिन है। एक पागल ने उनके जीवन का अन्त कर दिया है''*'** 

सन्देश सुनते ही देश का कोना-कोना शोक-विहल हो उठा, 
दुःख की काली घटाएँ देश भर में छा गई। “बापू! चल बसे; 

देश पिठ-दीन हो गया; माठ-हीन हो गया--“बापू? में पिता की 
रक्षा-भावना और माता का वात्सल्य दोनों ही एक साथ मिलते 
रहे थे। शोक-विहल जनता अन्तिम श्रद्धाज्नलि अपित करने के 
लिए दिल्ली की ओर टूट पड़ी। रेलगाड़ी, मोटर, बस एवं 
हवाई जहाज, जो भी साधन जिसे उपलब्ध हो सका, लेकर रातों- 
रात दिल्ली पहुँचा । दिल्ली की सड़कें, वाज़ार, गली-कूचे, जहाँ भी 
दृष्टि पड़ती, शोकात्ते जन-समूह से आपूर दृष्टिगत द्वोते थे और 
जनता अपने प्रिय पिता के अन्तिम दशेनों के लिए लालायित विड़ल/- 
भवन की ओर जल-प्रवाह के समान भागी जा रही थी। लोगों 
का दिल्ली आना निरन्तर जारी था। 

काली रात बीती; प्रभात हुआ; सूर्य की किरणों ने प्राकृतिक 
अंधकार को तो दूर कर दिया परन्तु हृदयस्थित अंधकार ( शोक- 
तमिस्र ) को और भी श्रगाढ़ कर दिया । जनता के रूप में दिल्ली 
शहर में शोक घनीभूत होता जा रहा था । विडला-भवन में 'वापू' 
के प्रिय पुत्र, विनीत शिष्य तथा घनिष्ठ मित्र उनके मृत शरीर को 
अन्तिम स्नान कराने में व्यस्त हुए; बापू! का शरीर भी अब 
कुछ ही घण्टों वाद उनके समीप नहीं रहेगा--इस विचार ने 
उनके पैये को मिटा दिया, सब के सव अधीर हो फूट-फूट कर विलाप 
करने लगे, मत शरीर से लिपट-लिपट कर उन लोगों ने पहले 
आँसुओं के गरम-गरम जल से उसे स्नान कराया, तदनन्तर पावन 
जल से । हिन्दू-संस्कार-विधि से बापू” का अन्तिम स्नान हुआ 
और ह्वाथ-कते सूत की गुच्छियों की माला उनके गले में ढाली 
गई; रुद्राज्ञ-मालाएँ भी पहिनाई गई; द्वाथ-कते खत की स्वच्छ 
चादर से सारा शरीर ढक दिया गया । देवदास जी के अनुरोध से 
उनका वक्षःस्थल और मुँह अनाबृत रखे गये--वापू से बढ़कर 
सुन्दर वक्षःस्थल स्यात्‌ ही किसी सैनिक को मिल सका हो ! जनता 

के द्शनार्थ शरीर को पुनः विड़ला-भवन की छत पर अवस्थित 
किया गया। ११ वजे फिर नीचे लाया गया और एक पुष्प-सज्जित 
सुन्दर विमान पर रख दिया गया। राष्ट्रपिता के उपयुक्त सम्मान 
के साथ अरथी का जलूस तैयार हुआ और विमान अन्तिम संस्कार 
हेतु यमुना-तट की ओर मन्थर गति से प्रयाण करने लगा। दो 
मील लंवा जुलूस ११ बजकर ४५ मिनट पर बिड़ला-भवन से 
चलना आरंभ हुआ ।* परिडत नेहरू, सरदार पटेल इत्यादि नेता 
एवं महात्मा जी के घनिष्ठ शिष्य-वर्ग विमान पर शव के इधर- 
उधर आसीन थे। भारतीय जल-स्थल एवं हवाई सेना के दो सौ 
सैनिक चार मोटे रस्सों से विमान को खेंच रहे थे । सहस्नरों सैनिक 
विमान के आगे पीछे चल रहे थे। इंच-इंच करके रथ आगे बढ़ 
रहा था । पन्द्रह लाख मनुष्य रथ के साथ-साथ चल रहे थे और 
असंख्य जन रथ को चलते देख रहे थे। नई-दिल्ली के प्रशस्त मागे 
दशकों से भरे पड़े थे, सत्र नर-मुण्ड ही नर-मुण्ड दृष्टि गोचर होते 
थे। अनेकों व्यक्ति मार्गों के समीपवर्त्ती वृक्षों की शाखाओं पर, 
अनेकों ही आसपास की ऊँची दीवारों पर, असंख्य राजा पंचम 
जाजे के बुजे पर दशेनों के लिए अवस्थित थे। वृक्षों की अनेकों 
शाखाएँ भार से टूट पढ़ीं और गिरने वाले चोट की परवा न 
कर पुनः वृक्षों पर चढ़ रहे थे। महात्मा गांधी क्री जय” की तुमुल 
ध्वनि से वातावरण गंजायमान था। बीच-बीच मन्त्रों और रोकों 
का उच्चारण भी सुनाई दे रहा था। जुलूस साढ़े पाँच मील की 
यात्रा करके ४ वज कर २० मिनट पर यमुना-तट पर पहुँचा। 
यमुना-तट के समीप लाखों की संख्या में जनता प्रातःकाल से ही 
प्रतीक्षा में विद्यमान थी। राजघाट पर अग्नि-संस्कार के लिए 
चन्दनादि रे युक्त चिता तैयार की गई थी। अनेकों प्रकार के सुगन्धित 
द्रव्य चिता पर विकीणे थे। विकम्पित हाथों से शव को उठा कर 

चिता पर धरा गया और चारों ओर से शोक-विहल ध्वनि में 
'द्दात्मा जी की जय' से आकाश गूँज उठा। ४ वजकर ४५ मिनट 
पर श्री रामदास गांधी ने अपने, नहीं, नहीं, भारत राष्ट्र के पूज्य 
बापू की चिता को पवित्र अग्निदान दिया। चारों ओर से विलाप- 
चीत्कार हो उठा, आवाल-बृद्ध जनता के नेत्रों से स्वतः अश्रु- 
धारा प्रवाहित हुई और हाहाकार मच गया। जनता का प्रवाह 
सब ओर से चिता की ओर वढ़ा और सेना की रक्षा-पंक्ति को 
तोड़ता हुआ चिता के समीप पहुँचा, पर शीघ्र ही अपनी भूल 
समम कर रुक गया। चिता अग्निसात्‌ हो उठी, जनता ने 
शोकाभिभूत हो मौन धारण किया । नतमस्तक हो राष्ट्र-पिता को 
अश्रु-जलाजलि भेंट की और भीतर-वाहर अंधकाराबत हो धीरे 
धीरे लौटने लगी | चौद्ह घण्टे तक चिता जलती रही । गीता का 
अखणरड पाठ होता रहा, प्रार्थनाएँ होती रहीं। सारा देश शोक- 
सागर में निमग्न था। २७ घण्टे पश्चात्‌ जब चिता ठंडी पड़ गई 
तो धर्माचार्यों, वन्धुओं, मित्रों तथा अधिकारियों ने विशेष संस्कारों 
के साथ पवित्र भस्म को इकट्ठा किया । पवित्र जल से अभिसिश्रित 
कर महात्मा जी के पावन अवरेषों को चुना। पवित्र भस्म को 
स्वच्छ खादी में वाँधा और अस्थि-पुष्पों को एक ताम्र-पात्र मे 
रखा । पुष्पमालाओं से आदत ताम्रपात्र को सुगन्धित फूलों से 
भरी एक डलिया में रख श्री रामदास हृदय पर धारण किये विड़ला- 
भवन ले आये | तदनन्तर घनिष्ठ मित्रों ने अभ्यर्थना कर पवित्र 
भस्म का कुछ अंश प्राप्त किया। विश्व-्भर के राष्ट्रों से भस्म 
की माँग हुई परन्तु यह माँग कहाँ तक पूरी की जाती वर्मा, 
तिब्वत, लंका और मलाया को कुछ भस्म दे दी गई। पवित्र भस्म 
का कुछ अंश प्रान्तों के मुख्य मन्त्रियों तथा विशिष्ट व्यक्तियों में 
वितरण किया गया जिसे उन्होंने अधिकतर ग्रामीण केन्द्रों में बॉँट 

दिया और कुछ अंश प्रान्तीय राजधानियों के लिए रख लिया । 
पवित्र भस्म एवं आस्थि-पुष्पों के प्रधान भाग को प्रयाग-तीर्थ 
पर त्रिवेणी की पवित्र धारा में प्रवाहित करने का निश्चय हुआ। 
अतः ११ फ़रवरी को तीसरे दर्जे के पाँच डिब्बों की एक स्पेशल 
ट्रेन महात्मा जी के पवित्र अवशेषों को लेकर दिल्ली से चली और 
१२ फ़रवरी को प्रयाग पहुँची। मार्ग में जिन ग्यारह स्टेशनों पर 
ट्रेन ठहरी, वहाँ जनता ने लाखों की संख्या में इकट्ठ होकर 
भक्ति-भाव से भस्म को नमस्कार किया, प्रार्थ नाएँ कीं और पुष्पों 
एवं पुष्प-मालाओं की भेंट चढ़ाई। प्रयाग में विशेष सम्मान के 
साथ अस्थि-पुष्पों को एक पालकी में रखकर एक ऊँचे ट्रक पर 
अवस्थित कर जलूस निकाला गया, जो मन्थर गति से कोई पन्द्रह 
लाख भक्त नर-नारियों के साथ श्रयाग-तीथ की ओर चला। 
यह विमान क्या था, मानों चलती-फिरती पुष्प-वाटिका थी। 
विमान में संयुक्त-प्रान्त की गवनेर श्रीमती नायडू, मौ० आज़ाद, 
सरदार पटेल तथा श्री रामदास आसीन थे और शोकावनत मुख 
पंडित नेहरू साथ साथ पैदल चल रहे थे। तट पर पहुँच कर नौका 
रूपी हंस-विमान द्वारा त्रिवेणी-संगम में बड़े समारोह के साथ 
अस्थि-पुष्प मध्य-वारा में पहुँचाये गये और इलाहाबाद के गढ़ से 
तोपों की सलामी के बीच भस्म तथा अस्थि-पुष्पों को पवित्र- 
मन्त्रोच्वारण के साथ जल के अप॑ण कर दिया गया। त्रिवेणी के 
पावन जल ने उन्हें अपने हृदय में तत्काल विलीन कर लिया। 
इसी समय समस्त भारत में सहसौ्रों नदियों, जलाशयों एवं तीथ- 
स्थानों में भी इसी प्रकार अस्थि-प्रवाह रीत्यनुसार किया गया। 
जिस प्रकार बापू! की आत्मा ने देशवासियों की आत्माओं में 
प्रविष्ठ हो सबेव्यापक स्वरूप धारण किया उसी प्रकार उनके 
अस्थि-पुष्पों ने पावन जल में घुल-मिल कर इस धमनिष्ठ पुरातन 

भारत की पवित्र रज के कठार में प्रवेश कर उसे और भी पावन 
कर दिया । बापू” घट-घटवासी हो गये, भारत का वह मोक्षदाता 
इस प्रकार मोक्ष को प्राप्त हुआ। देश-देशान्तर की सरकारों, 
जनता, संस्थाओं एवं समाजों की ओर से प्रधान मन्‍्त्री पंडित नेहरू 
के पास सहानुभूति एवं समवेदना के सन्देश आये। अगणशित 
व्यक्ति-विशेषों ने व्यक्तिगत शोकपूरो संदेश भेजे | सभी छोटे-बड़े 
राज्यों ने सम्मान-प्रदर्शन एवं समवेदना-स्वरूप अपनी राजकीय 
ध्वजाओं को नीचे भुकाये रखा | भारत के इस असट्य शोक में 
विश्व की मानवता ने शोक मनाया। भारत ने अब जाना कि 
उसके महात्मा जी विश्व के महात्मा थे, संसार के एकमात्र 
महापुरुष थे। ऐसे महापुरुष का ऐसा अन्त ! 

राजघाट पर महात्मा जी का स्मारक वनाया गया जो उतना 
ही साधारण दे जितने कि बे स्वयं अपने जीवन में थे । वह्‌ 
आज भारत का सर्वश्रेष्ठ तीर्थ है, और जब तक भारत है, ऐसा 
ही रहेगा, यह हमें पूरे विश्वास दै। 


राष्ट्रपति राजेन्द्रप्साद 


महापुरुष भूमि के सभी भागों में जन्म लेते हैं। सभी देशों 
के लोग अपने-अपने महापुरुषों का आदर-सम्मान करते हैं। 
भारतभूमि भी अनेक पवित्रात्माओं की जननो है। इसी कारण 
इसे 'पुण्य-भूमि' कहते हैं। 'दिवभूमि' नाम भी इसे इसी हेतु से 
दिया गया है। प्राचीन काल में राम और कृष्ण-से कर्मयोगी, 
वाल्मीकि और व्यास-से महर्षि, बुद्ध व महावीर-से धम-प्रचारक, 
चन्द्रगुप्त व अशोक-से सम्राट्‌, शंकर व गदाधर-से विद्वान्‌, 
कालिदास व तुलसी-से कवि, सूरदास ओर नानक-से भक्त, सीता 
व सावित्री-सी सती ख्लियाँ इसी धरा-धाम पर अवतीणो हुई, जिन- 
के सुकृत्यों से भारत का भाल उज्ज्वल हुआ। अर्वाचीन युग में 
राममोहन राय और दयानन्द-से सुधारकों, तिलक ओर गांधी-से 
देशभक्तों, टैगोर और गोखले-से विद्वानों, बोस और नेहरू-से 
नीतिज्ञों ने भी अपने महान कार्यों से भारत के यश का जगत्‌ 
भर में प्रसार किया । परन्तु जिस दिव्य पुरुष की संत्षिप्त जीवनी 
लिख कर आज हम अपनी लेखनी व हृदयों को पवित्र करना 
चाहते हैं, वे हैं. हमारे पूज्य राष्ट्रपति देशरतन डाक्टर राजेन्द्र- 
प्रसाद । 

प्राचीन तथा नवीन युग में आकाश-पाताल का अन्तर है, 
दिन-रात का भेद है। पहले राजा वंशानुक्रम से बनते थे; राजा 
की संतति दी सिंहासन को अधिकारी मानी जाती थी। परन्तु 
समय के साथ आदश परिवर्तित हो गये। सिंहासन जन्म-सिद्ध 

अधिकार न रह गया। राजतंत्र का स्थान प्रजातंत्र ने ले लिया। 
अब जिसे प्रजा सव से अधिक योग्य, गुणी और देश-सेवक 
सममभती है, उसे ही अपना शासक चुनती है। वह भी सदा के 
लिए नहीं, कुछ वर्षों के लिए। स्वतंत्रता भ्राप्त करने के वाद 
भारतवासियों ने प्रथम बार गत कुछ मासों में निर्वाचन किया। 
अठारह करोड़ वयस्क भारतवासियों ने इस चुनाव में भाग लिया। 
उन्होंने प्रान्तों की विधान-सभाओं तथा संसद्‌ के लिए अपने 
प्रतिनिधि चुन कर भेजे। उन प्रतिनिधियों को भारत के लिए 
राष्ट्रपति चुनना था। यह्‌ काये ६ मई १६४२ ई० को संपन्न हुआ। 
डा० राजेन्द्रप्रसाद ८६ प्रतिशत मत ( वोट ) प्राप्त कर देश के 
राष्ट्रपति घोषित किये गये। स्वराज्य मिलने से पूवे काँग्रेस का 
प्रधान ही देश का सर्वोच्च व्यक्ति माना जाता था। अब, स्वराज्य- 
प्राप्ति के पश्चात्‌ , राष्ट्रपति ही देश का सर्वोच्च व्यक्ति माना जाता 
है। डा० राजेन्द्रप्रसाद ने जिन गुणों से इस पद को प्राप्त किया, 
उनका ज्ञान हम सबके लिए रोचक भी है ओर शिक्षाप्रद भी। 
कारण, उन्हीं के समान योग्यता व आचरण से युक्त द्वोकर प्रत्येक 
व्यक्ति बड़ा होने पर राष्ट्रपति बन सकता है। देश-विदेश में अपना 
नाम उज्ज्वल कर अपना जन्म सफल कर सकता है। आइये, 
उनके जीवन की मुख्य-मुख्य वातों से परिचय प्राप्त करें । 
वंश-परिचय -- 

भारत के जिस बिहार प्रान्त ने महात्मा बुद्ध और महात्मा 
महावीर स्वामी को, चन्द्रगुप्त तथा अशोक सहश सम्राटों को 
जन्म दिया, उसी भ्रान्त के सारन ज़िले के जीरादेई नामक गाँव में 
हमारे राष्ट्रपति का जन्म ३ दिसम्बर १८८४ ई० के शुभ दिन हुआ 
था। उस समय कोन जानता था कि यह नन्हा-सा वालक ६६ वर्ष 
बाद स्वतंत्र भारत के राष्ट्रपति के सिंहासन को अलंकृत करेगा 

कौन कह्द सकता था, यह देश के प्रत्येक व्यक्ति का श्रद्धेय व 
पूज्य बनेगा ? 

भले ही राजन वाबू विहारी हों, परन्तु उनके पूबेज बिहारी 
न थे। वे उत्तर-प्रदेश के अमोढ़ा ग्राम के निवासी थे। वे व्यवसाय- 
धंधे की खोज में अमोढ़ा से वलिया ( उत्तरप्रदेश ) और वलिया 
से जीरादेई में जा बसे थे। वे जाति के कायस्थ थे और अन्य 
कायस्थों के समान द्वी सरस्वती के उपासक। उन दिनों मुसलमान 
शासकों की सभाओं में राज-काज प्रायः कायस्थ ही किया करते थे । 

राजेन्द्र वाबू के पूबेज श्री चौघुरलाल जी अपनी बिद्वत्ता, 
बुद्धिमत्ता तथा कार्यकुशलता से हथुआ राज्य के दीवान बन गये 
भे। उनके छोटे भाई राजन बाबू के पितामह श्री मिश्रीलाल शीघ्र 
ही स्वर्ग सिधार गये थे। अतएव चौघुरलाल जी अपने भतीजे 
राजन वाबू के पिता श्री महादेवसहाय पर विशेष स्नेह रखते 
थे । महादेवसद्याय जी वहुत गुणी और भद्र व्यक्ति थे । व्यायाम, 
घुड्सवारी तथा रोगि-सेवा में उनकी विशेष रुचि थी। वे अपनी 
संपत्ति, शक्ति, समय ओर बुद्धि का उपयोग लोक-सेवा में कर 
आत्मिक प्रसन्नता प्राप्त किया करते थे। अपने अनेक सद्गुणों 
के लिए हमारे राष्ट्रपति अपने पिता के द्वी ऋणी हूं 

राजन बाबू के एक बढ़े भाई श्री महेन्द्रप्साद थे और तीन 
बड़ी वहिनें। परिवार में सबसे छोटे होने के कारण इन्हें निज 
दादी-दादा, माता-पिता तथा भाई-बहिनों से प्रचुर प्रेम व लाड- 
प्यार प्राप्त हुआ। राष्ट्रपति के हृदय में मानव-मात्र के प्रति 
अपार प्रेम पाया जाता है। संभव दै, यह प्रेम उसी प्रभूत 
प्रेम का सुपरिणाम दो जो उन्हें सौभाग्य से वाल्यकाल में 
प्राप्त हुआ । 

इन्हें बचपन में द्वी शीघ्र सोने की टेव पड़ गई थी। उधर 

सूये अस्त होता, इधर इनके नेत्र मुँद जाते। घर में भोजन देर 
में पकाने-खाने की रीति थी। अतः इन्हें प्रायः रात को जगाकर 
भोजन खिलाया जाता था। ये डँघते-ऊँघते खा जाते और कई 
बार प्रातः उठने पर रात का खाया भूल जाते। 

ये रात को शीघ्र ही सो जाते थे और प्रातः उठते भी शीघ्र ही 
थे । प्रायः बच्चे रात को कथा-कहानियाँ सुनते-सुनते सो नाते हैं, 
परन्तु ये त्रह्ममुहूतत में चार वजे उठ पड़ते और माता को जगाकर 
गीत व कथाएँ सुनने का आग्रह किया करते | स्नेहमयी माता भी 
अपनी नींद की परवा न कर इन्हें भजन व कथाएँ सुनातीं । उन्हें 
सुनकर ये वहुत आनन्दित होते। रामायण व महाभारत की 
कथाओं में इनकी विशेष रुचि थी। राम की पिठ-भक्ति तथा 
बीरता, भरत के भ्राठ-स्नेह्द तथा विनम्रता, सीता के पातिव्रत और 
सहिष्णुता आदि से ये विशेष प्रभावित और गद्गद्‌ हो जाते थे । 
महाभारत में से श्रीकृष्ण की कर्मवीरता व युधिष्ठिर की सत्यवादिता 
का इनके कोमल अन्तःकरण पर विशेष प्रभाव पड़ता था। ये 
उक्त महात्माओं के चरण-चिह्रों पर चलने का मन-ही-मन संकल्प 
किया करते थे। भगवान्‌ ने इनकी मनोकामना पूरे की और ये 
आज ऐसे बन चुके हैं कि लोग इनके पद्‌-चिह्नों पर चलना अपना 
गौरव समभते है। 

जीरादेई ग्राम में हिन्दू-सुसलमान, जमींदार-किसान, कायस्थ- 
राजपूत आदि अनेक जातियों व व्यवसायों के लोग प्रेमपूवेक 
रहते थे । अब के समान तव फूट वा बैमनस्य न था। रामनवमी, 
जन्माष्टमी, दशहरा, दीवाली, ईद, मुहरेम आदि पर्वों पर हिन्दू 
ओर मुसलमान सब इकट्ठ होते थे। वे मिलकर रंगरलियाँ मनाते 
तथा बधाइयाँ देते थे । वालक राजेन्द्र इन उत्सवों में बहुत उत्साह 
से सम्मिलित द्वोते थे। गाँव में ढोलक, माँक आदि के साथ 


























राजेन्द्रमसाद ] के महारथी १११ 


तुलसी रामायण की कथा हुआ करती थी। उसका इन पर जो 
प्रभाव पड़ता, वैसा अन्य किसी का नहीं । 
शिक्षा-- 

पाँच-छः वर्ष की अवस्था में राजन वावू की शिक्षा आरंभ 
हुईं। कायस्थ परिवारों में क्ारसी-उ्द की शिक्षा पर बहुत वल 
दिया जाता था। इसीलिए पहले इन्हें. एक मौलवी साहब के 
मकतव ( विद्यालय ) में बैठाया गया। मौलवी साहब को रुपये 
भेंट किये गये। जात-विरादरी के लोगों में मिठाई वाँटी गई। 
राजन बाबू ने अक्षरों का अभ्यास आरंभ किया। वे मौलवी साहव 
ढींगें मारने में जितने आगे थे, योग्यता और गुणों में उतने ही 
पीछे। इसलिए आठ मास बाद दूसरे मौलबी जी आये। वे 
गंभीर भी थे और योग्य भी | राजन वाबू ने उनसे तीन वर्षों में 
फ़ारसी का अच्छा ज्ञान प्राप्त किया । इस बीच में इन्होंने उनसे 
करीमा, मामकीना, खालिकबारी, खुशहाल सीमिया, गुलिस्ताँ, 
वोस्ताँ आदि अनेक प्रंथ पढ़े। उन्हीं से इन्होंने पहाड़े भी सीखे 
ओर गिनती भी । मौलवी जी का पढ़ाने का ढंग वर्तमान ढंग से 
भिन्न था। वे सूर्य के उदय से पहले पढ़ाना आरंभ करते थे और 
रात दिये जले तक पढ़ाते थे। हाँ, यह बात अवश्य है कि वीच- 
बीच में नहाने-घोने, खाने-पीने, खेलने-कूदने और विश्राम का 
अवकाश दे दिया करते थे। परिश्रमी, स्नेही व सदाचारी अध्यापक 
के काये व चरित्र का प्रभाव राजन वावू पर पयाप्त पढ़ा । ये भी 
उनसे प्रेम करने लगे । इसलिए जब दो-तीन वर्ष वाद राजन बाबू 
को अप्रेज़ी आदि पढ़ने के लिए छपरे जाना पड़ा तो दोनों ऐसे 
दुःखी हुए जैसे पारिवारिक जन एक-दूसरे से बिछुड़ने पर । 

१८६३ ० में राजन वावू छपरे पहुँचे और अपने वढ़े भाई के 
साथ किराये के मकान में रहने लगे । बड़े भाई सफल द्वोकर दूसरे 

से पहले दर्जे में अथांत्‌ एंट्रेंस क्लास में पहुँचे थे। राजन वाबू 
आठवीं कक्षा में प्रविष्ट हुए। यह बात आज अचम्भे की सी 
लगती है परन्तु उन दिनों श्रेणियाँ आठवीं से पहली की ओर 
जाती थीं, वतेमान के समान पहली से दसवीं की ओर नहीं । 

राजन वावू के लिए निवास-स्थान पर पढ़ाने के लिए कोई शिक्षक 
नियुक्त नहीं किया गया । ये अपनी कठिनाइयाँ बड़े भाई से पूछ 
लिया करते । इस प्रकार विद्यालय में ही पूरे ध्यान से पढ़ने की इन्हें 
अच्छी टेव पड़ गई। अपने परिश्रम व योग्यंता पर विश्वास उत्पन्न 
होने लगा। वहीं इन्होंने अँग्रेज़ी का ए-वी-सोी और हिन्दी 
का अ-आ पहले-पहल सीखा। वर्ष व्यतीत हुआ । परीक्षा-परिणाम 
घोषित किया गया। राजनवाबू को आशा से वढ़-चढ़ कर सफलता 
मिली। ये उत्तीण ही न हुए थे, श्रेणी में प्रथम भी आये थे। 
मुख्याध्यापक ने प्रसन्न होकर इन्हें दो श्रेणियाँ चढ़ाने का विचार 
किया। उन्होंने इन्हें बुलाकर पूछा--ठुम सातवीं के स्थान पर 
छटी में जाना चाहते हो ? आज कोई अध्यापक किसी छात्र से 
यह बात पूछे तो वह उन्मत्त माना जायगा और छात्र सिर धुनने 
लगेगा । राजनवाबू को इस प्रश्न से कुछ विस्मय, कुछ दव्ष और 
कुछ भय हुआ। विस्मय इस कारण कि वह अपने को उतना 
योग्य न समभते थे। हपे इस कारण कि एक वर्ष में दो वर्ष 
की पढ़ाई करनी थी। भय इस कारण कि छठी श्रेणी में कहीं 
अन्य छात्रोंसे पिछड़ न जायँ। दस-ग्यारह बरस के बच्चे 
ने बड़े भाई से परामश करने की अनुमति माँगी। बड़े भाई 
राजन बाबू के सद्दित मुख्याध्यापक के पास पहुँचे । मुख्याध्यापक 
ने राजन बावू को आठवीं से छठी में कर ही दिया। बच्चे 
का बरस भर बच गया । छात्र हों तो राजन बावू जैसे, गुरु हों तो 
इन मुख्याध्यापक जैसे । 

जब इनके बड़े भाई एंट्रेंस परीक्षा में उत्तीणें होकर छपरा 
से पटना में जाकर पटना कालेज में प्रविष्ट द्दो गये तब इन्हें भी 
वहीं जाना पड़ा। ये टी० के० घोष एकेडेमी में पढ़ने लगे । इन्हें 
अनुभव हुआ कि ये दूसरे छात्रों से पिछड़े हुए हैं। इसलिए 
अपनी न्यूनता पूरी करने के लिए इन्होंने विशेष परिश्रम आरंभ 
कर दिया। जो पूछना होता भाई से अथवा अपने साथियों से 
पूछते। वहाँ भी निवास-स्थान पर पढ़ाने के लिए कोई शिक्षक 
नियुक्त करने की आवश्यकता न समभी गई। 

जब राजन बाबू के बड़े भाई एफ़० ए० की परीक्षा में सफल 
होकर कलकत्ता चले गये तव इन्हें हथुआ-स्कूल में प्रविष्ट कराया 
गया। वहाँ की पढ़ाई विचित्र थी। इतिहास के पन्‍ने अक्षरश:ः 
कंठस्थ कराये जाते थे । जो न कर पाता उसे डॉट-डपट पड़ती 
थी। यह काम राजन वाबू के बस का न था। एक छात्र ने इनसे 
कह्ा--जो वात १२० बार दुहरा ली जाती है, वह अवश्य कंठस्थ 
हो जाती है। रात को शीघ्र सो जाने की इन्हें पुरानी वान थी 
तो भी रात को एक-दो बजे तक जाग कर पाठ की १२० वार आवृत्ति 
करते परन्तु सफल न हो पाते। अध्यापक धमका कर कहता-- 
तुम चौथी श्रेणी के योग्य नहीं हो, तुम्हें फिर पाँचवीं में भेज 
दिया जायगा। अन्त में अपने भाई से परामर्श कर ये छपरे के 
स्कूल में चौथी श्रेणी में प्रविष्टठ हो गये। 

छपरा के विद्यालय में इनकी वुद्धि मानों फिर चमक उठी | 
शीघ्र ही ये योग्य छात्रों में गिने जाने लगे। उस विद्यालय के 
बंगाली अध्यापक श्री रसिकलाल राय छात्रों से विशेष प्रेम करते 
थे और पढ़ाते भी वहुत अच्छे ढंग से थे। राजन वाबू उनके विशेष 
कृपा-पात्र थे । एक दिन उन्होंने राजन वाबू से कहा--ठुम परिश्रम 
करोगे तो सब छात्रों को मात कर जाओगे । उनकी वात क्रमशः 

सच सिद्ध हुई। वार्पिक परीक्षा में राजन वाबू ने चतुर्थ स्थान 
पाया । इसी प्रकार तीसरी से दूसरी और दूसरी से प्रथम श्रेणी 
में पहुँचते समय वार्षिक परीक्षाओं में इनका स्थान क्रमशः 
तीसरा और पहला रद्दा। रसिक वाबू पढ़ाते-लिखाते ही न थे, 
छात्रों को सच्चरित्र तथा 'महत्त्वाकांक्षी बनाने का भी यत्न करते 
थ्रे। वे छात्रों को निज की वातें भी बताते थे। उनकी योग्यता 
व चरित्र से राजन बावू विशेष रूप से प्रभावित हुए। जब राजन 
वावू एंट्रेंस कक्षा में पढ़ते थे तब श्री रसिकलाल राय ने इनसे 
कहा--“तुम विशेष परिश्रम करोगे तो तुम्हें विश्वविद्यालय में उच्च 
स्थान प्राप्त हो जायगा ।” 

जिन दिनों राजन बावू दूसरी श्रेणी की वार्षिक परीक्षा दे 
रहे थे, छपरा में प्लेग का प्रकोप था। सैंकड़ों लोग प्रतिदिन काल 
के गाल में घुसे चले जाते थे । राजन वाबू ने दो ही दिन परीक्षा 
दी थी कि गले पर गिलटी निकल आई ओर ज़ोर का ज्वर चढ़ 
गया । इनके पिता समाचार पाते ही आ पहुँचे । उन्होंने पुत्र को 
गाँव ले जाकर अपनी ही चिकित्सा से स्वस्थ कर दिया। राजन 
बाबू ने दो ही विषयों की परीक्षा दी थी। दोनों में ही प्रथम आये 
थे और अंक भी इतने अधिक आये थे कि अन्य विषयों में 
परीक्षा लिये बिना ही इन्हें प्रथम श्रेणी में चढ़ा दिया गया । 

विद्यालय में तो राजन वाबू फ्रारसी पढ़ा करते थे परल्तु 
हिन्दी-संस्कृत का प्रेम भी इनमें पयाप्त उत्पन्न हो गया था। 
विद्यालय में संस्कृत के प्रधानाध्यापक थे--रघुनंदन त्रिपाठी। 
राजन वावू उनके घर पर जा पहुँचते और संस्कृत सीखा करते। 
“लघुकौमुदी' संस्कृत का एक छोटा-सा व्याकरण है जिसमें पाणिनि 
ऋषि की “अट्टाध्यायी” ( संस्कृत के व्याकरण का अपूर्ब प्रंथ ) के 
सूत्र विशेष सुवोध क्रम से दिये हुए हैं। राजन वावू ने 'लघुकौमुदी' 

से अनेक सूत्र भी कंठस्थ कर लिये । 

राजन बाबू पढ़ाई-लिखाई में दी चतुर न थे, खेल-कूद में भी 
विशेष रुचि रखते थे। वे द्वाकी, क्रिकेट, फुटबाल, कबड्डी, छिक्का 
आदि बड़े चाव से खेला करते थे। 

एक संध्या को वे अपने अग्रज के साथ भ्रमण को जा रहे थे 
कि एक व्यक्ति ने आकर हाथ में तार दे दिया । बड़े भाई तार पढ़ 
कर फूले न समाये। उसमें लिखा था--राजेन्द्रप्रसाद एंट्रेंस परीक्षा 
में विश्वविद्यालय भर में प्रथम आये हैं।' राजन वावू भी प्रसन्न 
हुए। दोनों भाई भागते-भागते घर पहुँचे। जब घर वालों को 
सफलता का महत्त्व विदित हुआ तो वे जामे में फूले न समाये। 

उस दिन श्री रसिकलाल राय की भविष्य-वाणी सत्य सिद्ध 
हुईं। उस दिन राजन वायू के परिवार का नाम उज्ज्वल हो गया। 
उस दिन विद्दार प्रान्त का मस्तक ऊँचा हो गया। यह प्रथम 
अवसर था जब कि एक विह्वारी वालक ने विश्वविद्यालय में प्रथम 
स्थान प्राप्त किया था। इससे पहले यह गौरव बंगालियों को ही 
मिला करता था। पाठकों को यह महत्त्वपू्ं वात भूलनी न 
चाहिए कि उन दिनों विहार, उड़ीसा, बंगाल, आसाम ओर वर्मा 
के विद्यार्थी कलकत्ता विश्वविद्यालय में ही परीक्षाएँ देते हैं। शेप 
प्रान्तों में अभी विश्वविद्यालय बने ही न थे। इसलिए समग्र पूर्वी 
भारत में इस सफलता के कारण राजन वाबू का नाम सूये के 
समान चमक उठा। वस्तुतः यह एक बहुत वड़ी और स्तुत्य 

, सफलता थी। 

परीक्षा-परिणाम घोषित होने के तुरन्त वाद राजन वाबू अपने 
सच्चे द्वितेपी अध्यापक रसिक वावू के चरणों में पहुँचे। राजन 
बाबू ने कलकत्ते के प्रेसिडेंसी कालेज में पढ़ने का निश्चय किया 
हुआ था। इसलिए रसिक वावू ने इनको बड़े नगरों के खेल-तमाशों 

और अनेक प्रकार की बुराइयों से वचे रहने तथा आगामी 
परीक्षाओं में भी प्रथम पद प्राप्त करने की प्रवल प्रेरणा की । 

राजन वाबू उनके चरणों में सीस कुका और असीस पा 
प्रेसिडेंसी कालेज में प्रविष्ट हो गये। इनके बड़े भाई भी वहीं थे। 
दुर्भाग्य से इन्हें वहाँ कई मास तक विषम ज्वर ( )(8]878 ) 
होता रहा और इन्हें वर्ष भर निरन्तर कुनेन खानी पड़ी | तभी से 
इन्हें श्वासरोग भी हो गया। कुछ काल पश्चात्‌ एक होम्योपैथ ने 
बताया कि आपके श्वास-रोग का कारण वही कुनैन का अत्यधिक 
सेवन है । 

कई सास तक कालेज न ज़ा सकने के कारण ये पढ़ाई में 
पिछड़ गये, तो भी इन्होंने साहस न छोड़ा । श्री रसिक वाबू के 
उपदेश इनके कानों में गूँजा करते थे। इन्होंने नियमपूवेक 
मनोयोग से अध्ययन आरंभ किया । मन के सामने सदा यही 
लक्ष्य रहता कि परीक्षा में प्रथम पद पाना है। कज्षा में जो पुस्तकें 
पढ़ाई जाती थीं, उसी विषय की तीन-चार पुस्तकें ओर पढ़ लेते 
थे। जिन विषयों में निज को शिथिल अनुभव करते थे, उन पर 
अधिक ध्यान देते थे। विश्वविद्यालय के गत वर्षों के प्रश्न-पत्रों के 
उत्तर भी भली-भाँति तैयार कर लिये थे। इस सज्जा का सुपरिणाम 
यह निकला कि ये एफ़. ए. में भी प्रथम आये। राजन बाबू 
के इष्ट मित्रों और सगे-सम्बन्धियों को परम हपे हुआ। १६०२ में 
मैट्रिक परीक्षा में प्रशंसनीय सफलता पाने पर तीस रुपये मासिक 
छात्रवृत्ति मिली थी, अब १६०४ में एफ़० ए० में स्बेप्रथम रहने 
पर पचास रुपये मासिक छात्रवृत्ति निश्चित हो गई। उन दिनों के 
पचास रुपये आज के तीन सौ से न्‍्यून न थे। उन दिनों राजन 
बाबू अपने अध्यापकों में से डाक्डर जे० सी० बोस, डॉ० पी० सी० 
राय ओर प्रोफ़ेसर विनयेन्द्रनाथ सेन की योग्यता व सज्जनता पर 

बहुत मुग्घ थे । 

_एक़० ए० में राजन वावू विज्ञान विषय में विशेष रूचि 
रखते थे। उसी की तैयारी इन्होंने विशेष परिश्रम से की थी। 
परन्तु संयोग से, इन्हें वार्पिक परीक्षा में विज्ञान में अधिक अंक 
प्राप्त न हुए थे। यदि ये अपने विज्ञान के अध्ययन को चालू 
रखते तो न जाने भारत का नाम किन-किन अद्भुत आविष्कारों से 
प्रख्यात करते परन्तु उक्त घटना से हतोत्साह होकर इन्होंने 
बी० ए० में अंग्रेज़ी, इतिहास और अर्थशास्त्र में आनसे लेने का 
निश्चय किया। बी० ए० की परीक्षा में प्रथम रह कर इन्होंने एक 
बार फिर अपनी प्रतिभा की धाक जनता के दृदयों पर बैठा दी। 
इस अवसर पर इन्हें नव्बे रुपये मासिक की छात्रवृत्ति प्राप्त हुई । 

इसके पश्चात्‌ इन्होंने अंग्रेज़ी में एम० ए० क्रिया ओर वकालत 
की बी० एल० परीक्षा दी। यद्यपि इन दोनों परीक्षाओं में ये 
प्रथम कक्षा में उत्तीर्ण हुए, तो भी पूर्व के समान प्रथम स्थान पाने 
से वंचित रहे । पाठक चकित होंगे कि ऐसा सुयोग्य युवक इन 
परीक्षाओं में सहपाठियों को मात क्यों न दे सका। सच पूछिये 
तो इसके कई कारण थे। पहला यह कि इनके पूज्य पिता जी का 
स्वगेवास हो गया था और इनके भाई के कन्धों पर ग्रहस्थी का 
भार आ पढ़ा था। भाई पर अधिक भार डालना अनुचित जान 
ये अपनी पढ़ाई के साथ-साथ दूसरों को पढ़ाने का काये भी करने 
लगे थे। इसी प्रकार ज्ञिन दिनों ये बी० एल० की तैयारी में 
व्यस्त थे, उन्हीं दिनों निज्र व्यय पूरा करने के लिए कलकत्ते 
के सिटी-कालेज में प्रोफ़ेसर भी हो गये थे। अन्त में इन्होंने 
निश्चय किया कि एम० एल० की परीक्षा देनी चाहिए और पिछली 
कम्ती को पूरा करना चाहिए । यह निश्चय कर इन्होंने उम्र तपस्या 
आरंभ की और एम० एल० की परीक्षा में विश्वविद्यालय का 


। 

रिकार्ड तोड़ दिया। यह उपाधि कलकत्ता विश्वविद्यालय उन्हीं 
गिने-चुने विद्यार्थियों को दिया करता था जो विधान की सूक्ष्मताओं 
से प्रगाढ़ परिचय का प्रमाण देते थे। इस परीक्षा में अपूबे 
सफलता प्राप्त करने से राजन वावू का यश दूर-दूर तक फैल गया। 
कार्य-क्षेत्र में-- 

ब्रह्मयये की अवस्था में विद्या प्राप्त की जाती है और उसकी 
समाप्ति पर मनुष्य गृहस्थाश्रम में प्रवेश करता है । परन्तु राजन 
बाबू के साथ वात और ढंग से वनी। इनके माता-पिता ने इनका 
विवाह तभी कर दिया था, जब ये केवल १२ वर्ष के थे और पाँचवीं 
कक्षा के विद्यार्थी थे। आज राजन बाबू वाल-विवाह के सबेथा 
विरुद्ध हैं परन्तु उन दिनों वचपन था। न ये विवाह का तालय॑ 
सममभते थे, न माता-पिता का विरोध कर सकते थे । 

एम० ०० में उत्तीर्ण होने पर उन्होंने ग्रहस्थी का भार अपने 
कंधे पर लेने का निश्चय किया। यश तो इनका परीक्षा-परिणामों से 
ही प्रस्त हो चुका था। ये भट मुजफ़्करपुर के एक कालेज में 
प्रोफेसर हो गये। इन्होंने वह काम लगभग वर्ष-भर सफलता- 
पूरक किया परन्तु पारिवारिक जनों के विरोध से इन्होंने 
वह व्यवसाय छोड़ दिया। इन्होंने वकील वनने का संकल्प 
क्रिया और कलकत्ते पहुँच कर वी० एल० की उपाधि भ्राप्त की। 
सन्‌ १६११ ई० से इन्होंने वकालत आरंभ कर दी । यह्‌ व्यवसाय 
इन्होंने बहुत परिश्रम से किया। इस कारण इन्हें लाडे सिन्हा, 
श्री हसन इमाम, श्री रासविहारी घोष तथा श्री शमसुलहुदा नामक 
नामी वकीलों के साथ काम करने का अवसर मिला। शीघ्र ही इनकी 
वकालत दिन-दूनी रात-चोगुनी चमकने लगी तथा ये नन्‍्याया- 
धीशों एवं वादि-प्रतिवादियों के प्यारे वन गये। सरस्वती के 
उपासक पर लक्ष्मी भी कृपालु हो गई ओर इन्हें धन-संपदा की 

न्यूनता न रही। इनकी वैधानिक योग्यता से कलकत्ता विश्वविद्यालय 
के उपकुलपति श्री आशुतोष मुखर्नी वहुत संतुष्ट हुए और उन्होंने 
इन्हें कलकत्ता के विधान-महाविद्यालय ( ,0५७ (0]]९४९ ) 
में उपाध्याय नियुक्त करा दिया । 

१६११ से १६१६ ई० तक राजन बाबू कलकत्ते में ही वकालत 
करते रहे । १६१६ में पटने में उच्च न्यायालथ को स्थापना हो गई। 
तब अन्य विहारी वकीलों के समान इन्होंने भी कलकत्ते से प्रस्थान 
किया और पटन।/ में काम करने लगे । उन दिनों महात्मा गांधी 
अपने उद्योग से देश में नई स्फूर्ति उत्पन्न कर रहे थे। राजन बाबू 
भी राजनीतिक जाग्रति से रहित न थे। इसलिए जब गांधी जी 
ने १६२१ में असहयोग का विगुल वजाया तो राजन बाबू भी 
सहस्रों रुपयों की मासिक आय को कानी कौड़ी की तरह ठुकरा 
कर राजनीतिक क्षेत्र में कूद पड़े । 
देश-सेवा-- 

देश-सेवा तथा समाज-सेवा के वीज राजन वाबू के हृदय में 
इनके पिता तथा अप्रज ही वो चुके थे । इनके पिता पास-पड़ोस 
के दुखियों को निःशुल्क दवा-दारू दिया करते। इनके भाई जब 
कलकत्ते तथा प्रयाग से लौटते तब इनके संमुख नगरों की 
राजनीतिक जाग्रति तथा स्वदेशी वस्तुओं की चर्चा करते। १८६६ 
में जब वे प्रयाग से लौटे थे, तब्र॒ वे अपने साथ स्वदेशी वख्र ले 
आये थे। उन्हीं के समान राजन बावू ने भी तब से स्वदेशी 
वस्तुओं के प्रयोग का त्रत ले लिया। यहाँ तक कि १६०२ में 
मैट्रिक परीक्षा देते समय इन्होंने लेखनी व नित्र भी स्वदेशी 
ही खरीदी थी | हाँ यह वात अवश्य है कि कभी-कभी सरल राजन 
वाबू कपटी दुकानदारों की बातों में आकर विदेशी वस्तुओं को 
भी स्वदेशी समझ कर खरीद लिया करते थे । 

उक्त घटना से सिद्ध होता हे कि राजन वावू की राजनीतिक 
चेतना उनके स्कूली जीवन से ही आरंभ हो गई थी। परल्तु वे 
स्वदेशी वस्तुओं के प्रयोग से ह्वी संतुष्ट हो जाने वाले व्यक्ति न 
थे। उनमें देश-सेवा करने की उत्कट उत्कंठा तव जगी जब वे 
कलकत्ते के प्रेसिडेंसी कालेज में अध्ययन किया करते थे | बात 
यों हुई कि उन दिनों 'कलकत्ते में श्री सतीशचंद्र मुखर्जी ने 
“डॉन सोसाइटी” नामक एक संस्था की स्थापना की थी | वह सभा 
निःशुल्क रूप से छात्रों को अध्ययन में सहायता देती थी 
ओर उन्हें चरित्रवान्‌ तथा देश-प्रेमी बनाने का भी उद्योग करती 
थी। राजन वाबू इस संस्था के सक्रिय सदस्य बन गये। यहाँ 
प्रेरणा पाकर राजन वाबू ने, जो अभी छात्र ही थे, विहार में जागृति 
उत्पन्न करने के लिए बिहारी छात्र-संमेलन नामक संस्था की 
नींव रखी । इस संस्था को इन्होंने वड़ी कुशलता से संगठित 
किया और विहार के प्रत्येक नगर व उपनगर में इसकी शाखाएँ 
स्थापित कीं। यह संसद्‌ १६०६ से १६२० तक बिहारी क्ात्रों में 
राजनीतिक सेवा के भाव भरती रही । इसके वार्षिक अधिवेशनों 
की अध्यक्षता देश के गण्य-मान्य नेता किया करते थे। इस 
संस्था से स्फूर्ति पाकर कई नवयुवक ऐसे निकले जिन्होंने आगामी 
वर्षो में भारत को स्वतंत्र कराने के लिए सहष अनेक कष्ट सहे, 
और प्रसन्नतापूवेक अनेक त्याग किये । 

सन्‌ १६०४ में काँग्रेस ने बंगाल के विभाजन का विरोध 
उग्ररूप से आरंभ किया था। स्थान-स्थान पर सभाएँ होती थीं 
जिनमें सुरेन्द्र बाबू ,विपिनचंद्र पाल, अरविन्द घोष के भाषण होते 
थ । राजन वाबू उन सावजानक सभाआ म उपास्थत हुआ ह्दी करते 
थे। वे ७ अगस्त १६०४ की उस सभा में भी संमिलित हुए थे 
जिसमें स्वदेशी वस्तुओं के श्रयोग तथा विदेशी वस्तुओं के 

बहिष्कार का निश्चय हुआ था। इन सभाओं से राजन वाबू 
के हृदय में देश-प्रेम की ज़ोत दिनि-दिन अधिक प्रदीघ्र होती 
गई। १६०६ में काँग्रेस का वार्षिक अधिवेशन कलकत्ता में हुआ। 
युवक राजेन्द्र के मन में काँग्रेस की सेवा का भाव उदित हुआ | 
इन्होंने अपना नाम स्वयंसेवकों में लिखा दिया । सौभाग्य से इनकी 
नियुक्ति पंडाल में हुईं। इससे इन्हें लोकमान्य तिलक, सरोजिनी 
नायडू, १० मालवीय तथा श्री जिन्ना जैसे प्रभावशाली वक्ताओं 
और मान्य नेताओं के ओजस्वी भाषण सुनने का सुनहरा अवसर 
मिला | वह अधिवेशन बहुत आवेशपूरण था। कारण, काँग्रेस में 
गरमदल व नरमदल का आविभाव हो चुका था। दोनों दलों में 
समभौता कराने के उद्देश्य से दादा भाई नोरोजी को इंगलेंड से 
सभाध्यक्ष बनने के लिए आमंत्रित किया गया था। इस अधिवेशन 
से राजन वावू इतने अधिक प्रभावित हुए कि इन्होंने काँप्रेस का 
सदस्य बनने का विचार स्थिर कर लिया। अन्ततः १६०६ में ये 
काँग्रेस के सदस्य वन ही गये। तव से अब तक इनका सम्बन्ध 
काँग्रेस से अविच्छिन्न रूप से चला आ रहा है । 

पहले विहार बंगाल का ही एक भाग था। जब वहें बंगाल से 
प्रथक्‌ कर दिया गया तब पटना में विश्वविद्यालय स्थापित करने 
की योजना बनाई गई। राजन बाबू तब कलकत्ते से पटना आ 
चुके थे । अध्ययन करने पर उन्हें वह योजना अनेक त्रुटियों से 
पूर्ण प्रतीत हुई। न उससे निधेन विद्यार्थियों को कोई लाभ पहुँचने 
की संभावना थी, न ग्रामीण छात्रों को । उसमें आवश्यक सुधार 
करने के उद्देश्य से इन्होंने छात्र-संमेलन के अध्यक्ष वन कर 
उसका तीत्र विरोध किया। इन्होंने विहार-प्रान्तीय एसोसिएशन 
के एक विशेष अधिवेशन में उसके दोप दिखाये। परिणाम यह 
हुआ कि सरकार को लाचार होकर इनका मत स्वीकार करना 

पड़ा । विद्या के प्रसार में विशेष रुचि रखने के कारण ये १६१७ 
ई० में नये विश्वविद्यालय की सीनेट के सदस्य निवाचित हुए। 
विश्वविद्यालय की अनेक समितियों के सदस्य के रूप में इन्होंने 
शिक्षा के प्रचार व सुधार में प्रशंसनीय सहयोग दिया। इन्होंने 
इस वात का विशेष उद्योग किया कि शिक्षा सस्ती और सुलभ हो । 
निधन छात्रों तथा छात्राओं को अध्ययन में विशेष सुविधाएँ 
प्रदान की जायँ । ओर सब से बड़ी वात यह कि उसका माध्यम 
अँग्रज़ी के बदले हिन्दी वनाया जाय । 

राजन बाबू काँग्रेस के सदस्य तो १६०६ ई० में बन चुके थे 
परन्तु इन्होंने उसमें सक्रिय भाग लेना तव आरंभ किया जब 
गांधी जी ने १६१७ में चम्पारन में सत्याग्रह का विगुल वजाया 
और जब विद्वार के सारन जिले के किसान गोरों के अत्याचारों 
से बहुत पीड़ित थे । नील के व्यापारी गोरे किसानों से 
प्रति बीघा तीन कठे नील की खेती करवाते थे। उनसे वेगार 
भी लेते थे ओर उनका शोषण भी करते थे । निबेल, अशिक्षित 
किसानों की पुकार गांधी जी के कानों में पहुँची। जैसे ग्राह से 
ग्रस्त गज की टेर सुनकर भगवान्‌ उसका कष्ट निवारण करने के 
लिए आ पहुँचे थे, वैसे ही गांधी जी चंपारन जा पहुँचे । उन्होंने 
व्यथित किसानों द्वारा कथित अत्याचारों को सुनना और लिखना 
आरंभ कर दिया। राजेन्द्र बाबू तथा अन्य कुछ बिहारी नेता 
गांधी जी के साथ थे। सरकार ने गांधी जी को यह जाँच बंद 
करने तथा त्रिहार से वाहर हो जाने की आज्ञा दी। वात स्पष्ट 
थी । यदि वे किसानों के कष्ट नष्ट करना चाहते तो उन्हें सरकार 
से युद्ध छेड़ना ही पड़ता, कारागार की यातनाएँ सहनी ही पड़ती । 
उन्होंने राजन वाबू तथा अन्य साथियों से परामर्श किया। सव 
साथी 'स्वराज्य मंदिर' ज्ञाने पर तुल गये । सरकार की आज्ञा की 

अवज्ञा की गई। गांधी जी जिस पुश्य कार्य में लगे थे, लगे रहे । 
विवश होकर सरकार को अपना आदेश लोटाना पड़ा। विहार 
के प्रामों की इस यात्रा और काये में राजन वावू ने गांधी जी का 
ऐसी प्रसन्नता से साथ दिया जैसी प्रसन्नता से एक सैनिक अपने 
सेनापति को देता है। उस प्राम-यात्रा में राजन वावू को अनेक 
बार अपना संभार स्वयं उठाना पड़ा, वतन स्वयं माँजने पड़े, भाडू 
स्वयं लगाना पड़ा। ये सव काये करते हुए उन्हें वही प्रसन्नता 
प्राप्त हुई, जो वच्चों को खेल-कूद द्वारा प्राप्त होती है। चंपारन के 
सत्याग्रह में भाग लेने से राजन वायू को एक शिक्षा भी मिली | 
वह यह कि देश की सेवा करने के लिए ठाट-वाट के जीवन को 
ठुकरा कर प्रामवासियों के समान सादगी से रहना होगा। तव से 
इन्होंने अपने को इसी मांगे पर चलाना आरंभ कर दिया । 

राजन बाबू में एक विशेष गुण यह दे कि ये मार्ग का निश्चय 
कर लेने और चलना आरंभ कर देने पर न रुकते हैं, न पीछे 
मुड़ते हैं। राजपूर्तों के समान सदा इनका पर आगे ही पड़ता है। 
एक वार कॉम्रेस का सदस्य वन चुकने पर ये नियमपूरवेक उसके 
अधिवेशनों में संमिलित होने लगे। १६१२ ई० में ये अखिल 
भारतीय का प्रेस कमेटी के सदस्य निर्वाचित हुए। खेड़ा में सत्याप्रह 
करने के लिए ये गुजरात भी गये। अनेक वर्षों तक काँग्रेस के 
संयुक्त मंत्री भी रहे | 

प्रथम महायुद्ध में गांधी जी ने ऑग्रेज़ों को बहुत सहायता दी 
थी । कारण, उन्हें विश्वास दिलाया गया था कि युद्ध में विजय 
के वाद भारतीयों को अनेक राजनीतिक अधिकार दिये जायँगे। 
परन्तु विजयी द्ोने पर उन्होंने तोते की तरह आँखें फेर लीं। 
अधिकार देना तो दूर, अत्याचारों का ताँता बंध गया । रौलट 
एक्ट लगाकर जनता को दुःखी किया गया। जलियाँवाला वाग्र 








१२७ स्वातन्त्य-संग्राम [ राष्ट्रपति 





( अमृतसर ) में सहस्रों निहत्थे, शान्तिमय लोगों को मशीनगनों 
की गोलियों से भून डाला गया। 

इस अऑँधेरगददी और अमानुपिक अत्याचार से देश की जनता 
जाग उठी । उसने गांधी जी के नेतृत्व में स्वराज्य लेने का निश्चय 
कर लिया। गांधी जी ने असहयोग तथा सत्याग्रह के आन्दोलन 
छेड़ दिये । उन्होंने जनता को यह प्रेरणा दी कि वह्‌ सरकार को 
सहयोग न दे, उसके आदेशों को न माने, सरकारी नोकरियाँ 
छोड़ दे, न्यायालयों तथा कोंसिलों में न जाय, सरकारी स्कूलों 
तथा कालिजों से बच्चों को उठाकर राष्ट्रीय संस्थाओं में पढ़ाये। 
राजन बाबू उच्च कोटि के वकील थे। सहस्नों रुपयों की मासिक 
आय थी । परन्तु जब नेता की आज्ञा मिली तो तुरन्त वकालत पर 
* लात मार दी। क्षण भर भी तो न सोचा कि भविष्य में निर्वाह्‌ 
केसे होगा । भगवान्‌ पर विश्वास कर, निज काम-काज छोड़ कर 
देश-सेवा को निकल पड़े | इनके भाई ऑनरेरी मजिस्ट्र ट थे और 
सरकारी उपाधिधारी भी । उन्होंने मजिस्ट्र ट का पद त्याग दिया, 
और उपाधि लोटा दी । इन्होंने अपने बच्चों को भी राजकीय विद्यालयों 
से उठा लिया | इस प्रकार गांधी जी के आदेशों पर पहले स्वयं 
अक्षरशः आचरण कर ये दूसरों को भी उसी मागे पर अग्रसर 
होने की प्रेरणा देने को निकल पड़े। यह प्रथम वार थी जब 
इन्होंने सारे विहार प्रान्त में भ्रमण किया प्रत्येक गाँव, उपनगर 
तथा नगर में जाकर भाषण दिये । राजेन्द्र बाबू के भाषणों 
तथा उनके सद्‌ू आचरण से प्रभावित होकर जनता ने पूरा 
सहयोग दिया। कारागार वस गये। सरकारी विद्यालयों तथा 
न्यायालयों में उल्लू ओर गीदड़ बोलने लगे । राजेन्द्र वाबू ने 
भगीरथ उद्यम से बिहार भर में शराव और विदेशी वस्तुओं 
के बहिष्कार का, स्वदेशी वस्तुओं के प्रचार का तथा पंचायतें और 

राष्ट्रीय विद्यालय खोलने का महान्‌ कार्य किया । उन दिनों इनके 
उद्योग से विहार में ६४१ स्कूल, एक कालेज और एक विद्यापीठ 
की स्थापना हुई जिसके कुलपति यही नियुक्त किये गये। 

उन्हीं दिनों बैजवाड़ा काँग्रेस ने देश में काँग्रेस के एक करोड़ 
सदस्य बनाने, एक करोड़ रुपया संगृहीत करने तथा बीस लाख 
चर्ख चलवाने का निश्चय किया। राजेन्द्र बावू ने विहार में इस 
कार्य को इतनी सच्ची लगन से किया कि उन्हें आशा से बढ़कर 
सफलता मिली। कॉमग्रेस के अन्य नेता उनकी योग्यता, शक्ति व 
सच्ची लगन पर मुग्ध हो गये। परिणाम यह हुआ कि १६२१ में 
अहमदाबाद काँग्रेस में वे कार्य-समिति के सदस्य बनाये गये । 

जिन दिनों यह आन्दोलन चल रहा था, उन्हीं दिनों उत्तर 
प्रदेश के चौरीचौरा नामक ग्राम में पुलिस ने ग्रामीणों पर वहुत 
अधिक अत्याचार किया। उससे ग्रामवासी भी गरम हो उठे | वे 
भूखे भेड़ियों की भाँति पुलिस पर टूट पड़े। कुछ सिपाही मारे 
गये | थाना राख वन कर उड़ गया। यह सुन कर गांधी जी ने 
सत्याग्रह स्थगित कर दिया। देशवन्घुदास तथा मोतीलाल नेहरू 
को यह्‌ वात एक आँख न भाई और उन्होंने स्वराज्य-पार्टी अलग 
बना ली। परन्तु राजन वाबू अहिंसा के महत्त्व को भली भाँति 
जान चुके थे। इन्होंने गांधी जी से मुख न मोड़ा। इस कारण 
ये गांधी जी के परम प्रिय तथा विशेष विश्वसनीय हो गये । 

१६११ के बाद १६२२ में विहार में काँग्रेस का अधिवेशन 
हुआ। पहले अधिवेशन का प्रवन्ध भी संतोपज़नक न हुआ था 
और आर्थिक घाटा भी पढ़ा था। राजन बाबू ने इस अधिवेशन 
को सर्वेथा सफल बनाने का दृढ़ संकल्प कर लिया । इस काये के 
लिए इन्होंने स्थान-स्थान पर जाकर भाषण दिये और धन-संग्रह 
किया । इन्होंने अधिवेशन की व्यवस्था इतनी उत्तम की कि उसकी 

सादगी व स्वच्छता पर नेता व दर्शक इन्हें 'धन्य-घन्य! कहने लगे। 

इस अधिवेशन में नेता दो दलों में विभक्त हो गये। एक दल 
विधान-सभाओं में जाने का पक्तपाती था; दूसरा प्रामों आदि में 
रचनात्मक काये करने का। पहले दल के नेता देशबन्घुदास व 
मोतीलाल थे और दूसरे के राजा जी, पटेल और जमनालाल वजाज। 
राजेन्द्र बाबू को दूसरे दल की काये-प्रणाली से प्रेम था। इन्होंने 
उसी का समर्थन किया और उसी की विजय हुई। गांधी जी ने 
कारागार से मुक्त होकर दोनों दलों को अपने-अपने ढंग से कार्य 
करने की अनुमति दे दी। राजन वाबू राष्ट्रीय शिक्षा व ग्रामो- 
द्योगों के कार्य में जुट गये। दोनों दलों वाले प्रायः एक दूसरे को 
बुरा-भला कहते और दोष दिखाते रहते थे। परन्तु राजन वाबू 
का व्यक्तित्व इतना ऊँचा था कि विपक्षी भी उन पर विश्वास 
करते तथा उनसे सम्मति लिया करते थे । 

१६२४ में ये पटना की नगर-पालिका के प्रधान निर्वाचित हुए। 
उन दिनों उसकी व्यवस्था ठीक ढंग की नथी। आय न्यून थी, 
व्यय अधिक । घुँसखोरी का वाज़ार गरम था। नगर की स्वच्छता 
व मार्गों आदि में उचित सुधार के उद्देश्य से इन्होंने चुंगी की 
चचा चलाई परन्तु सदस्यों का सहयोग न मिलने के कारण 
इन्होंने लगभग सवा वर्ष बाद त्याग-पत्र दे दिया। अपने काये- 
काल में इन्होंने मेहतरों की दशा सुधारने का तथा उनसे सुरा न 
पीने की प्रतिज्ञा लेने का प्रशस्य काये किया। 

१६२४ से १६२६ तक इन्होंने अपना समय प्राय: खादी के 
प्रचार में विताया | इन्होंने पटना में एक विराट प्रदर्शिनी का 
आयोजन किया । उसमें राजकीय अधिकारियों तक को निमंत्रित 
कर इन्होंने दिखाया कि खादी देश से दरिद्रता को दूर भगाने में 
कहाँ तक लाभदायक हो सकती है। 

विदेश-यात्रा-- 

राजन बाबू १६२७ में मद्रास की काँप्रेस में सपरिवार संमिलित 
हुए। अधिवेशन की समाप्ति पर इन्होंने दक्षिण भारत तथा लंका 
के प्रसिद्ध तीर्थ-स्थानों को देखने का निश्चय किया। इस उद्देश्य 
से इन्होंने मदुरा, रामेश्वर तथा लंका की यात्रा की। लंका मे 
इन्होंने सीतापूलिया नामक स्थान के दशेन किये, जहाँ रावण ने 
सती सीता को वन्दी वना कर रखा था। इन्होंने अनुराधापुर में 
वह बोधिवृक्ष देखा, जिसकी शाखा अशोक के पुत्र महेन्द्र ने गया 
से ले जाकर वहाँ पर आरोपित की थी। साथ ही उस २२०० वर्ष 
से निरन्तर प्रदीम्त दीप के दर्शन किये, जिसे सर्वप्रथम महेन्द्र ने 
प्रदीध्त किया था । 

वकालत का त्याग करने से पहले ही राजन वाबू से एक 
मुवकिल श्री वाबू हरि जी ने अपने पुराने अभियोग में सहायता 
करने की प्रतिज्ञा ले रखी थी। जब डुमराँव के मद्दाराज ने श्रिवी 
कौंसिल में उस अभियोग की अपील कर दी तब राजन बाबू को 
अपनी प्रतिज्ञा के अनुसार उनकी सहायता के लिए इंग्लैंड जाना 
पड़ा। इन्होंने विचार किया--वचन भी पूरा कर आयँगे और 
योरुप भी देख आयँगे ।” इस प्रकार एक पंथ दो काज हो जायँगे। 

इस निश्चय के अनुसार वे सावरमती में गांधी जी से विदा 
लेकर कैसरदिंद जहाज़ पर बैठ कर हिन्द से चल दिये। इन्होंने 
काहिरा में उतर कर मिश्र के पिरामिड, स्फिक्स तथा अद्भुतालय 
देखे । इसके पश्चात ये मार्सेल्स, पेरिस और केले को देख कर 
लंदन पहुँचे । 

इंग्लैंड में इन्होंने अमियोग में ऐसे मनोयोग से अंग्रेज 
बैरिस्टरों को सहयोग दिया कि वे इनकी वैधानिक योग्यता से 
चकित रह गये । कुछ दिनों वाद वादी-अतिवादियों में समभौता 

हो गया और राजन वाबू योरुप का भ्रमण करने चल पढ़े। 
आस्ट्रिया के सन्‍्तासबग नामक ग्राम में उन दिनों एक युद्ध-बिरोधी 
संमेलन होने वाला था। उसमें सब देशों, जातियों ओर धर्मों के 
लोग भाग लेने वाले थे। राजन वाबू स्वयं शान्त तथा सबेत्र शान्ति 
के इच्छुक व्यक्ति हैं। ये भी उस संमेलन में सम्मिलित हुए। जब 
सम्मेलन के संचालकों को विदित हुआ कि राजन बाबू गांधी जी 
के साथी हैं, तब उन्होंने इनसे सभा में भाषण देने की प्रार्थना 
की। राजन वाबू ने अपने व्याख्यान में अहिंसा, सत्य और 
सत्याग्रह का महत्त्व इतनी विशद्ता व कुशलता से वर्णित किया 
कि श्रोता अत्यन्त प्रसन्न हुए | वियना की एक सभा में भी राजन 
बावू ने युद्ध से दूर रहने के लिए सुन्दर भाषण दिया। ग्रादज़ में 
जब बे युद्ध के विरोध में व्याख्यान देने को सभा-स्थल पर पहुँचे 
तो युद्ध के समर्थक लोगों ने इन पर हल्ला वोल कर इन्हें घायल 
कर दिया। समाचार-पत्रों ने अगले दिन आक्रमण करने वालों 
के कुक्ृत्य की तीब्र निन्द्रा की और राजन बावू के सोजन्य की 
प्रशंसा की । इसके अनन्तर राजन बाबू स्विटजरलेंड में रोम्याँ रोलाँ 
नामक भ्रख्यात विद्वान्‌ से मिल कर तथा हालेंड, जमेनी, इटली, 
फ्रॉस आदि देशों को देख कर स्वदेश लौट आये । 

उन दिनों भारत में 'साइमन कमीशन' देश की राजनीतिक 
स्थिति का अध्ययन करने के लिए स्थान-स्थान पर जा रहा था। 
काँग्रेस ने काले झंडों तथा “साइमन ! वापिस जाओ?” के नादों 
से ही उसके 'स्वागत! का निश्चय किया। पंजाव व उत्तर प्रदेश 
में कमीशन के पहुँचने पर महान्‌ प्रदर्शन किये गये । पुलिस ने 
लाठी वरसाई। लाला लाजपतराय उन्हीं लाठियों की चोटों से 
स्वर्ग सिधार गये और पंडित नेहरू घायल हो गये। विहार में 
राजन बाबू ने प्रदशनों की व्यवस्था ऐसी उत्तमता से की कि कहीं 

मार-पीट की नौवत न आई। 

जब १६२६ का समस्त वर्ष व्यतीत हो गया और अम्रेज़ों ने 
भारत को स्व॒राज्य न दिया तव लाहौर-कॉँमेस ने पूरो-स्वराज्य 
का प्रस्ताव स्वीकृत कर लिया। गांधी जी ने देश-भर में नमक का 
विधान भंग करने का आदेश दिया। स्थान-स्थान पर अवैध रूप 
से नमक वनाया जाने लगा। बिहार में इस सत्याप्रह का संचालन 
राजन वाबू ने किया। स्थान-स्थान पर भाषण दिये। सहस्रों 
सत्याप्रही वंदी बनाये गये। राजन बावू को भी छः मास का 
कारावास मिला। जेल में इन्होंने दो सौ गज् निवार और कई 
गज़ खादी बुनी। वहीं पर इन्होंने अहिंसा, स्वराज्य, खादी 
आदि पर एक पाठ्य पुस्तक की रचना की परन्तु विदेशी शासकों 
की 9 से वह सदा के लिए लुप्त हो गई, कभी प्रकाशित 
न हुई। 

हे ५६३२ में जब गांधी जी गोलमेज़ काँफ़रस से निराश लौटे 

तब देश में फिर से सत्याग्रह छेड़ने की चर्चा चली। सरकार ने 
काँग्रेस की कार्यकारिणी समिति के सभी सदस्यों को कारागार में 
डाल दिया । राजन वाबू अब दूसरी वार छः मास के लिए वन्‍्दी 
बना दिये गये । 

गांधी जी के समान राजन वाबू भी छुआछूत के क्र विरोधी 
और हरिजनों के उद्धारक हैं। छूत-छात का भूत जितनी भयंकरता 
से मद्रास प्रान्त के वासियों को चिपटा हुआ है, उतनी भयंकरता 
से अन्य प्रान्तों के वासियों को नहीं। इसीलिए राजन बाबू ने 
जेल से मुक्त होने पर पहले मद्रास प्रान्त में और पश्चात्‌ उत्तर 
भारत में भ्रमण किया । 

१६३३ में देश में वैयक्तिक सत्याप्रह की धूम मची हुई थी। 
राजन वाबू ने भी इसमें भाग लिया । इन्हें सवा वर्ष का कारावास 

मिला। इस वार कारागार में ये इतनी बुरी तरह वीमार पड़े कि 
सरकार को इन्हें आतुरालय में भेजना पड़ा। वहाँ इनकी दशा 
अधिक चिन्ताजनक हो गई और कारावास की अवधि समाप्त होने 
से एक-दो मास पहले ही ये २५ जनवरी १६३४ को मुक्त कर 
दिये गये । 


पीड़ितों की सहायता-- 


राजन वाबू को दयानिधि ने अत्यन्त सदय हृदय प्रदान किया 
हुआ है । इनका कोमल हृदय दूसरों के दुःख देख कर तुरन्त द्रवित 
हो जाता है। ये अपने कष्ट सहर्प सह लेत हैं परन्तु पराई पीड़ा से 
भट तड़प उठते हैं। १६१४ में पुनपुन नदी में प्रलयंकर बाढ़ आई 
थी । राजन बावू उन दिनों कलकत्ते में काम करते थे। समाचार 
पाते ही इन्होंने तुरन्त स्वयंसेवक वन अन्न और ओपधियाँ इकट्ठी 
कीं तथा पीड़ितों की सहायता के लिए गाँव-गाँव में नौकाओं द्वारा 
घूमने लगे। १६२३ में छपरा, सारन और पटना ज़िलों में फिर 
जल-म्ावन हुआ। राजन वाबू ने अपनी सच्ची सेवा से सहस्तरो 
मनुष्यों ओर पशुओं के प्राण बचा लिये। 

१५ जनवरी १६३४ को राजन बावू अस्पताल में थे। उनकी 
चारपाई और आतुरालय का भवन, पवन से प्रेरित पीपल के पत्र 
के समान हिलने लगा। वह भयंकर भूचाल विहार के इतिहास 
में अनुपम था। सहस्रों घर गिर गये । लाखों मनुष्य व पशु पिस 
गये। घायलों की तो गणना करना ही असंभव था। जो बचे, 
वे शरणार्थी वन कर भूखों मरने लगे। राजन वाबू ने चारपाई 
पर पड़े-पड़े ही पीड़ितों की सहायता के लिए सहायक समिति 
बनाई और धन, अन्न, वस्रादि के लिए भारतवासियों से प्रार्थना 
की। इनकी प्रार्थना पर गांधी जी, नेहरू जी तथा दीनवन्धु, 


क्र 

एंड्रयूज़ विहार में आ पहुँचे । लाखों वेघरों को घर, भूखों को 
भोजन, नंगों को वस्ध तथा आतुरों को ओपधियाँ आदि दी गई । 
राजन बाबू भी कारामुक्त और कुछ रोगमुक्त होने पर उस पुण्य कार्य 
में जुट गये। अभी यह विकट संकट पूर्णतया कटा नथा कि 
बिहार में एक बाद और आ गई। राजन बाबू सदा के समान 
गाँव-गाँव में जाकर एक-एक व्यक्ति की सेवा में लीन हो गये । 

इन्हीं दिनों इन पर एक भारी पारिवारिक विपत्ति आ पड़ी। 
इनके भाई का स्वगवास हो गया । उनके जीवित रहते 
ये सव घरेलू मंमटों से मुक्त थे और निश्चिन्त होकर देश- 
सेवा में मम्न थे । अब घर की दशा की जाँच की तो विदित हुआ 
कि ६०-६४ हज़ार का ऋण सिर पर है। इन्होंने अपनी भूमि का 
कुछ भाग बेच डाला | सेठ घनश्यामदास तथा जमनालाल बजाज 
ने भी इनका भार हलका किया और इस प्रकार यह ऋण से मुक्त 
हो गये। 

राजन वाबू ने देश की इतनी निष्काम सेवा की थी कि 
जनता की जिहा पर इनका नाम नाचने लगा। वम्बई में काँग्रेस 
का अधिवेशन होने को था। राष्ट्र ने उसके प्रधान-पद के लिए 
इन्हीं का नाम प्रस्तुत किया और यही प्रधान बनाये गये । इनका 
वहाँ भव्य खागत-संमान किया गया और इन्होंने काँग्रेस के 
संगठन को दृढ़तर बनाने के लिए देश-भर में पर्यटन किया । 

नये विधान के अनुसार १६३७ में समग्र भारत में चुनाव 
होने को थे। कॉँप्रेस ने चुनाव में भाग लेने का निश्चय किया। 
चुनाव जीतने का भारी भार इन्दीं के कन्धों पर डाला गया और 
उसमें इनके अपार उद्योग के कारण काँग्रेस को अपूब सफलता 
मिली। अनेक भ्रान्तों में शासन की वागडोर काँग्रेस के हाथ में 
आ गई। 


या 49 | आअथ 


है 

यह मह्दान्‌ काये समाप्त करने के , पश्चात्‌ इन्होंने अपना समय 
मजदूरों की दशा सुधारने तथा किसानों व जमींदारों के भागढ़े 
निपटाने में लगाना आरंभ कर दिया। अधिक परिश्रम के कारण 
इनका श्वास-रोग बहुत बढ़ गया और ये निज ग्राम में विश्राम 
करने चले गये। 

काँग्रेस मंत्रिमंडल वन तो गये परन्तु प्रान्त-पालों को उनकी 
नीति एक आँख न भाई। नित्य की खटखट से तंग आकर कांग्रेसी 
मंत्रि-संडलों ने त्याग-पत्र दे दिये । उधर दूसरा महायुद्ध आरंभ हो 
गया था। काँग्रेस तव तक उसमें सहयोग न देना चाहती थी जब 
तक कि ब्रिटिश सरकार भारत को युद्ध के उपरान्त मुक्त करने की 
प्रतिज्ञा न करे और अन्तरिम समय के लिए भी विशेष अधिकार न 
दे । सरकार यह प्रस्ताव स्वीकार न करती थी । राजन बाबू ने इस 
गुत्थी को सुलभाने के लिए दो बार लाडे लिनलिथगो से पत्र- 
व्यवहार किया परन्तु राजप्रतिनिधि टस से मस न हुए। १६४२ में 
गांधी जी ने भारत छोड़ो' का नाद लगाया और देश में अशान्ति 
फेल गई । राजन वाबू को भी अन्य नेताओं के साथ जेल में धकेल 
दिया गया। लगभग तीन वषे कारा में काटने के पश्चात्‌ राजन वाबू 
१४५ जून १६४४ को मुक्त किये गये। इस कारावास-काल में इन्होंने 
'खंडित भारत” ( [008 )ए0९0 ) नामक ग्रंथ अंग्रेज़ी भाषा 
में लिखा, जो देश के वँटवारे के विपय में अद्वितीय है । 

पाठक पूछ सकते हैं, जीवन भर इन अपार कष्ट-क्लेशों को 
सहने से राजन बाबू को क्या लाभ हुआ ? संभवतः कोई यह 
उत्तर देगा--असीम संमान ओर उच्चतम पदवी। निस्संदेह यह्‌ 
उत्तर कुछ सीमा तक सत्य है। अपनी अनुपम सेवाओं के लिए 
देश ने उन्हें चार वार काँग्रेस का प्रधान बनाया । अन्तरिम सरकार 
में कृपि व खाद्य का मंत्री वनाया और १६५० से अब तक ओर 

अब से आगामी पाँच वर्षों तक अपना राष्ट्रपति बनाया। सचमुच 
प्रतिष्ठा व पदवियों के लोभियों के लिए ये वातें अत्यन्त लुभावनी 
हैं। थे इनकी प्राप्ति के लिए प्रत्येक उचित-अनुचित काये करने 
पर तुल जाते हैं। परन्तु राजन बाबू ने उक्त सेवाएँ इन सान- 
णदवियों के लिए नहीं कीं। उन्होंने कौं--अपनी आत्मा के सच्चे 
प्तोष के लिए लो उन्हें दुःखी भारत को सुखी वना कर और परतंत्र 
भारत को स्वतंत्र बना कर ही मिल सकता था। इन पदों से उनका 
तनिक भी लगाव नहीं है और अवसर आने पर उन्हें तुरन्त त्यागते 
हुए तनिक भी रंज नहीं हो सकता। 


राष्ट्रपति का व्यक्तित्व-- 


अपने पूज्य राष्ट्रपति के जीवन की मुख्य-मुख्य बातों का 
उल्लेख ऊपर हो चुका है । परन्तु जब तक उनके व्यक्तित्व की 
गिनी-चुनी बातों की ओर संकेत न होगा, हमारे विचार में 
जीवनी अपूर्ण रहेगी । आइए देखें, उनका रंगरूप, बेश-भूषा, 
रहन-सहन, खान-पान, वात-चीत, आचार-विचार कैसे हैं ? 

राजन वाबू का रंग साँवला और कद ऊँचा है । उनका 
मस्तक चौड़ा, आँखें गहरी व बेदी हुई, कन्धे प्रवल, वक्तःस्थल 
,विशाल और बाज तथा टांगें लंबी हैं। आकार देख कर यह भान 
नहीं होता कि भरें डन अनेक महान्‌ गुणों के भंडार होंगे जो इन 
में पाये जाते हैं। 

इनकी वेश-भूषा अत्यन्त सादा द्वोती है । सिर पर गांधी 
टोपी, बंद गले का कोट, चूड़ीदार पाजामा और वृट-वस यही 
इनका पहरावा दै। शुद्ध खादी का श्रयोग करते हैं । जिन दिनों 
योरुप की यात्रा पर गये थे उन दिनों भी आपने विदेशी वेश 
धारण नहीं किया था । 

इनका रहन-सहन अब भी वैसा ही सादा है जैसा राष्ट्रपति 
वनने से पूवे था। कहीं दिखावे वा आडंवर का चिह-मात्र मी 
नहीं । विदेशी राज-प्रतिनिधि के ठाट-वाट का स्थान स्तुत्य सादगी 
ने ले लिया है। 

राजन वावू का खान-पान भी अति सादा है। वे मांस, मछली, 
सुरा, सिगरेट आदि वस्तुओं का सेवन नहीं करते । वे मिर्च- 
मसाले भी अधिक नहीं खाते, वे खाते हैं केवल रोटी, चावल, 
साग, फल और दूध । एक शब्द में हम कह सकते हैं कि उनका 
भोजन सात्त्विक होता है। साग-तरकारी में नमक अधिक पड़ 
जाय वा न्यून, वे बिना कुछ कहे शान्तिपूवक खा लेते हैं। 

उनकी वातचीत सदा शान्‍्त व निश्छल होती है | जो उनके 
मन में होता है, वद्दी जिह्ला से प्रकट होता है । मिलने वालों से 
वे ऐसे प्रेमपूर् वातालाप करते हैं कि दर्शक पहली ही भेंट में 
उनके श्रद्धालु वन जाते हैं। 

ये अत्यन्त नम्र, शान्त और गंभीर व्यक्ति हैं। श्री सत्यनारायण 
सिनहा ने इनके विषय में लिखा है कि हम दोनों अनेक वर्ष 
इकट्ठ रहे परन्तु मैंने उन्हें कभी क्रोध करते नहीं देखा। १६२४ 
में जब बे विहार प्रान्तीय काँग्रेस के मुख्य मंत्री थे तब एक उद्दण्ड 
कार्यकर्ता ने आकर उन्हें घंटा भर बुरा-भला कहा था। राजन याव्‌ू 
समुद्र के समान गंभीर रहे और वह चला गया। कुछ क्षण वाद 
जब वह फिर लोट कर आया तब राजन बाबू ने पूछा--“आप क्‍या 
अपना कार्य पूरा नहीं कर चुके ?” यह सुन वह व्यक्ति लज्ञित 
हो उनके चरणों पर गिर पड़ा । 

राजन वाबू बहुत कमेशील व्यक्ति हैं और अपना जीवन नियम- 

न 5 

पूरक व्यतीत करते हैं। रात को शीघ्र सो जाते हैं और प्रभात 


में ठीक चार वजे जग कर साढ़े चार वजे सरकारी काम में जुट 

जाते हैं। आज भी वे प्रातः ७ वजे नियमपूरवक चर्खा चलाते हैं 
ओर तत्पश्चात्‌ स्नान, प्राथना, गीता-रामायण आदि का पाठ 
करते हैं। इसी प्रकार उनके दिन का प्रत्येक क्षण उपयोगी कार्यों में 
व्यतीत होता है और एक भी क्षण व्यर्थ नहीं जाता । 

राष्ट्रपति धार्मिक व्यक्ति हैं। वे ईश्वर में दृढ़ विश्वास रखते 
हैं और उससे डरते हैं। वे हिन्दुत्व के प्रेमी होते हुए भी अन्य 
मतों को हीन नहीं मानते। वे आये संस्कृति के अनुयायी हैं। 
गो-ब्राह्मण तथा तीर्थ-स्थानों के प्रति आदर भाव रखते हैं। वे 
हिन्दुओं में विवाह-विच्छेद अथात्‌ तलाक को चालू करना 
अच्छा नहीं समभते और हिन्दू कोड-विल के विरोधी हैं। 

प्राचीन संस्कृति के प्रेमी होते हुए भी वे अनेक अन्ध-परंपराओं 
को त्याज्य समभते हैं। वे छूत-छात के विरोधी हैं, हरिजनों के 
उद्धार के परम पक्षपाती तथा देश की उन्नति के लिए वैज्ञानिक 
साधनों के प्रयोग को अच्छा समभते हैं। 

राष्ट्रपति एक सुयोग्य लेखक व कुशल वक्ता हैं। इन्होंने अँग्रेज़ी 
में '']009 00१०0”! नामक महान्‌ प्रंथ की रचना की हे 
और हिन्दी में १२०० प्रष्ठों की आत्मकथा' लिखी है | “आत्मकथा! 
लिखते समय इन्होंने किसी पुस्तक, द्ैनन्दिनी ( 000ए ) आदि 
का उपयोग नहीं किया। इन्होंने अँग्रेज़ी के दैनिक 'स्चे-लाइट' 
ओर हिन्दी के साप्ताहिक पंत्र पेश” का संचालन किया था। 
सात भाषाएँ ज्ञानते हैं । और ये घंटों तक ऑप्रेज़ी, हिन्दी वा 
हिन्दुस्तानी में धारा-प्रवाह भाषण दे सकते हैं। 

थे हिन्दी व संस्कृत-साहित्य के विशेष प्रेमी हैं और दो वार 
हिन्दी-साहित्य संमेलन के प्रधान वन चुके हैं । अपने राष्ट्रपति के 
गुणों का वणैन करना आकाश के तारे गिनना है। कोई इन्हें 
प्रेहारी गांधी' कहता दे तो कोई पदेशरत्न'। कोई 'राजर्पि' कहता 

है तो कोई पुण्य पुरुष' | कोई “अजातशत्र” कहता है तो कोई 
“विदेह जनक' । वस्तुतः ये सभी विशेषण इनके लिए उपयुक्त होते 
हुए भी इनके संपूर्ण गुणों पर पूरा प्रकाश नहीं डाल सकते । हमें 
तो विवश द्वोकर यही कहना पड़ता है कि राष्ट्रपति राजेन्द्रप्रसाद के 
समान राष्ट्रपति राजेन्द्रप्रसाद द्वी हैं और गत मास राष्ट्र ने उन्हें 
पुनः राष्ट्रपति बनाकर उनका नहीं अपितु अपना ही संमान 
किया है । 








जवाहरलाल नेहरू 


हमारे चरित-नायक श्री जवाहरलाल नेहरू का जन्म काश्मीरी 
पंडितों के एक प्रसिद्ध परिवार में हुआ। उनके पूरे पंडित राजकौल 
सम्राट्‌ फ़रेखसियर के समय में काश्मीर छोड़कर दिल्ली आये, 
ओर नहर के किनारे पर वसने के कारण इस कुल का नाम 
नेहरू' वंश पड़ गया। राजकौल क्रे पंडित लक्ष्मीनारायण, और 
उनके पंडित गंगाधर नामक पुत्र हुए । गंगाधर के श्री पंडित 
मोतीलाल जी नेहरू पुत्र उत्पन्न हुए। मोतीलाल जी के जन्म से 
तीन मास पूरे ही इनके पिता जी स्वर्ग सिधार चुके थे । पंडित जी 
का जन्म ६ मई सन्‌ १८६१ को हुआ। मोतीलाल जी का वचपन 
अपने चाचा पंडित वंशीधर और पंडित नंदलाल जी की देख-रेख 
में वीता । पंडित जी वकालत की परीक्षा में सर्वप्रथम उत्तीर्ण 
होकर पहले कानपुर में और फिर इलाहाबाद हाईकोटे में वकालत 
करने लगे । इसी वकालत के कार्य में पंडित जी ने इतना धन 
ओर यश कमाया कि सर्वत्र उनकी धाक जम गई। 

१५ नवम्बर सन्‌ १८८६ को पंडित मोतीलाल जी के घर 
माता स्वरूप रानी की कोख से पंडित जवाहरलाल जी का जन्‍म 
हुआ | वालक जवाहर सुख, विलास, ऐश्वये और वैभव को गोद में 
पलने लगा। साथ-ही-साथ इनकी शिक्षा-दीक्षा का प्रबन्ध भी घर 
पर ही क्रिया गया। माता सरूप रानी के द्वारा इनमें धार्मिक 
संस्कार भरे जाने लगे। मोतीलाल जी ने उन्हें बुरे वालकों के 
संसर्ग से बचाने के लिए एक टी त्रुक्स नामक एक यूरोपियन 

विद्वान को उन्हें पढ़ाने के लिए नियुक्त कर दिया। थियासोफिस्ट 
होने के कारण ब्रुक्स महाशय की हिन्दू धर्म में गहरी श्रद्धा 
थी। अतः उन्होंने शैशव में ही वालक जवाहर में धार्मिक और 
आध्यात्मिक संस्कार भर दिये । साथ ही विज्ञान की प्रयोगशाला 
खोलकर वैज्ञानिक चमत्कार भी समभा दिये। वचपन में जवाहर 
को उपन्यास पढ़ने का शौक भी पूरा था, उपन्यासों और कहानियों 
के प्रति बढ़ती हुई इस रुचि ने वालक के मानसिक विकास में 
पयाप्त वृद्धि की। इस प्रकार घर पर विविध विज्ञान, कला, 
आचार, नीति आदि की शिक्षा प्राप्त करते हुए जवाहरलाल ने 
१४वें वर्ष में पदाप॑ण किया तो मोतीलाल जी ने उन्हें विलायत के 
'हेरो' विद्यालय में प्रविष्ट करा दिया। सन्‌ १६०७ में १८ वर्ष की 
अवस्था में पंडित जी कैमित्रज में ट्रिनिटी कालेज में प्रविष्ट दो गये। 
यहीं रहते हुए आपने विपिनचन्द्रपाल, लाला लाजपतराय ओर 
गोपालकृष्ण गोखले के भाषण सुनकर राष्ट्रीय भावना को अपनाना 
आरम्भ कर दिया। बंग-भंग-आंदोलन का भी कैम्त्रिज में पढ़ते 
हुए जवाहर के जीवन पर पर्याप्त प्रभाव पड़ा। जवाहरलाल तब 
तक बहुत शर्मीले स्वभाव के थे; कालेज के भारतीय छात्रों ने 
राजनैतिक विषयों पर वाद-विवाद करने के लिए एक 'मजलिस! 
बना रखी थी, जिसमें नियत अवधि तक भाषण न देने पर छात्रों 
को जुर्माना देना पड़ता था। जवाहरलाल को भी कई वार यह 
जुमोना देना पड़ा । 

सन्‌ १६१२ में पंडित जी वैरिस्टरी पास कर भारत लौट आये 
और इलाहाबाद द्वाईकोट्ट में वकालत की प्रेक्टिस करने लगे । पर 
इस धन्धे में उनका मन आरंभ ही से नहीं लगा और उन्होंने 
निश्चय किया कि कचहरियों में एक-एक व्यक्ति की पैरवी करने 
की अपेक्षा काँग्रेस के रंगमंच पर आकर समग्र भारत की पैरवी 

करना कहीं अधिक अच्छा है। और इसी उद्देश्य से वे सन्‌ १६१२ के 
दिसम्बर मास में बांकीपुर के काँग्े स-अधिवेशन में सम्मिलित हुए। 

इस समय देश की दशा बड़ी दयनीय थी। लोकमान्य तिलक 
जेल की सीखचों में वन्द पड़े थे। बंग-भंग-आन्दोलन के समाप्त 
हो जाने के कारण व॑गाल में सन्नाटा छाया हुआ था। कॉमग्रेस पर 
नरम दल वालों का पूणाधिकार हो रहा था। जनता के सामने कोई 
राजनैतिक कार्यक्रम था ही नहीं फलतः हमारे चरितनायक की 
मानसिक स्थिति भी इस समय अनिश्चित-सी रही। 

योरुप से लौटने के कुछ समय पश्चात्‌ सन्‌ १६१६ में तरुण 
जवाहर का कमला के साथ विवाह हो गया। नवम्बर १६१७ में 
उनकी इकलौती पुत्री इन्द्रा का जन्म हुआ। 

इधर सन्‌ १६१४ में यूरोप में महायुद्ध के छिड़ जाने पर भारत 
के राजनैतिक जीवन में भी पुनः नव-चेतना का संचार हो गया। 
एक ओर गरमदल के विचारों का प्रतिनिधित्व करने वाली 'होमरूल 
लीग' की स्थापना तिलक ने की तो दूसरी ओर श्रीमती एनी वेसेंट 
ने नरमदल वालों के सहयोग से दूसरी 'होमरूल लीग! 
स्थापित कर दी। जवाहरलाल इन दोनों से सम्बन्ध बनाये 
हुए थे। 

महायुद्ध में सक्रिय सहायता के विचार से सरकार ने 'डिफ़ेंस- 
फ्रोस' की स्थापना की, पर इस में भी भारतीयों के साथ भेद-भाव 
रखा जाता था । नेहरू जी ने इसमें सम्मिलित होकर इस भेद-भाव 
को मिटाना चाहा पर इसमें सफल न होने पाये। 'डिफ्रेंस-कोसे! 
से अलग हो गये । यहीं से पंडित जी ने सरकार के विरुद्ध सक्रिय 
विरोध-प्रदशन की नींव डाल दी। इतने ही में सरकार ने श्रीमती 
एनी वेसेंट को गिरफ़्तार कर लिया | इस पर पं० मोतीलाल नेहरू 
भी उदार दल को छोड़ सरकार के प्रत्यक्ष विरोधी हो गये। 

महदायुद्ध के समाप्त होने पर सन्‌ १६१८ में माँटेग्यू चेम्स- 
फ्रोंडे सुधार! योजना के साथ द्वी साथ रौलर एक्ट भी भारतीयों 
के सिर मढ़ दिया गया। इस एक्ट के अनुसार सरकार को दमन 
के असीम अधिकार मिल जाते थे। इसलिए गांधी जी ने इस 
एक्ट के विरुद्ध सत्याप्रह की घोषणा कर दी। और ६ अ्रप्रैल 
सन्‌ १६१६ को विरोध-दिवस मनाने का आयोजन किया गया। 
इस अवसर पर पंडित जी मारे खुशी के फूले नहीं समा रहे थे। 
वे सोचते थे कि गवनेमेंट से लोहा लेने का यह अच्छा अवसर 
उपस्थित हुआ है। इसलिए बे भी सत्याग्रह करके जेल जाना चाहते 
थे पर पंडित मोतीलाल जी अभी इतना आगे नहीं वढ़ना चाहते 
थे। इसलिए गाँधी जी को बुलाकर जवाहरलाल जी को समभा 
दिया गया कि वह ऐसा कोई काम न करे जिससे उनके पिता को 
दुःख हो । 

इधर ६ अप्रैल से देश-भर में निहत्थी जनता पर सरकार ने 
गोलियों की बौछार शुरु कर दी। १३ अप्रैल को अमृतसर के 
जलियाँवाला वाग् में जनरल डायर ने गोलियों की वर्षा कर 
निरीह जनता को बुरी तरह भून डाला। श्रव तो पंडित जी से नहीं 
रहा गया और वे अपने पिता जी ओर गांधी जी के साथ जाँच- 
कमेटी के सदस्य वन कर पंजाब की दुःखी जनता को सान्त्वना 
देने के लिए अमृतसर जा पहुँचे । इसी वर्ष दिसम्बर में अम्रतसर 
में काँग्रेस का अधिवेशन हुआ, जिसके सभापति पंडित मोतीलाल 
जी थे। इस अधिवेशन में जवाहरलाल जी गांधी जी के बहुत निकट 
आ गये, ओर तभी उन्हें पिता जी से देश-सेवा के लिए खुल कर 
खेलने की अनुमति मिल गई। और बे प्रतापगढ़ के दुःखी किसानों 
की दयनीय दशा देखने के लिए गाँवों की ओर चल पड़े । गाँव- 
गाँव में घूम कर उन्होंने किसानों को उत्साद्वित किया कि वे सरकार 

के अत्याचारों को सहन न करें। सन्‌ १६२१ में पंडित जी 
रायबरेली ज़िले में एक किसानों की सभा में भाषण देने जा रहे थे 
कि सरकार ने इन्हें वहाँ जाने से मार्ग में ही रोक दिया और 
उस सभा को फौज ने गोलियों से भून डाला । 

इस श्रकार सन्‌ १६२१ में जहाँ पण्डित जी एक ओर किसानों 
में अभूतपूे क्रान्ति के बीज थो रहे थे, वहाँ सरकार भी इस क्रांति 
को कुचल देने के लिए कटिवद्ध हो गई थी | और उसने पाशविक 
वल-प्रयोग के द्वारा कुछ समय के लिए इस आन्दोलन को शान्त 
भी कर दिया । 

किन्तु गांधी जी का असहयोग-आन्दोलन भारत के एक छोर 
से दूसरे छोर तक प्रवलता के साथ पनपता जा रहा था। पंडित 
मोतीलाल जी जेसे वैधमार्गी भी असहयोग में पूरी शक्ति के 
साथ सम्मिलित हो गये थे। जवाहरलाल जी तो आरंभ से अन्त 
तक जोशीले और विद्रोही थे दी, वे असहयोग के कार्यों में भी 
जान से जुट गये। सन्‌ १६२१ में इंग्लेंड के युवराज भारत में 
आये, जनता ने उनके स्वागत के स्थान पर विरोध-सभाएँ करनी 
आरंभ कर दीं। देश भर में असहयोग की धारा निम्न चार रूपों 
में बेग के साथ प्रवाहित होने लगी | 

१ सरकारी उपाधियों को छोड़ दिया जाय । 

२ सरकारी शिक्षा-संस्थाओं से सम्वन्ध-विच्छेद कर दिया जाय। 

३ कॉंसिलों का वहिष्कार किया जाय । 

४ सरकारी अदालतों का वहिष्कार किया जाय । 

इन कार्यों को क्रियात्मक रूप देने के लिए और अन्यायपूर्ण 
कानून का विरोध करने के लिए काँग्रेस-सेवक-दल की स्थापना की 
गई। कुछ दिनों पूब॑ लोकमान्य तिलक स्वगे सिधार गये थे, उनके 
स्मारक के लिए काँग्रेस ने यह निश्चय किया कि स्वराज्य के नाम 

पर एक करोड़ रुपये एकत्रित किये जायूँ। पंडित जी इन दोनों कार्यो 
में जी-जान से जुट गये। पिता और पुत्र दोनों ने काँग्रेस-स्वयं- 
सेवक-दल में सर्वप्रथम अपना नाम लिखा दिया। पंडित जी की 
पति-परायणा पत्नी श्रीमती कमला नेहरू और बहिन विजयलक्ष्मी 
पंडित, यहाँ तक कि सारा नेहरू-परिवार स्वयंसेवकों की भरती के 
लिए सन्नद्ध हो गया। पंडित जी चौबीसों घंटे काँग्रेस के कार्य 
के लिए खून-पसीना एक करने लगे। एक दिन जब कि पंडित जी 
कॉँग्रेस-कार्यालय में देर तक बैठे काये कर रहे थे, पुलिस ने आकर 
कार्यालय की तलाशी लेनी आरंभ कर दी, वहाँ से आनंद- 
भवन में आते द्वी पुलिस दोनों पिता-पुत्रों को एक साथ गिरफ़्तार 
करके ले गई। इनके साथ ही बाबू पुरुषोत्तमदास टंडन, चन्द्रशेखर 
'आज्ञाद', वालकृष्ण शर्मा 'नवीन', देवदास गांधी आदि यू० पी० 
के अनेक नेताओं तथा विद्रोही नवयुवकों को भी जेल में डाल 
दिया गया। पिता और पुत्र दोनों को छ: छः मास की सज़ा दे दी 
गई, किन्तु तीन महीने के वाद ही उन्हें छोड़ दिया गया | गांधी जी 
ने सत्याग्रह करने का हृढ़ निश्चय कर लिया और विदेशी 
माल विशेषत: विदेशी वस्ञों के वहिष्कार का आन्दोलन उम्र रूप 
धारण करने लगा। चौराचौरी नामक एक गाँव में जनता ने 
पुलिसथाना जला ढाला और कुछ पुलिस वालों को मार डाला। इस 
दिसात्मक कार्यवाही के कारण गांधी जी ने यह कह कर, कि 
जनता अभी अ्रहिंसा के लिए पूरी तरह तैयार नहीं हो पाई है, 
सत्याप्रह तो स्थगित कर दिया किन्तु विदेशी वल्लों के वहिष्कार 
आदि यथापूवे चालू रहे । विदेशी वस्तों की दुकानों पर धरने देने 
तक की नौवत आ पहुँची । इसी आन्दोलन में पंडित जी दुबारा 
गिरफ़्तार किये जाकर एक साल नौ महीने के लिए जेल भेज दिये 
गये। मोतीलाल जी पहले से ही जेल में थे, किन्तु सरकार ने 

पिता-पुत्रों को एक साथ न रख कर मोतीलाल जी को लखनऊ 
जेल से वदल नेनीताल जेल में भेज दिया। सरकार राजनैतिक कैदियों 
के साथ दूसरे अपराधी कैदियों के समान बड़ा कठोर व्यवहार 
करती और उन्हें नाना प्रकार की यातनाएँ देती थी, पर इन वोरों 
ने उन अमानुषिक यातनाओं की तिलमात्र भी परवा न की और 
अपने लक्ष्य को नहीं छोड़ा । 

सरकार ने प्रमुख नेताओं और कार्यकर्ताओं को जेल में 
डाल कर, जनता के सिरों को लाठियों से कुचल कर तथा नरम- 
दल वालों को अपने पक्ष में मिलाकर कांग्रेस की शक्ति को कुचलने 
के लिए कोई कसर न उठा रखी। हिन्दू और मुसलमानों को 
आपस में भिड़ाकर काँग्रेस को कमज़ोर करने का प्रयत्न किया 
गया। सन्‌ १६२३ में जेल से छूटने पर पंडित जी देश की दुर्दशा 
को देखकर वहुत दुःखी हुए और काँग्रेस की दोनों पार्टियों में 
सममभौता कराने का प्रयत्न करने लगे | पंडित मोतीलाल जी और 
देशवन्धुदास ने सन्‌ १६२३ के अन्त में होने वाले कॉंसिलों के 
चुनाव में काँग्रेस को भाग लेने के लिए प्रेरित किया। पर कॉग्रेस 
ने कौंसिलों का बहिष्कार कर रखा था अतः वक्त दोनों नेताओं 
ने 'स्वराज्य-पार्टी! नामक नई संस्था खड़ी कर दी। जवाहरलाल जी 
ने काँग्रेस के द्वारा कोंसिल-प्रवेश के प्रस्ताव को खीकार करवा 
कर आपस की फूट को दूर कर दिया। इसी वर्ष पंडित जी 
इलाहावाद म्यूनिसिपल कमेटी के चेयरमैन भी चुन लिये गये 
और कॉम्रेस कमेटी के मन्‍्त्री भी बन गये। सरकार ने उन्हें 
यू० पी० का शिक्षा-मन्त्री बनाने का भी लालच दिया परन्तु 
पंडित जी ने इसे अस्वीकार कर दिया। 

जेल से छूटने पर पंडित जी के साम्य पारिवारिक खचे चलाने 
के लिए आर्थिक प्रश्न बिकट रूप में उपस्थित हो गया | उनकी इस 

चिन्ता को देखकर मोतीलाल जी ने उन्हें कहा कि तुम्द्यारा साल 
भर का खर्चा मैं चन्द घंटों में कमा सकता हूँ। तुम अपना जीवन 
पैसा कमाने में मत खोओ। पिता के इन प्रेम-भरे वचनों ने 
जवाहरलाल के जीवन में एक अपूर्व उत्साह का संचार कर दिया। 
वे पूरी शक्ति के साथ राष्ट्रीय कार्यो में प्रवृत्त हो गये। 

पंजाब में अकाली सिकखों ने गुरुद्वारों पर अधिकार करने 
के लिए आंदोलन खड़ा कर रक्खा था| कई जत्थे जेल जा रहे 
थे। नाभा में चल रहे अकालियों के सत्याग्रह को देखने के लिए 
पंडित जी नाभा स्टेट में गये और वहाँ अकारण ही गिरफ्तार 
किये जाकर हवालात में डाल दिये गये। यहाँ तक कि पंडित जी 
और उनके साथी 'के० संतानम्‌” दोनों को एक ही हथकड़ी से 
बाँध दिया गया। दो तीन दिन वाद अदालत में उन पर मुकदमा 
चलाया गया। जजों ने उन्हें ढाई साल की केद की आज्ञा दे दी। 
यदि पं० मोतीलाल जी नेहरू अपनी संपूर्ण शक्ति को काम में 
लाकर वाइसराय आदि उच्चाधिकारियों को प्रभावित कर समय पर 
दी उन्हें छुड़ाने का प्रयत्न न करते तो इस श्रकार तमाशा देखने 
के लिए गये ये दर्शक ढाई साल के लिए जेल में पड़े सड़ते रहते । 
ये रियासतों की इस अंधेरगर्दी को देखकर बहुत चकित और 
दु/खित हुए। तभी से उनके हृदय में रियासती जनता के प्रति 
सहानुभूति ओर वहाँ के निरंकुश शासन को समाप्त करने की 
भावना प्रबल रूप से जाग्रत हो उठी । 

सन्‌ १६२३ के अन्त में काँग्रेस-अधिवेशन कोकोनाडा में 
मौलाना मोहम्मदअली के सभापतित्व में हुआ। इस वर्ष भी 
पंढित जी काँप्रेस के मंत्री चुन लिये गये । 

१६२४ में गांधी जी अस्वस्थता के कारण यरवदा जेल से 
छोड़ दिये गये । इस पर पिता पुत्र दोनों तत्काल जुहू पर मिलने 

के लिए पहुँचे | मोतीलाल जी चाहते थे कि गांधी जी स्वयं भी 
कौंसिल-प्रवेश को स्वीकार कर लें और जवाहरलाल जी को भी 
उसके लिए सहमत कर दें। पर गांधी जी ने स्पष्ट कह दिया-- 
“जाओ कोशिश कर लो, पर आओबगे मेरे ही रास्ते पर” और 
अन्त में वही हुआ । कोंसिलों में जाकर वे लोग देश का कुछ भी 
भला न कर पाये और अन्त में उन्हें कोंसिल-परित्याग के लिए 
बाध्य होना ही पड़ा । 

सन्‌ १६२४ में गांधी जी के सभापतित्व में कॉम्रेस का 
अधिवेशन हुआ । तीसरी वार फिर पंडित जी को मंत्री बनाया 
गया । इस समय हिन्दू-मुस्लिम संघषे बड़े जोरों पर चल रहा था । 
ऑँग्रेज़ ने काँग्रेस को कुचलने के लिए हिन्दू-मुस्लिम संघपे का 
अमोघ शख्त्र छोड़ रखा था। वह जब भी चाहता हिन्दू-मुसलमानों 
को आपस में भिड़ाकर अपना उल्लू सीधा कर लिया करता। 
गांधी जी ने उस समय हिन्दू-मुस्लिम वैमनस्य को समाप्त करने के 
लिए २१ दिन का ब्रत भी रखा। ओर नेहरू जी ने जब देखा कि 
प्रयाग म्युनिसिपल कमेटी में भी उनका प्रभाव कुछ विशेष 
सफलता प्राप्त नहीं कर पाता दै तो उन्होंने सन्‌ १६२५ में उसके 
प्रधानपद से त्यागपत्र दे दिया । 

सन्‌ १६२६ के आरम्भ में कमला नेहरू का स्वास्थ्य बहुत 
गिर गया, इसलिए पंडित जी उन्हें योरुप में जेनेवा ज्ञामक नगर 
में ले गये। इस समय उनके साथ पुत्री इन्दिरा, बहन विजयलक्ष्मी 
और बहनोई रणजीत पंडित भी थे । इस समय योरुप में रह कर 
पंडित जी ने वहाँ की राजनेतिक स्थिति का अध्ययन करते हुए 
देखा कि योरुप अगले महायुद्ध की तैयारियों में व्यस्त है। उन्हें 
ऐसा प्रतीत हुआ कि सारा योरुप बहुत शीघ्र फिर से युद्ध की 
ज्वालाओं से घिर जायगा। वे वर्लिन में श्यामजी कृष्ण वर्मा, 

राजा महेन्द्रप्रताप, मौलवी उबेदुल्ला आदि ऐसे भारतीय देश-भक्तों 
से भी मिले जो विदेशों में रह कर सशस्त्र क्रांति के द्वारा देश 
को स्वतंत्र कराना चाहते थे। 

१६२६ के अन्त में त्रसेल्स में होने वाली पद्‌-दलित कौमों की 
पंचायत में पंडित जी भारत के प्रतिनिधि के रूप में उपस्थित हुए। 
मज़दूरों की संस्था का भुकाव रूसी कम्युनिज्म की ओर अधिक 
था। यहाँ से पंडित जी मास्को गये। वहाँ से लौट कर लंदन आ 
पहुँचे | जद से चल कर सन्‌ १६२७ के अंत में भारत लौट आये। 

कॉग्रेस ने देश का विधान बनाने के लिए एक कमेटी नेहरू 

'जी अध्यक्षता में बैठाई। पंडित जी और उनके साथियों ने 
मिलकर नये विधान की जो रूपरेखा बनाई वह 'नेहरू-रिपोर्ट” के 
नाम से प्रसिद्ध हुई । पंडित जी ने बढ़े प्रयत्न से इस रूप-रेखा में 
भारत का राजनैतिक लक्ष्य 'औपनिवेशिक स्वराज्य! घोषित किया । 
इस पर नरम दल के नेता बहुत चिढ़ गये, पर पंडित जी और 
सुभाष बाबू दोनों इस लक्ष्य पर डटे रहे और “हिन्दुस्तान का 
आज़ादी संघ” नामक संस्था बना कर अपने विचारों का 
रूप में प्रचार करने लगे । 

१६२० में निर्मित भारतीय विधान की एक धारा में कहा 
गया था कि दस वर्ष वाद पार्लियामेंट विधान को क्रियात्मक रूप 
देने आदि के संबंध में जाँच के लिए एक कमीशन बैठायेगी। 
तदनुसार दस वर्ष की अपेक्षा आठ ही वर्ष वाद सन्‌ १६२८ में 
'साइमन कमीशन” भारत भेजा गया। इस कमीशन के सदस्यों में 
एक भी भारतीय नहीं था। इसलिए काँग्रेस ने इसका वहिष्कार 
करने का निश्चय किया। 

तदनुसार साइमन कमीशन जहाँ भी गया वहीं लाखों नर- 
नारियों ने “साइमन कमीशन, वापिस जाओ” के नारे लगाते 

हुए उसका स्वथा वह्ष्कार किया। लाहौर में इस प्रकार का विरोध 
प्रद्शन करने वाले जलूस का नेठ॒त्व करते हुए लाला लाजपतराय 
पर पुलिस ने लाठियाँ बरसाई जिनकी भयंकर चोटों से वे कुछ 
दी दिन वाद स्वर्गंवासी हो गये । 

इसी प्रकार साइमन कमीशन जब लखनऊ पहुँचा तो वहाँ 
भी पं० गोविन्दवल्लभ पंत और जवाहरलाल जी के नेतृत्व में एक 
जलूस विरोध-प्रदर्शन करने के लिए जव चला आ रहा था तो पीछे 
से घुड़सवार पुलिस ने आकर अंधा-धुंध लाठी वरसानी आरंभ 
कर दी ओर पंडित जी पर बेतह्ााशा डंडों की मार पड़ने लगी। इस 
प्रकार ब्रिटिश सरकार ने एक ही साथ भारत के दो सिंहाँ 
(लाजपतराय और जवाहरलाल नेहरू) पर लाठियाँ चला कर अपने 
हाथों अपने शासन को समाप्त करने का उपक्रम वना लिया। इस 
वर्ष पंडित जी ही कॉम्रेस के प्रधान मंत्री थे। 

समाजवाद की विचारधारा को श्रचारित करने के लिए इस 
समय पंडित जी ने कई नगरों का दौरा किया। सन्‌ १६२६ में 
कलकत्ता में काँग्रेस का अधिवेशन हुआ जिसके सभापति 
पंडित मोतीलाल नेहरू ओर प्रधान मंत्री हमारे जवाहरलाल थे। 
इस प्रकार पिता-पुत्र दोनों ने सभापति और मंत्री के रूप में काँग्रेस 
को आगे बढ़ाने में भगीरथ प्रयत्न आरम्भ कर दिया और उस 
अधिवेशन में यह प्रस्ताव ख्वीकार कराया गया कि यदि त्रिटिश 
सरकार नेहरू-रिपोर्ट के आधार पर एक वे के अन्दर भारत को 
ओपनिवेशिक ख्राज्य न देगी तो कॉँम्रेस अपने पूरो खतन्त्रता के 
ध्येय पर डट जायगी । वास्तव में पंडित जवाहरलाल जी की प्रबल 
प्रेरणा और शक्ति के द्वारा ही यह प्रस्ताव स्वीकृत हो सका था। 
इसी समय पंडित जी ने देश में घूम-घूम कर मज़दूरों को संगठित 
कर उनकी दशा सुधारने का प्रयत्न किया। यू० पी० और विहार 

के किसानों की जागृति में भी पंडित जी ने काफ़ी द्वाथ वैंटाया | 

सन्‌ १६३० में लाहौर में काँप्रेस का अभूतपूबे ऐतिहासिक 
अधिवेशन हुआ । इसका सभापति गांधी जी को निवाचित किया 
जाना था, पर गांधी जी ने अपनी विजयमाला उतार कर अपने 
योग्य सेनानी वीर जवाहर के गले में डाल दी । जवाहरलाल जैसे 
जोशीले परखे हुए क्मठ नेता को राष्ट्रपति पद पर भ्रतिष्ठित देख कर 
भारतीय युवकों के हृदय बड़े उत्साह से वल्लियों उछलने लगे। 
वे सममने लगे कि यह हृदत्नती वीर अब तो पूर्ण स्वराज्य प्राप्त 
करके ही रहेगा और हुआ भी वैसा ही । 

अस्तु, लाहौर काँग्रेस के अवसर पर पिता ( मोतीलाल जी ) 
ने राष्ट्रपति-पद के रूप में राष्ट्र की बागडोर अपने यशस्वी पुत्र के 
हाथों सौंपी । राष्ट्र अत्यन्त हे-विभोर हो उठा । उस समय लाहौर 
नगर का आहाद और वैभव दर्शनीय था। पंडित जी ने राष्ट्रपति 
पद पर प्रतिष्ठित होते ही काँग्रेस का उद्देश्य 'पूर्णो ख्वराज्य” घोषित 
कर दिया और कहा-- 

“हम आज भारत को पूर्ण स्वाधीनता के लिए खड़े हुए हैं 
ओर हम यह घोषणा करते हैं कि अब भविष्य में हम भारतवासी 
किसी भी विदेशी शासन के अधीन न रहेंगे ।” 

राष्ट्रपति की इस अदम्य सिंह-गजेना को सुनकर देश की 
नस-नस में उत्साह की लहर दौड़ गई। 

२६ जनवरी १६३० को राष्ट्रपति के आदेशानुसार सारे देश 
में खतंत्रता-दिवस वड़ी धूम-घाम से मनाया गया। करोड़ों नर- 
नारियों ने प्रतिज्ञा की कि जब तक भारत स्वतंत्र नहीं हो जायगा 
तब तक अपने स्वातंत्र्य-संघर्ष को जारी रखेंगे । गांधी जी ने इस 
स्वातंत्र्य-संग्राम को द्रुत गति देने के उद्देश्य से नमक-सत्याग्रह 
आरंभ कर दिया। ६ अप्रैल १६३० को गांधी जी ने डांडी नामक 

स्थान पर नमक बनाकर अंग्रेज़ी सरकार के उस काले कानून को 
तोड़ डाला जिसके अनुसार नमक-जेसी सर्बसाधारण के लिए 
उपयोगी वस्तु के निर्माण पर भी प्रतिवन्‍्ध और टैक्स लगा हुआ 
था। अब तो स्थान-स्थान पर नमक-सत्याग्रह-आन्दोलन पूरे बेग के 
साथ छिड़ गया। इस आन्दोलन से सरकार तिलमिला उठी। 
उसने काँग्रेस को गैरकानूनी संस्था घोषित कर घोर काले कानूनों 
का दौर चला दिया | 

१४ अग्रैल १६३० को राष्ट्रपति पंडित जवाहरलाल नेहरू को 
गिरफ़्तार कर लिया गया और जून के अन्त में पंडित मोतीलाल जी 
को भी गिरफ़्तार कर नैनीताल जेल में उनके पुत्र के पास पहुँचा 
दिया गया। गांधी जी भी ५ मई को गिरफ्तार द्वो चुके थे। छः 
मास की निश्चित सज़ा पूरी होने पर पंडित जी छोड़ दिये गये; 
पर कुछ दिन बाद उन्हें दुबारा गिरफ़्तार कर दो साल की सज्ञा 
देदी गई। यह पंडित जी की पाँचवीं जेल-यात्रा थी। इस 
आन्दोलन में भी नेहरू-परिवार ने संपूरो मनोयोग के साथ पूरा- 
पूरा भाग लिया। यहाँ तक कि रोगजजेर वृद्धा माता स्वरूपरानी 
भी किसी से पीछे नहीं रही । कमला, विजयलर्मी आदि की तो 
बात ही क्या ? मोतीलाल जी भी एक प्रकार से रोग-शय्या पर 
पड़े हुए थे, फिर भी वे अद॒म्य उत्साह के साथ दौड़-धूप करते रहे 
ओर सरकार से डट कर लोहा लेते रहे । 

यहाँ तक कि जवाहरलाल जी के जेल चले जाने पर राष्ट्रपति 
पद पर, यू कहें, सत्याप्रह-संप्राम की सेना की बागडोर अपने ह्वाथों 
में थाम कर पूरे जोश के साथ सरकार से भिड़ गये। इस समय 
कमला नेहरू भी जेल जा चुकी थीं। 

२६ जनवरी १६३१ को पंडित जी और कमला को यह कह्‌ 
कर छोड़ दिया कि मोतीलाल जी की अवस्था अत्यन्त चिंताजनक 

है। गांधी जी को भी इसी दिन रिहा कर दिया गया। भारत के 
सभी नेता प्रयाग में शर-शय्या पर पड़े हुए बृद्ध पितामह के समान 
वीरतापूबेक हँसते-हँँसते मृत्यु का आलिंगन करने के लिए उत्सुक 
उस वृद्ध नर-केसरी की रोगशय्या के चारों ओर एकत्रित होने 
लगे। उस समय उनकी अवस्था जंगल के उस सिंह के समान 
थी जिसने अपने शिकार को गिरा लिया हो पर किसी व्याध ने 
छिप कर उसे अपने बाण का निशाना बना कर धराशायी कर 
दिया हो। उस अवस्था में पड़े हुए मोतीलाल जी ने महात्मा गांधी 
से कद्दा--“महात्मा जी, में जल्दी ही चला जाने वाला हूँ, 
स्वराज्य देखने के लिए जीवित नहीं रहूँगा, लेकिन मैं जानता हूँ 
कि आपने स्वराज्य जीत लिया है और जल्दी ही वह आपके हाथ 
आ जायगा ।” इस प्रकार दृढ़ विश्वास को लिये हुए पंडित जी 
४ फ़रवरी १६३१ को वीर-जननी भारत की कोख को शून्य कर 
स्वगे सिधार गये । 

उस हृद्प्रतिज्ञ नर-नाहर के उठते ही सरकार ने नेताओं के 
सम्मुख संधि का प्रस्ताव रखा । प्रयत्नों ने ज़ोर पकड़ लिया और 
गांधी-इरविन समभौते के अनुसार वहुत से सत्याप्रही छोड़ दिये 
गये । कॉँप्रेस ने अपना आन्दोलन स्थगित कर दिया । इसी समय 
प्रसिद्ध देशभक्त वीर भगतर्सिह को फाँसी पर लटका दिया गया 
और उसके दो साथी राजगुरु और सुखदेव भी उसके साथ ही 
फॉँसी पर लटका दिये गये। उनका एक अन्य साथी यतीन्‍्द्रनाथ- 
दास जेल में ६३ दिन की भूख हड़ताल कर पहले द्वी स्व सिधार 
चुका था। पंडित जी इन सब घटनाओं से बहुत कुछ विक्ष॒ब्ध 
हो रहे थे। 

इसी समय लंदन में ऐतिहासिक गोलमेज़ कॉफ्रेंस हुई, किन्तु 
मुसलमानों की अड़ियल नीति के कारण वहाँ काँग्रेस के एकमात्र 

प्रतिनिधि गांधी जी की कुछ न चली । इधर लाडे इरविन के स्थान 
पर लाडे विलिंगटन ने वाइसराय का पद संभालते ही फिर दमन 
का दौर-दौरा आरंभ कर दिया और ४ जनवरी सन्‌ १६३२ को 
पंडित जी को फिर दो साल के लिए जेल भेज दिया गया। लंदन से 
लोटने पर गांधी जी को भी गिरफ़्तार कर लिया गया। विजय- 
लक्ष्मी और कृष्णा को भी सत्याप्रह-आंदोलन में एक-एक वर्ष 
का दंड दे दिया गया। इतना ही नहीं प्रत्युत एक वार तो एक जलूस 
का नेठृत्व करते हुए माता स्वरूपरानी को भी लाठियों की मार से 
घायल कर दिया गया। 

इसी समय रैमज़े मेकडानल्ड ने भारत के माथे पर अपना वह 
साम्प्रदायिक निणेय लादने की चेष्टा की जिसके अनुसार 
मुसलमानों को हिन्दुओं से बहुत अधिक अधिकार तो दे ही दिये 
गये थे, अछूतों को भी हिन्दुओं से अलग कर दिया गया था। 
इस निर्णय के विरुद्ध गांधी जी .ने अनशन प्रारंभ कर अपना 
ध्यान सत्याग्रह से हटा कर अछूतोद्धार क्री ओर लगा दिया । 

इस निरंतर जेल-जीवन के कारण पंडित जी का स्वास्थ्य बहुत 
गिर गया, पर वे अपने मार्ग से तिल-मात्र भी विचलित नहीं हुए 
ओर पूरी सज़ा काट कर ही ३० अगस्त १६३३ को जेल से छूटे । 

सन्‌ १६३४ में विहार में वड़ा भयंकर भूकम्प आया | पंडित 
जी ने दिन-रात पैदल घूम-घूम कर भूकम्प-पीड़ितों की अत्यन्त 
महत्त्वपूरों सहायता की। इसी समय पंडित जी ने कलकत्ता में 
कई जोशीले भाषण दिये। उन्हीं भाषणों के सिलसिले में फ़रवरी 
१६३४ में उन्हें सातवीं वार दो साल के लिए जेल भेज दिया गया। 
यह दो वर्ष का जेल-जीवन पंडित जी के लिए भयंकर कट्टप्रद था । 
अव की वार सरकार ने पंडित जी के साथ वहुत ही कठोर 
व्यवहार किया। 

इधर कमला नेहरू लगभग रुत्यु-शय्या पर पहुँच चुकी थी। 
इस प्रकार पंडित जी एक ओर पारिवारिक तथा राष्ट्रीय चिन्ताओं 
से घिरे जा रहे थे तो दूसरी ओर उन्हें शारीरिक कष्ट भी कम 
नहीं था। इसी समय पंडित जी ने देहरादून-जेल में रहते अपनी 
वह प्रसिद्ध आत्मकथा लिखी जो आज 'मेरी कहानी” के नाम से 
संसार में प्रसिद्ध हो रही है। उस आत्मकथा में वैयक्तिक घटनाओं 
की अपेक्षा राष्ट्रीय जागृति का स्वानुभूत विवरण ही मुख्य रूप से 
अंकित हुआ है। नेहरू जी ने यह ग्रंथ आठ महीने में समाप्त 
किया। आखिर अगस्त १६३४ में उन्हें कमला की वीमारी के 
कारण कुछ दिनों के लिए छोड़ दिया गया; किन्तु ग्यारह दिन के 
पश्चात्‌ ही उन्हें फिर जेल भेज दिया गया। अपनी वृद्धा माता 
और रुग्ण पत्नी दोनों को मृत्यु-शय्या पर छोड़ कर घर से विदा 
होते समय वीर जवाहर का हृदय भर आया और माता तथा पत्नी 
के नेत्रों से करुणापूरों प्रेमाश्रुओं की अविरल धारा वहने लगी। 
अक्तूबर में उन्हें फिर अपनी पत्नी को देखने की अनुमति दी गई। 

मृत्यु का आलिंगन करने के लिए तत्पर खवाभिमानिनी कमला 
ने उस समय जिस अनुपम शौये तथा साहस का परिचय दिया, 
वह सचमुच खणाक्षरों में अंकित करने योग्य है। उसने अपने 
पतिदेव को पास में वुलाकर बड़ी निर्भीकतापूर्वक कहा कि सरकार 

आश्वासन मत देना, अब मैं अच्छी हूँ । यह है उस वीर 
नारी की साहसिक भावना। अन्त में डाक्टरों ने कमला को फिर 
स्विट्जरलैंड भेजने की अनुमति दी। तदनुसार वह क्रृष्णा और 
उनके पति के साथ स्विट्ज़रलैंड भेज दी गई। कुछ दिनों वाद 
जवाहरलाल को भी मुक्त कर उनके पास पहुँचा दिया गया। 
सन १६३६ के फ़रवरी मास में कमला वहीं वीर जवाहर को सदैव 
के लिए अकेला छोड़ अपनी संसार-लीला समाप्त कर गई | 

सन्‌ १६३६ में पंडित जवाहरलाल जी फिर काँग्रेस के अध्यक्ष 
चुने गये । काँग्रेस ने निणेय किया कि कॉंसिलों के चुनाव में भाग 
लिया जाय। तदनुसार पंडित जी ने काँग्रेसी उम्मीदवारों के समर्थन 
के लिए देश के एक कोने से दूसरे कोने तक का तूफानी दौरा 
किया । एक एक दिन में वीस-वीस, पद्चीस-पत्चीस छोटी-मोटी 
सभाओं में सम्मिलित हुए। सचमुच चोवीसों घंटे काम में लगे रहे । 
एक वार कर्नाटक में तो उनके इस उत्साह की कोई सीमा द्वी न 
रही जब कि उनका कार्यक्रम प्रातः ८ बजे आरंभ होकर दूसरे 
दिन प्रातः ४ बजे समाप्त हुआ । इन वीस घंटों में उन्होंने लगभग 
१२-१३ सभाओं में भाग लिया। प्रातः चार बजे अन्तिम सभा में 
व्याख्यान से छुट्टी पाकर भी उन्हें अभी ७० मील की यात्रा करनी 
थी जहाँ वे सात बजे पहुँच पाये और आठ बजे पुनः अगले दिन 
के कार्ये-क्रम में जुट गये। 

पंडित जी के इस अपौरुषेय पौरुष का जनता पर ऐसा प्रबल 
प्रभाव हुआ कि सभी प्रान्तों में काँग्रेस के प्रायः शत-प्रति-शत 
प्रतिनिधि निवांचित हुए और पंजाब, बंगाल व सिंध को 
छोड़कर बाकी सभी प्रान्तों में काँप्रेसी मंत्रि-मंडलों की स्थापना हो 
गई। इस प्रकार काँ प्रेस को अभूतपूवे विजय दिलाकर पंडित जी 
अपनी पुत्री इन्द्रा को मिलने के उद्देश्य से सन्‌ १६३८ में योरुप- 
यात्रा के लिए चल पड़े। वहाँ उन्होंने देखा कि महायुद्ध विश्व के 
सिर पर मँडरा रहा है। 

इधर दो-तीन वर्षों से- काँप्रेस के अध्यक्ष पद पर नवयुवकों 
के दृदय-सम्राट सुभाष बाबू प्रतिष्ठित हो रहे थे । गांधी जी और 
उनके अनुयायी अपनी नरम नीति के कारण उनके साथ सहयोग 
नहीं कर पाते थे। फलत:ः त्रिपुरी काँप्रेस के पश्चात्‌ उन्हें इस पद्‌ 
को छोड़ देना पड़ा । इधर पंडित जी ने देशीय लोक-राज्य परिषद्‌ 

का सभापतित्व खीकार कर रियासतों की जनता को जाग्रत करने 
का बीड़ा उठा लिया। १६३८ में उन्होंने 'राष्ट्रीय निर्माण-समिति' 
की स्थापना की । १६३६ में लंका में रहने वाले भारतीयों के कष्ट- 
निवारण के लिए पंडित जी लंका गये। सन्‌ १६३६ में योरुप में 
महायुद्ध छिड़ गया। इस अवसर पर त्रिटिश सरकार ने काँग्रेसी 
मंत्रिमंडलों से परामशे किये बिना ही भारत को युद्धप्रस्त देश 
घोषित कर दिया। इस पर कांग्रेसी मंत्रि-मंडलों ने त्यागपत्र दे 
दिया और अन्त में प्रत्यक्ष संघषे के उद्देश्य से काँग्रेस ने सन्‌ १६४२ 
में 'भारत छोड़ो” आंदोलन का श्रीगणेश कर दिया। इस संबंध 
में १५ अगस्त को विशेष दिवस मनाने की घोषणा की गई। 
संघषे की रूप-रेखा को क्रियात्मक रूप देने के लिए ८ अगस्त 
को वम्बई में अखिल भारतीय काँग्रेस समिति का अधिवेशन 
हुआ | इसमें पंडित जी ने इस आशा का श्रस्ताव प्रस्तुत किया कि 
ऑग्रेज़् भारत से एकदम चले जायूँ। यदि वे ऐसा न करें तो देश 
को प्रत्येक प्रकार के वलिदान के लिए तैयार रहना चाहिए | वस, 
फिर कया था, इस प्रस्ताव के पास होते ही ६ अगस्त को प्रातः 
सव के सब नेता बम्बई में ही पकड़ लिये गये और देश में क्रांति 
की ज्वालाएँ घधक उठीं । इन ज्वालाओं को शान्त करने के लिए 
सरकार ने ऐसे मनमाने अत्याचार किये जिनके स्मरण मात्र से 
रोमांच दो उठता है। 

जवाहरलाल जी, गांधी जी आदि नेताओं को अज्ञात रूप से 
अहमदनगर के किले में डाल दिया गया। यहीं पर पंडित जी ने 
“)800ए९/9 ० वगतं४”” या “हिन्दुस्तान की कहानी” 
नामक अपनी भ्रसिद्ध पुस्तक की रचना कर डाली । 

१४ जून, १६४४५ को लाडे वेवल ने १०१४ दिन जेल में रखने 
के पश्चात्‌ काँग्रेस-कार्यकारिणी के सब सदस्यों को मुक्त कर दिया 

और शिमला में कॉफ़ेंस बुलाकर अन्तरिम सरकार की योजना 
बनाई जाने लगी। किन्तु मुस्लिम लीग की अड़ंगेवाज़ी के कारण 
कोई भी योजना सफल न हो सकी । 

उधर नेता जी सुभाषचंद्र बोस ने सिंगापुर में “आज़ाद हिन्द 
फ्रौज! की स्थापना की। यह 'आज़ाद हिन्द फ़ौज' एक वार तो 
शत्रुओं के छक्के छुड़ाती हुई भारत की सीमा में प्रविष्ट हो 
मणिपुर और विषयपुर के १५००० वर्ग मील के प्रदेश पर आधि- 
पत्य जमाने में सफल हो गई; किन्तु इसी समय आँप्रेज़ों की ओर 
से वढ़ती हुईं भारतीय सेना ने आज़ाद हिंद फ़ौज” के साहस को 
समाप्त कर दिया। 

सन्‌ १६४४ में परमाणु वम के आक्रमण के कारण जापान के 
हथियार डाल देने से “आज़ाद हिन्द फौज” के हज़ारों सैनिकों और 
पदाधिकारियों को गिरफ़्तार कर ऑँग्रेज़ सरकार ने उन पर मुकदमा 
चला दिया। पंडित जी ने शिमला-सम्मेलन से निवृत्त होते ही 
देश में घूम-घूम कर आज़ाद हिन्द फौज के इन वीरों की सहायता 
के लिए प्रबल आन्दोलन खड़ा कर दिया ।। नेहरू जी का ही प्रयत्न 
था जिसके कारण ब्रिटिश सरकार इन वीरों को छोड़ देने के लिए 
वाध्य हो गई । 

१६४६ में केन्द्रीय तथा प्रान्तीय धारासभाओं के नये चुनाव 
हुए। इस बार भी पंजाब, सिंध और बंगाल को छोड़ कर सभी 
प्रान्तों में काँग्रेसी मंत्रि-मंडलों की स्थापना हो गई। इसी वर्ष 
इंग्लेंड में मज़दूर-सरकार की स्थापना हो जाने के कारण भारत 
और ब्रिटेन के संबंध कुछ सुलभते दिखाई दिये; किन्तु तात्कालिक 
वाइसराय लाडे वेवल की दुरभिसंधि के कारण वे संबंध अधिक 
नहीं सुधर पाये। उसने अपनी कूट नीति के कारण यहां हिन्दू- 
मुस्लिम दंगे शुरू करवा दिये और मुस्लिम लीग को दिनो-दिन 

प्रोत्साहन देना आरंभ कर दिया। 

फिर भी २ सितम्बर, १६४६ को अन्तरिम सरकार की स्थापना 
दो गई और भारत के प्रथम प्रधान मंत्री के पद पर पंडित जवाहर- 
लाल नेहरू को ही प्रतिष्ठित किया गया। इस अंतरिम सरकार 
में पहले मुस्लिम लीग का कोई प्रतिनिधि नहीं लिया गया था, 
पर वाद में लाडे बेवल ने मुस्लिम लीग के प्रतिनिधियों को भी 
वलातू ला विठाया । इसी वर्ष पंडित नेहरू जी के प्रयत्नों से दिल्ली 
में एक एशियाई सम्मेलन का आयोजन हुआ जिसमें एशिया के 
सभी प्रमुख राष्ट्रों ने भाग लिया। इसके प्रधान मंत्री भी पंडित 
जी हीथे। 

जैसा कि ऊपर कहा गया है, लाडे बेवल मुसलमानों को देश 
का सबेनाश करने के लिए प्रोत्साहित कर रहा था और उसके रहते 
हुए राष्ट्र की प्रगति हो नहीं सकती थी, अतः उसके स्थान पर लाडे 
मॉउंटवेटन वाइसराय बनकर आये। उन्होंने आते द्वी हिन्दू- 
मुस्लिम नेताओं को बुला कर देश में स्थायी शान्ति तथा पूर्ण 
स्वाधीनता स्थापित करने का भ्रयत्न किया । पर मुस्लिम लीग का 
उन्माद इतना बढ़ चुका था कि पाकिस्तान को स्वीकृत किये बिना 
शान्ति और स्वतंत्रता के कोई चिह्न दी दिखाई नहीं देते थे । सबे- 
संद्वार की उस प्रथम बेला में राष्ट्रनेताओं के समक्ष पाश्चिस्तान की 
स्वीकृति के सिवा अन्य चारा न था। फलत:ः गांधी जी के प्रवल 
विरोध के रहते हुए भी पाकिस्तान की स्वीकृति के साथ राष्ट्र 
नेताओं ने (५ अगस्त १६४७ को भारत की पूर्ण स्वाधीनता 
स्वीकार कर ली। इस प्रकार देश को विभाजित रूप में स्वाधीन 
हो जाने से पंद्रह अगस्त को जहाँ भारत में हपे का अपार पारावार 
उमड़ रह्या था वहाँ पाकिस्तान में हिन्दुओं पर मृत्यु की काली 
घटाएँ मंडरा रही थीं। लाखों निरोह स्त्री-पुरुप, वाल-बुद्ध अपने 

प्राणों को हथेली पर घरे स्वधम की रक्षा करते हुए भारत की ओर 
बढ़ते चले आ रहे थे । उनकी विपत्ति का कोई ठिकाना न था। 
पंडित जी बार-बार पश्चिमी पंजाव जाते और उन असहाय विपन्न 
भाइयों के बीच में घूम-घूम कर ढाढ्स बँधाते। इस संकट के 
अवसर पर पंडित जी ने जिस साहस, दृढ़ता व धैर्य का परिचय 
दिया वह अपना उपमान आप है। जिस किसी तरह भी हो सका 
पंडित जी अधिक-से-अधिक लोगों को निकाल तो लाये किन्तु यहाँ 
उन दुःखी पुरुषार्थियों को फिर से बसाने की एक विकट समस्या 
उनके सामने खड़ी हो गई। नेहरू जी ने प्रबल साहस के साथ 
इस समस्या का भी सामना किया और आज यह समस्या बहुत 
कुछ सुलम गई दिखाई देती दै। 

भारत के स्वतंत्र हो जाने पर भारत के नये विधान के निर्माण 
का कारये भी बड़ी तत्परता से निपटा दिया गया। 

पंडित जवाहरलाल जी के सहयोग से देश इस प्रकार प्रगतिपथ 
पर अग्रसर हो ही रहा था कि ३० जनवरी १६४८ की संध्या-वेला 
में मदान्ध साम्प्रदायिकता ने राष्ट्रपित को देश से छीन लिया और 
विश्ववन्य बापू के बिछुड़ते ही पंडित जी की आँखों के आगे 
अन्धेरा छा गया, वह कुछ देर के लिए किंकत्तव्यविमूढ़ दो गये 
पर फिर अपने संपूर्ण साहस को वटोर कर राष्ट्रनिमाण के महान 
काये में जुट गये | 

इसी समय पंडित जी ने रियासतों के एकीकरण के काये में 
महामति पटेल का पूरा-पूरा हाथ वटाया । फलतः जहाँ भारत की 
छः सौ से अधिक रियासतें एक संघ के रूप में संगठित हो गईं, 
को हैदराबाद जैसी ऐंटभरी रियासतों की अकड़ भी हवा 
हो गद । 

उधर एाकिस्तान ने अक्तूबर १६४७ में काश्मीर पर आक्रमण 

कर राजधानी श्रीनगर के पास तक अपनी सेनाएँ पहुँचा दीं। इस 
पर काश्मीर के महाराजा हरिसिंद और शेख अब्दुल्ला की प्रार्थना 
पर पंडित जी ने भारतीय सेनाएँ भेज कर काश्मीर की आतताइयों 
से रक्षा की, और इस आक्रमण की शिकायत भी अन्तरां्ट्रीय 
सुरक्षा-परिषद्‌ में पेश कर दी । 

हाल ही में २५ जुलाई १६५२ को नेहरू-अब्दुल्ला समभौते के 
अनुसार काश्मीर को वैधानिक रूप से वहाँ की जनता की इच्छा 
के अनुसार भारत में सन्मिलित कर लिया गया है। 

इसी बीच पंडित जी लंदन में ब्रिटिश राष्ट्रमंडल के प्रधान 
मंत्रि-सम्मेलन में भाग लेकर भारत को सर्वोच्च सत्ता-सम्पन्न सवे- 
तंत्र स्वतंत्र राष्ट्र के रूप में ब्रिटिश राष्ट्रमंडल का सदस्य बनाने में 
सफल हो गये । योरुप, अमेरिका, कनाडा और इंडोनेशिया आदि 
की यात्रा कर विश्व में भारत की थाक जमा दी । 

१६४२ में वयस्क मताधिकार के आधार पर प्रान्तीय और 
केन्द्रीय व्यवस्थापिका सभाओं का निर्वाचन करा सच्चे प्रज़ातंत्र 
की प्रतिष्ठा कर दी जिससे विश्व को यह ज्ञान दो गया कि पंडित 
नेहरू रढ़, निर्भीक और कर्म-वीरपृंगव नरश्रेष्ठ नेता हैं। 

निर्वाचन १६४१-४२ के सर्वतन्त्र खतन्त्र प्रजातन्त्र भारत के प्रथम 
निवाचन में काँग्रेस के अध्यक्ष के रूप में पंडितजी ने जो 
भारतव्यापी यात्रा की, वह अपना उपमान आप है। यह यात्रा 
करोड़ों उत्सुक हृदयों के साथ अपना प्रत्यक्ष सीथा सम्बन्ध 
स्थापित करने के उद्देश्य से की गई थी। इस यात्रा को हम 
वास्तविक शब्दों में एक तीर्थयात्रा कह सकते हैं। नो सप्ताह के 
इस तुफ़ानी दौरे में पंडित जी ने द्दिमालय से लेकर केरल और 
आसाम से कच्छ तक का कोना कोना घूम डाला। कोई भी 

- ऐसा प्रदेश या ज़िला नहीं बचा जहाँ पंडित जी ने अपना दिव्य 

सन्देश न सुनाया हो । 

उन्होंने १८ हज़ार मील विमान से, £ हज़ार मील कार से 
एक हज़ार ६ सौ मील रेलवे से और १०० मील नावों से इस 
प्रकार कुल २५ हज़ार मील की इस लम्बी यात्रा में दो करोड़ 
जनता को अपने भाषणों से और इतनी ही जनता को अपने 
दशनों से कृतार्थ किया। इस यात्रा को हिमाचल प्रदेश से आरम्भ 
कर उत्तर-प्रदेश में समाप्त करते हुए वम्बई, ट्रावनकोर, कोचीन, 
मद्रास, मध्यभारत, भोपाल, राजस्थान, उड़ीसा, हेदरावाद, 
मध्यप्रदेश, पंजाब, गुजरात, बैंगलोर, विहार, आसाम, बंगाल, 
वेप्सू , विन्ध्य प्रदेश, सौराष्टर, कच्छ, और अजमेर मेरवाड़ा और 
दिल्‍ली, भारत के इन सभी प्रदेशों और प्रान्तों के प्रमुख नगरों 
की ३०० विशाल सभाओं में तथा सैंकड़ों छोटे-मोटे समूहों में 
अपने प्रभावशाली भाषणों से भारत की पंचमांश जनता को 
अपने मद्दान्‌ गौरवमय विचारों से प्रभावित कर दिया। पंडित जी 
जहाँ भी जाते वहीं जनता अपने इस प्यारे नेता के भाषणों और 
दर्शनों से इतनी प्रभावित हो जाती कि घंटों तक मंत्र-मुग्ध-सी 
स्थिर बैठी रहती | और सभास्थल में एक दिव्य शान्ति का 
साम्राज्य छाया रहता | 

भारतव्यापी इस ऐतिहासिक दौरे के महान्‌ कार्यक्रम के 
साथ ही साथ पंडित जी ने राष्ट्र के प्रधान मन्त्री के रूप में शासन- 
कार्या का भी सुचारु रूप से संचालन कर अपनी अपूर्व क्षमता का 
परिचय दिया । इस सारे समय में उन्होंने विश्राम से अधिक 
यात्रा की, यात्रा से अधिक भाषण दिये, और भाषणों से भी 
अधिक बढ़कर कार्य किया। इस प्रकार कह सकते हैं कि पंडित जी 
की यह अभूतपूर्व ऐतिहासिक यात्रा भारत के इतिद्ास में ही 
नहीं, संसार के इतिहास में सदा स्मरणीय रहेगी । कहते हैं कि इतना 

विशाल दौरा संसार के किसी भी नेता ने आज तक नहीं किया। 
अमेरिका, इंग्लैंड जैसे वढ़े २ साम्राज्यों में भी इतना भ्रमण करने 
का किसी नेता को कभी उत्साह नहीं हुआ। इस दौरे का ही 
यह फल था कि कॉँम्रेस को चुनाव में भारी विजय हुई। सर्वत्र 
काँग्रेस का नाद वजा। अनेक वलशाली विरोधी दल होते हुए भी 
काँ्रेस ने प्रायः सबेत्र वहुमत प्राप्त किया । 

स्पष्ट वात तो यह है कि इस समय शत-प्रति-शत मतदाताओं 
ने कॉप्रेस को नहीं प्रत्युत अपने प्रिय जवाहर को ही वोट 
दिया था। इससे स्पष्ट सिद्ध है कि पंडित जी के प्रति जनता के 
हृदय में कैसा अटल विश्वास है और वे कितने आदर से नेहरू 
जी के लिए अपना सर्वस्व न्योक्ावर करने के लिए तत्पर 
रहती दै। असल वात तो यह है कि पंडित जी ने अपने जीवन का 
अर॒ अणु जनता-जनादन की सेवा में समर्पित कर दिया है फिर 
जनता भी पंडित जी के इंगित पर अपने प्राण तक दे देने के लिए 
क्यों न प्रस्तुत हो जाय ? 

पंडित जी ने इस नवजात भारतीय भ्रजातंत्र की रक्षा के लिए 
अपना खून-पसीना एक कर दिया। आरंभ ही में आंग्ल-अमेरिकन 
गुट इसे हड़प जाना चाहता था। रूस और अमेरिका के परस्पर 
विरोधी गुटों में से किसी एक के भी चंगुल में फँसकर यह अपनी 
खतंत्र सत्ता खो बैठता पर पंडित जी की क्रांतिदर्शिनी राजनैतिक 
प्रतिभा के वल पर वह अपनी तटस्थता की नीति के कारण 
निर्भयता के साथ उन्नति-पथ की ओर अग्रसर हो रहा है। न 
केवल एशिया प्रत्युत सारा विश्व पंडित ली की ओर आशा और 
उत्साहभरी दृष्टि से देख रद्दा है। अन्तरांट्रीय विषम परिस्थिति 
के अतिरिक्त देश की खाद्य-समस्या, शरणार्थी-समस्या, साम्प्रदायिक 
उलमभन, बेकारी, रिश्वितखोरी और काले वाज़ार की भयंकर 

विभीषिकाओं का सामना भी पंडित जी वड़े मनोयोग से कर रहे 
हैं। पंचवर्षीय योजना तथा अनेक प्रकार के उद्योग-केन्द्रों, विशाल 
बाँधों आदि के द्वारा वे तत्काल देश को फलता-फूलता और 
लहलहाता देखने के लिए अहर्निश प्रयत्नशील रहते हैं। ६४ वर्ष 
की वृद्धावस्था में भी ३ जे काये के लिए उनके शरीर में युवकों से 
भी बढ़कर जोश, वच्चों ते भी अधिक स्फूर्ति स्पष्ट प्रकट होती 
है। उन्होंने मन, वचन और कमे से अपनी सत्ता को राष्ट्र 
के रूप में परिणत कर दिया है। वे सच्चे कमेयोगी हैं। ऐसे 
महापुरुष को अपने नेता के रूप में पाकर भारत सचमुच 
कृतकृत्य हो गया दै। हम भी राष्ट्र के कोटि-कोटि कंठों के स्वर में 
स्वर मिलाकर भारत के महामान्य इस महामानव की जय-जयकार 
का उद्घोष करते हुए प्रभु से प्रार्थना करते हैं. कि वह वसुधा के 
इस अनुपम जवाहर को पूर्णायु प्रदान करे ताकि हमारी, उसकी 
ओर विश्व को समग्र मनोकामनाएँ उसी की आँखों के सामने 
फलीभूत द्वो जाये । 











सरोजिनी नायडू 


प्राचीन भारत में श्री का स्थान समाज में बहुत ऊँचा था। 
सबतोमुखी उन्नति के द्वार पुरुष के समान स्त्री के लिए भी खुले 
थे । विद्योपाजेन का क्षेत्र त्री के लिए वर्जित न था। ख्री-जाति 
सम्मानित तथा आहत थी। वेदों के मंत्रार्थ-द्रष्टा ऋषियों के 
नामों में बहुत से नाम स्त्रियों के भी हैं। ऐसे ऐसे वेद-वाक्य हैं 
जिनमें कहा गया दै कि विदुषी कन्या के लिए विद्वान्‌ पति होना 
चाहिए। भगवान्‌ की विभूतियों के अधिकतर नाम सरीलिंग हैं 
जैसे लक्ष्मी, सरस्वती, शक्ति, विद्या आदि । उपनिषदों में ह्द्म 
भारतीय रमणियों को याज्ञवल्क्य जैसे ऋषियों से त्रह्म-विद्या 
पर वात्तालाप तथा विवाद करते देखते हैं। मनुस्म्ति में हम 
पढ़ते हैं--“यत्र नायेस्तु पूज्यन्ते रमन्वे तत्र देवता:” जहाँ स्त्रियों 
का आदर सम्मान होता है वहाँ देवता रमण करते हैं। 

परन्तु यह सब कुछ होते हुए भी भारतवर्ष में वह समय 
आया जब कि देश का अधःपतन हुआ और उस अधःपतन 
में त्री का सामान्य स्थान अक्लुए्ण न रह सका। जब सारा 
भारतीय समाज पतन के गर्त में गिरा तो सञ्री ही कैसे अपवाद- 
स्वरूप रह सकती थी ? लज्जा, सेवा, त्याग, श्रद्धा आदि अनेक 
गुण धारण करती हुईं भी भारतीय ख्री-समाज में समानता के 
स्थान को खो बैठी । उसके लिए विद्योपाजन के द्वार बंद हो गये। 
घर का संकीणे आंगन ही उसका कार्यक्षेत्र रह गया। वाता- 
वरण की इस संकीणता से स््री के दृष्टिकोण में भी संकीर्णता आ 

गई। बहुत हो छोटी आयु में कन्या का विवाह कर देने को लोग 
पुएय समभने लगे और कन्या को पढ़ाने-लिखाने को पाप। 
आधुनिक काल के ख्री-शिक्षा के आरम्भिक इतिहास को देखने 
से ज्ञात होता है कि इस कार में लगने वाले सुधारकों को कितने 
विरोध का सामना करना पड़ा है और लोगों की क्या-क्या 
कद्ृक्तियां सुननी पड़ी हैं। यद्यपि उस पराधीनता तथा पतन के युग 
में भी कहीं-कह्दीं मीरावाई तथा अहल्याबाई जैसी देवियाँ उत्पन्न 
हुईं तथापि साधारणतया ख्लरी-जाति आत्म-विस्मृति की गाढ़ निद्रा 
में निम्न थी। 

पश्चिम के साथ सम्पक में आने पर, पाश्चात्य संस्कृति का 
आधात सहन करने पर, योरुप की विचारधारा के साथ 
संसगे होने पर भारत की सुप्त आत्मा जागी। सूख कर रंडमुंड 
हुए इस मह्दाबट में फिर से कॉपलें उत्पन्न हुई । एक सांस्कृतिक 
जागरण बंगाल से आरम्भ हुआ और भारतवर्ष में फेल गया। 
समाज के दूसरे अंगों में जीवन-संचार होने के साथ ख्री-जाति में 
भी जागृति आई | शिक्षा का द्वार स्त्रियों के लिए भी खुल गया। 
परन्तु आरम्भ-काल में युवकों के समान युवतियों के लिए भी 
शिक्षा वही थी जिसका प्रबंध ऑँग्रेज़ी सरकार तथा ईसाई-धर्म- 
प्रचारक विदेशी समितियों ने हमारे लिए किया था। तत्पश्वात 
भारतीय प्रयत्न से भी शिक्ञा-संस्थाएँ स्थापित हुई परन्तु पाठ्य- 
क्रम लगभग वही रहा जो विदेशी सरकार ने हमारे लिए निश्चित 
किया था। 

यद्यपि उस विदेशी ढंग की शिक्षा ने देश को वह जीवन- 
ज्योति तो नदी जो वास्तविक शिक्षा का ध्येय होनी चाहिए थी 
तथापि उसने हमारे देश को नेठ॒त्व करने वाले बहुत से स्त्री पुरुष 
दिये । दूसरे शब्दों में--क्योंकि कोई दूसरी शिक्षा-प्रणाली 











१६६ स्वातन्त्य-संग्राम [ परोजिनी 








प्रचलित थी ही नहीं, अतः जो भी विदुषी देवियाँ तथा महद्दापुरुष 
उत्पन्न हो सकते थे, इसी प्रचलित प्रणाली में से हो सकते थे। 
हाँ, पाश्चात्य विचार-धारा तथा विद्या-भंडार के सम्पर्क से भारत 
को लाभ पहुँचाना भी स्वाभाविक था। 

भारतीय जागरण के उस अरुणोदय-काल में भारत में जिन 
जिन विभूतियों का आविभांव हुआ, उनमें से एक विशेष विभूति 
थी--भारत-कोकिला श्रीमती सरोजिनी नायडू | 

सरोजिनी का जन्म १३ फ़रवरी, १८७६ को दक्षिण-भारत के 
हेदरावाद नगर में हुआ। उनके पिता श्री अघोरनाथ चट्टोपाध्याय 
पूर्वीय वल्लाल के एक ब्राह्मण वंश में उत्पन्न हुए थे। उन्होंने 
१८७७ में ऐडनवरा से डाक्टर आ्रॉफ़ साइंस की उपाधि ली और 
तत्पश्वात्‌ कुछ देर तक ज़मेनी में विद्याध्ययन करके वे भारत 
लौटे। उन्होंने हैदराबाद में निज्ञाम कालेज की स्थापना की। 
अघोरनाथ चट्टोपाध्याय सरस्वती देवी के अनन्य उपासक थे। 
उनका सारा समय विद्या-विलास तथा अध्ययनाध्यापन ही में 
व्यतीत होता था। उनके यहाँ बहुत से विद्या-विलासी जनों का 
आना-जाना रहता था। वे आने वालों का हार्दिक स्वागत करते 
ओर हर प्रकार से उनकी सहायता करते थे । परोपकार और 
विज्ञान ही उनके दो व्यसन थे। यद्यपि उनकी शिक्षा विज्ञान की 
थी तथापि उन्हें कवि का हृदय मिला था। परन्तु सरोज़िनी को 
काव्य-प्रतिभा पिता की अपेक्षा अधिक माता से मिली थी। माता 
वरदासुन्दरी वास्तव में कवयित्री थीं। अपनी युवावस्था में उन्होंने 
वढ़ला में वहुत-सी उच्चकोटि की कविताओं की रचना की थी। 

सरोजिनी माता-पिता की सत्रसे बड़ी संतान थीं। उनकी 
शिक्षा का आरम्भ, उस समय के सुशिक्षित वर्ग की रीति के 
अनुसार अंग्रेज़ी से किया गया। ६ वरस की आयु में एक वार 

उन्हें आँग्रेज़ी में सम्भाषण न कर सकने पर दंड मिला था। पिता 
सरोजिनी को गणित-शाल्नर तथा विज्ञान की विदुषी वनाना चाहते 
थे परन्तु बेटी को यह विषय शुष्क जान पड़ते थे। कल्पनाशोल 
प्रकृति की उस कन्या ने तो आगे चल कर कवि वनना था। 
आपने अपने एक पत्र में लिखा है--“एक दिन जब कि मेरी 
शआ्रायु ११ बरस की थी, मैं बीज-गशित के एक प्रश्न पर बैठी 
खीम रही थी | प्रश्न ठीक निकलता नहीं था। उसके बदले एक 
पूरी कविता मेरे मन में आ गई और मेंने उसे लिख डाला ।” 
१२ बरस की आयु में सरोजिनी ने मद्रास विश्वविद्यालय से ऐंट्रेंस 
की परीक्षा पास कर ली। उन दिनों तो किसी कन्या का ऐंट्रेंस 
पास करना ही एक आश्चर्यजनक वात थी और फिर इतनी छोटी 
आयु में ! सरोजिनी का स्वास्थ्य अच्छा नहीं रहता था परन्तु 
उन्हें कविता-अ्रध्ययन ओर काव्य-रचना की घुन लगी रहती 
थी। १३ बरस की आयु में उन्होंने स्काट कवि की कविता “लेडी 
श्रॉफ दी लेक! के ढंग पर १३०० पंक्तियों की एक श्रेंग्रेज़ी कविता 
छः दिन में लिख डाली । उन दिनों सरोजिनी का स्वास्थ्य ऐसा 
था कि डाक्टर ने उन्हें पुस्तक को छूने तक से वर्जित कर दिया 
था। ढाक्टर की इस आज्ञा की पूरे रूप से अवद्देलना करने मात्र 
के भाव से सरोजिनी ने २००० पंक्तियों का एक काव्य-नाटक 
लिख ढाला। १४ से १८ बरस की आयु तक सरोजिनी ने बहुत 
अध्ययन किया । इसी समय उन्होंने एक उपन्यास भी लिखा। 
उसी छोटी आयु में सरोजिनी के जीवन का संप्राम आरम्भ 
हो गया। सरोजिनी का प्रेम श्री गोविंद राजलु नायड्ट से हो गया। 
डाक्टर गोविंद राजलु नायद्ट ( सरोजिनी के भावी पति ) यद्यपि 
एक कुलीन वंश के थे तथापि अत्राह्मण थे। सरोजिनी के घर- 
वालों ने इस प्रेम-सम्बन्ध को बुरा समझा। नायइ के पक्ष वाले 

भी इसे उचित न समभते थे। सब ओर से विरोध देख कर 
सरोजिनी ने अपने प्रणय-सम्वन्ध को स्थगित तो कर दिया परन्तु 
उनसे विवाह का विचार नहीं छोड़ा । 

१८६४ ३० में सरोजिनी देवी निज्ञाम की ओर से एक विशेष 
छात्रवृत्ति पाकर विलायत पढ़ने के लिए गई परन्तु वहाँ भी उन 
का खारध्य अच्छा न रहा और वे १६६८ में भारत लौट आईं। 
इंग्लैंड में सरोजिनी ने अपने समय का बहुत सदुपयोग किया । 
विद्या-लाभ के अतिरिक्त उन्होंने उस समय के अम्रेज़ साहित्य- 
सेवियों से परिचय वढ़ाया। मिस्टर आर्थर साइमन और सर 
एडमंड गास उनके विशेष परिचित साहित्यिकों में से थे। उन्हीं 
दिनों सरोजिनी ने इटली की यात्रा भी की और उनके हृदय पर 
उस देश का विशेष प्रभाव पड़ा । 

विलायत से लोटकर तीसरे ही मास, १६ बरस की आयु में 
सरोजिनी ने अपने प्रणयपात्र श्री गोविंद राजलु नायडू से विवाह 
कर लिया। इस विवाह पर यद्यपि टिप्पणियाँ हुईं, तथापि सरोजिनी 
ने अपने खतंत्र विचारों को कार्यानिवत करके दिखा दिया । दम्पती 
का वैवाहिक जीवन नितांत सुखमय रहा। ग्रह-संचालन तथा 
संतान-पोषण के साथ-साथ सरोजिनी को काव्यानुशीलन तथा 
सावेजनिक कार्यों के लिए भी समय मिलता रहा। 

सरोजिनी नायडू के जीवन में तीन धाराएँ स्पष्ट रूप से 
दृष्टिगोचर होती हैं--कविता, सामाजिक तथा राजनीतिक कार्य । 
तीनों क्षेत्रों में उनका विशेष स्थान है । 
कविता-- 

सरोजिनी को अआऑम्रेज़ी भाषा में कविता लिखने का अभ्यास 
वाल्यकाल ही से था। १८६५ में जब वे इंग्लैंड गई तो उनकी 
आयु केवल १६ वरस की थी, परन्तु तब तक वे वहुत-सी कविताएँ 

लिख चुकी थीं। इंग्लैंड में उनका परिचय भ्रसिद्ध साहित्य-ममेज्ञ 
सर ऐडमंड गास से हो गया। ऐडमंड गास ने यह जान कर कि 
सरोजिनी को अँप्रेज़ी में कविता लिखने की रुचि है, उन्हें अपनी 
कविताएँ दिखाने को कह्या। सरोज्ञिनी ने अपनी कविताओं 
का बंडल दे दियाँ और उस अनुभवी विद्वान्‌ ने एकांत में उन 
कविताओं का अध्ययन और मनन किया। उन्हें वे कविताएँ 
कृत्रिम और प्रेरणाविद्ीन जान पढ़ी । उन पर उन कविताओं 
का जो प्रभाव पड़। उसको उन्होंने सरोजिनी की एक पुस्तक 
की भूमिका में इस प्रकार लिखा है, “श्रीमती सरोजिनी ने 
जो पद्य मुमे दिये वे पिंगल, व्याकरण तथा भावों की दृष्टि 
से दोष-रहित थे; परन्तु उनमें वड़ी भारी कमी यह थी कि 
वे नितांत व्यक्तित्व-शून्य थे । भावों तथा कल्पना की दृष्टि से 
वे पाश्चात्य रंग में रँगे थे । उनमें टैनीसन और शैली के रंगों का 
आभास ह्वोता था । यदि मैं भूल नहीं करता तो उनमें ईसाई मत 
का सा त्याग भी कलकता था । मैंने विषादपूबेक उन्हें उठा कर 
अलग रख दिया । यह तो अनुकरण करने वाले पक्षी की वाणी 
थी।” सर एडमंड गास ने काव्य-रचना के सम्बन्ध में सरोजिनी 
को जो सम्मति दी उसका तात्पय निम्नलिखित दै-- 

“भूठे अँग्रेज़ो भावों में डूबी हुई अपनी सब रचनाओं को 
रही की टोकरी में डाल दो । एक विचारशील भारतीय युवती 
से, जिसने हमारी भाषा द्वी नहीं, हमारे पिंगल का भी ज्ञान प्राप्त 
कर लिया है, हम पाश्थात्य भावों तथा कल्पनाओं की आशा नहीं 

। हम उससे प्राच्य भावों और कल्पनाओं का परिचय 
प्राप्त करना चाहते हैं, धर्म के उन प्राचीन मंतव्यों का दिग्दशेन 
करना चाहते हैं, जिनका प्राच्य देशों में उसी समय अनुभव 
हो चुका था। जब पाश्वात्यों को अपनी स्थिति ही का ज्ञान नहीं 

था। तुम अपनी कविता में अँग्रेज़ी पक्षियों, रोविन और लवा 
का वर्णन करना छोड़ दो। इसी प्रकार हमारे फूलों, फलों, बृत्तों 
तथा दृश्यों और भू-देशों के वन का भी सदा के लिए परित्याग 
कर दो; हमारे गिरिजाघरों के घंटों को भूल जाओ । अपने देश 
और अपने प्रांत की नदियों, पबतों, मंदिरों, उद्योनों, वनस्पतियों 
तथा निवासियों का वणेन करो--इन के सहज तथा प्राकृतिक 
भावों को व्यक्त करो । सारांश यह है कि भारतीयता धारण करो; 
पाश्चात्य कवियों की अनुकृति करने की चेट्ठा में अपने व्यक्तित्व 
का नाश न कर डालो |” 

क्या ही अच्छी सम्मति है जो पाश्चात्य रंग में रँगे आज के 
युवक युवतियों के लिए भी शिक्षाप्रद है । सरोजिनी को यह्‌ 
वात लग गई । उन्होंने ध्यानपूषेक उस बृद्ध साहित्य-सेवी की 
वात को सुना और स्वीकृत कर लिया । स्वयं सर एडमंड गास 
ने लिखा है कि तत्पश्चात्‌ श्रीमती सरोजिनी ने कोई ऐसी रचना 
नहीं की, जिसमें उनकी भारतीयता स्पष्ट न कलकती हो । हम 
उस आअ्ँग्रेज़ साहित्य-ममेज्ञ के कितने आभारी हैं जिन्होंने 
क्रत्रिम मागे पर जा रही सरोजिनी की प्रतिभा को परिवर्तन के 
लिए प्रेरित करके भारत को एक वास्तविक कवि प्रदान किया। 
अपनी कृतज्ञता को प्रकट करते हुए सरोजिनी ने अपनी प्रथम- 
प्रकाशित पुस्तक 'स्वणे देहली' (70९ 60]00॥ 7%/९४॥४०११) 
उस विद्वान्‌ को समर्पित की है और लिखा है, “यह पुस्तक सर 
एडमंड गास को समर्पित है जिन्होंने सबेप्रथम मुझे 'स्वणे 
देहली” का मागे दिखाया ।” 

'स्वणे देहली” १६०४ में प्रकाशित हुई । इस में १८६६ से 
१६०४ तक रचित कविताओं के संग्रह हैं । सब कविताएँ उच्चकोटि 
की और चुनी हुई हैं। इसमें वाल्यकाल तथा तरुणावस्था 

के भाव हैं। इस पुस्तक के कई संस्करण निकले और सरोजिनी 
नायडू की ख्याति देश और विलायत में भी फैल गई । इंग्लैंड के 
लगभग सभी प्रसिद्ध पत्रों ने पुस्तक की प्रशंसा की | 

सरोलिनी की दूसरी पुस्तक का शीर्षक है, 'जीवन और रूत्यु- 
विषयक कविताएँ” ([20९708 ० ]//0 ४70 0९9)) तीसरी 
पुस्तक 'काल-पक्षी? (])॥6 ॥आ0 ०/ '५॥6) तो बहुत ही प्रसिद्ध 
हुई। यद्द १६१२ में प्रकाशित हुई और कदाचित्‌ यही लेखिका की 
सर्वोत्तम कविता-पुस्तक है। इसमें पहली कृतियों से अधिक 
प्रौद़ता है। सरोजिनी की कविताओं की ख्याति ऑँग्रेज़ी भाषा- 
भाषी देशों तक ही नहीं पहुँची प्रत्युत उनकी वहुत-सी कविताओं 
के श्रनुवाद फ्रेंच तथा जन भाषाओं में भी हुए। चौथी पुस्तक 
दूर हुआ हेना! ( ११९ 970४श१ शेरा8 ) १६१७ में 
प्रकाशित हुई। 

चौथी पुस्तक की कविताएँ सरोजिनी ने सावेजनिक कार्यों में 
भाग लेना प्रारम्भ करने के पश्चात्‌ लिखी थीं । ज्यों-ज्यों उनकी 
रुचि सामाजिक तथा राजनीतिक कामों की ओर बढ़ती गई, त्यों 
त्यों उनकी कविताओं में प्रतिभा का हास होता गया। समालोचकों 
ने उन्हें पहले से सावधान कर दिया था कि सार्वजनिक कार्यों 
में भाग लेने से उनकी कविता को अवश्य क्षति पहुँचेगी परन्तु 
उन्होंने देश की पराधीन तथा पतित अवस्था में वीणा को छोड़ 
कर पताका को धारण करना ही उचित सममा | १६४३ ६० में 
उनकी सभी कविताओं का एक संस्करण निकला | 

सरोजिनी नायडू की कविता यद्यपि ऑँग्रेज़ी भाषा में हुई 
तथापि भाव तथा कल्पनाएँ उसमें सब भारतीय हैं। सर एडमंड 
गास की सम्मति को उन्होंने श्रक्षरशः प्रहण किया | उनकी 
कविताओं के बारे में किसी प्रसिद्ध पत्र ने लिखा था, “इन 

कविताओं ने एक ऐसा नया द्वार खोल दिया है जिससे, यदि 
पाश्चात्य लोग चाहें, तो पूर्व का ज्ञान प्राप्त कर सकते हैं ।” रंग 
भारतीय द्वोते हुए भी किसी प्रकार की संकीर्णता नहीं आ पाई 
हे। विश्व-प्रेम की भावना द्वी कविताओं का आधार है। १६१५ 
की काँग्रेस में सरोजिनी ने एक कविता भारत माता की वंदना! 
पढ़ी थी। उसकी कुछ पंक्तियों का भाव उनकी विशाल भावना 
के उदाहरण के रूप में यहाँ दिया जाता है-- 

हिन्दू--“माता, हमारी अचेना के पुष्प तेरे सिर के किरीट 
बनेंगे ।”? 

पारसी--“माता, हमारी आशा की ज्योति तेरा आवरण 
बनेगी ।” 

मुसलमान--“हमारी प्रेमरूपी तलवारें तेरी रक्षा करेंगी ।” 

इसाई--“माता, हमारे धर्म का संगीत तेरी सेवा में रहेगा ।” 

सभी धर्मावलम्वी--“क्या हमारी उत्कट भक्ति द्वारा तेरा 
कल्याण न हो सकेगा ? हे सम्राज्ञी, हे देवि, सुनो, हम तुम्हारी 
वंदना करते हैं ।” 

यद्यपि सरोजिनी का जन्म उच्च कुल में हुआ, वे धन की 
गोदी में पल्लीं और सम्पन्न घर में विवाहित हुईं तथापि उनके 
अंतःकरण में प्राशिमात्र के लिए सहानुभूति तथा संबेदना का 
भाव था और निम्न वर्ग की जनता के भावों को भली भांति 
अंकित कर सकती थीं। 

सरोजिनी नायडू को भारत के भविष्य पर हृद विश्वास 
था । अपने हृदय के अंतरतम में वे अनुभव करती थीं कि वत्तमान 
काल में भारत की जो अवनत दशा है, वह न रहेगी भविष्य में 
एक दिन यह देश गर्वोन्नत होकर संसार को अपना प्राचीन संदेश 
सुनायेगा, जिस संदेश के विना अशांति और त्रास संसार से दूर 

न होंगे। अपनी 'भारत माता के प्रति” शीषक कविता में आपने 
लिखा दी 

“अंधकार से प्रस्त, रूदन करती हुई जातियाँ तेरे नेतृत्व की 
प्रतीक्षा कर रद्दी हूँ ४ अ6० ४ माँ, ह्दे माँ, तूसो क्यों रद्दी है ३७७४७ % 
तेरी प्रतिष्ठा करने के लिए तेरा भविष्य तेरा आहान कर रहा 

॥ (89 

अँग्रेज़्ी भाषा पर आपको जो अधिकार प्राप्त था उसके बारे 
में सर एठमंड गास ने लिखा है, “वास्तव में में यह विश्वास करने 
के लिए अप्रस्तुत नहीं हूँ कि आज तक जितने दिंदुस्तानियों ने 
श्रँप्रेज़ी में रचनाएँ की हैँ उनमें से सरोजिनी की रचनाएँ सबसे 
चमत्कारिक, सबसे मौलिक तथा सबसे शुद्ध होती हैं ।” 

यहाँ उनकी कविता में से कुछ संदर्भों के अनुवाद देना 
अनुचित न द्वोगा, परन्तु यह स्मरण रद्दे कि कविता के अनुवाद में 
और फिर गद्यान॒वाद में वह मौलिक कविता का रस नहीं हो 
सकता। 

“है मेरे जीवन के दीपक, काल के होठों ने तुमे अकस्मात्‌ 
अपने श्वास से बुका दिया है। कुछ भी हो, अब तेरी विगत 
ज्योति पुनरुज्जीवित नहीं हो सकती'''हे प्रिय, क्या जीवित 
अंधकार ही सदा के लिए मेरा आवास होगा ? 

“हे मेरे जीवन-तरु, काल के निदेयी पेरों ने तेरे मूल को 

डाला है। कोई भी वस्तु अब तुमे तेरा अतीत गौरव प्रदान 
नहीं कर सकती'**' ' 'बृक्ष के शुष्क हो जाने पर, उसके पल्षव 
कहीं जीवित रह सकते हैं ?” 

“सती! शीषक कविता से । 


“हे यौवन, प्रिय संगी यौवन, क्‍या तू चला जायगा ? तू 

और में, दीघे काल तक एक ही साथ रहे हैं। एक ही साथ देश- 
देशान्तरों में उघा का पान किया और एक द्वी साथ आकाश के 


नीचे फल चुने हैं ! 
--“है चपल मित्र, कल तक तो मैं भविष्य के अविच्छिन्न तथा 
असीम आहाद का स्पप्न देखा करती थी.... .. । तू जो चला 


जायगा, तो आज से मैं क्या अतीत काल ही के भंगुर सुखों का 
स्वप्न देखूँगी ? 

“में तुमें तेरी अस्थिर तथा भूूठी प्रतिज्ञा से मुक्त करती हूँ। 
परन्तु हे मेरे साथी, विदा होने से पहले मेरे नेत्र-पुटों तथा 
भौंहों को एक बार चुम्बन कर ले । मैंने तेरी मूर्ति को अपने हृदय 
में स्थापित किया है ।” 

“यौवन के प्रति! शीषेक कविता से । 





“हे प्राथनामय नेत्रों वाले, अभय मुद्रा में स्थित पद्मासीन 
भगवान्‌ बुद्ध, यह्‌ कैसा अछुण्ण, अनंत तथा रहस्यमय परमानंद्‌ 
तुम्हें प्राप्त दे ! तुम्हारी केसी परम शांति है, जिसका हमारी रृष्टि 
को आभास नहीं दो सकता, और जो मनुष्य-संसार के लिए 
दुलेभ है ! 

“हमारे कौतूहलपूर्ण जीवन-पथ में सदा परिवर्तेन की वायु 
चलती रद्दती है। आने वाले दिवस की व्यथाएँ वीते हुए दिवस 
के दुःखों का स्थान ले लेती हैं। एक स्वप्न के वाद दूसरा स्वप्न 
आता है; एक समस्या के अन्तर दूसरी समस्या उपस्थित होती 
हे, का अंत में काल जीवनरूपी जाल को विच्छिन्न कर 
देता है। 

“हमारे लिए दुःख और यातनाएँ हैं, अपने गबे के खंडित 
रहस्य हैं, पराजय के कठिन पाठ हैं। हमारे लिए ऐसे पुष्प हैँ 

जो दुष्म्राप्य हैं, ऐसे फल हैं जो वर्जित हैं। हमारे लिए वह परम 
शांति कहाँ जिस पर, हे पद्मासीन बुद्ध, तुम ने अधिकार प्राप्त 
कर लिया है । 

“हम अपनी कष्टसाध्य अभिलाषाओं की दृप्ति में असफल 
रहते हैं; उस देवी उच्च शिखर पर चढ़ते हुए हमारे पैर थक 
जाते हैं और हमारे विश्वास शिथिल पढ़ जाते हैं ***? 

“अंत-स्थान दूर और अस्पष्ट है; परन्तु वह निरंतर दमें 
अपनी ओर बुला रहा है। हमारे संपूणे जीवन के दिवस अनंत 
के एक क्षण मात्र हैं। हे पद्मासीन, तुम्हारे नि्वाण पद को हम 
कैसे प्राप्त कर सकेंगे ?” 

'पद्मासीन बुद्ध' शीषेक कविता से । 





“हे मेरे हृदय, हमें शीघ्र ही उठना होगा, और संसार-युद्ध 
तथा जन-समूह्‌ के कोलाहल में सम्मिलित होना दोगा'"“'''हे 
मेरे हृदय, आ, हम उठें और अपने बचे हुए स्वप्नों को एकत्र 
करें। हम जीवन की वेदना पर संगीत की वेदना से विजय प्राप्त 


करेंगे ।? 


“वन में शीषेक कृविता से | 





यद्यपि उनकी कविताएँ बहुत उच्च कोटि की हैं. तथापि कवि 

को उनसे पूरा संतोष नहीं दै। सरोजिनी की कविता का आदरशे 

बहुत ऊँचा था। अपनी कविता के बारे में वे अपने एक पत्र में 
। 

“क्या यह सम्भव है कि मैंने सौंदर्यपूर्ण पद्य लिखे 

हैं १:-“** “आप जानते हैं. कि मेरा कला का आदश कितना ऊँचा 

है ्रौर मेरी दृष्टि में मेरे तुच्छ और स्फुट पद्म मुमे पूरोरूप से 

सुन्दर नहीं प्रतीत होते। मेरा तात्पये उस सनातन सौंदये से है 
जिसकी मुमे महती अभिलापा रहती है।” 

अपनी साधना के फल से असंतुष्ट रह कर अन्यत्र लिखा 

“चास्तव में मैं कवि नहीं हूँ । मुममें कल्पना है; अभिलाषा 
है; परन्तु उद्गार नहीं हैं । यदि में एक भी ऐसी कविता लिख 
लू, जो सौंदर्य तथा उच्च भावों से पूर्ण द्ो तो मैं सदा के लिए 
सुखपूर्वक मौन हो जाऊँ।” 

इसी भाव को लेकर अन्यत्र लिखा है-- 

“ज्ञब तक जीवित हूँ, मेरी आत्मा की यह असीम अभिलापा 
रहेगी कि मैं कविता करूँ--एक ही पथ्य सनातन कविता की एक 
ही पंक्ति । कदाचित्‌ मैं अपनी इच्छा की पूर्ति हुए बिना ही मर 
जाऊँगी।” 

साबेजनिक कार्यों में भाग लेते हुए भी उनका अंतिम ध्येय 
“कविता” ही था । अपनी एक कविता में उन्होंने लिखा है-- 

“धर्माध्यक्ष और मद्दात्मागण अपने-अपने धम में प्रसन्न रहें। 
नपति अपनी सेनाओं सहित कीर्तिशाली कार्यों का सम्पादन 
करें । पराजितों को शांति प्राप्त हो; वलशालियों को आशा प्रदान 
हो ।. . .परन्तु हे मेरे स्वामिन्‌, मुझे संगीत का आनंद प्राप्त हो।” 

सरोजिनी नायडू की कविता उनके जीवन की प्रथम तथा 
स्वेसुन्दर माँकी है । उनके समाज-सुधार सम्बन्धी विचारों तथा 
राजनीतिक काये का अपना महोच्व स्थान है परन्तु समय बीतने 
पर और देश तथा समाज की समस्याओं के सुलम जाने पर उनके 
सावेजनिक कारये के महत्व को विस्मृत कर देना सम्भव है परंतु 
उनकी कविताएँ उनका स्थायी स्मारक हैं । जब तक मानव हृदय 
में प्पन्दन दे, कविता का रस फीका नहीं पड़ सकता | हाँ, यह्‌ 

देश का दुर्भाग्य है कि परिस्थितियों ने सरोजिनी को अँग्रेज़ी भाषा 
में कविता करने की प्रेरणा की। उस समय अँमग्रेज़ी ही का प्रभुत्व 
था और भारतीय भाषाओं के प्रति सुशिक्षित वर्ग की अरुचि 
थी। लगभग एक ही समय में सरोजिनी नायडू ऑमग्रेज़ी में और 
रवींद्रनाथ टैगोर बंगला में साहित्य-रचना कर रहे थे। बंगाली 
. प्रतिभा दो भिन्न माध्यमों द्वारा प्रकट हो रही थी; एक स्वदेशी 

था और दूसरा विदेशी । क्या ही अच्छा होता कि सरोजिनी भी 
किसी भारतीय भाषा को माध्यम के रूप में अपना सकी होतीं 
और देश का साहित्य-भण्डार उनकी मौलिक रचनाओं से वैसे 
ही भरपूर होता जैसे रवींद्रनाथ टैगोर की रचनाओं से हुआ। 
समाज-सुधार सम्बन्धी विचार-- 

श्रीमती सरोजिनी नायडू का समाज-सुधार सम्बन्धी काये 
जीवन के प्रातःकाल ही में आरम्भ हो गया था। वे केवल 
समाज्-सुधार पर भाषण देना ही नहीं जानती थीं प्रत्युत 
विचारों को जीवन में कार्यान्वित करके उदाहरण भी प्रस्तुत कर 
सकती थीं । उनका अपना विवाह ही एक परयाप्त उदाहरण है। 
समाज में प्रचलित जन्म की जात-पात और ऊँच-नीच को वे देश 
के लिए हानिकारक सममती थीं । अस्प्रश्य जातियों की दुईशा 

देख कर उनका हृदय रोता था । स्त्री-जाति की अज्ञानता तथा 

विद्या-विह्ीनता उन्हें समाज के लिए घातक जान पड़ती थी। 
स्त्री-जाति की शिक्षा के लिए तो उन्होंने १६०६ ३० हो से कार्य 
करना आरम्भ कर दिया था । हिंदू-मुस्लिम एकता उनका एक 
प्रिय विषय था । नवयुवक तथा नव युवतियों को मिलकर और उन्हें 
कतेव्य-पथ पर प्रेरित करके उन्हें विशेष प्रसन्नता होती थी । 

अपने साबेजनिक जीवन में आपको सारे भारतवर्ष तथा 
संसार के दूसरों देशों में भी बहुत भ्रमण करने का अवसर 

मिला । जहाँ भी आप गई, आपने समाज-सुधार सम्बन्धी अपने 
विचारों को अपनी मधुर तथा कलापूर्ण भाषा में प्रस्तुत करने 
का अवसर नहीं खोया । आपकी वाणी में ओज था, आकर्षण 
था ओर प्रेरणा-शक्ति थी। परमात्मा ने आपको वाणी की जो 
प्रभावोत्पादक ओर उत्तेजक शक्ति प्रदान की थी, आपने उसका 
पूरा उपयोग किया । 

गांधी जी के सावेजनिक क्षेत्रों में आने पर देश के समाज- 
सुधार सम्बन्धी कारये में एक नई स्फूर्ति उत्पन्न हो गई और गांधी 
जी के सम्पक में आकर श्रीमती सरोलिनी नायडू की समाज- 
सुधार-भावना को बहुत उत्तेजना मिली । गांधी जी ने राष्ट्रीय 
निर्माण का जो सबेतोमुखी कार्यक्रम देश के सामने रखा उसे 
दूसरे कई उच्च कोटि के नेताओं के समान सरोजिनी नायडू ने 
भी शिरोधाय किया | 

अब हम यहाँ श्रीमती जी के स्थान-स्थान पर दिये गये अनेक 
भाषणों में से कुछ उद्धरण प्रस्तुत करते हैं जिनसे आपके 
समाज-सुधार सम्बन्धी विचारों का परिचय श्राप्त होता है । 

१६२३ ई० में वम्बई में सवर्णों तथा हरिजनों के सहभोज 
पर आपने एक बड़ी उत्साहपूर्ण वक्ता दी थी | आपने 
कहा था-- 

“यह बड़े सोभाग्य की बात है कि भिन्न-भिन्न राजनीतिक दलों 
के नेता इस महान कार्य में सम्मिलित हैं। यह कार्य दल-विशेष 
का नहीं, सम्पू्ं समाज का है । भारत के लिए यह्‌ लांछन 
की बात है कि उसकी सन्‍्तान का एक बड़ा भाग पतित अथवा 
अस्पृश्य सममा जाय । बिना उन्हें साथ लिये हम अपने 
राजनीतिक मंतव्यों में कदापि सफल नहीं हो सकते ।” 

बैसे तो हरिजनों की अवस्था सारे भारत में शोचनीय है 











नायहू ] .. के महारथी १७६ 








परंतु दक्षिण भारत में यह रोग बहुत भयावह सीमा तक पहुँचा 
हुआ है। १६२३ ३० में दक्षिण भारत के भ्रमण में एक सम्मेलन 
की सभा-नेत्री के पद से भाषण देते हुए उन्होंने सवर्णों को 
सम्बोधित करके कहा था-- 

“मित्रो, कितने सहज कपट से हम अस्प्ृश्यता को दूर करने 
के प्रश्न पर अपनी अनुमति दे देते हैं | पर जब व्यवहार का 
समय आता है, तव अपने घरों में ऐसे सैकड़ों बचाव करने 
लग जाते हैं, जिनसे हम अपनी जाति से निकाल न दिये जायूँ । 

इस विषय पर बड़े २ सुधारकों को कद्दते सुना है कि अछूत 
जातियाँ अपने लिए अवश्य अलग कूछएँ बना लें। यदि वे लोग 
अपने लिए अलग मन्दिर बनाते हैं, तो हमें कोई आपत्ति नहीं 
है। परल्तु, में कद्दती हूँ--मित्रो, क्या वे तुम्हारी दी भाँति मनुष्य 
नहीं हैं? बे उसी मिट्टी के वने नहीं हैं, उसी सुख-दुःख के चक्र 
में नहीं पढ़े हैं ? क्‍या तुम्हारी तरह उनके हृदय में भाव नहीं 
हैं, तम्द्ारी ही तरह वे भोजन नहीं करना जानते, तुम्हारी ही 
तरह वे साँस नहीं लेते ? तुम्हारी तरह वे भी गुलाम हैं, और 
तुम्दारे ही कारण वे और भी अधिक गुलाम बने हुए हैं। आज 
२०वीं शताब्दी में तुम उन स्वतंत्र जातियों के अधिकार की 
बरावरी का दावा करते हो, जिन्होंने भेद और अत्याचार को 
दूर कर दिया है। यह क्‍या तुम्हारे लिए धरृष्टता की वात नहीं 

१ छूत-छात का भाव दूर करना हमारे लिए कया अपनी ही 
बेड़ियों का काटना नहीं है ? क्‍या यह हमारा धर्म नहीं है कि 
अपनी जन्मभूमि के मस्तक से इस कलंक को दूर करें, क्योंकि 
हमीं इस कलंक के कारण हैं ?” 
१६२२ ई० में मद्रास में एक सावेजनिक व्याख्यान में उन्होंने 
ब्राक्षणों को सम्बोधित करके कह्दा था-- 

“जब तक तुम अछूतों की समस्या को हल नहीं कर लेते 
तब तक स्वतंत्रता की बात करने के भी अधिकारी नहीं हो। 
आखिर स्वतंत्रता है क्‍या वस्तु ? क्या तुम्हीं दिल्ली और शिमला 
की व्यवस्थापिका सभाओं में जाओगे, जिनको प्रतिनिधि रूप में 
बोलने का कुछ अधिकार नहीं ? तुम व्यवस्थापिका सभाओं 
में जाकर करोगे क्‍या ? किन के प्रतिनिधि कहलाओगे ? सचाई 
के साथ क्‍या तुम कह सकते हो कि तुम्हारे हृदयों में देश की 
भलाई का भाव है ? तुम ऐसा कदापि नहीं कह सकते। गलियों 
के पत्थर तुम्हारे विरुद्ध साक्षी देंगे। जंगलों के वृक्ष तुम्हें 
भिकारेंगे । पहाड़ियाँ और जंगल उन लोगों के संतप्त अश्रुओं 
को जानते हैं, जिनके स|मने आने ही में तुम अपने को अपवित्र 
सममने लगते हो ।” 

ये शब्द बड़े हैं परन्तु दक्षिण भारत में अस्प्रश्य कही जाने 
वाली जातियों की जो दुर्दशा है, उसके अनुरूप ही हैं। 

सरोजिनी नायडू का समाज-सुधार सेवा-भाव से प्रेरित था, 
किसी पर परोपकार जताने के लिए नहीं। अपने इस उच्चादशे 
को उन्होंने एक व्याख्यान में ऐसे वर्णन किया था-- 

“द्वानशीलता के भाव से प्रेरित होकर गरीबों की सहायता 
करना उनका अपमान करना है और जो उनके लिए मृत्यु से 
भी बुरा है। कारण, धनियों को धन का अभिमान है और 
रूपवानों को अपने सौन्दय का। कवियों के पास उनकी प्रतिभा 
है; परन्तु ग़रीबों के पास केवल एक मान है। यदि समाज-सेवा 
करना चाहते हो तो विनय भाव से करो । इसी से तुम्हारी सेवा 
को दीन-दुःखी और मरते हुए लोग स्वीकार करेंगे। इसी के 
कारण ग्रीब तुम्हारे हाथों से वह जल ग्रहण करेंगे, जिससे 
उनके प्राणों की रक्षा की संभावना है ।” 

भारत की ख्ली-जाति के जागरण तथा उत्थान-कार्य में 
सरोजिनी नायडू का विशेष हाथ था। स्वयं स्री होने के कारण 
वे स्तियों के कष्टों और समस्याओं को वहुत अच्छी तरह समभती 
थीं। देश के सभी भागों में भ्रमण करने के कारण उन्हें सभी 
प्रांतों की स्त्रियों के सम्पक में आने का अवसर मिलता था और 
जहाँ उनका सम्पके होता था वहीं जागृति का उद्धव दो जाता 
था। परदा-प्रथा के वारे में उन्होंने कहा धा-- 

“इस पुरानी सामाजिक प्रथा की बुराई-भलाई का विवेचन 
किये बिना ही मैं विश्वासपूवेक कह सकती हूँ कि परदे की प्रथा 
अन्य पुरानी प्रथाओं की भाँति उठ रही है। हमारी जातीय 
जागृति की आवश्यकताओं के सम्मुख यह अधिक काल तक 
अचुरण नहीं रह सकती ।” 

सरोजिनी का स्त्री-शिक्षा सम्बन्धी प्रयास बहुत स्तुत्य है। 
उनकी सर्वप्रथम सावेजनिक वक्‍ठृता, जो १६०६ ई० में देदराबाद 
में हुईं, इसी विषय पर थी। दिसम्बर १६०६ ई० में उन्होंने 
कलकत्ते में भारतीय-जातीय-स।माजिक-सम्मेलन में स्त्री-शिक्षा 
पर एक ओजस्विनी वक्‍ढ्॒ता देते हुए कद्दा था-- 

“यह मुझे एक विचित्र वात मालूम होती है और इस 
विचित्रता में कौतूहल और दुःख दोनों सम्मिलित हैं. कि आज 
बीसवीं शताब्दी के आरम्भ में, भारतवर्ष में, हम सभी जगह 
अपनी सार्वजनिक सभाओं में स्त्री-शिक्षा सम्बन्धी प्रस्ताव उपस्थित 
कर रहे हैं। यह वही भारतवर्ष है जो पहली शताब्दी के 
आरम्भ में भी पूर्ण सभ्य था और संसार को उन उज्ज्वल 
स्त्री-रत्नों को आदशशे स्वरूप अपण कर चुका था, जो बुद्धि और 
विद्या दोनों दी के ऊँचे शिखर पर पहुँची हुई थीं। परन्तु, काल 
की कुटिल गति के कारण इस वैचित्रय का सामना करना पड़ता 

है। अब समय आ गया है कि हम इस वात पर विचार करें कि 
वह आपत्ति हम लोगों के ऊपर से कैसे दूर हो सकती है और 
किस प्रकार हम ऐसा उद्योग कर सकते हैं जिससे हमारी सफलता 
स्त्री-शिक्षा के सम्बन्ध में व्यर्थ प्रस्तावों के पास करने तकद्दीन 
रह जाय । इस महत्वपूर्ण काल में जब कि सभी ओर कठिनाइयाँ 
हैं और सभी ओर लोग उद्योग कर रहे हैं तथा भारत की सभी 
जातियाँ एक सर्वोच्च राष्ट्रीय आदश की एकता के लिए प्रयत्न कर 
रही हैं, यह विचारना चाहिए कि सभी प्रवाहों की सफलता उस 
प्रश्न पर निर्भर है, जिसे लोग स्त्रियों का प्रश्न कहते हैं। राष्ट्रीयता 
का निर्माण आप लोगों के हाथों में नहीं, हम लोगों के हाथों में है ।” 
अपनी उसी वकक्‍तृता में आगे चल कर कहा था-- 

“यह इंश्वर का दिया हुआ अधिकार है कि प्रत्येक मनुष्य 
स्वच्छ वायु का सेवन करे। क्या एक मनुष्य दूसरे मनुष्य को 
इस अधिकार से वंचित कर सकता है ? यदि नहीं, तो किसी 
मनुष्य को क्या अधिकार है कि एक दूसरे की आत्मा को अपने 
जीवन और अपनी स्वतंत्रता के अधिकार से रोके ? दुःख है कि 
वास्तव में भारतवर्ष का यही हाल है। भारतीय स्त्रियों के विषय 
में भारतीय मर्दों ने यही किया है। यही कारण है, भारत के 
पुरुषो ! जो तुम्हारी आज यह दशा है। तुम्हारे पिताओं ने तुम्हारी 
माताओं को उनके परंपरागत अधिकार नहीं दिये, ओर इसी 
कारण तुम्हें भी अपने अधिकार नहीं मिले। अतएव मेरी प्रार्थना 
यही है कि अपनी स्त्रियों को उनके प्राचीन अधिकार दो। 
जैसा कि में कह चुकी हूँ--राष्ट्र के सच्चे निर्माता पुरुष ही नहीं हैं. 
स्लियाँ भी हैं और उन्नति करने में हम लोगों की सहायता पाये 
बिना तुम्हारी सभाएँ और अधिवेशन व्यर्थ हैं। अपनी स्त्रियों को 
शिक्षा दो तभी राष्ट्र का भला होगा। यह वात आज भी सत्य 


(परे 

है, सदा सत्य रही है और सदा सत्य रहेगी कि वे ही हाथ जो 
पालनों को-भुलाते हैं संसार पर आधिपत्य करते हैं ।” 

१६१४ है० में बम्बई में दी गई अपनी वकक्‍दृता में उन्होंने 
कहा था-- 

“हम्न कोई ऐसी वात नहीं माँग रही हैं जो हमारे आदर्शों के 
विपरीत हो । हम अपने पुराने अधिकारों को चाहती हैं, जो 
हमारी अजर-अमर संपत्ति हैं। हम केवल यही चाहती हैं कि 
हमें इस वात का अवसर दिया जाय जिस से हम अपने शरीर, 
मस्तिष्क तथा आत्मा को उन्नत कर सकें । उनका ऐसा 
विकास करें कि हम तुम्हारे आगे एक आदशे उपस्थित 
कर सकें | हमारा तात्पये कवि की कल्पना के असंभव स्त्रीत्व 
से नहीं प्रत्युत उस स्त्रीत्व से है जिसके ढ्वारा हम सफल गृहिणी 

पुष्ट माताएँ बन सकती हैं, जिसके द्वारा वीर माताएँ वन 
कर अपने पुत्रों को जातीय सेवा का आवश्यक पहला पाठ पढ़ा 
सकती हैं * 'स्त्री ही जातीयता की मुख्य कसौटी हे।जव स्त्री समाज 
में अपना उपयुक्त स्थान ग्रहण कर लेगी, तभी प्रधान समस्या 
हल हो सकती है। समाज का आदर्श स्त्रियों पर निर्भर है। 
भारत में यदि स्त्रियों में यह भाव जाग्रत कर दिया जाय कि 
उन पर मातृत्व का महत्वपूर्ण उत्तरदायित्व है, तो समस्या 
सहल में हल हो जाय। राष्ट्रननिमांण का कार्य स्त्रियों से आरम्भ 
होना चाहिए । भारतीय स्त्रियों को यह भली प्रकार सममा देना 
चाहिए कि वे खिलौना नहीं हैं, दासी नहीं हैं, केवल पुरुषों के 
आमोद-्रमोद की सामग्री नहीं हैं। उनका वास्तविक काये है-- 
आत्मा के लिए उच्चतम प्रेरणा उपस्थित करना ।” 

सरोजिनी भली प्रकार समभती थीं कि हमारे देश का 
पुनरत्थान देश क्रे युवक युवतियों पर निर्भर है। विद्यार्थियों से 

मिलकर उन्हें विशेष प्रसन्नता होती थी। विद्यार्थियों की एक 
सभा में उन्होंने कह्दा था-- * 

“यदि मुमसे कहा जाय कि भाषा के संपूर्ण भांडार में से 
तुम एक ऐसा वाक्य चुन कर कहो, जो तुम्हारे अंतरतम हृदय 
में भविष्याशा रूप से निगूढ़ हो, और उसके वाद चुप हो जाओ, 
तो मैं वह वाक्य यही कहूँगी-- 

“तुम्हीं भविष्य की आशा हो ।” 

ऐसे ही अहमदाबाद में एक छात्र-सम्मेलन में सभानेत्री के 
पद से आपने कहा था-- 

“में अपने जीवन में सर्वोच्च महिमा तथा सिद्धि इसी में 
समभूँ गी कि मेरी समाधि के शिला-लेख पर ये शब्द अंकित किये 
जायँ--भारत की नई पीढ़ी से इसे प्रेम था, उसी पर इसको 
विश्वास था, उसी के साथ इसने काम किया और उसी के 
सहयोग से इसने भारत की स्वतंत्रता प्राप्त की ।” 

मद्रास में दिये गये एक भाषण में आपने छात्रों को देश की 
५४ के लिए अपने कतंव्य-पथ पर रद रहने को ये शब्द 
कहे थे-- 

“तुमने मद्दान्‌ आदर्शों को पूबेजों से थाती में पाया है। तुम 
पर बढ़े-बड़े कत्तेन्यों का भार है । तुम्हारा बहुत बड़ा उत्तरदायित्व 
है। इससे प्रयोजन नहीं कि तुम कहाँ हो, कौन हो और क्या 
काम करते हो । गली में भाड़ू देने वाला भी देशभक्त हो सकता 
है । उसमें भी तुम एक ऐसा उत्तेजक भाव पा सकते हो, जिससे 
तुम्हारे मन को उच्च प्रेरणा प्राप्त हो सके । तुम चाहे जैसे दीन 
और अर्किचन हो, जो भार तुम्हारे ऊपर है, उसे टाल नहीं 
सकते । यह भार तुम्दारे ही वहन करने का है । अतएव तुम में 
से हर एक इस के लिए बाध्य है कि वह अपना जीवन देश-सेवा 

में लगाये।” 
राजनीति के क्षेत्र में-- 

सरोजिनी नायडू ने १६१४ ई० से राजनीति में भाग लेना 
आरम्भ किया । उस वरस की वम्वई काँग्रेस में उन्होंने स्व॒राज्य 
के प्रस्ताव का समरथेन किया । अगले कई वरसों के कॉग्रेस- 
अधिवेशनों पर भी वे इस तथा दूसरे विषयों पर बोलती रहीं । 
शनैः-शने: उनका राजनीतिक कारय॑ बढ़ता गया । साहित्य के क्षेत्र 
को छोड़कर राजनीति के क्षेत्र में प्रवेश करने के सम्बन्ध में उन्होंने 
एक बार मद्रास में व्याख्यान देते हुए कहा था-- 

, “मुमसे लोग वार-बार पूछते हैं--“तुम कल्पना के हाथी- 
दांत के गुंवद से उतर कर बाज़ार में क्‍यों आ गई हो ! तुमने 
कवि की वीणा और बंशी का परित्याग करके देश को स्वातंत्र्य- 
युद्ध के लिए उत्तेजित करने वाला विगुल क्यों धारण कर लिया 
है ?” इसीलिए कि कवि का कत्तेव्य उद्यान में, स्वप्न के मंदिर 
में एकांत निवास करना नहीं है; उसे जनता के साथ रहना चाहिए, 
युद्ध की कठिनाइयों के बीच में रहना चाहिए |” 

राजनीतिक कार्य की अपनी धारणा के सम्बन्ध में वे 
कहती हैं :-- 

“मैं इस वात को वार-बार दुहराती हूँ कि मेरी-स्त्री की 
बुद्धि--राजनीति की गहन सूक्ष्मताओं को अवगत नहीं कर 
सकती । मैं तो केवल उन महान्‌ और सनातन प्रदेश-्रेम के 
सिद्धांतों को समभती हूँ, जिनसे प्रेरित होकर प्रत्येक पीढ़ी अपनी 
सेवा भारत-माता के चरणों में अर्पित करती है तथा उनके मान 
को स्थायी रखने और उसके सम्मान की बृद्धि करने के लिए 
यत्नशील रहती है।” 

यद्यपि सरोजिनी नायडू ने हिंदू-मुस्लिम-एकता के लिए बहुत 

प्रयत्न किया तथापि उन्होंने कभी मुसलमानों की अनुचित माँगों 
का समथथन नहीं किया। मुसलमानों की इस माँग के सम्बन्ध 
में कि उन्हें सावेजनिक निवांचनों में अपने प्रृथक्‌ प्रतिनिधि भेजने 
का अधिकार हो, सरोजिनी नायडू ने पत्ञाव-प्रांतीय-सम्मेलन में 
व्याख्यान देते हुए कहा था-- 

“प्रथक्‌-जातीय-ग्रतिनिधित्व का सिद्धांत बहुत दोषपूरण है; 
यह एक-जातीयता के भाव ही का घातक है। जव तक आपस 
में एक दूसरे पर विश्वास न होगा, तव तक हम खतंत्रता प्राप्त 
नहीं कर सकते । क्‍या हम ऐसी नींव पर खराज्य खड़ा 
करना चाहते हैं, जिसमें दरारें हों ? जो खराज्य एकता की दृढ़ 
चट्टान पर आश्रित न रहे, प्रत्युत प्रथक-जातीय विचारों पर स्थित 
हो, वह खराज्य बालू की नींव पर आश्रित समझना चाहिए । 
जो जातियाँ प्रथक्‌-प्रतिनिधित्व चाहती हैं, उनका यह कहना कि 
वे अपनी राजनीतिक स्थिति बनाये रखने के लिए ऐसा चाहती हैं 
एक बड़े कलंक की वात है। किसी जाति का वल उसकी जन-संख्या 
पर आश्रित नहीं है प्रत्युत उस जाति के नेतिक बल पर आश्रित 
है। महात्मा गांधी के शरीर में .एक वच्चे का भी बल न होगा, 
परन्तु उसने एक महान्‌ शासन की जड़ हिला दी है'''** हमें 
जन-संख्या का ध्यान छोड़ देना चाहिए । श्रीकृष्ण, ईसा, 
मुहम्मद इन सभी धर्माचार्यों की यही शिक्षा है कि धर्म-पथ पर 
रृढ़ रहते हुए अपने साथियों की संख्या की परवा न करें ।” 

सरोजिनी नायडू का हृदय प्रवासी भारतीयों के दु:खों से 
बहुत दुःखी होता था। आँग्रेज़ी राज्य में भारत से लाखों लोग 
मज़दूरी आदि के लिए अफ्रीका, फ्रिजी, मारिशस, ट्रिनिडाड 
आदि विदेशों को ले जाये गये थे। उनमें से वहुत-से तो प्रतिज्ञावद्ध 
कुली-प्रथा के अधीन गये थे। उन लोगों की उन देशों में बहुत 

बुरी अवस्था थी। वहाँ की सरकार उनके प्रति उदासीन थी और 
वहाँ की शासक जाति का उनके प्रति व्यवहार अच्छा न था। 
पराधीन होने के कारण भारत अपनी उस दूरस्थ संतान के कष्ट- 
निवारण करने में यद्यपि असम था तथापि अपने रक्त-मांस से 
बने अपने उन भारतीय बंधुओं के लिए भारत की जनता में 
सहानुभूति का भाव अवश्य था। काँग्रेस ने प्रवासी भारतीयों 
की समस्या को अपना लिया था। इस आंदोलन में सरोजिनी 
नायडू का विशेष भाग था। प्रयाग में अपने एक भाषण में 
उन्होंने कह्दा था-- 

“तुप्त लोग जो स्वराज्य के लिए आंदोलन कर रहे हो, तुम 
लोग जो देशभक्ति के स्वप्न देख रहे हो, यदि तुम समुद्र-पार से 
रात्रि-द्विस सुनाई देने वाले वेदना-क्रंदन का श्रतिकार नहीं कर 
सकते, तो क्या तुम देशभक्त कहलाने के योग्य हो ? यह बेदना 
उन देश-भाइयों की है जिनकी दशा कुत्ते की दशा से अच्छी 
नहीं, उन वहिनों की है जिनके प्रति पशुतुल्य आचरण होता 
है।****“आज मैं अपने अंदर उस यातना का अनुभव कर रही 
हूँ, जो वर्षों से वे वहिनें सहन कर रही हैं. जिनको अब मुत्यु ही 
में शांति मिल सकती है। मैं उस अकथनीय लजजा और ग्लानि 
का अनुभव कर रही हूँ जो कुली-प्रथा से अभिन्न है ।” 

१६१६ ई० में सरोजिनी नायद्टू इंडियन-होमरूल-लीग की 
ओर से डेप्यूटेशन के साथ इंग्लैंड गई। प्रथम योरुपीय मद्गयुद्ध 
के समय अंग्रेज़ी सरकार हिंदुस्तान को आश्वासन देती रही थी कि 
युद्ध के समाप्त होने पर इस देश की राजनीतिक आकांक्षाओं को 

ऐें किया जायगा परंतु युद्ध के समाप्त होते ही सरकार को 
आँखें बदल गईं । महात्मा गांधी तक युद्ध में सरकार की 
सद्दायता के लिए काये करते रहे परंतु युद्ध की समाप्ति के 

पश्चात्‌ देश के सम्मुख निराशा-ही-निराशा दिखाई दी। देश 
की आवाज़ को निरुद्ध करने के लिए सरकार ने दमन-चक्र 
प्रवर्तित कर दिया था। युद्ध-समय की राज-भक्ति का पुरस्कार 
राजनीतिक सुधारों के स्थान पर 'रौलट एक्ट' मिला था। जब 
जलियाँवाला वाग्र का हत्याकांड हुआ तो सरोजिनी नायडू 
विलायत ही में थीं। इस आघात से प्रभावित होकर और 
इंग्लैंड के सरकारी अधिकारियों को भारत के प्रति उदासीनता 
देखकर, उन्होंने भविष्य में अपना सारा समय राजनीतिक 
काये ही के लिए देने का निश्चय किया । उन्होंने इंग्लैंड में पंजाब 
के हत्याकांड के सम्बन्ध में जो व्याख्यान दिये उनसे अंग्रेज़ी 
राजनीतिक दलों में सनसनी फैल गई। पार्लियामैंट में प्रश्न पूछे 
गये और स्वयं भारत-सचिव मिस्टर मांटेगू से सरोजिनी नायडू 
की लिखा-पढ़ी होती रही। आग्रेज़ी सरकार तथा पार्लियामैंट ने 
पंजाब के अत्याचारों के प्रति उदासीनता दिखाई । उसे देखकर 
सरोजिनी नायडू को बहुत खेद हुआ और उन्होंने १६२० ई० में 
गांधी जी को लिखा-- 

“मेरा स्वास्थ्य अच्छा नहीं है। परंतु पंजाव और खिलाफ़त 
के युगल प्रश्नों पर मैं संपूरों ध्यान दे रही हूँ और उन्हीं के 
लिए कार्य कर रही हूँ। किंतु ऐसी जाति से जो वल के मद्‌ 
में चूर और अंधी हो रही है; जिसमें जाति, धर्म, वर्ण सम्बन्धी 
तीक्ष्णतर पक्षपात भरा है; जो भारतीय दशा, विचार और 
आकांक्षाओं का कुछ ध्यान नहीं रखती है; किसी प्रकार की 
आशा रखना व्यथ है। अँग्रेज़ी न्याय तथा सहानुभूति में मुझे 
जो विश्वास शेष था, उसे पार्लियामेंट में होने वाले पल्नाव सम्बन्धी 
वाद-विवाद ने पूर्णतया नष)्-भ्रष्ट कर दिया है। इस विवाद में 
हमारे मित्रों ने अज्ञान प्रदर्शित किया, हमारे शत्रुओं ने ध्रृष्ठता-- 

दोनों का सम्मिलन हृदय को विदीर्ण करने वाली अवस्था 
उपस्थित करता है, मिस्टर मांटेगू फटी हुईं डफली सिद्ध हुए।” 

प्रायः उसी समय आप जिनेवा में होने वाले अंतर्ांट्रीय 
महिला-सम्मेलन में भारत के प्रतिनिधि के रूप में भाग लेने 
के लिए गईं। आपके इस सम्मेलन में भाग लेने से अंतर्जातीय 
महिलाओं की दृष्टि में भारतीय महिलाओं का गौरव बढ़ा । 

जिन दिनों वे विलायत से भारत लौटीं उन दिनों भारत में 
सब ओर गांधी जी के असहयोग की धूम थी। उन्होंने आते ही 
घोषित किया कि उनका कार्य गांधी जी के संदेश को देश में 
प्रचारित करना है और यही काम वे करती भी रहीं। असहयोग 
के कार्यक्रम के अनुसार उन्होंने अपना कैसरे-हिन्द पदक जो 
सरकार की ओर से उन्हें मिला हुआ था, सरकार को लोटाते 
हुए, साथ यह्‌ पत्र लिखा-- 
. “कई वर्षों से एक असहाय जाति अनेकों प्रकार से अपमानित 
हो रही है, उसका घोर दमन हो रहा है, उसके प्रति जो 
प्रतिज्ञापँ की गई थीं, वे भंग की जा रही हैं। इन बातों के 
श्रतिरिक्त दो बड़े पाप. हुए हैं--एक तो मुसलमानों को दी हुई 
प्रतिज्ञा का अनादर और दूसरे पतञ्ञाव का हत्याकांड । यह मेरे 
सम्मान और मानुपिक विचारों के प्रतिकूल है कि में इन 
अत्याचारों को देखकर भी चुप रह सकूँ ओर उस सरकार से, 
जिसने कि न्याय का तिरस्कार किया है, सहमत हो सकूँ।” 

माचे १६२२ ई० में जब गांधी जी पर विद्रोह का अभियोग 
चला ओर उन्हें कारावास का दंड मिला तब सरोजिनी नायडू 
वहीं उपस्थित थीं । उन्होंने सारी कायेवाही का बड़ा ममस्पर्शी 
वर्णन किया है। गांधी जी के बंदी हो जाने पर उन्होंने आन्दोलन 
को जारी रखने का प्रण किया । तलश्रात्‌ जब कांग्रेस में 

कोंसिल-प्रवेश के सम्बन्ध में मतभेद हुआ तो सरोजिनी नायडू 
कौंसिल-बहिष्कार पर से प्रतिबन्ध उठाने के विरुद्ध थीं। 

१६२४ ई० में वे पूर्वीय अफ्रीका की होने वाली भारतीय 
काँग्रेस की सभा-नेत्री चुनी गई । मुम्बासा में उन्होंने काँग्रेस- 
अधिवेशन में प्रभावशाली व्याख्यान दिया। पूर्वीय अफ्रीका के 
हिंदुस्तानियों को उत्साह दिलाते हुए उन्होंने कहा-- 

“आप लोग एक स्वर से सरकार से कह दें कि यद्यपि 
प्राकृतक नियम से नदियाँ उलटी नहीं वहा करतीं तथापि हम 
लोग आपके निणेयों की धारा को उलटा वहा देंगे । यद्यपि हम 
लोग दीन और दरिद्र हैं. तथापि आप यह न समझें कि आप 
हमारे अधिकारों को छीनने के उद्देश्य में सफल हो सकेंगे ।” 

प्रिटोरिया, डरबिन, जोह्ांसवर्ग, जहाँ-जहाँ श्रीमती जी पधारीं 
उनका बड़े समारोह से सावेजनिक स्वागत किया गया। उन्होंने 
वहाँ के भारतवासियों से अनुरोध किया कि वे सदा अपने 
अधिकारों की रक्षा के लिए तत्पर रहें । जोहांसवग के अपने 
व्याख्यान में आपने कहदा--“मैं आप लोगों के सामने भारतीय 
राष्ट्र का संदेश लेकर आई हूँ । एक ऐसे राष्ट्र का संदेश लेकर 
आई हूँ जो अब निद्रा को त्याग चुका है, जिसने फूट का त्याग 
कर दिया है और जो अब किंकतंव्य-विमूढ़ नहीं है । में अपने 
राष्ट्रकी ओर से आपको विश्वास दिलाती हूँ कि कोई दूसरा 
राष्ट्र, चाहे वह कितना प्रवल हो, निर्भेयता के साथ आपके 
अधिकारों का दमन नहीं कर सकता ।” 

प्रिटोरिया में आपने भारत के संदेश को इस प्रकार सूत्र-रूप 
में कहा-- 

“जहाँ तक सम्भव होगा, हम साम्राज्य के अंदर रहेंगे। 
यदि आवश्यक हुआ तो साम्राज्य के बाहर रह कर अपने 

अधिकारों की रक्षा करेंगे । दक्षिण अफ्रीका का प्रश्न ही इस 
समस्या का नि्ेय कर देगा ।” 

पूर्वीय तथा दक्षिणी अफ्रीका के भ्रमण में श्रीमती जी वहाँ 
बड़े-बड़े पदाधिकारियों से मिलीं ओर आपने तद्देशस्थ भारतीयों 
की समस्याओं को सुलभाने के सम्बन्ध में वातचीत की । आपके 
व्याख्यानों में सदा बड़े-बड़े गएय-मान्य व्यक्ति सभापति होना 
अपना गौरव समझते थे । आपके उस भ्रमण से उस देश के 
भारतीयों के उत्साह वढ़ गये और उस देश के उच्च पदाधिकारियों 
के हृदयों में कुछ परिवतेन हुआ । जुलाई १६२४ ई० में आप उस 
देश से भारत लौट आईं। 

१६२४ ईं० की वेलगाँव-काँग्रेस में प्रवासी भारतीयों के 
सम्बन्ध का प्रस्ताव आप ही ने प्रस्तुत किया । १६२५ ई० के काँग्रेस 
के कानपुर-अधिवेशन की सभा-नेत्री आप दी निवांचित हुई और 
आपने बढ़े सुचारु रूप से अधिवेशन के काये का संचालन क्रिया 
अपने इस काल में आपने देश में परिभ्रमण करके जनता में 
जागृति उत्पन्न कर दी। 

गांधी जी के नमक-सत्याग्रह में आपने वढ़-चढ़ कर भाग 
लिया। गांधी जी के बंदी होने के पश्चात्‌ आप सत्याप्रह-संप्राम 
की संचालिका नियुक्त हुई । २३ मई, १६३० को आपको बंदी 
किया गया, परंतु २६ जनवरी, १६३१ ई० को गांधी-इरविन समभौते 
के अनुसार आपको छोड़ दिया गया | १६३१ ३० में आप 
गोलमेज़-सम्मेलन पर विलायत गई । १६३२ ई० में आपको 
सविनय-अवज्ञा-आंदोलन में भाग लेने पर बंदी कर लिया गया 
और एक वर्ष कारावास का दंड मिला । मुक्त द्दोने पर आपको 
सरकार की ओर से दक्षिण अफ्रीका जाने वाले शिष्ट-मंडल की 
सदस्या वना कर भेजा गया। 

१६४० ई० में जब गांधी जी ने व्यक्तिगत सत्याग्रह का 
आंदोलन आरम्भ किया तो श्रीमती जी को बंदी कर लिया 
गया। १६४२ ई० में 'भारत छोड़ो' प्रस्ताव के स्वीकृत किये जाने 
पर काँग्रेस के अन्य नेताओं के समान आपको भी बंदी कर 
लिया गया था और दीघे काल तक कारावास में रखा गया। 

अगस्त १६४७ ई० में भारत के स्वतंत्र हो जाने पर आपको 
संयुक्तप्रांत के गवनेर-पद पर नियुक्त किया गया । उसी उच्च पद्‌ 
पर आरूढ़ रहते हुए १ मारे १६४६ ई० को प्रातःकाल ३-३० बजे 
सहसा हद्गोग से आपकी मृत्यु हो गई। 

भारत-कोकिला श्रीमती सरोजिनी नायडू की आकस्मिक 
मृत्यु का समाचार सारे भारत में आन-की-आन में फेल गया 
और सारा राष्ट्र शोक-सागर में निमग्न हो गया । ऐसी दिव्य 
विभूति के अलग हो जाने पर शोक तो स्वाभाविक ही था परंतु 
इतना संतोप था कि आपने अपने प्रिय भारत को स्वतंत्र देखकर 
प्राण छोड़े हैं और आपको भारतीय रमणी की आकांक्षित 
सोह्ाग की मृत्यु प्राप्त हुई है। आपका शरीर नहीं रहा परंतु आप 
अपने सेवा-काय और अपनी साहित्य-रचना के रूप में जीवित 
हैं और सदा जीवित रहेंगी । 


लाला लाजपतराय 


हि 3 


लाहौर के गोलवाग़ में, टाऊन हाल के सामने, एक ऊँचे 
म्मरोपल-निर्मित स्तम्भतल पर एक मभोले कद के मनुष्य की 
मूर्ति स्थापित थी। तन कर खड़ी मूर्ति का दायाँ हाथ, मानों 
ललकार कर कुछ कहने के लिए, ऊपर उठा था । नीचे के स्तम्भ- 
तल पर कुछ चित्र थे, जिनमें एक बच्चे का चित्र भी थाजो 
अपनी माता की उंगली पकड़े ऊपर की ओर देखकर माता से 
पूछता हे कि 'यह कौन है ?! माता के मुख के आगे अंकित था-- 
पंचनद-पंचानन! । देश के विभाजन से पहले, जब वहाँ हिंदू 
जनता का भी निवास था, वह मूर्ति एक तीथ-स्थान के समान 
थी। बाहिर से लाहौर जाने वाले हिंदुओं के लिए, बहुत-से 
मुसलमानों के लिए भी, वह एक देखने की वस्तु थी। बहुधा 
देखा जाता था कि दशेनार्थ आये हुए लोगों के बच्चे, अपने माता 
पिता से वह प्रश्न पूछते थे जो कलाकार ने स्तम्भतल पर अंकित 
बच्चे के मुख से पुछवाया था । आज लाहौर का वह स्थान सूना 
होगा या उस स्थान पर कुछ और होगा; क्योंकि देश के परि- 
वर्तित वातावरण में उस मूर्ति को लाहौर से शिमला लाना ही 
उचित सममा गया। कदाचित्‌ आज उस पर्वतीय नगर के बच्चों 
के हृदय में भी वीर-मुद्रा-विभूषित उस मूर्ति को देखकर वही 
स्वाभाविक प्रश्न उठता होगा । इस लेख में आज उसी प्रश्न का 
उत्तर देने जा रहे हैं । 

पंजाब प्रांत को ठीक ही किसी ने भारत का खद्नधारी हस्त 

कहा है। इतिहास की ज्योति काल के अंधकार और धुँदलेपन 
को चीरती हुई प्राचीनता की जिस सीमा तक पहुँचती है, वहीं 
हमें भारत का यह पश्चिमोत्तरीय प्रदेश आक्रमणकारियों के 
आक्रमणों को अपने वज्ञ-वक्षस्थल पर मेलता हुआ दीख पड़ता 
है। योरुप के लोगों के अतिरिक्त जो आक्रमणकारी भी भारत 
में आया, उसका प्रतिरोध पहले पञ्ञाव ने किया | बाहर से 
आने वाले कुछ लोग तो पंजाब से पराजित होकर लौट गये 
कुछ पंजाव की जनता में विलीन हो गये और देश के 

अक्ल बन गये। परंतु उन बाहर से आने वालों में मुसलमान 
आक्रमणकारी ऐसे थे जो न तो पराजित होकर लौटे और न इस 
देश की जनता में बिलीन हो सके । उनके आक्रमणों के समय 
भारत की पुरानी वीरता और एकता नष्ट हो चुकी थी। भारत के 
लिए लम्बी शताद्दियों की दासता का युग आरम्भ हो गया था। 
मुस्तिम राज्य का प्रातःकाल हुआ, मध्याहकाल हुआ और 
अंततः सायंकाल हुआ । उस समय के इतिहास को पढ़ते हुए 
कई स्थलों पर भारत की पराधीनता के स्वाधीनता में परिवर्तित 
के अवसर दिखाई देते हैं परन्तु विधाता ने कुछ और 
विधान विहित कर रखा था । अँमग्रेज़ी राज्य का सूर्योदय होता 
कुछ देर में प्रात:काल मध्याहकाल में परिणत हो जाता 

है। भारत शताव्दियों की गहन निद्रा में सुप्त कभी कभी निद्रा या 
अधेचेतना में स्वाधीनता के कुछ शब्द बुड़बुड़ा कर, पुनः पुनः मूक 
दो जाता है। उन्नीसवीं शताब्दी आ पहुँचती है। देश में सन्‌ 
सत्तावन की आग भड़कतो है परन्तु बहुत कुछ भस्मसात्‌ करके 
बुक जाती हे। सभी ओर निराशा का अंधकार फैल जाता है। 
राजस्थान और महाराष्ट्र की शक्तियों से कोई आशा नहीं रहती 
ओर पंजाब की सिक्‍्ख शक्ति भी समाप्त द्वो जाती है। क्या सदा 

की पराधीनता भारत के भाग्य में ही बँधी है ? 

नहीं, समय वदलने वाला है। जागरण के चिह् दिखाई देने 
लगते हैं। भारत की सुप्त शक्तियाँ जागृति की अँगड़ाई लेती है। 
स्वतंत्रता का वीज स्फुटित होता है। भारत में एक सांस्कृतिक 
चेतना उद्धृत होती है। बंगाल में राजा राममोहन राय, महर्षि 
देवेंद्रनाथ, रामकृष्ण परमहंस आदि महदापुरुष जन्म लेते हैं. और 
गुजरात में खामी दयानंद सरखती का जन्म होता है। ये 
महापुरुष अपने-अपने ढंग से देश के पुनरुत्थान की नींव डालते हैं 
और अपने-अपने दृष्टिकोण से देश की समस्याओं को सुलमाने का 
प्रयत्न करते हैं। हम ने यहाँ स्वामी दयानंद सरस्वती द्वारा 
प्रवर्तित आंदोलन पर कुछ कहना है क्‍योंकि उसी आंदोलन से 
प्रभावित होकर पंचनद-पंचानन, हमारे पंजाव-केसरी लाला 
लाजपतराय कार्यक्षेत्र में आये, और तत्पश्चात्‌ राजनीति के क्षेत्र 
में जाकर भी, वे उस आंदोलन के प्रभाव को अपने में से निराकृत 
न कर सके। 

स्वामी दयानंद सरस्वती, गुजरात के जैन-धर्म-प्रधान प्रदेश 
में और अध्ययनाध्यापन-प्रवृत्त ब्राह्मण-परिवार में उत्पन्न हुए 
परन्तु उनके अंदर ज्षत्रियोचित वीरता और तीच्णता का बाहुल्य 
था। प्रकृति से या अनुभव से वे गुजरात की अपेक्षा पंजाब के 
निकटतर थे। आयेसमाज रूपी वृक्ष को उन्होंने पहले अपने 
प्रांत ही में आरोपित किया परंतु वहाँ का जल-बायु उसे 'अनुकूल न 
बैठा और वह मुरका गया। वही पौदा जब पंजाब की वीर-रक्त- 
रज्जित भूमि में लगाया गया तो दिन-दूना और रात-चौगुना बढ़ने 
लगा। स्वामी जी ने देश को प्राचीन वैदिक संस्कृति से जीवन- 
ज्योति प्रहण करने का संदेश दिया । उन्होंने वताया कि देश की 
अवनति का कारण वे सब बुराइयाँ हैं जिनका उद्भव वेद की 

शिक्षा को तिलांजलि देने से हुआ। उन्होंने देखा कि करोड़ों 
वैदिक धर्मावलम्बी पराधीनता की शताद्नियों में मुस्लिम धर्म को 
अपना चुके हैं, हज़ारों और लाखों अब भी इस्लाम और ईसाई 
धम की ओर बढ़े जा रहे हैं, करोड़ों--जाति के अंग--अछूत होने के 
कारण पद-दलित होकर निर्जीव हो रहे हैं, स्त्रीजाति अंधकार और 
अपमान के गत्ते में गिरी है, देश में शिक्षा का और विशेषतः 
राष्ट्रीय शिक्षा का अभाव है. और प्राचीन वर्णाश्रम धर्म का 
उच्चाद्श लुप्त होकर जात-पात का भयानक रूप सब ओर व्यापक 
है। इस दृष्टिकोण से भारत के उद्धार के उद्देश्य से सामूहिक 
प्रयत्न करने के लिए स्वामी दयानंद ने आयेसमाज की स्थापना 
की और आर्यंसमाज के कार्य का केंद्र वना--पंजाब | १८७७ ई० 
लाहौर में आर्यसमाज की स्थापना हुईं। आयेसमाज के 
आंदोलन के उस अरुणोदय-काल में हम देखते हैं कि कार्यकर्त्ताओं 
में कालेज के तीन विद्यार्थी भी हैं. जिनमें एक हैं--हमारे इस 
लेख के नायक लाजपतराय और दूसरे दो हैं-गुरूदत और 
हँसराज। यहीं से हमारे भावी पंजाव-केसरी का सावेजनिक 
जीवन आरम्भ होता है। 
लाज्ञा जी के परिवार का निवास-स्थान पंजाब के लुधियाना 
जिल्ञा में 'जगराँव' था परन्तु उनका जन्म उनके ननिहाल में हुआ 
था। इनके पिता कट्टर जैन थे । पिता ला० राधाकृष्ण नोकरी में 
थे और कई स्थानों पर रद्दे । नवयुवक लाजपतराय ने (८८० ० 
में पन्द्रह बरस की आयु में अम्बाला से ऐंट्रॉंस परीक्षा पास 
को और वे लाहौर में उच्च शिक्षा के लिए गये। कालेज में पढ़ते 
हुए उन्होंने मुख्त्यारी की परीक्षा भी पास कर ली और वे जगराँव 
में काम करने लगे। १८८५ ई० में वकालत की परीक्षा पास की 
और १८८६ ० में दिसार में वकालत करने लगे। १८६२ ई० में 

आप मित्रों के अनुरोध से लाहौर में आकर वकालत करने लगे। 
स्वामी दयानंद की मृत्यु के पत्थात्‌ उनके स्मारक के रूप में १८८६ 
ई० में डी० ए० बी० कालेज की स्थापना हो चुकी थी और लाला 
जी वकालत के काम से पर्याप्त समय वचाकर आरयंसमाज और 
डी० ए० वी० कालेज के काम के लिए देते थे। 

आरम्भ ही से लाला जी को सा्ब॑जनिक सेवा के श्रति 
आकर्षण था। हिसार में वकालत करते हुए वे वहाँ की म्यूनिसिपल 
कमेटी के अवैतनिक मंत्री थे। वहाँ पर हुई एक घटना से 
लाला जी के चरित्र पर विशेष प्रकाश पड़ता है। एक वार वहाँ 
हिसार में पंजाब के लाट साहब के आगमन का कार्यक्रम था 
और उन्हें म्यूनिसिपल कमेटी की ओर से अभिनंदन-पत्र दिया 
जाना था। म्यूनिसिपल कमेटी के प्रधान वहाँ के डिप्टी कमिश्नर 
एक अँग्रेज़ थे जो चाहते थे कि अभिनंदन-पत्र अँग्रेज़ी में हो ताकि 
ये स्वयं लिखें और प्रस्तुत करें और जनता की कठिनाइयों का 
वर्णन न कर साधारण प्रशंसात्मक बातें कह दें । परन्तु लाला 
लाजपतराय का आग्रह था कि अभिनंदन-पत्र उदूं में हो जिसे 
वे स्वयं लिखें और प्रस्तुत करें और जिसमें वे जनता के भावों 
का समावेश कर सकें । कुछ संघर्ष के पश्चात्‌ लाला जी की वात 
स्वीकृत की जानी पड़ी । 

लाहौर में रहते हुए वे चिरकाल तक डी० ए० वी० कालेज 
कम्रेटी के अवैतनिक मंत्री और तत्पश्चात्‌ उप-प्रधान रहे । कुछ 
समय के लिए उन्होंने कालेज में शिक्षण-कार्य भी किया। 
शिक्षण-काये में उनको स्वाभाविक रुचि थी । १६०४ ० में वे 
अमेरिका की शिक्षण-संस्थाओं को देखने के लिए वहाँ 
गये । वहाँ से लौटकर उन्होंने शिक्षा पर पुस्तकें लिखीं। अम्रेज़ी 
राज्य के स्थापित हो जाने से सरकार को ऐसे हिन्दुस्तानियों की 

भावश्यकता थी जो अम्रेज्ी की शिक्षा पाकर उन छोटी-मोटी 
आसामियों पर आरूढ़ हो सकें जिनके लिए विलायत से अँमग्रेज़ 
नहीं लाये जा सकते थे । इस उद्देश्य से सरकार ने अपने स्कूल 
कालेज खोले थे और ईसाई मिशनों को स्कूल और कालेज 
खोलने के लिए प्रोत्साहित किया था। आर्थिक उन्नति के इस 
स्वाभाविक प्रलोभन से आकर्षित हो, समूह-के-समूह भारतीय 
नवयुवक स्कूलों और कालेजों में भरती हो रहे थे । उन शिक्षा- 
संस्थाओं में शिक्षा पाकर नवयुवक बहुधा ईसाई धमे के प्रशंसक 
शऔर हिंदू-संस्कृति के निदक बन जाते थे। इस अवस्था को देखकर 
श्रायेसमाज् ने डी० ए० वी० कालेज के रूप में एक ऐसे प्रयत्न 
का आरम्भ किया था जिससे नवयुवकों को वह पाश्चात्य शिक्षा 
तो मिले, परंतु साथ ही दिंदू धर्म और हिंदू संस्कृति के प्रति उन 
की श्रद्धा वनी रहे । इस प्रयत्न में ला० लालपतराय का मुख्य 
हाथ था। 

लाला जी के अंतःकरण में दुःखियों के दुःख को देखकर 
द्रवित हो उठने वाला हृदय था। १८६६ ई० में उत्तर भारत में 
श्रौर १८६६ में राजपूताना में जब भीषण दुर्भिक्ष पड़े, तो वुभुत्ता- 
पीड़ित भारतीय जनता त्राहि-त्राहि करती हुई मृत्यु के गाल में 
जाने लगी । कितने ही माता-पिताओं ने अपने ृदय के ठुकड़ों 
को बेच डाला, कितनी ही सती साध्वी देवियों ने अपनी लज्जा 
को तिलांजलि दे दी, काल-भगवान्‌ का तांडव-नृत्य होने लगा। 
उस समय आयेसमाज की ओर से ला० लाजपतराय ने अकाल- 
पीड़ित जनता की सहायता का वीड़ा उठाया। स्थान-स्थान पर घुम 
कर उन्होंने धन-संप्रह किया और साहास्य-केन्द्र खोले। दुर्भित्ष 
के परिणाम-स्वरूप अनाथ होने वाले वद्चों के लिए अनाथालय 
स्थापित किये गये। तत्पश्चात्‌ जब काँगड़े के भूचाल से बहुत 

विनाश हुआ तो पीड़ितों की सहायता के लिए महप्रयत्न किया 
गया। उस श्रयत्ञ की आत्मा भी ला० लाजपतराय थे। १६०७-८ 
ईं० में जब उड़ीसा, मध्य श्रदेश और संयुक्त प्रांत में अकाल 
पड़ा तो भी लाला जी ने कष्ट-निवारण-कार्य में विशेष भाग 
लिया । १६०४ ई० में उन्होंने आयंसमाज की ओर से एक 
सद्दायक-समिति का संगठन किया जो आजकल की सेवा-समिति 
के समान थी । 

आयंसमाज का एक आवश्यक कार्य था अबूतोद्धार, 
दलितोत्थान । इस काम में भी लाला जी ने अग्रणी का काम 
किया । भारत के दुर्भाग्य से छूत-छात का रोग भारत को क्षय- 
रोग के समान खाये जा रहा था । इस रोग के समूल विनाश के 
लिए जो भगीरथ प्रयत्न पश्चात्‌ गांधी जी ने किया उसका 
आरम्भ स्वामी दयानंद और आर्यंसमाज के कुशल हाथों 
से हो चुका था। अबछूतोद्धार के काये के निमित्त लाला जी ने 
उत्तरीय भारत के कई बड़े-बड़े नगरों का भ्रमण किया और वहाँ 
इस विषय पर व्याख्यान दिये । १६१२ ई० में गुरुकुल काँगढ़ी में 
हुए अछूतोद्धार-सम्मेलन के सभापति आप ही थे। इस काम के 
लिए उन्होंने ४० हज़ार रुपया जेव से दिया और ईसाई-मुक्ति-सेना 
के समान एक समिति का संगठन किया। राजनीति के क्षेत्र में आने 
के पश्चात्‌ भी उन्हें अछूतोद्धार के इस काम में रुचि रही । जीवन 
के अन्तिम कुछ वरसों में उन्होंने इस काम के लिए विशेष समय 
दिया । आप द्वारा स्थापित लोक-सेवक-समिति में इस कार्य 
के लिए अपना सारा समय देने वाले सदस्य (//९ 770770९78) 
भी थे। उनका अछूतोद्धार का यह प्रयत्न पश्चात्‌ गांधी जी द्वारा 
स्थापित हरिजन-सेवक-संघ में ही सम्मिलित हो गया। 

ला० लाजपतराय के जीवन का पहला युग आयेसमाज के 

सावेजनिक कार्य का युग है | तसश्रात्‌ उनके काये का क्षेत्र 
राजनीति और काँम्रेस हो जाता है। काँग्रेस की स्थापना अँमग्रेज़ी 
सरकार के प्रोत्साहन से हुईं थी ताकि वह देश के सुशिक्षित वर्ग 
के मनोभावों से परिचित रहे और सन्‌ सत्तावन के आकस्मिक 
वबंडर जेसी विपत्ति से सुरक्षित रह सके । परन्तु जब कुछ 
ही वर्ष बीतने पर काँग्रेस की शक्ति बढ़ने लगी और वह 
देश की प्रतिनिधि राष्ट्रीय संस्था का रूप धारण करने लगी तो 
सेरकार को चिन्ता पड़ी और उसे कई गण्य-मान्य भारतीयों 
द्वारा ही इसका विरोध करवाना आरम्भ कर दिया। इस विरोध 
में सवसे अधिक शक्तिशाली हाथ सर सैयद्‌ अहमद खाँ का था। 
किसी समय वे राष्ट्रीयता के रंग में रँगे थे और बिना जाति-भेद 
के अखिल भारत के पुनरुत्थान के लिए प्रयत्नशील थे । उस समय 
लाला जी के पिता सर सैयद के बड़े भक्त और श्रद्धालु थे। 
सर सैयद के परिवर्तित हो जाने पर लाला जी के पिता और स्वयं 
लाला जी ने उनके विरोध में कई खुली चिट्ठियाँ पत्रों में छपवाई । 
काँग्रेस का काम भी उन दिनों केवल वार्षिक अधिवेशनों तक 
सीमित था। वकक्‍ठताएँ देना और प्रस्ताव पास करना मात्र था। 
लाला जी उन अ्रधिवेशनों में जाया करते थे। १८८८ ई० में 
बनारस में हुए कॉग्रेस-अधिवेशन में लाला जी सर सैयद की नीति 
के विरुद्ध बड़े आवेग से वोले थे । उनके उस भाषण की प्रों में 
प्रशंसा भी हुई थी। इस प्रकार वरसों तक लाला जी की भाषण- 
शक्ति का प्रधान क्षेत्र आय-समाज ही रहा। १६०४ ३० में काँग्रेस 
की ओर से वे श्रीगोखले के साथ इंग्लैंड गये ताकि भारतीय 
दृष्टिकोण को पालियामैंट के सदस्यों के सामने प्रस्तुत करें | वहाँ 
पर उन्होंने एक मास में ४० व्याख्यान दिये और लेख भी लिखे। 
उस हैप्यूटेशन में जाने का जो प्रभाव उन पर पड़ा उसको उन्होंने 

लौटकर भारत में इन शब्दों में प्रकट किया--/एक ऑमग्रेज़ भीख 
माँगने से अधिक किसी बात से घृणा नहीं करता | मैं समझता 
हूँ कि भिक्ुक इसी योग्य है कि उससे घृणा की जाय। इसलिए 
ऑग्रेज़ को यह दिखा देना हमारा कत्तेन्य है कि हमें अपनी 
अवस्था का अनुभव हो गया है और अव हम भिज्षुक नहीं हैं।” 

१६०४ ई० तक काँप्रेस अधिकतया भिक्छुक-वृत्ति ही का 
आश्रय लेती रही | यदि उसने कभी कठोर शब्दों का प्रयोग भी 
किया तो उसी प्रकार जैसे कोई भिह्ुक प्रार्थना के साथ-साथ शाप 
देने का डर दिखाता है। १६०४ ३० में भारत के राष्ट्रीय आंदोलन 
में जीवन-स्फूर्ति का संचार हो गया। भारतीय जागरण को दबाने 
के उद्देश्य से लाडे कज़ेन ने १६०४ में बंगाल के दो टुकड़े कर 
दिये । इस आघात ने वंगाल की रग-रग में उष्ण रक्त प्रवाहित कर 
दिया । अखिल बंगाल-आंदोलन दो उठा। उसी वरस जापान ने 
रूस को पराजय दी थी और इस घटना से एशिया के देश-देश में 
प्रसन्नता और आवेग की लहर दौड़ गई थी। एक छोटे से एशियाई 
देश को, जो अभी अचिर जाग्रृत था, योरुप की एक महान्‌ शक्ति 
पर विजय प्राप्त होना एक आश्चर्यजनक घटना थी। इस घटना 
ने भारत की प्रगति को अंकुश का काम दिया । भारतीय जागरण 
का केंद्र वंगाल था। वंगाल से विदेशी माल के वहिष्कार और 
स्वदेशी का आंदोलन चला । लाला लाजपतराय ने और लोकमान्य 
वाल गंगाधर तिलक ने वंगाल के इस आंदोलन का पोषण किया । 
राष्ट्रीया और जागरण की वह ज्योति बंगाल से पंजाव में पहुँची। 
पराधीनता के घाव तो देश के समूचे शरीर पर थे, परन्तु वह 
ब्रेदना जागृति का रूप वहीं धारण कर सकती थी जहाँ उपयुक्त 
नेता हो । लाला जी उस समय पंजाब के उपयुक्त नेता थे । उस 
समय भारत की सजीव राष्ट्रीयता के तोन नेता माने जाते थे, 

बाल, लाल और पाल; अथवा वालगंगाधर तिलक, लाला लाजपतराय 
ओर विपिनचंद्र पाल । 

१६०७ में यह जागृति पंजाब में एक विशेष रूप धारण कर 
गई । उस समय सरदार अजीतसिह के प्रयत्न से लाहौर में देश- 
प्रेमी-सभा की स्थापना हुईं जिसकी साप्ताहिक बैठक में सेंकड़ों 
लोग आते थे। उस समय लायलपुर ज़िले में किसानों को 
सिंचाई-कर की वृद्धि पर आपत्ति थी। उन्हीं दिनों लाहौर के पत्र 
“सिविल ऐंड मिलिटरी गज़्ट” ने भारतीयों के प्रति ईष्या-द्वेप-पूर्ण 
लेख निकाले और लोकप्रिय पत्र 'पंजाबी' पर देश-द्रोह का 
अभियोग चला। इन सब बातों से पंजाव में आवेग बढ़ गया। 
उधर वंगाल में जन-जन के उत्तेजित करठ से 'के बोले मातुमि अवले! 
की ध्वनि निकल रही थी और इधर पंजाब में घर-घर 'पगड़ी 
सेभाल ओ जट्टा” का उम्र गान गाया जा रहा था । रावलर्पिडी में 
कुछ माननीय व्यक्तियों पर सरकार ने विद्रोह का एक निराधार 
अभियोग चलाना चाहा । उनकी सहायता के लिए लाला जी 
वहाँ जा पहुँचे । कचहरी में जनता की भीड़ लग गई। अभियोग 

करना पढ़ा, परन्तु संबृद्ध उत्तेजना के कारण जनता अऑग्रेज़ 
श्रधिकारियों की कोठियों में घुस गई। वड़ी कठिनता से जनता के 
आवेग को नियंत्रित किया गया। सरकार पंजाब के इस सारे 
उपद्रव की जड़ लाला जी ही को समभती थी। उनके बंदीकरण 
की अफ़वाहें प्रतिदिन उड़ती थीं। लाला जी भी तैयार थे | उनका 
परिवार लुधियाना में था और केवल एक लड़का पास था। जिस- 
जिस को उन्होंने पत्र लिखने थे, लिख दिये थे । अंततः एक दिन 
जब वे कचहरी जाने को उद्यत थे, उनको वंदी करके जेल में 
पहुँचा दिया गया। उस समय के अपने भावों का लाला नी ने 
अपनी “निवांसन की कहानी” में इस प्रकार लिखा दै-- 

“सबसे पहले मैंने ऐसा अच्छा अवसर उपस्थित करने के 
लिए परमात्मा का धन्यवाद किया; क्योंकि इस समय मेरे पिता, 
मेरी स्त्री तथा बच्चों में से कोई उपस्थित न था; उनमें से किसी 
के रहने पर जो हृदय-विदारक दृश्य उपस्थित होता उसे देखकर 
चित्त विचलित हो जाना कोई बड़ी वात न थी। दूसरी बात जिस 
के लिए मैंने परमात्मा का धन्यवाद किया, वह यह थी कि मेरी 
माता का देहांत हो चुका था। मुमे अपने पिता की चिंता तो थी 
किंतु यह्‌ विश्वास था कि वे दृढ़ हृदय के पुरुष हैं; इसलिए 
विचलित न होंगे। में अपने वच्चों और स्रीकी ओर से भी 
निश्चित था; क्योंकि ये लोग भी मेरे पिता की देख-रेख में थे। 
इस प्रकार अपनी कुटुम्ब-सम्बन्धी वातों का विचार करने के बाद 
अपनी परिस्थिति के विषय में स्वतंत्रतापूवेक विचार करने लगा। 
मुझे अपने अन्दर क्रिसी प्रकार की मानसिक अथवा नेतिक 
दुबेलता का कुछ पता न लगा और न अपने विचारों से डगमगाने 
का मुझे कोई कारण प्रतीत हुआ । वाल्यावस्था ही से मुझे परमात्मा 
पर पूर्ण विश्वास था। यही विश्वास इस समय भी मुमे बल दे 
रहा था । मुझे अपनी तात्कालिक अवस्था में संकटों को सहने की 
अधिक शक्ति प्राप्त हुई। मैंने अपने आपको इस आत्म-निरीक्षण 
में अत्यंत ढ़ ाया। मेंने प्रभु से प्राथंना की कि मुझे इन 
कठिनाइयों को सहन करने का वल दे और मुझसे जान या अनजान 
में कोई ऐसा कार्य न होने दे जिससे माठ्भूमि की सेवा के मेरे 
उद्देश्य में किसी प्रकार की अड़चन आये या मेरा समाज किसी 
तरह अपमानित और लज्जित हो ।” 

उसी रात लाहौर से स्पेशल गाड़ी के द्वारा श्रस्थान किया 
गया । गाड़ी पंजाब के दृदय-सम्राट्‌, पंजाव-केसरी, लाला 
लाजपतराय को लेकर, निद्रानिमग्न पंजाब को लांघ कर, गंगा और 








ल्राजपतराय ] रे के महारयी २०२ 











यमुना को पार करती हुई कलकत्ता पहुँची। डायमंड हाबेर से 
उन्हें नह्याज़ के द्वारा रंगून और रंगून से रेल के द्वारा मॉडले 
पहुँचाया गया। गाड़ी पहुँचने के समय माँडले का स्टेशन खाली 
करवा दिया गया था। १६ मई को वे माँडले पहुँचे। उनके 
निर्वांसन से जनता में बहुत असंतोष फैला। गोखले और तिलक 
ने सरकार के इस कार्य की घोर निंदा की । त्रिटिश पार्लियामैंट में 
चर्चा हुई। अंत में मुक्त होकर १८ नवम्बर को वे लाहौर पहुँचे । 
जेल में पाँच-छः मास का वह समय उन्होंने धार्मिक 
पुस्तकों के अध्ययन और लेख-लेखन में व्यतीत किया। 
रह मुक्त होकर उन्होंने कलकत्ता के पत्र 'इंग्लिशमैन', लंडन के 
' ेली ऐक्सप्रेस' और लाहौर के पत्र 'सिविल ऐंड मिलिटरी गज़ट! 
पर अभियोग चलाया । इन पत्रों ने लाला जी के बारे में भूठी 
वा्तें छापी थीं कि वे सरकार के विरुद्ध विद्रोह करवाने वाले थे 
और अमीर काबुल से मिलकर अऑँग्रेज़ी राज्य को उखाड़ फेंकना 
चाहते थे, आदि-आदि । कलकत्ता हाईकोट से उन्हें 'इंग्लिशमैन' 
के विरुद्ध ढिप्री मिली और दूसरे दोनों पत्रों ने उनसे क्षमा 
माँग ली। 
माँडले से लोटने पर लाला जी का देश में वड़ा भारी स्वागत 
और सम्मान हुआ | उस समय काँम्रेस में दोनों दलों--गरम दल 
और नरम दल का--पारस्परिक विरोध पराकाष्ठा को पहुँच चुका था । 
१६०७ का कॉप्रेस-अधिवेशन नागपुर में होना निश्चित हुआ था 
और लोकमान्य तिलक उस अधिवेशन के प्रधान निर्वाचित हुए 
थे परन्तु नरम दल वालों ने अधिवेशन का स्थान नागपुर से 
सूरत वदल दिया ताकि लोकमान्य उसी प्रांत के होने के कारण 
प्रधान न हो सकें और उनकी जगह नरम दल के नेता रास- 
घोष अध्यत्त हों। गरम दल वालों ने यह चाल देख कर 

सूरत के अधिवेशन के अध्यक्ष-पद्‌ के लिए ला० लाजपतराय जी 
का नाम प्रस्तुत किया परन्तु लाला जी ने झगड़ा समाप्त करने के 
लिए अपने नाम की स्वीकृति न दी और रासबिदारी घोष के 
नाम ही का समर्थन किया। दिसम्बर में सूरत का काँग्रेस-अधि- 
वेशन हुआ, परन्तु दोनों दलों में कगड़ा बढ़ गया। लाला जी 
ने समभोते का प्रयत्न क्रिया किन्तु असफल रहे। अंततः दो 
अधिवेशन हुए, एक नरम दल वालों का, जिसके अध्यक्ष रास- 
बिहारी घोष थे और दूसरा गरम दल वालों का, जिसके अध्यक्ष 
अरविंद घोष थे। लाला जी दोनों अधिवेशनों में सम्मिलित हुए। 

उस समय बंगाल में क्रांतिकारियों का बल बढ़ रहा था। 
सरकार के विरुद्ध देश का क्रोध वम-विस्फोट के रूप में निकल 
रहा था । सरकार की दमन-नीति भी उग्र हो रद्दी थी । लोकमान्य 
तिलक बंदी किये गये और उन्हें छः बरस के कारावास का दंड 
मिला । १६०८ ई० में लाला जी इंग्लैंड गये। वहाँ पर उन्होंने 
भारत की परिस्थिति पर व्याख्यान दिये और लेख लिखे । उस देश 
में स्थित भारतीय विद्यार्थियों में जाग्रति पैदा की | जब मिंटो-मार्ले- 
सुधारों की घोषणा हुई तो लाला जी विलायत ही में थे। उन्होंने 
इन सुधारों की निस्सारता श्रकट की | १६०६ में वे भारत लौटे। 
उस समय उन्होंने पंजाब हिंदू-सभा” की स्थापना की जिसमें 
सभी हिंदूवगे और सम्प्रदाय एक मंच पर एकत्र हो सकें। सभा 
का पहला अधिवेशन श्री परतूलचंद्र चटर्जी की अध्यक्षता में 
हुआ । यह हिंदू-सभा मानों भावी हिंदू-सभा का वीज थी। १६१० 
३० में वे पुत्र को, जो विलायत में पढ़ता था और वहीं बीमार 
हो गया था, लेने के लिए विलायत गये। भारत लौट कर भी पुत्र 
का स्वास्थ्य ठीक न हो सका और १६११ में उसकी मृत्यु हो गई। 
इस आघात को विस्म्ृत करने के लिए वे और अधिक तन्मयता 

से काम में लग गये । उन्होंने एक शिक्षा-संघ स्थापित किया जिस- 
का उद्देश्य शिक्षा-प्रसार था और अपने पिता जी के स्मारक के 
रूप में जगराँव में 'राधाकृष्ण हाई स्कूल' स्थापित किया। 

१६०७ ई० के पश्चात्‌ लाला जी देश में न रहने के कारण 
ओर काँप्रेस की पारस्परिक फूट से ऊबकर कॉँग्रेस से अलग ही 
गये थे। १६१२ ई० की वॉकीपुर-काँग्रेस में वे सम्मिलित हुए । उस 
अधिवेशन में श्री गोखले ने दक्तिण-अफ्रीका-स्थित भारतीयों की 
दुर्देशा का हृदय-विदारक चित्र खींचा। लाला जी ने भी इस 
विषय पर एक ओजस्वी भाषण दिया | कुछ ही समय पश्चात्‌ 
दक्षिण-अफ्रीका में गांधी जी ने सत्याप्रह आरम्भ कर दिया। 
इससे देश में बड़ी जाग्रति फैली । उस समय तक भारतवासियों 

पास प्राथेना और याचना के अतिरिक्त दूसरा कोई ऐसा साधन 
न था जिसे वे अपने अधिकारों को मनवाने के लिए सरकार के 
विरुद्ध सामूह्दिक रूप में प्रयुक्त कर सकते। गांधी जी ने सत्याग्रह 
का नया नैतिक शस्त्र भारत तथा संसार को दिया। जैसे-जैसे 
दक्षिण-अफ्रीका में सत्याप्रह-आंदोलन अधिक उम्र रूप धारण 
करता गया वैसे-बेसे भारत में उसकी सहायता के लिए कार्य 
बढ़ता गया । लाला जी ने पंजाब में भ्रमण करके और व्याख्यान 

२४ हज़ार रुपया इकट्ठा करके दक्षिण-अफ्रीका भिजवाया। 
१६१४ में इसी सत्याप्रह-आंदोलन के सम्बन्ध में डेप्यूटेशन के 
साथ लाला जी विलायत गये। परन्तु इस भिक्षा-बृत्ति से उन्हें 
न कुछ आशा थी और न इसका कोई परिणाम हुआ। हैप्यूटेशन 

अन्य सदस्य तो लौट आये परन्तु लाला जी वहीं रहे | वहाँ 
पर उन्होंने आयेसमाज पर एक पुस्तक लिखी। इंग्लैंड से वे 
जापान चले गये। १६१४ के काँग्रे स-अधिवेशन के लिए, जो मद्रास 
में होना था, अधिक प्रांतों ने लाला जी को अध्यक्ष निर्वाचित 

किया था परन्तु जिन लोगों के हाथों में सत्ता थी वे किन्हीं 
कारणों से लाला जी की अध्यक्षता नहीं चाहते थे और उन्होंने 
प्रांतों से अपने मत वापिस लेने का अनुरोध किया । 

जापान से लाला जी भारत लौटना चाहते थे परन्तु युद्ध 
छिड़ जाने के कारण उन्हें भारत आने के लिए पासपोर्ट न मिला। 
जापान से वे इंग्लैंड और फिर इंग्लैंड से अमेरिका चले गये । तब 
से लेकर १६२० के आरम्भ तक वे अमेरिका ही में रहे । युद्ध समाप्त 
हो चुकने के पश्चात्‌ भी उन्हें तव तक भारत आने की आज्ञा 
न मिली ज़ब तक योरुप में संधि होकर शांति स्थापित न हो गई । 
अमेरिका में लाला जी चुपचाप नहीं बैंठे। वहाँ पर उन्होंने 
भारतीय राष्ट्रीय का संदेश दिया और भारतीय स्वाघीनता के 
लिए काये करना आरम्भ कर दिया । उनके कार्य के मुख्य साधन 
थे--व्याख्यान तथा लेख | उन्होंने 'तरुण भारत” (यंग इंडिया) 
नाम का साप्ताहिक पत्र निकाला, जिसका सम्पादन-कार्य बे स्वयं 
करते थे। वहाँ पर उन्होंने 'इंडिया होमरूल लीग” की स्थापना की, 
जिसके सभापति तथा कोषाध्यक्ष वे स्वयं थे। अमेरिका के बहुत-से 
नगरों में लीग की शाखाएँ थीं। भारतीयों के अतिरिक्त कोई ८०० 
दूसरे व्यक्ति भी सदस्य थे। लीग का उद्देश्य था--युद्ध की समाप्ति 
पर भारत के लिए स्वभाग्य-निणेय का अधिकार प्राप्त करना । इसके 
लिए अमेरिका के पत्रों में भी चर्चा हुईं। लाला जी ने एक पुस्तक 
भी लिखी जिसका नाम था 'पोलिटिकल फ़्यूचर ऑफ़ इंडिया! 
( भारत का राजनीतिक भविष्य ) । अमेरिका के प्रसिद्ध व्यक्तियों से 
मिल कर उन्होंने उनका ध्यान भारतीय परिस्थिति की ओर आक- 
पिंत किया। 'काइट फॉर क्रम्ज़' (डुकड़ों के लिए झगड़ा) नाम की 
पुस्तिका छूपवा कर वँटवाई । ऐसी ही दूसरी कई पुस्तिकाओं की 
लःों प्रतियाँ बैँटवाईं। इससे बड़ा आंदोलन हुआ । यहाँ तक 

कि अमेरिकन शासन-सभा की वैदेशिक समिति के सामने भी 
इस उद्देश्य का एक प्रस्ताव आया। भारतीय व्यापार की उन्नति 
के लिए उन्होंने भारतीयों तथा अमेरिकरों के साके की एक 
कम्पनी स्थापित की । ऐसे द्वी न्यूयाके में “इंडियन इन्फ़ार्मेशन 
ब्यूरो' की स्थापना की । 
श्रमेरिका में भी खुफ़िया पुलिस के अँग्रेज़ लाला जी के पीछे 
लगे रहते थे । एक दिन तो उन्होंने यहाँ तक दुस्साहस किया कि 
जिस कमरे में वे अपने साथियों के साथ परामर्श करने वाले थे, 
उसमें उन्होंने छिपा कर 'डिक्टोग्राफ' रख दिया। इस यंत्र में 
यह शक्ति है कि जो कुछ आदमी वोलता है, उसमें अंकित होता 
जाता है। संयोगवश उस बैठक में कोई बात ऐसी न हुईं जिस 
पर आपत्ति हो सके । 
जलियाँवाला वाग़्ा अम्रृतसर का ह॒त्या-कांड उस समय हुआ 
ज़व वे अमेरिका में थे। समाचार सुन कर वे तड़प उठे और 
भारत लौटने के लिए आकुल हो गये। ऐसे संकट के समय वे 
अपने प्रांतवासियों के साथ रहना चाहते थे परन्तु वे फ़रवरी 
१६२० से पहले भारत न पहुँच सके | बहुत देर तक वे माठ्भूमि 
से प्रथक्‌ रहे ये। आते दी कार्यव्यप्र हो गये। तिलक स्कूल आफ 
पॉलिटिक्स' की स्थापना की और उठ में दे निक पत्र 'वंदे मातरम्‌' 
निकाला। वह समय भारतोय राष्ट्रीयता के इतिहास में विशेष 
जागृति का युग था। गांधी जी का भारत के राजनीतिक त्तेत्र पर 
स्वतः अधिकार हो गया था। काँप्रेस में दो विचार-धाराएँ चल 
रही थीं। कुछ लोग कॉंसिल-्रवेश के पक्ष में थे और कुछ असह- 
योग के पक्ष में। देश की परिस्थिति को देख कर लाला जी भी 
असहयोग के पक्ष में हो गये। दिसम्बर १६२० में कलकत्ता के 
काँग्रेस अधिवेशन के अध्यक्ष, जिसमें गांधी जी का 

असहयोग का श्रस्ताव पास हुआ, स्वयं लाला जी थे। 

उस समय देश की धमनियों में एक नया रक्त संचारित हो 
रहा था । गांधी जी भारतीय नेय्या के कर्णधार थे। देश के भिन्न- 
भिन्न वगे तथा सम्प्रदाय अपने भेद-भाव को विस्म्ृत करके 
मानों स्वाधीनता-देवी के मंदिर में सम्मिलित उपासना के लिए 
एकत्र थे । हिंदू-मुस्लिम बैमनस्य का नाम भी न सुना जाता था। 
भारत का चिर-सुप्त भाग्य जाग उठा था। असहयोग और 
असहकार का सुदर्शन चक्र चल रहा था। भारतीय सरकार की 
मानों जड़ें हिल गई थीं। भयभीत राज्य-सत्ता जनता में आतंक 
उत्पन्न करना चाहती थी । उम्र दमन-नीति का दौरदौरा था। सब 
ओर पकड़-धकड़ हो रही थी। साधारण कार्यकर्ता तक नहीं 
छोड़े गये थे तो लाला जी केसे वाहर रह सकते थे। ऐसे समय 
सरकार पंजाब-केसरी को दहाड़ने के लिए केसे मुक्त रहने दे 
सकती थी । ३ दिसम्बर १६२१ ई० को लाला जी बंदी किये गये 
ओर उन्हें १८ मास कारावास का दंड मिला । कुछ देर पश्चात्‌ 
उन्हें छोड़ कर पुनः पकड़ लिया गया और दो वर्ष के कारावास का 
दंड दिया। जेल में लाला जी क्षयरोग-प्रस्त हो गये। सरकार चाहती 
थी कि लाला जी मुक्त किये जाने के लिए प्रार्थना करें परन्तु वे 
दूसरी ही मिट्टी के बने थे । अंततः सरकार ने उनकी बीमारी के 
कारण उन्हें १६२३ में छोड़ दिया । 

उस समय गांधी जी जेल में थे। उनका चलाया आंदोलन 
शिथिल हो गया था। सरकार ने अपनी नीति-कुशलता तथा 
साधन-अचुरता से देश में पारस्परिक फूट डलवा दी थी । सत्याप्रह- 
आंदोलन का आँचल हिंसारक्त से अकलुषित नहीं रह सका था। 
काँग्रेस में कोसिल-प्रवेश तथा कौंसिल-बहिष्कार की दोनों विचार- 
धाराएँ चल रही थीं। मोतीलाल नेहरू तथा देशवन्धुदास असह- 

योग की नीति में परिवर्तन चाहने वालों के नेता थे और राज- 
गोपालाचाये अपरिवतेनवादियों के प्रतिनिधि थे। गया-कॉँप्रेस के 
अधिवेशन में अपरिवर्तनवादियों की विजय हुई थी परन्तु दूसरी 
विचारधारा भी वल पकड़ती जा रही थी। इस प्रश्न पर पुनः 
विचाराथ देहली में काँग्रेस का विशेषाधिवेशन हुआ और परि- 
वर्तेनवादियों को कॉंसिल-प्रवेश का अधिकार दे दिया गया। 
लाला जी का स्वास्थ्य अच्छा नहीं रहता था। वह हिंदू- 
मुस्लिम फूट का युग था। शत्रु ने हमारी दुवैलता को पहचान 
लिया था और उससे लाभ उठाने का भरसक प्रयत्न आरम्भ 
कर दिया था। लगभग वीस वरस पहले सरकार ने साम्प्रदायिक 
मनस्य का जो विषाक्त वीज़ वोया था, उसका घातक फल 
देश को चखना पड़ रद्दा था। जहाँ कुछ ही समय पहले देश 
के स्वत्वों के लिए सम्मिलित आंदोलन था, वहाँ अब हिंदू स्वत्वों 
ओर मुस्लिम स्वत्वों की दुह्माई थी। देश के उस वातावरण में 
लाला जी को स्वामी श्रद्धानंद और महामना मालवीय के साथ 
मिल कर हिंदू-महासभा की स्थापना करनी पड़ी। हिंदू-महा- 
सभा का पहला अधिवेशन वनारस में हुआ। हिंदू-महासभा के 
१६२४५ ई० के कलकत्ता-अधिवेशन के अध्यक्ष स्वयं लाला जी थे। 
लाला नी साम्प्रदायिक प्रतिनिधित्व के विरुद्ध थे। उनके प्रयत्नों 
से हिंदू महासभा ने निश्चय किया कि वह कॉसिलों के लिए अपने 
प्रतिनिधि खड़े न करे । लाला जी के हिंदू-सभा स्थापित करने का 
यह अथ नहीं था कि वे साम्प्रदायिक रंग में रँग गये थे। देश 
के खत्वों की प्राप्ति के लिए वे काँप्रेस ही को प्रतिनिधि मानते थे 
परन्तु मुस्लिम राजनीति का प्रतिरोध करने के लिए वे हिंदू- 
महासभा की आवश्यकता को भी समभते थे। मुस्लिम साम्प्रदायिक 
माँगों के सम्मुख दूसरी ओर हिन्दू साम्प्रदायिक माँगों के रहने 

से काँग्रेस की निष्पक्षता को वल मिलता था। मुसलमानों की 
अनुचित साम्प्रदायिक माँगों के उत्तर में काँग्रेस कद्ट सकती थी 
कि--इस सम्बन्ध में हिंदू-महासभा के साथ सममौता कर लो । 
१६२४ ई० में लाला जी खराज्य-दल की ओर से बढ़ी 
कौंसिल में गये और कोंसिल में उस दल के ढिप्टी-लीडर भी 
नियुक्त हुए परन्तु कुछ समय के पश्चात्‌ मतभेद के कारण उस 
दल से अलग हो गये। वे किसी प्रस्ताव पर कॉसिल को छोड़ 
कर चले जाने के पक्त में नहीं थे। पुनः स्वतन्त्र-काँग्रे स-दल वना 
कर वे स्वराज्य-दल द्वारा खड़े किये गये पदान्वेषियों का विरोध 
होते हुए भी दो स्थानों से निवांचित हुए। स्व॒राज्य-दल से अलग 
होते हुए भी उन्होंने कॉंसिल में सदा जनता का पक्ष लिया। 
मद्रास में हुई कॉम्रेस में उन्होंने हिंदू-म॒ुस्लिम-एकता के लिए 
प्रयत्न किया। समभौता करने के उद्देश्य से उन्होंने सबे-दल- 
सम्मेलन की ओरे से प्रस्तुत की गई नेहरू-रिपोट को, कई बातों 
में मतभेद रहते हुए भी, स्वीकार कर लिया। १६२५ के पश्चात्‌ 
वे काँग्रेस से प्रथक्‌ ही रहे । अँग्रेज़ी सरकार ने भारतवासियों की 
राजनीतिक माँगों के औचित्य की जाँच करने के लिए एक 
कमीशन भेजा था जिसके सभापति के नाम से उसका नाम 
'साइमन-कमीशन' प्रचलित हो गया था। वह कमीशन देश में 
भ्रमण करता हुआ ३० अक्तूबर १६२८ को लाहौर पहुँचने वाला 
था। अन्य स्थानों की भाँति लाहौर में भी काली भंंडियों द्वारा 
कमीशन के प्रति असंतोष प्रदर्शित करने का कार्यक्रम था। उधर 
पुलिस भी दमन के लिए तत्पर थी। १४४ धारा लगा दी गई थी 
परन्तु जनता जलूस निकालने और प्रदशेन करने पर तुली थी। 
हाला जी उसी दिन युक्तप्रांत की प्रांतीय हिंदू काँफ्रेंस से लौटे . 
थ। १४४ धारा की घोषणा सुनकर उन्होंने भी जलूस में 

सम्मिलित होने का निश्चय कर दिया। दोपहर को बलूस निकला 
और लाला जी आगे थे। स्टेशन के पास पहुँच कर जलूस रुक 
गया और कमीशन के आगमन की प्रतीक्षा करने लगा। 'साइमन 
लौट जाओ? और 'बंदे मातरम्‌” की ध्वनि से आकाश गूँज॒ रहा 
था। पुलिस से यह सहन न हो सका। एकाएक जनता पर 
पुलिस की लाठियाँ वरसने लगीं। एक गोरे ने लाला जी पर भी 
लाठियाँ चलाई जिनसे उनकी छाती पर चोटें आईं। उसी 
सायंकाल मोरीगेट के बाहर रोष प्रकट करने के लिए एक विराट 
सभा हुईं। जनता की उत्तेजना का पारावार न था। उसी सभा 
में भाषण देते हुए लाला जी ने ये चिरस्मरणीय शब्द कहे 
थे--“मेरे शरीर पर पड़ी हुई एक-एक चोट ब्रिटिश साम्राज्य के 
कफ़न की कील होगी ।” लाला जी के उस भाषण को जिसने भी 
सुना, वह नहीं भूल सकता । उस भाषण में उन्होंने अपनी भावी 
मृत्यु की ओर भी संकेत किया था । 

लाठियों की वह चोट उस समय कुछ अधिक अनुभव नहीं 
की गई परन्तु तत्यश्चात्‌ उनका स्वास्थ्य विगड़ता द्वी गया। 
शरीरावस्था की अवहेलना करके वे सबे-दल-सम्मेलन में सम्मिलित 
होने के लिए देहली चले गये। वहाँ से लौट कर दशा और भी 
अधिक विगड़ गई। तथापि किसी को यह ज्ञान नहीं था कि इस 
महापुरुष का अन्त इतनी जल्दी आ जायगा । अंततः १७ नवम्वर 
१६२८ को प्रातःकाल ७ वजे ६३ वे की आयु में 'पंचनद-पंचानन' 
पंजाब-केसरी चिरनिद्रा में मप्न हो गये। 

लाला लाजपतराय की सर्बेप्रियवा का अनुमान उस जलूस 
को देखकर लगाया जा सकता था जो रावी-तट पर दाह-संस्कार 
करने के लिए ले जाई जारही उनकी अरथी के साथ था। लाददौर 
तो क्या मालों पंजाब उमड़ आया था। जिस-जिस ने जहाँ कहीं 

सुना, सुन कर सन्नाटे में आ गया और उड़ कर लाहौर पहुँचने 
को आकुल हो गया। जहाँ तक दृष्टि जाती थी, जनता का अपार 
संघट्ट था। सड़कों पर मानों सिरों का दरिया वहा जा रहा था। 
सव ओर से पुष्प-वर्षा हो रही थी। आश्चर्य हो रहा था कि 
लाहौर में इतने फूल कहाँ से आ गये। कौन ऐसा था जो पुष्पांजलि 
अपित करके अपने को सौभाग्यवान्‌ करना नहीं चाहता था। 
हाथों से फूल गिर रहे थे ओर आँखों से आँसू। 

सायंकाल होगया था। अंधकार छाने लगा था। राबी-तट 
पर अपार भीड़ से घिरी हुई चिता जल रही थी। लोग चिता 
के आस-पास की मिट्टी, स्मरणचिन्ह के रूप में उठाने के लिए 
परस्पर संघषे कर रहे थे । कुछ दूरी पर रावी की क्षीण धारा चुप- 
चाप वहे जा रही थी | इधर भगवान्‌ विभावसु बड़ी तन्‍्मयता 
से उस पंजाब-केसरी कहे जाने वाले शरीर को गोदी में धारण 
किये थे । वह दृश्य भूलने का नहीं है। 

लाला जी की मृत्यु पर भारत तथा संसार के महापुरुषों की 
ओर से उन्हें जो श्रद्धांजलियाँ भेंट की गई उन्हें उद्धृत करने के 
लिए यहाँ स्थान नहीं है। हाँ, गांधी जी ने कहा था--“लाला जी 
तो एक संस्था थे । अपने योवन के समय से ही उन्होंने देश-भक्ति 
को अपना धर्म वना लिया था और उनके देश-प्रेम में संकीणेता 
न थी। वे अपने देश से इसलिए प्रेम करते थे कि वे संसार से 
प्रेम करते थे । उनकी राष्ट्रीयता अंतरां्ट्रीयता से भरपूर थी'' '''* 
उनकी सेवाएँ विविध थीं । बे बड़े ही उत्साही, समाज-सुधारक 
ओर धार्मिक थे ।.... ... . .ऐसे किसी भी आंदोलन का नाम 
लेना असम्भव है जिसमें लाला जी सम्मिलित न थे। सेवा करने 
की उनकी भूख सदा अठृप्त ही रहती थी । उन्होंने शिक्षण-संस्थाएँ 
खोलीं, वे दलितों के मित्र वने । जहाँ कहीं दुःख-दारिद्र्य होता, 

वे वहीं दौड़ते थे।” 

लाला जी प्रवल समाज-सुधारक, शिक्षा-विशेषज्ञ ओर 
निपुण राजनीतिज्ञ थे। वे एक प्रभावशाली लेखक और शक्तिशाली 
वक्ता थे । भिन्न-भिन्न शिक्ञा-पद्धतियों का अध्ययन करने के 
लिए उन्होंने देश-देशांतरों का भ्रमण किया | उनकी रचनाओं में 
भाषा का प्रवाह, घटनाओं का संकलन और हृदय का आवेग 
एक सुन्दर संमिश्रण के रूप में मिलते हैं। मेज़िनी, गेरीवाल्डी, 
शिवाजी, श्रीकृष्ण, दयानंद और गुरुदत्त की छोटी-छोटी जीवनियाँ 
लिख कर उन्होंने अपने को एक सफल जीवनी-लेखक सिद्ध 
कर दिया। उनकी पुस्तक 'तरुण भारत' ( यंग इंडिया ) ने एक 
समय बड़ी हलचल पेदा की थी।मिस मेयो की पुस्तक 'भारत माता' 
( मदर इंडिया ) के उत्तर में उन्होंने 'दुःखी भारत” ( अनहैष्पी 
इंडिया ) नाम की पुस्तक लिखी । 'भारत माता' का इससे अच्छा 
और प्रामाणिक उत्तर दूसरा नहीं निकला। 'बंदे मातरम' ओर 
"पीपल! में उनके लिखे लेख वहुत प्रभावशाली होते थे। उनकी 
वकक्‍तृत्व-शक्ति का तो कहना ही कया था। ऐसे प्रभावशाली वक्ता 
कोई विरले ही होते हैं। कितना ही विशाल जन-समूह हो उस 
को वश में कर लेना उनके वायें हाथ का काम था। श्रोतागणों 
पर जादू करते थे। उनके हृदयों को वशीभूत कर लेते थे । 

लाला जी के जीवन का पहला भाग आयेसमाज के कार्ये- 
क्षेत्र में व्यवीत हुआ। श्रायेप्तमाज द्वारा हुए कार्ये में कितना 
भाग लाला जी का है, इनका अनुमान लगाना कठिन है। कॉम्रेस 
के क्षेत्र में कुछ वरस कार्य करके उन्हें एक लम्बे समय 
के लिए विदेश में रहना पड़ा । विदेशों में भारत के प्रति उत्पन्न 
हुई जागृति और सहानुभूति का वहुत-सा श्रेय लाला जी को है। 
भारत ज्ौटने पर स्थायी रचनात्मक काये करने के लिए उन्हें 

वहुत कम समय मिला । तथापि उनकी स्थापित की हुई लोक- 
सेवक-समिति ( सर्वै्ट्स ऑफ पीपल्ज़ सोसाइटी ) ने पंजाब 
तथा भारत के जागरण में परयाप्त काये किया है। उनकी स्थापित 
की हुई द्वारकादास लाइब्रेरी, जो अब शिमला में ले जाई गई 
है, एक सुसम्पन्न पुस्तकालय है। यदि उन्हें और अधिक समय 
मिलता तो उनका छोड़ा हुआ स्थायी रचनात्मक काये और 
अधिक विशाल होता । 

सच तो यह है कि पंजाव की जनता ने उनके अंदर अपनी 
आत्मा को पाकर उन्हें अपना हार्दिक स्नेह दिया। वे पंजाब के 
हृदय-सम्राट्‌ बने । पंजाब के साम्प्रदायिक वातावरण में ऐसी 
सर्वप्रियता प्राप्त करना लाला लाजपतराय ही का काम था। उन 
के पश्चात्‌ पंजाब को कोई ऐसा सर्वप्रिय नेता नहीं मिला । उनकी 
मृत्यु से पंजाब में जो अभाव हुआ उसकी पूर्ति अभी तक 
नहीं दो सकी । यही कारण है कि पंजाब का विभाजन हुआ और 
पंजाबियों को विनाश का कठ्ठु अनुभव करना पड़ा । 


सरदार पटेल 


भारतीय स्वातन्त्य-संग्राम के अनुपम सेनानी सरदार वल्लभ- 
भाई पटेल का जन्म ३१ अक्टूबर सन्‌ १८८४५ को गुजरात प्रान्त 
के करमसद नामक ग्राम में हुआ था । 

आपके पिता श्री भब्रेरभाई सामान्य स्थिति के व्यक्ति थे, 
किन्तु बड़े पराक्रमी और भगवद्भक्त थे। १८५७ के गदर में 
वे सब कुछ छोड़कर चुपचाप माँसी की रानी की सेना में भरती 
हो गये और तीन वर्ष तक उन्होंने आँग्रेजी सेनाओं से डटकर 
टक्कर ली । पिता के समान आपकी माता ने भी आपके जीवन 
पर अपनी स्थायी छाप अक्लित की है। ८० वर्ष की अवस्था में भी 
वह्‌ नियमित रूप से चखो काततीं और भगवदूभक्ति में लीन 
रहतीं। माता-पिता और अपने अग्रज विद्वलभाई पटेल के इन आस्तिक 
ओर साहसी संस्कारों से सरदार पटेल को भी राष्ट्रीय संस्कार 
प्राप्त हुए | सरदार विद्वलभाई ने असेम्बली में प्रेज़ीडेंट पद को 
जिस शान के साथ निवाहा था, सरदार पटेल ने भी अपनी 
“सरदारी” को उसी प्रकार अक्षुण्ण वनाये रक्खा । 

अपने जीवन के उपःकाल से ही आप सत्याग्रही और अदम- 
नीय रहे थे । नड़ियाद के स्कूल में जब॒आप शिक्षा प्राप्त कर रहे 
थे तव एक शिक्षक से विगाड़ होने पर आपने वहाँ हड़ताल करा दी 
और शिक्षक को अपनी हार माननी पड़ी। बड़ौदा में भी एक 
गुरु से मनोमालिन्य बढ़ गया। गुरु उनको तंग करने के लिए 
धर से रोज़ पहाड़े लिखकर लाने का काम देने लगे। अन्त में 

एक दिन सरदार का धैये हूट गया। गुजराती में पहाड़े को 
पाड़े” कहते हैं और इसका अर्थ “मैंस का वच्चा” भी होता 

है। एक दिन जब गुरु ने पूछा कि तुम पाड़े लाये ? तो शिष्य ने 
तड़ाक से उत्तर दिया कि “लाया तो था पर दरवाज़े पर दो एक के 
भड़कने पर सारे-के-सारे भाग गये ।”” 

वल्लभभाई में भय का तो नाम-निशान भी नहीं था। वचपन 
से ही वे निडर थे। वचपन में उनकी काँख में एक फोड़ा निकल 
आया, गाँव वालों ने दवाई बताई और कहा--“लोहा गम करके 
फोड़े में भोंक दो ।” वल्लभभाई तैयार हो गये। लोहे की सलाख 
गर्म थी, भोंकने वाला एक ओर वल्लभ जैसे कोमल लड़के को 
और दूसरी ओर लोहे की गर्म सलाख को देखकर हिचकिचाया। * 
वल्लभभाई भेंभला उठे--“जल्दी भोंको, क्‍या देख रहे हो? 
लोहा ठंडा हो जायगा । यदि तुमसे नहीं होता तो लाओ, में 
अपने ही अपने हाथों से भोंक लूँ ”--कहकर उन्होंने गमे सलाख 
से घाव को दाग़ लिया और उफ़ तक नहीं की । 

खतरों से खेलना आपको सदा प्रिय रहा । एक वार आपने 
कद्दा था--“मेरे साथ कोई खिलवाड़ नहीं कर सकता; में किसी 
ऐसे काम में नहीं पड़ता जिसमें खतरा न हो । जो लोग आपत्तियों 
को निमंत्रण दें उनकी सहायता के लिए में सदा तत्पर हूँ।” 

इस प्रकार सरदार का व्यक्तित्व बनता रहा और पेटलाद, 
नड़ियाद और बड़ौदा में शिक्षा प्राप्त करते हुए आपने मैट्रिक 
पास कर ली। वाद में मुख्त्यारी पास करके गोघरा में प्रेक्टिस 
शुरू कर दी । आपकी वकालत बड़े धड़ल्ले से चली और उसके 
द्वारा आपने अथे और यश अर्जित किया। सरदार जी अदालत 
में जब बहस करने खड़े होते तो जज भी दंग रह जाते। लोगों 
का कद्दना है कि फ्रौज़दारी के मामलों में जहाँ कोई आशा नहीं 

दिखाई देती थी, सरदार वहाँ भी सफलता प्राप्त कर लेते थे। 
विलायत जाकर वहाँ से वैरिस्ट्री पास करने का आपका पुराना 
स्वप्न था। रुपया एकत्र हो जाने पर आपने एक कम्पनी से पत्र- 
व्यवहार करके विलायत जाने का निश्चय कर लिया, पर जब बड़े 
भाई श्री विद्वलभाई पटेल की भी बैरिस्टर बनने की इच्छा 
देखी तो आपने अपने त्याग का परिचय दिया और पहले बड़े 
भाई को विलायत भेजकर वैरिस्टर वनाया। तीन वर्ष वाद आपने 
इंग्लैंड जाकर बैरिस्ट्री पास की और अहमदाबाद में अपनी 
प्रेक्टिस के द्वारा अपार धन-राशि एकत्रित करने लगे। इधर ज्यों- 
ज्यों गुजरात की राजनीति में गांधी जी का भ्रवेश होने लगा 
वल्लभभाई की विचारधारा भी वदलने लगी । इसी बीच गोधरा 
में गांधी जी की अध्यक्षता में प्रान्तीय राजनैतिक सम्मेलन हुआ 
जिसमें रचनात्मक कार्यों की उपसमिति के मंत्री वल्लभभाई बनाये 
गये। इन्होंने बड़े उत्साह के साथ काये किया और शीघ्र ही 
अपनी सेवाओं से गुजरात भर में प्रसिद्ध हो गये। 

सर्वेप्रथम काये आपने गुजरात में बेगार वन्द करवाने का 
किया । पहले कमिश्नर को पत्र लिखा गया। कमिश्नर का उत्तर 
न आने पर यह चेतावनी दी गई कि सात दिन के अन्दर वेगार 
बन्द न हुई तो जनता को सत्याग्रह के लिए कहा जायगा। इस 
पर कमिश्नर ने वल्लभभाई को विचार-विनिमय के लिए बुलाया। 
बेगार-प्रथा बन्द की गई | साबेजनिक जीवन में सरदार पटेल की 
यह्‌ प्रथम विजय थी। पहले-पहल आपका गांधी जी की रीति- 
नीति के प्रति विशेष आकषेण नहीं हुआ । अहिंसा और 
सत्याप्रह दोनों दुवेलों के हथियार प्रतीत हुए; किन्तु जब 
अहमदाबाद के मजदूरों को गांधी जी ने विजय दिलवाई और गांधी 
जी दे; आत्म-बल का आपको परिचय मिला तब आप गांधी जी 

के मित्र बन गये । अब आपका भुकाव भी राजनीति की ओर 
विशेष होने लगा। 

उस वर्ष खेड़ा जिले की फसल खराब हो गई थी। किसानों 
के पास लगान देने के लिए भी पैसा नहीं था। फिर भी सरकार 
ने लगान की एक-एक पाई वसूल करने की धमकी दी। इस पर 
गांधी जी ने सरकार से लड़ने का निश्चय किया। उन्होंने 
अपने साथियों से पूछा कि आपमें से कौन मेरे साथ खेड़ा 
चलेगा और मेरा सहायक होगा ? वल्लभभाई ने तुरन्त अपना 
नाम लिखा दिया | खेड़ा के किसानों को तैयार करने के लिए 
वल्लभभाई ने स्वयं गाँवों का दौरा किया। किसी को स्वप्न में भी 
ध्यान न था कि अहमदावाद का सर श्रेष्ठ वेरिस्टर गाँव के केंटीले रास्तों 
में पैदल घूम-घूम कर किसानों से मेल-जोल वढ़ायेगा । वलह्लभभाई 
का बचपन से ऐसा स्वभाव था कियातो वे काम को हाथ में 
लेते द्वी नहीं थे, यदि लेते थे तो पूरी तरह निभाते थे। किसानों 
की हृढ़ता देख कर सरकार ने लगान माफ़ कर दिया। गांधी जी 
के सत्याग्रह का चमत्कार देख कर वल्लभभाई गांधी जी के मित्र 
से शिष्य वन गये। इत्ष घटना के वाद वल्लभभाई ने जीवन-भर 
गांधी जी का साथ दिया । 

प्रथम महायुद्ध के वाद रौलेट-एक्ट का विरोध करने के लिए 
गांधी जी ने देशव्यापी हड़ताल की घोषणा की। ६ माचे सन 
१६१६ को देश ने नये युग में प्रवेश किया। अहमदाबाद में 
वल्लभभाई ने हड़ताल को इतना सफल वनाया कि सरकार डर 
गई । सरकार द्वारा जलूस का गोलियों से सत्कार किया गया। 
१६२० ई० में काँग्रेस ने असहयोग का प्रस्ताव पास किया। तब 
सरदार ने स्वयं बैरिस्ट्री का ही परित्याग नहीं किया बल्कि अपने 
लड़के को भी विलायत जाने से रोक दिया। इससे पूवो आप उन्हें 

उच्च शिक्षा के लिए विलायत भेजने की पूरी तैयारी कर चुके थे। 
गांधी जी के गिरफ़्तार होने के बाद गुजरात के नेठृत्व का भार 
आपके ही कंधों पर पड़ा । आपने इस काम को बड़ी सफलता से 
निभाया । असहयोग के कारण स्कूलों व कालेजों से वाहर आये 
विद्यार्थियों के लिए आपने “गुजरात विद्यापीठ” की स्थापना की 
और उसके लिए धन-संग्रह का काये भी किया | 

सन्‌ १६२२ ई० में आपको सरकार से एक और टक्कर लेनी 
पड़ी । गुजरात के एक ताल्‍्लुका 'वोरसद' के किसानों पर सरकार ने 
इतना लगान बढ़ा दिया था कि जनता में त्राददि-त्राहि मच गई। 
बम्बई सरकार ने किसानों को बहुत डराया, धमकाया। नया कर 
लेने की कोशिशें कीं, किन्तु वल्लभभाई के सामने उसकी एक न 
चली । सरकार ने किसानों पर घोर अत्याचार किया। गोलियाँ 
तक चलाई पर सरदार का उनके हृदयों पर इतना प्रभाव था 
कि वे किंचिन्मात्र भी नहीं डोले और अपने प्रण पर स्थिर रहे। 
परिणाम-स्वरूप अन्त में सरकार को अपनी आज्ञा वापस लेनी 
पड़ी । सरदार की इस विजय ने उनका नाम देश-भर में चमका 
दिया । इसके वाद आपने नागपुर के मंडा-सत्याग्रह में विजय 
प्राप्त की; फिर गुजरात के बाढ़-पीड़ितों की सहायता का कार्य 
अपने हाथ में लिया और २००० स्वयंसेवकों का एक दल वना 
कर पानी से घिरे हुए देद्वातों में पहुँच गये | वहाँ जल-प्रलय से 
लाखों प्राणियों के प्राणों की रक्षा की । 

उन दिनों आप गुजरात प्रान्तीय काँप्र स-कमेटी के प्रधान और 
अहमदावाद म्युनिसिपल वोड के अध्यक्ष भी थे | इस पद पर रहते 
हुए आपने पाँच वष तक जनता की सेवा की । नगर की स्वास्थ्य- 
रक्षा के लिए आपने जो उपयोगी योजनाएँ वनाई थीं, उन पर आज 
तक काय हो रहा है । 

गुजरात के जल-प्रलय से खेतियाँ नष्ट हो गईं; लोग भूखे 
मरने लगे । वल्‍लभभाई ने सरकार पर ज़ोर डाल कर दुर्भिक्ष- 
पीड़ितों के लिए डेढ़ करोड़ रुपये की सहायता मंजूर करवा ली। 
सह्यायता-कार्य की व्यवस्था का भार वल्लभभाई कों स्वयं उठाना 
पढ़ा । 

सन्‌ १६२८ में सरकार ने वारदोली के भूखे-नंगे किसानों 
पर २४ प्रतिशत कर बढ़ा दिया। इस पर वल्लभभाई ने सत्याग्रह 
की घोषणा कर दी; और परगने भर में ऐसा सुन्दर नियन्त्रण और 
व्यवस्थापन बारी किया कि कहीं कोई त्रुटि नहीं रही । वारदोली- 
सत्याग्रह का समर्थन करने के लिए जो अहमदाबाद ज़िला-परिषद्‌ 
हुई, उसमें सरदार ने लोगों में जान फुक देने वाला निम्न भाषण 
दिया था :-- 

“मैंने तो सरकार के सामने इतनी ही माँग रखी है कि इस 
मामले की फिर जाँच हो जाय। पर सरकार इस छोटी-सी माँग 
पर भी राजी नहीं है, और पाँच लाख रुपये वसूल करने के लिए 
यहाँ पर फ़ौज़ लाकर ५० लाख खचे करने के लिए तैयार है। उसके 
पास वह गोरी फ़ौज दे न, जो बैंठे-वैंठे खा रही दै, वह उसी को 
वारदोली लाना चाहती है। पर गुजरात का किसान अब जाग 
उठा है। में किसान से कहता हूँ कि अब उसे डरने की क्‍या 
ज़रूरत है। सरकार मराठे, मुसलमान, सिख, गोरखा आदि के 
१८-२० साल के लड़कों को पकड़ कर ले जाती है और उन्हें थोड़े 
ही महीनों में मरना सिखा देती दै। तब क्या में आपको ४-६ 
महीनों में मरना न सिखा सकूंगा। हाँ, लड़कों को यह सीख लेने 
दो, हमारी संतान सुधर जायगी । जब्र तक हम मौत का ढर नहीं 
छोड़ेंगे तव तक भारत का भला नहीं दहोगा। आप वारदोली 
जायेंगे तो देखेंगे कि वहाँ करा किसान मौत को जेब में लिये फिरता 

है। वारदोली की औरतों के वारे में टाइम्स” में लिखा है कि यदि 
वहाँ गोलियाँ चलीं तो वहाँ की स्लियाँ मर्दों से आगे रहेंगी। 
इन बहनों ने संवाददाता को पत्र लिखा--“उस समय तू भी हमारे 
साथ तोपों के सामने खड़ा होने के लिए आ जाना। अगर तुममें 
इतनी हिम्मत न हो तो हम तुमे पहनने को चूड़ियाँ और ओढ़ने 
को चुनरी दे देंगी! ।” 

वारदोली के इस सत्याग्रह की व्यवस्था में सरदार ने अनुपम 
प्रतिभा का परिचय दिया। आपने पूरे ताल्लुके को कई भागों 
में वाँट कर उनमें सत्याग्रह छावनियाँ वना दीं। इन छावनियों में 
सत्याग्रही और एक मुखिया रहता था । छावनियों में परस्पर सम्पर्क 
रखने के लिए अपने संदेश-वाहकों की भी व्यवस्था की थी। 
कुछ गुप्तचर भी रखे हुए थे, जो सरकार के अधिकारियों को 
चालों का विवरण सरदार को देते रहते थे । 

सरकार ने भी इस सत्याग्रह को कुचलने में पूरी शक्ति लगा 
दी । बम्बई के गवर्नर ने घोषणा कर दी कि बारदोली के सत्याम्रह्‌ 
को कुचलने में त्रिटिश-साम्राज्य की पूरी शक्ति लगा दी जायगी। 
सरकार ने गुण्डों की फ्रौज़ तैयार की जो गाँव-गाँव में जाकर 
किसानों को मारती पीटती थी और घरों में घुस कर लूट-मार 
करती थी । स्त्रियों पर वलात्कार किया जाता था | 

किन्तु इन अत्याचारों से किसानों के निश्चय में कोई अन्तर 
न आया | बे अपनी प्रतिज्ञा पर अटल रहे। लगान की फूटी कौड़ी 
भी सरकारी ख़ज़ाने में जमा नहीं हुईं। तव सरकार ने ज़मीन- 
जायदाद कुक करनी आरंभ कर दी; किन्तु सरकार को कुर्की का 
माल लेने वाला कोई ग्राहक ही नहीं मिलता था । 

५ 'रदार ने पूर्रूपेण सैनिक-व्यवस्था की हुई थो। प्रत्येक 

गाँव में स्वयंसेवक नियुक्त थे जो कुर्की करने वाले सरकारी 

अफसरों को देखते ही वे बिगुल बजा देते थे। बिगुल सुन कर 
गाँव के किसान खेतों में या जज्जलों में चले जाते। पुलिस को यह्‌ 
जानना भी फठिन द्वो जाता कि किसका कौन-सा घर है। 

यह बारदोली-सत्याग्रह बाद में इतना महत्वपूर्ण हो गया 
कि इसे देशव्यापी आन्दोलन का रूप मिल गया। बम्बई 
असेम्बली के कुछ सदस्यों ने वारदोली के अत्याचारों पर रोष 
प्रकट करने के लिए असेम्बली की सदस्यता से त्याग-पत्र भी दे 
दिये । अन्त में सरकार को भुकना पड़ा । जनता की जीत हुई और 
वल्लभभाई विजयी सेनापति बने । उनको राष्ट्रीय-क्षेत्र में प्रथम 
श्रेणी के नेताओं में गिना जाने लगा । इस सत्याग्रह में विजयी 
दा के कारण ही आप “सरदार” की उपाधि से विभूषित किये 
गये । 

बारदोली की विजय ने एक वार फिर गांधी जी को विश्वास दिला 
दिया कि सत्याप्रद्द का अस्त्र अमोघ है । इसका प्रयोग यदि सरदार 
जैसे सेनानी के हाथ से हो तो वह अवश्य सफल हो सकता है। 

इसलिए ३१ दिसम्वर सन्‌ १६२६ को लाहौर-कॉम्रेस के 
अधिवेशन में पूर्ण स्वाधीनता का प्रस्ताव पास होने के बाद गांधी 
जी ने फिर सत्याग्रह का हथियार सँभाला। उधर गांधी जी ने 
डॉडी-यात्रा की तैयारी की और इधर सरदार वल्लभभाई भी 
समर-््तेत्र में कूद पड़े । गुजरात के गाँवों में सत्याग्रह का मद्दत्व 
सममभाने के लिए दौरा करते हुए गिरफ़्तार कर लिये गये। पाँच 
सौ रुपये जुर्माने के साथ तीन मास की कैद की सज़ा दी गई । जेल 
में आपको वढ़े कष्टों का सामना करना पड़ा। स्वास्थ्य गिरने 
लगा ओर पन्द्रह पॉंड वजन कम हो गया । 

तीन मद्दीने तीन सप्ताह की सज़ा के बाद आप २६ जून को 
रिद्दा हुए। उस समय सत्याग्रह-आन्दोलन पूरे यौवन पर 

था| चारों ओर लड़ाई के विगुल बज रहे थे। लाठियों की वर्षा 
हो रही थी । सत्याग्रह के सैनिक हँसते-हँसते लाठी की वर्षा 
के बीच में जाते थे। गोलियों की बौदार में अपने प्राणों की 
बाज़ी लगाकर स्वातन्त््य-संग्राम में जूक रहे थे । 

उस समय पंडित मोतीलाल जी के नेठ्त्व में आन्दोलन चल 
रहा था | मोतीलाल जी ने जेल जाते समय सरदार वल्लभभाई 
को अपना उत्तराधिकारी नियत किया और सरदार ने देश का 
नेतृत्व सँभाल लिया । 

बम्वई से आप सत्याग्रह के युद्ध की सारी व्यवस्था कर रहे 
थे। वहाँ १ अगस्त को लोकमान्य तिलक की बरसी मनाई गई। 
लाखों व्यक्तियों का एक जलूस सरदार के नेठृत्व में निकला। 
बोरीवन्दर स्टेशन के सामने पुलिस ने जलूस को रोक लिया 
और लोगों को तितर-वितर होने का हुक्म दिया । किन्तु वहाँ तो 
सभी वल्लभभाई के नेठ्त्व में जान पर खेलने आये थे। 
सत्याग्रह शुरू हों गया। पुलिस आगे नहीं बढ़ने देती थी, 
सत्याग्रही पीछे न हटने का प्रण किये बेठे थे। हज़ारों नर-नारी 
बैठ गये और साय॑ चार बजे से दूसरे दिन प्रातः आठ वजे तक 
रात-भर भूख-प्यास की चिन्ता छोड़ वहीं बैठे रहे। उस दिन 
सरकारी सिधाहियों ने बड़ी निदंयता से लाठी-प्रहार किया। 
हा वल्लभभाई को गिरफ़्तार करके तीन मास की सज़ा दे 
दी गई। 

इसी समय गांधी-इरविन समभौता दो जाने के कारण 
अन्यान्य राजनेतिक वन्दियों के साथ आपको भी छोड़ 
दिया गया। 

सन्‌ १६३२ में भारतीय राजनैतिक वातावरण वड़ा ही अशान्त 
था । सरदार भगतसिंह और उनके दो साथियों के फाँसी पर लटका 

दिये जाने के कारण जन-हृदय उत्तप्त और उत्तेजित हो रहा था। 
ऐसी विकट परिस्थिति में काँम्रेस की बागडोर को पूरी तरह अपने 
हाथ में सेंभालते हुए सरदार-श्री ने काँग्रेस के अध्यक्ष-पद को 
स्वीकार कर लिया। जनता उस समय राष्ट्रपतिपद्‌ से बढ़कर 
किसी भी व्यक्ति को और कोई वड़ा सम्मान नहीं दे सकती थी। 
उस पद पर उन्हें बैठा कर जनता ने सरदार के प्रति अपनी पूर्ण निष्ठा 
प्रकट कर दी। पटेल ने कराची-काँग्रेस के अध्यक्ष-पद से जो 
भाषण दिया वह सव से ्रधिक छोटा और मार्मिक था, क्योंकि 
सरदार का आरम्भ ही से 'कथनी” की अपेक्षा 'करनी' में अधिक 
विश्वास रहा । 
कराची-काँग्रेस के पश्चात्‌ सत्याग्रह के पुनः आरम्भ होने पर 
सरदार-श्री फिर गिरफ़्तार कर लिये गये। इस बार आपका 
स्वास्थ्य बहुत गिर गया था। जेल से मुक्त होने पर अपनी 
दुबलता की परवा न कर राष्ट्रकाये में जुट गये और सन्‌ १६३६ के 
चुनाव में काँग्रेस को सफल वनाने के लिए भारत के विभिन्न 
प्रदेशों के दौरे को चल पढ़े । कॉँम्रेस-पार्लियामेंट्री बोडे के अध्यक्ष 
के रूप में आपको अ्राठों प्रान्तों के काँप्रेसी मंत्रि-मंडलों की रीति- 
नीति निर्धारित करने का उत्तरदायित्वपूरं काये अपने हाथों में 
लेना पढ़ा। आपने बड़े ही अनुशासन के साथ इस कार्य को 
निबाहा । 
सन्‌ १६४२ के “भारत छोड़ो” आन्दोलन में आप गांधी जी 
के प्रमुख सहयोगी थे | वास्तव में इस आन्दोलन की रूपरेखा 
आप ही ने प्रस्तुत की थी । उन दिनों आपका जोश और विवेक 
अद्भुत रूप प्रहण कर रहद्दा था। इस संघर्ष में पूणे विजय को 
प्रत्यक्ष देखते हुए एक बार आपने कद्दा था--'स्वाधीनता का यह्‌ 
युद्ध अधिक दिनों तक नहीं चलेगा, कुछ समय में ही अंग्रेज 

घुटने टेक देंगे।” हम देखते हैं कि आगे चल कर आपकी यह 
ली अक्षरश: सत्य सिद्ध हुई और अंग्रेज भारत से विदा 
गये। 

इस आन्दोलन में आप भी काँग्रेस-कार्यसमिति के अन्य 
सदस्यों के साथ अहमदनगर किले में वन्द कर दिये गये और 
१४ जून १६४५ को जेल से मुक्त होकर फिर राष्ट्र-सेवा में लग 
गये । इस समय मुस्लिम-लीग स्वतन्त्रता के मार्ग में बड़ी वाधाएँ 
उपस्थित कर रही थी। उस समय आपने स्पष्ट कहा कि हम 
ऑँग्रेज़ों से भी स्वतंत्रता के लिए लड़ेंगे और जो मुसलमान मार्ग 
में रोड़ा बनेंगे, उनसे भी लड़ेंगे। आपने कहा कि आत्मरत्षा 
के लिए हथियार उठाना हिंसा नहीं है । अहिंसा दुवेलों का नहीं, 
वीरों का हथियार है । 

१४ अगस्त्‌ सन्‌ १६४७ को नवीन मंत्रि-मंडल में तथा उससे 
पूबे अन्तरिम मंत्रि-मंडल में भी प्रचार, रियासती विभाग तथा 
गृह-विभाग जैसे उत्तरदायित्व तथा महत्वपूण॑ विभाग आप ही 
को सँभालने पड़े। इसके साथ ह्वी उप-प्रधानमंत्री पद पर भी आप 
ही को प्रतिष्ठित किया गया । 

आप जिस कार में हाथ डाल देते उसके लिए प्राणों की वाज्ञी 
लगा देते। ६ दिसम्बर से भारतीय विधान-परिषद्‌ के अधिवेशन 
की घोषणा हो चुकी थी, पर लीग के बहिष्कार के कारण ब्रिटिश 
प्रधानमंत्री ने इस अधिवेशन को स्थगित करने के उद्देश्य से 
आपको ओर पंडित-श्री को लन्‍्दन बुला लिया। आपने लन्‍्दन 
जाने से इन्कार करते हुए घोषणा की--““आकाश चाहे गिर 
पड़े, पृथ्वी चाहे फट जाय, विधान-परिषद्‌ का अधिवेशन 
६ दिसम्बर से पीछे के लिए नहीं टल सकता” । तदनुसार ऐसा ही 
हुआ । 

भारत को स्वाधीन करने के साथ-साथ आऑम्रेज़ कूटनीतिज्ञ ने 
देश से विदा होते-होते इस देश के सर्वेनाश के लिए अनेक 
आयोजन कर डाले । इस नवोदित भारतीय प्रजातन्त्र को कुचलने 
के लिए जहाँ भारत की दोनों सीमाओं पर पाकिस्तान के रूप में 
घातक प्रतिद्न्द्दी पड़ोसी खड़ा कर दिया, वहाँ राष्ट्र के अन्दर भी 
छः सौ से अधिक रियासतों को स्वंतन्त्र-खतन्त्र सत्ता समर्पित 
कर दी। इस प्रकार ऑग्रेज़ ने जाते समय इन छः सौ रियासतों 
के राजाओं के कानों में यह फूँक मार दी कि अब तुम भी 
काबुल और नेपाल आदि शासकों के समान पूरो खाधीन हो । 
अँप्रेज़् शासकों ने उन्हें यहाँ तक उत्तेजना दी कि देखना कहीं 
भारत की केन्द्रीय सरकार के दास मत वन जाना। इसका अथे 
यह था कि जद्दाँ भारत के बाहर पंजाब बंगाल रूप में दो पाकिस्तान 
बनें, वहाँ भारत में ही छः सौ से अधिक पाकिस्तान बने रहते 
ओर देश के टुकड़े-ठुकड़े हो जाते और ख्वतन्त्रता तो दूर रही 
इसकी सत्ता ही समाप्त हो जाती । 

इन दुदमनीय रियासतों को भारतीय संघ में सम्मिलित करना 
वास्तव में एक बड़ी टेढ़ी खीर थी । हैदराबाद, कोचीन, जूनागढ़ 
ओर काश्मीर जैसी रियासतें तो अपने आपको पूरो स्वतन्त्र 
मानकर विदेशों में अपने राजदूत भेजने तक के स्वप्न देखने लगी 
थीं। कई रियासतें मिलकर अपना एक गुट बनाकर भारतीय संघ 
से अलग होने के लिए द्वाथ पैर मारने लगीं। हमारा और सम्पूरे 
विश्व का यह मत है कि यदि मदामति पटेल अपने ढृढ़ और 
निर्भीक व्यक्तित्व के साथ इन रियासतों को भारतीय संघ में 
प्रविष्ट करने के लिए कमर कस कर रात-दिन खून-पसीना एक न 
कर डालते तो इन रियासतों की खतन्त्रता के कारण देश की न 
जाने कया दशा द्वोजाती। महामति सरदार पटेल ने अपनी 





२३० स्वातन्ब्य-संग्राम [ सरदार 











अपूे क्षमता, तेजस्विता, दृढ़ता और कर्मठता से सम्पूर्ण शक्ति के 
साथ भारतीय रियासतों को न केवल भारतीय संघ में सम्मिलित 
ही कर दिया; अपितु उनके अनेक संघ वनाकर राजाओं की 
निरंकुश सत्ता को भी समाप्त कर दिया । आज भारत में एक भी 
ऐसी रियासत नहीं है जहाँ की सत्ता प्रजा के प्रतिनिधियों के 
हाथ में न हो | सरदार पटेल का यह काये न केवल भारत 
के इतिहास में, प्रत्युत समग्र प्रजातन्त्रवादी देशों के इतिह्वासों में 
स्वणाक्तरों में अद्वित रहेगा, इसमें कुछ सन्देह्द नहीं । 

सर्वप्रथम नवानगर ( काठियाबाड़ ) के राजा साहव ( जिन्हें 
जाम साहब कहते हैं ) ने सिर उठाने का प्रयत्न ड्िया, पर वे 
सरदार की त्योरियों को देख कर दव गये | फिर जूनागढ़ के 
नवाब ने पाकिस्तान से गठ-बंधन करने का प्रयत्न किया, पर सरदार 
की भौंह्‌ के टेढ़े होते ही वहाँ का नवाब पाकिस्तान को भाग गया और 
इस प्रकार १२ नवम्बर सन्‌ १६४७ को जूनागढ़ में प्रजातन्त्र-राज्य 
की स्थापना करते हुए, दैदरावाद को भी चेतावनी दे दी कि यदि 
हैदराबाद का निज्ञाम भी उल्टी चालें चलता रद्दा तो उसका भविष्य 
भी वही द्वोगा जो जूनागढ़ के नवाब का हुआ; किन्तु निज़ाम ने 
इस चेतावनी पर कुछ ध्यान न देकर अपने मन्त्रियों के इशारों 
पर नाचते हुए, भारतीय-संघ से अलग होने के लिए विदेशों से 
सहायता माँगी और हाथ-पैर मारने शुरू किये | बहुत कुछ युद्ध- 
सामग्री मैंगवा भी ली। अब तो सरदार को हैदराबाद में का्ये- 
वाही करने के लिए विवश होना पड़ा | फलतः पाँच ही दिल में 
निज़्ाम ने हथियार डाल कर आत्म-समपेण कर दिया । हैदराबाद 
के भारत-विलय के पश्चात्‌ केवल काश्मीर ही एक ऐसी रियासत 
बच रही थी जिसका भारत में पूररूपेण विलय नहीं हो पाया 
था । कुछ स्थानीय मुस्लिम-जनता, कुछ ऐंग्लो-अमेरिकन गुट के 

पक्षपातपूरो व्यवद्यार, कुछ पाकिस्तान के अड़ंगे तथा कुछ अन्तर- 
राष्ट्रीय परिस्थितियों के कारण काश्मीर की समस्या पूरी तरह 
उनके जीते-जी सुलक न सकी; पर फिर भी हमारा विश्वास है 
कि वे यदि अब तक बने रहते तो काश्मीर को भी बिना कोई 
विशेष अधिकार दिये पूर्णरूपेण भारतीय-संघ में सम्मिलित होने 
के लिए राज़ी कर लेते । 
: रियासतों की समस्या को इस प्रकार सुलभाया ही था कि 
उनके सामने भाषा-वार प्रान्तों के निर्माण का प्रश्न आ खड़ा 
हुआ | आपका दृढ़ विश्वास था कि देश को खण्डित करने का 
कोई भी काये राष्ट्‌ को नष्ट कर देगा। इसलिए आपने भाषा- 
वार प्रान्तों के निमोण का विरोध किया और ऐसे प्रान्त नहीं 
बनने दिये । 

आपने शरणार्थियों की विकट समस्या को सुलभाने के लिए 
भी अपनी सम्पूर्ण शक्ति लगा दी थी। वास्तव में परिडत नेहरू 
और सरदार के प्रयत्नों से ही शरणार्थियों की स्थिति बहुत कुछ 
सुधर पाई। 

पाकिस्तान और मुस्लिम जनता के प्रति भी आप सदा दृढ़ 
और निर्भीक विचार व्यक्त करते रहे। १६४८ ई० में पाकिस्तान 
को चेतावनी देते हुए आपने कहा--“हम पाकिस्तान से केवल 
इतना द्वी चाहते हैं कि वह हमारे मामलों में हस्तत्तेप न करे | तुम्हें 
पाकिस्तान मिल गया, उसे वहिश्त बनाओ या दोज़ख, यह 
तुम्द्दारा अधिकार दै। पाकिस्तान वाले कद्दते हैं कि उसके शत्रु 
. उसे नष्ट करना चाहते हैं; पर में कहता हूँ कि यह उनके नाश 
का कारण बाहर से नहीं; भीतर से द्वी उपस्थित होगा ।” 

लखनऊ की एक सभा में उन्होंने उन भारतीय मुसलमानों 
को, जो पाकिस्तान से सहानुभूति रखते थे, खुले शब्दों में 

फटकारते हुए कहा कि उन्हें या तो भारतीय बन कर रहना चाहिए, 
या पाकिस्तान चले जाना चाहिए। 

स्वार्थी नेताओं के बहकावे में आकर हड़ताल कर देने वाले 
मजदूरों को भी उन्होंने खुले शब्दों में भत्सेना की ओर उन्हें 
ऐसे राष्ट्-घातक कार्यों से रोका । 

इस प्रकार देश को अनेक वार अराजकता के गते में गिरने 
से बचा लिया । गांधी जी के निधन से सरदार पटेल की कमर 
टूट गई। वास्तव में, बापू और सरदार दोनों एक दूसरे के पूरक 
थे। बलिदान से पूरब महात्मा जी सरदार-श्री से ही आवश्यक 
विषयों पर परामश कर प्रार्थना-सभा में आ रहे थे। दोनों की 
पहली भेंट अहमदाबाद में सन्‌ १६१६ में हुई थो । उस समय 
सरदार बैरिस्टरों के ठाट-वाट में रहते थे। आरम्भ में वे गांधी 
जी को कुछ भी महत्व नहीं देते थे | यहाँ तक कि इसी वर्ष जब 
वे सबे-प्रथम अहमदाबाद की “वार-रूम” में भाषण देने आये तो 
वल्लभभाई मज़े से ताश खेलते रहे | उन्होंने ताश को छोड़ 
कर गांधी जी का भाषण सुनने में समय नष्ट करना उचित नहीं 
समभा । पर उसके कुछ द्वी दिनों बाद बापू जी से ऐसे प्रभावित 
हुए कि फिर आजन्म उनके शिष्य और सखा बने रहे | 

गांधी जी भी सरदार के प्रेम को बहुत महत्व देते थे।इस 
सम्बन्ध में एक बार गांधी जी नेलिखा था--“"सरदार वल्लभभाई 
पटेल का सहवास मेरे लिए बड़े सौभाग्य की वात थी । मुमे 
उनके अद्वितीय शौये का पता था । पर मैं कभी उनके साथ नहीं 
रहा था, जिसका सौभाग्य मुझे इन सोलह महीनों में प्राप्त 
हुआ । जिस स्नेह्द से उन्होंने मुझे प्लावित कर दिया उससे मुझ 
को अपनी स्नेहमयी माता का स्मरण हो आता है। मुमे यह 
नहीं मालूम था कि उनमें मातृ-तुल्य गुण हैं।”” इस प्रकार ३२ वर्ष 

तक कंधे से कंधा मिला कर काम करने वाले साथी और पथ- 
प्रदशक के उठ जाने पर सरदार शोक-विहल होगये । किन्तु वे कुछ 
द्दी 2 पश्चात्‌ ढुगुने उत्साह के साथ राष्ट्‌-का्ये में प्रवृत्त 
हो गये। 

हिन्दी से आपको आरम्भ से ही अगाध प्रेम था। अहमदाबाद 
काँग्रेस के आप स्वागताध्यक्ष थे। इस बार सर्वप्रथम आपने 
स्वागवाध्यक्ञ का भाषण झा प्रेजी में न देकर हिन्दी में दिया और 
वहाँ पर श्रतिनिधियों व नेताओं के बैठने के लिए भी कुर्सियाँ 
आदि न बिद्धा कर फ़शे ही बिछाये गये । तब से लेकर अधिकतर 
आप भाषण हिन्दी में ही देते थे। रेडियो-विभाग में उर्दू के स्थान 
में द्िन्दी का प्रचलन बहुत कुछ आपके प्रयत्नों से द्वी हुआ। 
आप गांधी जी की भाँति प्रार्थना, प्रवचन, भजन-कीतन, गीता- 
रामायण आदि धार्मिक क्रिया-कलाओं के लिए समय नहीं 
निकाल पाते थे। फिर भी मनसा-वाचा-कर्मणा, वेष-भूषा, खान- 
पान, रहन-सहन, सभी दृष्टियों से भारतीयता के पूरे उपासक थे । 

आपने मह्दाप्रयाण से पूबे सोमनाथ-मंदिर के जीर्णोद्धार 
का ऐसा महत्वपूर्ण काये किया जो इतिहास के पृष्ठों में सदा 
स्वराक्तरों में श्रक्नित रहेगा । 

इसमें कुछ सन्देह नहीं कि जिसे गांधी जी ने माता के समान 
कोमल हृदय वाला बताया, वह्दी सरदार कर्तेन्य-पालन, शासन-सूत्र 
के संचालन तथा प्रतिपक्षी के मान-मर्दन के अवसर उपस्थित 
होने पर वज् से भी कठोर हो जाता था । यहाँ तक कि एक बार 
अदालत में बहस करते हुए अपनी पत्नी की मृत्यु का तार पाकर 
किश्रित-सात्र भी विचलित नहीं हुए और वहस समाप्त करके 

घर ज्ौटे। 
इस प्रकार हम देखते हैं कि-- 

वज्रादपि कठोराणि रूदूनि कुसुमादपि । 
लोकोत्तराणां चेतांसि को नु विज्ञातुमहंति ॥ 
अर्थात्‌ 
सुरूदु शिरीष प्रसून ते, कठिन बच्र ते होय। 
लोकोत्तर पावन चरित, समुमिि सकत नहि कोय ॥ 
यह वक्ति सरदार-श्री के चरित्र पर अक्षरशः चरिताथे होती 
थी । १५ दिसम्बर सन १६५० को यह अनुपम वीर-पुंगव नर- 
रत्न संसार से सदा के लिए विदा द्ोकर स्वगे सिधार गया। इस 
दिव्यशक्ति के उठ जाने से काँग्रेस का संतुलन बिगड़ गया। अब 
सम्पूर्ण सत्ता एक पक्त में केन्द्रित दो गई । राष्ट्र के वे अधूरे स्वप्न, 
जो उनके रहते तत्काल पूणे हो सकते थे, अधूरे द्वी रह गये। 
वास्तव में उस नर-केशरी के उठ जाने से राष्ट्र को जैसी महती 
क्षति हुई उसकी पूर्ति असम्भव ही है। 


कठिन शब्दार्थ 


कठिन शब्दार्थ 


महात्मा गांधी 
पृष्ठ १ 
व्यवसाय-काम, पेशा 
प्रकृति-स्वभाव 
साक्षात्कार-मेज्न, दर्शन 
प्रवीण-चतुर 
पृष्ठ २ 
साध्वी-पतिब्रता, साधुस्वभाव की 
चांद्रायशु-एक व्रत का नाम, 
जिसमें चन्द्रमा की" बढ़ती या 
घटती के भ्रनुसार भोजन की 
मात्रा नियत की जाती है। 


पृष्ठ ३ 
प्रतिफलित-प्रतिबिंबित, सिद्ध 
मन्द-धीरे-धीरे 
पललवित-फला-फूला 

पृष्ठ ४ 

निष्ठा-छता 

त्रुटि-न्यूनता 


पृष्ठ € बह अल 

-हैरान 
लालसा-इच्छा 

पृष्ठ ६ 
प्रेरणा-उकसाना 
पृष्ठ ७ 
संघष-हलचल 
कद्ध-कढ़वे 
शेष-बाकी 


पृष्ठ 
मुक्ताबिन्दु-मोती की बूं दें, आँसू 
परिचयो-सेवा 

पृष्ठ १० 

उपेक्ता-परवा न करना 
निरामिष-मांस रहित 

पृष्ठ ११ 

शिक्षिका-अध्यापिका 
भाषण-कला-ब्याख्यान देने की विद्या 


( २३७ ) 


पृष्ठ १२ 
वाह्याडम्वरी-वाह्य-याहरी, झड- 
म्वर-द्खावा 

समस्या-अ्श्न, [2/.00]0॥ 

वेज्ञा-समय 

पृष्ठ १३ 

बटौती-विवरण [)९६७॥] 

अपव्यय-म्यथ॑ ज़र्च 

यथासंभव-यथाशक्ति 

पृष्ठ १४ 

धारणा-विश्वास 

पृष्ठ १५ 

कमेरय-कर्मनिष्ठ 

अक्रृति-स्वभाव 

कमेठ-कम में जगे रहने वाला 

सम्बल-आश्रय 

विपत्सेखा-विपत्ति का मित्र 

पृष्ठ १६ 

पारिश्रमिक-शुल्क, फ्रीस 

पृष्ठ १७ 

आयखासन-तसकत्नो 

निराहत-अपमानित 

अभिधान-नाम, संज्ञा 

शिरस्त्राण-सिर का वस्त्र, पगढ़ी 
या टोपी 


पृष्ठ १८ 

स्थिति-अवस्था 
अस्वीकार-नामंजूर 

प्ष्ठ १६ 

परिस्थिति-द्वाल्ात 
अधिकारि-वग-0//0९78 
पृष्ठ २० 

अनुरोध-आप्रह 
वर्णे-द्वेष-रंग के कारण वैर 
पृष्ठ २१ 

नव-नये 

उत्तरदायित्व- ज्िम्मेवारी 
पृष्ठ २२ 
वास्तविकता-सच्चाई [8९७)[0ए 
मताधिकार-चोट देने का हक़ 
पृष्ठ २३ व्यय 

-अ्रकाश में झरना 
पृष्ठ २४ 

प्रतियाँ-कापियाँ 

पृष्ठ २५ 

श्रमिकों-मज़दूरों 
प्रवासी-विदेश में रहने वाला 
उग्रवादी-9%6९॥९7/ 
आतंकित-भयभीत 
वैधानिक-कानूनी 


पृष्ठ २६ 
जटिल-विकट 
अनिवारये-श्रावश्यक 
पृष्ठ २७ 
उत्तेजित-भड़के हुए 
पृष्ठ २८ 
डपनिवेश-00]009 
सद्स्यता-मेम्बरी 
प्रभूत-बहुत 

पृष्ठ २६ 
सावेजनिक-सब की 
परिग्रह-संग्रद 
अहद्दित-बुराई 
उपहारों-मेटों 
निर्धारित-नियत 

पृष्ठ ३० 
अधिवेशन-उत्सव, हजलास 
तन्त्र-नीति 
पर्याप्त-काक़ी 

पृष्ठ ३२ 
विधि-विधानों-कानूनों 
कायान्वित-अ्रयोग में लाना 
अपित-मेंट 
अस्तित्व-सत्ता 
विरादटू-महान्‌ 


( रहे८ ) 


पृष्ठ ३३ 

अवज्ञा-आज्ञा-उल्लंघन 

तत्संवंधी-इस विषय में 

पर-दुःख-कातर-दूसरों के दुःखों 
में दुःखी 

समिति-सभा 

विश्वासघात-घोखा 

पृष्ठ ३५ 

विकसित-उन्नत, विकास में आया 
हुआ 

पृष्ठ ३६ 

अनियमित-रर-कानून 

विधि-विहित-कानून के श्रजुसार 
डचित 

पृष्ठ ३७ 

व्यवस्थित-संगठित 

प्रभूत-अत्यन्त 

सक्रिय-.0 ९(ए९ 

गुरुत्व-गंभी रता 

पृष्ठ ३८ 

देहावसान-रूत्यु 

पृष्ठ ४२ 

विभाजन-ढुकड़े करना 

पर्यन्‍त-तक 

बैमनस्य-विरोध के भाव '* 


( २३६ ) 


निवांसन-देश-निकाल्ा 
ख्याति-प्रसिद्ध 
पृष्ठ ४३ 
रा पद्धति-रीति या मार्ग 
-इृढ़, ठोस 
उद्देलित-हिल-जुल 
पृष्ठ ४४ 
प्रसार-प्रचार, फैलाव 
भावी चेन्न तदन्यथा-जो होना 
होता है वह होकर रहता है। 
भावी-भाग्य । 
प्रष्ठ ४५ 
गोचर-दिखाई 
सुदीधे-लम्बे 


पृष्ठ ४६ 
विपक्षवालों-विरोधियों 
यातनाएँ-कष्ट 

पृष्ठ ४७ 

होम-रूम -स्वराज्य 
स्तम्भ-खम्बा, श्राधार 
प्रजातान्त्रिक-00000' 4९ 
निर्धारण-निरंय 

प्रष्ठ ४८ 
उपाधियाँ-ढिगरियाँ 
अनुमति-सल्बाह 
शोधन-शद्वि 


पृष्ठ ४६ 

अभियोग-श्रपराध 

सन्तुलन खोना-39)80९ 
श्र्थात्‌ आपे से बाहर होना 

सरल-अश्रासान 


पृष्ठ ४० 
कारावास-जेल में निवास 
तिलांजलि-स्याग 


पृष्ठ ४१ 
आकेपण-सखिंचाव 
अवकाश--छुद्दी 
निराकरणु-दूर हटाना 
प्रष्ठ ४२ 
विकसित-उन्नत 
कार्मक्रम-श्रोम्राम 
आवेश-जोश 
संयम-वश में रखना 


प्रृष्ठ ४३ 

उपास्यदेव-पूजा के देवता 
जीवन-बृत्ति-जीवनचर्या 
विधायक-यनाने वाले 


पृष्ठ ५४ 

प्रवृत्त होना-लगना 
उपासना-पूजा 
तथाकथित-कहा जाने वाला 


€"..« ७ आकक ह+40५ ७ 


श्छ श्र 
कमेस्य-उद्यमी 


कमे्य-उद्यम की 

पृष्ठ ४६ 

सत्ता-शक्ति 
मंभावात-श्राँधी 
उत्तेजनापूण-भड़काने वाली 
पृष्ठ ४६ 
सर्वेसवा-डिक्टेटर 

प्रष्ठ ६४ 
अनियमित-कानून-विरुदध 
विकृत-बिगड़ा 

पृष्ठ ६४ 

सचिव-मन्त्री 
अरपृश्य-अछूत 
उपवास-निराह्ार व्रत 
आजीवन-भामरण 
स्थगित-बन्द करना 
भगवत्पेरणा-ईरवर की इच्छा 
असीम-श्रनन्त 

पृष्ठ ६६ 

स्वतः-अपने श्राप 
केन्द्र-बिन्दु-लच्य 
व्यवस्थापिका-श्रसेम्बली 
समक्त-सामने 
इतिश्री-भ्रम्त 


( २४० ) 


पृष्ठ ६७ 
करनी और कथनी-जो करो सो कहो 
अन्तरमेन-अन्दर से 
परिपक्व-पकी हुई 

पृष्ठ ६८ 

सान्त्वना-तसल्ली 

प्रष्ठ ७१ 

दानव-राक्षस 

प्रदर्शित-दिखित्ञा या 
तत्कालीन-उस समय की 

प्रष्ठ ७२ 

सामूद्दिक-मिल कर 

पद्धति-मार्ग 

पृष्ठ ७३ 

अमुद्वित-अप्रकाशित 
परामशे-सलाह 

विच्छेद्‌-तोड़ना 

पृष्ठ ७४ 


आत्म-निर्भरता-अपना. भाग्य 
नियत करने का श्रधिकार 


प्रष्ठ ७७ 

जनित-उत्पन्न 

सबेतोमुखी-सबकी साँमी 

प्रष्ठ ७८५ 

अनुदार-00780'एक7ए९ 
एक 


(२४१ ) 


पृष्ठ ५६ 

निमन्त्रित-बुलाये गये 

पृष्ठ ५० 

सुदीधे-तनम्बे 

विमशे-विचार 

पृष्ठ ५१ 

अन्तरिम सरकार-श00प्रा॥ 
60एथाशशा 


पृष्ठ ८२ 
गृह-युद्ध-0)ए) एछ।' 
पृष्ठ ५३ 
सामूहिक-जन-समुदाय का 
संहार-विनाश 
वात्सल्य-प्रेम 
विदीणे-फरा हुआ 
अग्निसातू-जल्लाया 
विहल-बव्याकुल 
प्रतिक्रिया-4९8०६४०॥ 
8 ८४ 
विरत करने-हटाने 
सरलातिसरल-असत्यन्त सरत्न 
दिव्य-देवता रूपी 
विधान-परिषद्‌-00730प- 
€॥ 3896९770]ए 


पृष्ठ ५६ 
निरीह-इच्छा रहित भ्र्थात्‌ निर्दोव 


प्रष्ठ ६१ 
अविचलित-दढ़ 


पृष्ठ ६२ 
“यद्भावि न तद्‌ भावि भावि 
चेन्न तद्न्यथा'-जो नहीं होना 
होता वह कभी नहीं होता भौर जो 
होना होता है वह होकर रहता है 
अभिनन्दन-स्वागत 
अभिषेक-स्नान, राजतिल्वक 


पृष्ठ ६४ 
अभिज्ञ-परिचित 
पृष्ठ ६६ 
लेशमात्र-कुछ भी 
पृष्ठ ६७ 
उत्तेजित-भढ़के हुए 
पृष्ठ ६८ 
रंजित-रंगे हुए 


पृष्ठ ६६ 
निर्वाण-मोद्च 
आजानु-घुटनों तक 
अवसन्न-दुःखपूर्ण 
प्रवहमान-बद्दी जा रही 


प्रष्ठ १०१ 
तमिख्न-श्रन्धकार 
पावन-पवित्र 
अनावृत-खुला 
पृष्ठ १०२ 
सज्जित-सजाई हुई 
मन्थर-मन्द 
आसीन-बैठे 
नर-मुण्ड-शिर 
वातावरणु-वायुमण्डल 
विकीणे-बिछाये, बिखरे 
डा० राजेन्द्रप्रसाद 
प्रृष्ठ ११० 
ब्रह्ममुहते-प्रातः से पहले 
सहिष्णुता-सहनशीलता 
पृष्ठ ११२ 
उन्मत्त-पागल 

* अनुमति-अनुज्ञा 
प्रष्ठ ११३ 
नियुक्त-रखना 
आवृत्ति-यार-बार पढ़ना. 
प्रष्ठ १९४ 


महत्त्वाकांत्ती-ऊँचे आदर्शो' वाले 


विश्वविद्यालय-यूनिवर्सिटी 
अपूरबे-अनोखा 


( २४२ ) 


सुवोध-सरल 

प्रष्ठ ११५ 

अग्रज-बढ़े भाई 
अवसर-मौका 

पृष्ठ ११६ 
मनोयोग-मन त्गा कर 
शिथिल-निर्बंत 


. छात्रवृत्ति-वज़ीफा 


पृष्ठ ११७ 
विज्ञान-साइंस 
आविष्कार-ईज़ाद 
प्रगाढ़-घने 
प्रस्तत-फेल्ा 
न्यायाधीश-जज 
उपासक-पूजक, विद्वान्‌ 
पृष्ठ ११६ 
उपाध्याय-प्रोफेसर 
निःशुल्क-मुफ़्त 


पृष्ठ १२० 
कुशलता-चतुरता 
उमग्र-कठोर 


प्रष्ठ १२१ 
वहिष्कार-बाईकाट 
ओजस्वी-बलवान्‌ 
अविच्छिन्न-निरन्तर 


पृष्ठ १२४ 
अमानुषिक-राक्सी 


- 7छ १२५ 


संगृहीत-पकत्रित 
सदस्य-मेम्बर 
समिति-कमेटी 
विश्वसनीय-विश्वास के पात्र 
पृष्ठ १२७ 

प्रदीप्त-ज्ञाया 


पृष्ठ १२८ 
विशद्ता-विस्तार 


पृष्ठ १२६ 
विधान-कानून 
अवेध-कानून-विस्द 
भूत-बुराई 

पृष्ठ १३० 
आतुरालय-श्रस्पताल 
प्लावन-बाढ़ 

पृष्ठ १३१ 
निष्काम-स्वार्थ-रहित 
अव्य-सुन्दर 

पृष्ठ १३२ 


प्रान्त-पालों-गवननरों 
अन्तरिम-उतना या नियत 


( २४३ ) 


पृष्ठ १३३ 
वेश-भूषा-पहरावा 


पृष्ठ १३४ 
स्तुत्य-प्रशंसनीय 
सात्विक-सतोगुणी, सादा 


जवाहरलाल नेहरू 
पृष्ठ १४० 
कार्यक्रम-प्रोप्राम 
स्थिति-व्यवस्था 
तरुण-युवक 
चेतना-जीवन 
सक्रिय-क्रियात्मक 


पृष्ठ १४१ 
आयोजन-प्रवन्ध 
सान्त्वना-तसल्ली 
पृष्ठ १४२ 
अभूतपू्े-अद्गुत 
कठिबद्ध-तैयार 
छोर-किनारा 
विच्छेद-तोइना 
प्रृष्ठ १४४ 
यातनाओं-कष्टों 
चेयरमैन-प्रधान 
प्रष्ठ १४५ 
निरंकुश-उच्छु' खल्ल, मन-मर्ज्ञी का 


( २४४ ) 


पृष्ठ १४६ 
सहमत-राज़ी 
वैमनस्य-मतमेद 
व्यस्त-लगा हुआ 
पृष्ठ १४७ 


कम्युनिज्म-साम्यवाद 


अध्यक्तता-अ्रघानता 


निर्मित-बना हुआ 


पृष्ठ १४५ 
उपक्रम-सिलसित्ना 
भगीरथ-कठिन 

पृष्ठ १४६ 

निवाचित-चुना गया 
कर्मठ-काम में लग्गू 
अद्म्य-न दुबने वाली 

पृष्ठ १५० 

प्रतिबन्ध-रोक 
रोगजजेर-बीमारी से कमज़ोर 
पृष्ठ १५१ 
शर-शय्या-बाणों का बिस्तर 
नाहर-सिंह 

विक्ुब्ध-बेचैन 

पृष्ठ १४३ 

वैयक्तिक-एक पुरुष सम्बन्धी 


अंकित-ब्रिखा 
अविरल-लगातार 
निर्भाकतापूबेक-निडरता से 
आयख्ासन-तसरत्नी 
अनुमाति-सलाह 

पृष्ठ श्श्छ 

अपौरुषेय-मनुष्य से न हो सकने योग्य 
पोरुष-मेहनत 
अनुयायी-पीछे चने वाले 
पृष्ठ १५५ 

युद्धप्रस्त-कढ़ाई में लगा हुश्रा 
घोषित करना-बात फ्रैल्ञाना 
प्रत्यक्ष-सामने 
श्रीगणेश-ररम्भ 

पृष्ठ १५६ 
दुरभिसंधि-अनमेल ध्यवद्ार 
पृष्ठ १४७ 

प्रमुख-सुल्य 
उन्माद-पागल्पन, बद-मिक्ञाजी 
वेला-समय 

समक्ष-सामने 
पारावार-समुद्र 
निरीह-निराश्रय 


पृष्ठ १५८ 


स्वानुभूत-श्रपने तजुर्बे में भाई हुई विपन्न-विपत्ति में पढ़े हुए 


( २४४ ) 


उपमान-मिसात 

विकट-अ्रजीब 

समस्या-पदेल्ली 

किकत्तेव्यविमूढू-विचारहीन 

मद्दामति-परम बुद्धिमान्‌ 

प्‌० १५६ 

आतताइयों-बुरी तरह कप्ट देने 
वाल्षों 

सुरक्षा-परिषद्‌-ए . प. 0. 

वयस्क-स्त्री १७ व और पुरुष 
२० वर्ष से ऊपर वयस्क माना 
जाता है। 

निर्भीक-निडेर 

क्म-वीरपुं गव-कार्यकर्ताओं 
श्रेष्ठ 

पंचमांश-पाँचवाँ हिस्सा 

मंत्र-मुग्ध-सी-परम शान्त 

क्षमता-सामथ्य॑ 

पृ० १६१ 

सवेस्व-सब कुछ 

इंगित-इशारा 

पृ० १६२ 

अहर्निश-रात-दिन 

परिणत-बदत्बना 

कृतकृत्य-सफत्न 

वसचुधा-श्प्वी 


में 


समग्र-सारी 


सरोजिनी नायडू 
पु० श्६छ 
आहत-आदर की गई 
विभूति-ऐश्वर्य 
अच्चुरण-स्थिर 
गत्ते-गढ़ा 
पृ० १६५ 
सम्पक-सम्बन्ध 
महावट-सूखा बृत्त 
पृ० १६६ 
अरुणोद्य-प्रातःकाज्न 
अध्ययनाध्यापन-पढ़ना-पढ़ाना 
पुृ० १६७ 
वर्जित-मना 
पृ० १६६ 
मनन-विचारना 
कृत्रिम-बनावटी 
पृ० १७१ 
ख्याति-मशहूरी 
प्रतिभा-बढ़ने वात्नी शक्ति 
हास-नाश 
पताका-मंडा 
पृ० १७२ 
संकीर्णता-कमी 


म् 


अचना-पूजा 
प्रास-भय 


पृष्ठ १७३ 
आह्वान-बुज्ञावा 
मौलिक-बिलकुल नई 
पृष्ठ १७४ 
अविच्छिज्न-निरन्तर 
आह्ाद-प्रसन्नता 
भंगुर-नाशवान्‌ 
विच्छिन्न-द्ृटा हुआ 
पृष्ठ १७५ 
निवोण-मोक् 

पृष्ठ १७६ 
उद्‌गार-मन के उठे भाव 
स्मारक-यादगार 
स्पन्दन-गति, हिल-जुल 
पृष्ठ १७८ 
मंतव्यों-विषयों 

पृष्ठ १८१ 
उद्धव-पैदाइश 
ओजस्विनी-तेजस्वी 
वकक्‍तृूता-ब्याल्यान 
वैचित्रय-विचित्रता 
पृष्ठ १८३ 
आधिपत्य-राज्य 

विपरीत-उल्टा 


पृष्ठ १८५ 
धारणा-विचार 
सूक्ष्मता-बारीकी 
अंवगत-शञात 
पष्ठ १८८ 
सम्मुख-सामने 
प्रवर्तित-चालू 
युगल-दोनों 


पृष्ठ १६२ 
आकस्मिकू-अचानक 


लाला लाजपतराय 


पृष्ठ १६४ 

के बने हुए 

वीर-मुद्रा-विभूषित-वीरों के प्रभाव- 
शाली आकार से सजी 
खन्नधारी-तलवार लिये 
पृष्ठ १६५ 
प्रतिरोध-मुकाबला 
पराजित-द्वारा 
मध्याहकाल-दोपदहर 
अधेचेतना-आधी होश 

ताडव-नृत्य-नाश का नाच पूररूपेण-पूरी तरह से 

धमनी-गाढ़ी निष्ठा-श्रद्ध 
असहकार-साथ न देना महामति-बढ़े बुद्धिमान्‌ 
अकलुषित-निर्दोष . निर्भाक-निढर 

स्वत्व-भ्रधिकार, हक़ विलय-स्भरपत 
पछ २१२ 

